
PRÉFACE 


N  connaît  l'immense  popularité  du  recueil  de 


contes,  renfermés  dans  un  cadre  romanesque, 
dont  je  publie  ici  deux  versions  françaises.  Originaire 
de  l'Inde  *,  ce  livre,  par  des  voies  qui  ne  sont  pas 
encore  connues,  parvint  dans  l'Europe  occidentale  dès 
le  xne  siècle  au  plus  tard,  puisque  le  roman  latin  de 
Jean  de  Haute-Seille,  Historia  de  Rege  et  Septem 
Sapientibus  3,  a  été  composé  avant  la  fin  de  ce  siècle 
et  traduit  en  vers  français  par  Herbert  au  commence- 
ment du  xme  siècle  3.  Mais  le  roman  de  Jean,  appelé 
aussi  Dolopathos,  est  une  œuvre  très-différente  du 
roman  des  Sept  Sages  proprement  dit  :  c'est  de  ce 
dernier  seulement  que  je  m'occupe. 

Il  se  présente  à  nous  dans  les  rédactions  les  plus 


1.  Voyez  le  beau  travail  de  M.  D.  Comparetti  :  Ricerche  intorno 
al  libro  di  Sindibdd.  Milano,  1869,  in-40. 

2.  Johannis  de  Alta  Silva  Dolopathos         herausgegeben  von 

H.  Oesterley.  Strasbourg,  Trûbner,  1873.  On  attend  de  M.  Stu- 
demund  une  nouvelle  édition  de  ce  livre  curieux. 

3.  Li  romans  de  Dolopathos        publié  par  MM.  Ch.  Brunet 

et  A.  de  Montaiglon.  Paris,  Jannet,  i856.  Cf.  Romania,  II,  .481- 

diverses  :  latines,  françaises,  italiennes,  catalane, 
espagnole,  anglaises,  galloise,  allemandes,  hollan- 
daise, islandaise,  suédoise,  danoise,  polonaise,  russe, 
hongroise  et  arménienne  '.Ce  chaos,  effrayant  au  pre- 
mier abord,  se  laisse  sans  peine  éclaircir  jusqu'à  un 
certain  point  :  on  arrive  facilement  à  reconnaître  que 
la  plupart  de  ces  versions  sont  traduites  de  textes 
que  nous  possédons  encore,  et  doivent  par  consé- 
quent être  exclues  des  recherches.  Mais  quand  on 
se  trouve  en  présence  des  quelques  versions  qui  ré- 
sistent à  cette  première  élimination,  on  est  singuliè- 
rement embarrassé.  Faut-il  les  regarder  comme  re- 
présentant des  versions  orales  distinctes?  Proviennent- 
elles  l'une  de  l'autre?  Dans  quel  ordre?  Autant  de 
questions  qu'on  n'est  pas  encore  en  état  de  résoudre, 
et  qu'il  faudrait  avoir  résolues  pour  aborder  la  dernière 
et  la  plus  intéressante  :  quel  est  le  rapport  des  ver- 
sions occidentales  avec  les  versions  orientales?  Grâce 
aux  recherches  qui  ont  été  faites  jusqu'ici,  on  peut 
dire  qu'il  ne  reste  en  présence  que  cinq  rédactions  ou 
groupes  de  rédactions  :  i°  l'abrégé,  fait  au  xive  siècle, 
par  un  dominicain  appelé  Jean  Petit  (JoannesParvus), 
d'un  livre  perdu,  appelé  Liber  de  Septem  Sapienti- 
bits 2  ;  2°  la  rédaction  latine  imprimée  au  xve  siècle  sous 

1.  Je  laisse  de  côté  tout  le  groupe  oriental,  étudié  dans  le  mé- 
moire de  M.  Gomparetti.  Ce  groupe  comprend  la  version  grecque 
et  une  version  espagnole,  tandis  que  la  version  aménienne  se 
rattache  au  nôtre. 

2.  Cet  abrégé  a  été  réimprimé,  d'après  l'édition  de  1476  de  la 
Scala  Celi  de  Jean  Petit,  par  M.  Gœdeke  (Orient  und  Occident, 
t.  III,  p.  402-421). 

le  nom  d'Hïstoria  Septem  Sapientum  ;  3°  le  poëme 
français  publié  par  M.  de  Keller  f;  40  le  groupe  de 
rédactions  (une  latine  2  et  deux  italiennes)  que  M.  Mus- 
safia  a  fort  justement  réunies  sous  le  titre  de  Versio 
Italica;  5°  les  rédactions  françaises  en  prose,  elles- 
mêmes  imparfaitement  classées,  dont  Leroux  de  Lincy 
a  imprimé  un  texte  en  entier  et  un  autre  en  frag- 
ment. Je  ne  prétends  pas  résoudre  ici  les  questions 
soulevées  plus  haut  et  classer  définitivement  les 
versions  occidentales  du  Roman  des  Sept  Sages  \ 
je  me  bornerai  à  rechercher  les  rapports  des  rédac- 
tions françaises  entre  elles  et  avec  VHtstoria  Septem 
Sapientum. 


I 


Les  rédactions  françaises  du  Roman  des  Sept  Sa- 
ges se  divisent  du  premier  coup  d'œil  en  deux  grou- 
pes, suivant  qu'elles  sont  en  vers  ou  en  prose.  Le 

1.  Li  Romans  des  Sept  Sages        herausgegeben  von   H.  A. 

Keller.  Tûbingen,  Fues,  i836.  —  J'ai  trouvé  dans  un  ms.  de 
Chartres  un  long  fragment  de  ce  poëme  (environ  la  moitié),  et  je 
compte  en  proposer  prochainement  une  nouvelle  édition  à  la 
Société  des  Anciens  Textes. 

2.  Publiée  par  M.  Mussafia  dans  ses  Beitrœge  \ur  Litteratur  der 
Sieben  weisen  Meister.  Wien,  Gerold,  1868. 

poè'me,  publié  depuis  longtemps,  ne  s'est  conservé 
en  entier  que  dans  un  seul  manuscrit  1  \  les  manus- 
crits qui  contiennent  des  rédactions  en  prose  sont  au 
contraire  très-nombreux.  Ceux  de  Paris,  qui  ne  sont 
pas  moins  de  dix-neuf  (quatorze  à  la  Bibliothèque  Na- 
tionale et  cinq  à  l'Arsenal),  ont  été  décrits  par  Leroux 
de  Lincy  en  tête  de  son  édition  2  ;  j'ai  pu  y  joindre, 
grâce  à  l'obligeance  de  M.  Ruellens,  le  savant  biblio- 
thécaire de  Bruxelles,  la  notice  de  quatre  manuscrits 
conservés  en  Belgique  3;  enfin,  je  dois  à  Pamitié  de 
M.  P.  Meyer  des  renseignements  suffisants  sur  un 
ms.  de  Cambridge  4.  Ce  sont  donc  vingt-quatre  ma- 
nuscrits qu'il  s'agit,  non  pas  de  classer  rigoureuse- 
ment (ce  sera  un  travail  assez  long  pour  qui  l'entre- 
prendra), mais  de  distribuer  en  groupes  provisoires. 
J'ai  été  précédé  dans  cet  essai  par  MM.  Gœdeke  et 
Mussafia,  et  le  travail  de  ce  dernier  est  sans  repro- 
che; mais  il  n'a  pu  savoir  des  mss.  que  ce  qu'en  dit 
Leroux  de  Lincy,  dont  les  indications  ne  sont  pas 

1.  Voyez  cependant  la  n.  i  de  la  page  précédente. 

2.  Essai  sur  les  fables  indiennes   par  A.  Loiseleur  Deslong- 
champs,  suivi  du  Roman  des  Sept  Sages  de  Rome  en  prose,  pu- 
blié       par  Le  Roux  de  Lincy.  Paris,  Techener,  i838. 

3.  Ce  sont  les  n°3  9245,  9433,  10171  et  11 190  de  la  Bibliothè- 
que royale  de  Bruxelles.  M.  Gœdeke  et  après  lui  M.  M ussafia  citent 
le  ms.  de  Bruxelles  7417;  cette  indication  s'appuie  sur  une  note  de 
Reiffenberg  (Phil.  Mousket,  II,  clxxxv)  :  le  ms.  7417  de  la  Biblio- 
thèque de  Bruxelles  contient  tout  autre  chose.  Au  reste,  ce  ms. 
rentrerait  dans  la  classe  à  laquelle  appartiennent  déjà  les  quatre 
manuscrits  conservés  à  Bruxelles  ;  c'est  bien  probablement  l'un 
d'eux. 

4.  Bibl.  de  l'Université,  G  g,  1.  1. 

toujours  suffisantes  et  sont  même  parfois  inexactes. 
Il  est  facile  de  les  compléter  à  qui  travaille  à  Paris  1 . 

Le  ms.  5o36,  dont  on  lira  le  texte  plus  loin,  forme 
à  lui  tout  seul,  comme  on  l'a  déjà  remarqué,  une 
classe  à  part  des  autres.  Il  s'en  distingue  par  l'ordre 
dans  lequel  il  donne  les  récits,  ordre  qui  se  rappro- 
che de  celui  de  K  (je  désigne  ainsi  la  version  en  vers 
publiée  par  M.  de  Keller),  sans  être  absolument  pa- 
reil. C'est  ce  que  permet  de  constater  la  notice  de 
Leroux  de  Lincy.  Mais  il  n'indique  pas  ce  qui  fait 
le  caractère  tout  particulier  de  la  rédaction  contenue 
dans  ce  manuscrit  2,  c'est  que  cette  rédaction  est 
évidemment  faite  sur  le  texte  en  vers  3.  Il  suffit  de 
la  lire  pour  s'apercevoir  qu'on  a  sous  les  yeux  une 
mise  en  prose,  faite  avec  négligence,  d'un  texte  en 

i.  Les  mss.  français  de  la  Bibliothèque  nationale  ayant  changé  de 
numéros,  je  donne  ici  une  concordance  des  numéros  anciens,  in- 
diqués par  Leroux  de  Lincy  et  conservés  par  MM.  Gœdeke  et 
Mussafia,  avec  les  nouveaux  : 


Nouv. 

Ane. 

Nouv. 

Ane. 

Fr.      g  3 

6767 

Fr.  5586 

10024 

189 

6849 

191G6 

S.  G.  1672 

573 

7069 

20040 

S.  G.  1659 

1421 

7DIQ 

22548 

La  Val.  1 3 

1444 

7534 

22933 

La  Val.  48 

2137 

7974 

24431 

Comp.  62 

5o36 

96753- 

25545 

N.  D.  274  bis 

2.  Leroux  de  Li 

ncy  dit  même 

,  faute  d'y  avoir 

regardé  d'assez 

près,  que  «  cette  rédaction  est  la  même  que  celle  du  ms.  7974 
(act.  2137).  » 

3.  M.  Gœdeke  pose,  au  contraire,  sans  donner  l'ombre  d'une 
preuve,  cette  version  comme  la  source  du  texte  en  vers. 

vers.  On  y  rencontre  à  chaque  page  des  couples  de 
vers  rimés  intacts  ou  presque  intacts,  et  parfois 
même  plusieurs  de  ces  couples  à  la  suite.  Ainsi, 
p.  4  :  «  Et  mauvaise  est  la  nourriture  puis  qu'elle 
erre  contre  nature.  Hellas!  pour  quoy  fus  je  onc- 
ques  née  quant  si  malement  suis  démenée?  Or  suis 
je  de  si  haut  parage,  et  l'en  me  fait  si  grand  ou- 
trage. »  P.  9  :  «  Chacun  doit  son  sens  deffendre  et 
a  trestout  le  peuple  apprendre;  et  qui  plus  a  plus 
doit  donner,  et  qui  plus  est  fort  plus  doit  porter.  » 
P.  il  :  «  Puis  que  chatel  vaut  affiance,  legiére  en 
est  la  penitance.  »  1b.  :  «  Cellui  doit  bien  la  honte 
avoir  qui  la  porchasse  a  son  pouoir.  »  P.  12  :  «  Ung 
homme  nommé  Ypocras,  qui  pire  estoit  que  Satha- 
nas.  »  P.  14  :  «  On  ne  doit  pas  sa  femme  croire  : 
elle  a  la  coustume  (et  condition)  au  tonneirre  qui 
admaine  la  grant  orage  qui  en  poy  d'heure  s'assou- 
age.  Amour  de  femme  n'a  durée,  ce  sachiez,  non 

plus  que  rousée.  »  P.  17:«  Lors        dit  le  sage 

Mauquidas  :  Seigneurs,  ne  vous  merveilliez  pas-, 
voix  et  avoir  et  ambleure  vont  moult  souvent  contre 

nature        Ne  vous  merveilliez  se  je  suis  tel  que  me 

voyez.  »  P.  1 8  :  ce  Car  homme  est  fol  de  bas  parage 
qui  prent  femme  de  hault  lignage.  »  Ces  exemples 
suffisent*,  on  peut  en  relever  de  pareils  dans  tout  le 
cours  de  l'ouvrage*,  on  remarquera  toujours,  d'ail- 
leurs, comme  pour  ceux-ci,  que  la  plupart  se  trou- 
vent dans  des  passages  qui  contiennent  des  réflexions 
morales  de  l'auteur  ou  de  ses  personnages.  Le  style 
vif,  populaire  et  pittoresque  qui  caractérise  ces  pas- 
sages, les  rendait  difficiles  à  modifier,  tandis  que  le 

récit  proprement  dit  se  laissait  plus  aisément  trans- 
former et  surtout  abréger.  —  Si  maintenant  nous 
recherchons  ces  vers  dans  le  texte  de  K,  nous  en 
retrouvons  plusieurs  (voy.  v.  862-3  :  Diex!  tant  mar 
fui  de  haut  garage  Quant  Von  me  fait  si  grant 
hontaige;  —  v.  1433-6  :  Cil  ki  plus  a  plus  doit 
donner,  Li  fors  hom  doit  gr ans  fais  porter;  Ki  set 
le  sens  sil  doit  aprendre,  Environ  lui  au  peuple  en- 
tendre; —  v.  1627-8  :  Car  cil  doit  bien  la  honte 
avoir  Qui  le  porcache  a  son  pooir;  —  v.  2021-2  : 
Vois  ex  avoir  et  ambleure  Si  vont  auques  contre 
nature;  —  v.  2123-4  :  Mais  hom  est  fols  de  bas 
paraige  Ki  femme  prent  de  grant  linage).  D'autres 
ne  se  retrouvent  pas  dans  notre  texte  en  vers,  comme 
les  quatre  premiers  de  la  p.  4,  les  deux  de  la  p.  12, 
les  six  de  la  p.  14.  Ajoutons  que  l'ordre  des  récits 
n'est  pas  exactement  le  même  dans  D  (notre  ma- 
nuscrit, où  l'ancien  poème  est  dérimé)  et  dans  K, 
et  que  la  divergence  atteint  même  souvent  le  fond 
de  la  narration.  Il  en  résulte  simplement  ce  fait  que 
le  poëme  des  Sept  Sages,  qui  a  été  très-populaire,  a 
subi  beaucoup  d'altérations  et  de  remaniements,  et 
a  par  conséquent  existé  dans  des  formes  très-diffé- 
rentes. C'est  ce  qui  ressort  aussi  de  la  comparaison 
du  manuscrit  de  Chartres  (voy.  ci-dessus  ,  p.  m , 
n.  1  )  avec  celui  de  Paris.  D  nous  offre  le  reflet 
fidèle  d'une  récension  du  poëme  qui  ne  nous  est  pas 
parvenue  ;  ainsi  il  n'est  pas  sans  intérêt  pour  la  cri- 
tique de  ce  texte,  et  c'est  un  des  motifs  qui  m'ont 
engagé  à  le  publier.  Le  récit  tel  qu'il  le  présente  est 
d'ailleurs  agréable,  et,  dans  sa  forme  extrêmement 

abrégée  et  rajeunie,  il  a  su  garder  quelque  chose 
de  la  saveur  étrange  et  de  la  grâce  archaïque  du 
vieux  poème  dont  il  dérive. 

Une  question  que  cette  rédaction  soulève  est  celle 
de  la  fidélité  avec  laquelle  elle  a  suivi  son  original.  Je 
ne  parle  pas  des  suppressions,  mais  des  divergences 
et  des  additions  qui  se  rencontrent  au  commence- 
ment et  surtout  à  la  fin.  Le  ms.  K  appelle  Vespasien 
l'empereur  auquel  arrive  la  pénible  aventure  qui  est 
le  sujet  du  roman,  et  le  fait  régner  à  Constantinople, 
tandis  que  tous  les  autres  textes  le  mettent  à  Rome  et 
le  nomment  Dioclétien.  Notre  rédaction  est  d'accord 
avec  K  sur  le  lieu  de  la  scène,  mais  elle  se  lance  dans 
des  fantaisies  encore  plus  étranges  en  appelant  son  em- 
pereur, qui  est  en  même  temps  roi  de  France,  Marco- 
meris  et  en  en  faisant  un  fils  de  Priam.  La  rédaction 
en  prose  s'appuie-t-elle  en  ce  point  sur  un  texte  en 
vers  différent  de  K?  Il  est  difficile  de  le  dire,  d'autant 
plus  que  le  ms.  de  Chartres  nous  fait  ici  défaut  *,  mais 
je  suis  peu  porté  à  le  croire.  Je  pense  plutôt  que  le 
rédacteur  a  voulu  supprimer  toute  l'introduction  de  V, 
fort  étrangère  d'ailleurs  au  récit,  et  a  substitué  aux 
noms  de  son  original  les  premiers  qui  lui  sont  venus 
à  la  tête.  —  S'il  a  abrégé  au  début,  il  a  beaucoup  al- 
longé à  la  fin.  Le  dénouement  bref  et  sec  de  V  ne 
le  satisfaisait  pas  ;  il  en  a  composé  un  autre,  qui  se 
divise  en  deux  parties  :  i°  combat  judiciaire  entre  le 
jeune  prince  et  le  champion  de  l'impératrice*,  2°  ten- 
tative de  Timpératrice  pour  échapper  à  la  mort  en 
abusant  d'un  a  don  »  que  l'empereur  lui  a  accordé. 
Le  premier  de  ces  épisodes  se  retrouve  dans  d'autres 

rédactions  du  roman  (S,  L)  •  mais  D  ne  le  leur  a 
pas  emprunté  :  c'était  un  dénouement  si  conforme 
aux  mœurs  du  temps  et  qui  se  trouve  employé  pour 
des  cas  analogues  dans  un  si  grand  nombre  de  récits, 
qu'il  se  présentait  naturellement  à  l'esprit;  d'ailleurs, 
il  est  extrêmement  différent  dans  D  de  ce  qu'il  est  par 
exemple  dans  L  (S  est  pareil,  mais  très-abrégé)  :  ici 
le  prince  combat  lui-même,  dans  L  il  a  un  cham- 
pion; ici  le  duel  est  interrompu  par  une  trahison  qui 
amène  une  bataille  générale  :  cet  épisode,  évidemment 
imité  de  quelque  chanson  de  geste,  n'a  aucun  pen- 
dant dans  L  -,  le  combat  judiciaire  est  d'ailleurs  pro- 
posé dans  L  par  les  barons  de  la  cour,  ici  demandé 
par  l'impératrice.  —  La  seconde  partie  du  dénoue- 
ment de  D,  curieuse  bien  qu'évidemment  fort  altérée, 
paraît  devoir  son  origine  à  une  réminiscence  plus 
ou  moins  vague  du  rédacteur  -,  elle  rappelle  un  conte 
populaire  répandu  chez  divers  peuples  et  dont  elle 
représente  peut-être,  en  certains  traits,  une  ver- 
sion française  très-ancienne*,  au  moins  l'expression 
&  toise  »,  signifiant  à  la  fois  la  mesure  des  bras  éten- 
dus et  ce  qu'on  peut  entourer  avec  les  bras,  indique- 
t-elle  une  assez  haute  antiquité.  Seulement  dans  le 
conte  cette  ruse  ingénieuse  est  attribuée  à  une  reine 
méconnue  par  son  époux,  et  elle  lui  réussit,  tandis 
que  dans  notre  rédaction  elle  est  présentée  comme 
une  nouvelle  noirceur  de  la  perfide  impératrice,  et 
elle  est  déjouée  par  la  subtile  distinction  du  prince.  Il 


ii  Voy.  Grimm,  Kindermœrchen,  n°  94,  et  les  rapprochements 
donnés  en  note. 

ne  serait  pas  impossible,  après  tout,  que  ce  dénoue- 
ment eût  déjà  été  ajouté  à  un  texte  en  vers;  cepen- 
dant il  n'offre  pas  les  traces  de  rimes  qu'on  peut  re- 
lever ailleurs. 

Quoi  qu'il  en  soit,  les  textes  K  et  D,  auxquels 
nous  pouvons  joindre  G  (le  ms.  de  Chartres),  nous 
offrent  des  variantes  d'une  seule  et  même  rédaction, 
que  nous  appellerons  dorénavant  V,  la  rédaction  en 
vers.  Voyons  maintenant  dans  quel  rapport  elle  est 
avec  les  manuscrits  en  prose  autres  que  D. 

Nous  examinerons  d'abord  un  premier  groupe,  re- 
présenté par  les  quatre  manuscrits  de  la  B.  N.  fr. 
189,  1444,  191 66  et  24431.  C'est  le  texte  de  ce 
groupe  que  Leroux  de  Lincy  a  publié  (d'après  le  ms. 
19166).  Si  nous  comparons  cette  rédaction  à  V,  nous 
constatons  que,  tout  en  lui  ressemblant  beaucoup, 
elle  en  est  parfaitement  distincte.  L'ordre  des  récits 
n'est  pas  exactement  le  même,  du  moins  pour  ceux  de 
la  reine*,  car  ceux  des  Sages,  comme  dans  V,  se  pré- 
sentent dans  l'ordre  suivant  :  Canis  Medicus  Puteas 
Tentamina  Avis  (les  deux  derniers  contes  de  V, 
Vidua  et  Inclusa,  manciuent  ici)  :  mais  dans  V  la 
reine  raconte  d'abord  Arbor,  puis  Senescalcus,  puis 
Aper,  puis,  dans  un  ordre  qui  varie  dans  chacun  des 
manuscrits      Ga\a,  Roma  et  Sapientes,  et  enfin 

».  L'ordre  est,  dans  K,  Roma  Ga\a  Sapientes,  —  dans  C,  Ga\a 
Roma  Sapientes,  —  dans  D,  Sapientes  Roma  Ga\a.  Je  crois  l'ordre 
de  G  le  meilleur;  on  remarquera  que  Roma  est  en  second  dans 
G  D,  Sapientes  en  troisième  dans  C  K. 

Virgilius  ;  dans  les  ms.  de  notre  groupe  (que  nous 
appelons  L),  Tordre  est  Arbor  Aper  Ga\a  Senes- 
calcus  Virgilius  Sapienies  l,  en  sorte  que  les  nos  i 
et  6  sont  seuls  identiques*,  en  outre,  le  conte  5  de  V, 
Roma,  est  absent.  La  rédaction  L  n'a  donc  que  onze 
des  quatorze  contes  de  V  ;  il  lui  manque,  en  outre,  ce- 
lui que  récite  dansV  le  fils  de  l'empereur,  Vaticinium. 
Cependant  cette  rédaction  n'est  pas  aussi  mutilée 
qu'elle  en  a  Pair  :  deux  des  contes  qui  lui  manquent, 
Roma  et  Inclusa,  sont  remplacés  par  deux  autres, 
Fi  lia  et  Noverca.  Toutefois  la  narration  reste  boiteuse, 
puisque  le  septième  sage  n'a  pas  d'histoire  à  raconter. 

Il  est  impossible  de  ne  ne  pas  remarquer  l'étroite 
parenté  qui  unit  L  à  la  rédaction  latine  conservée  en 
abrégé  dans  la  Scala  Celi  d'après  le  Liber  (perdu) 
de  Septem  Sapientibus.  L'ordre  des  contes  est  abso- 
lument identique  pour  les  récits  de  la  reine,  et  n'offre 
pour  ceux  des  sages  qu'une  légère  variante  (Tenta- 
mina  Puteus  au  lieu  de  Puteus  Tentamina)  ;  ce  qui 
est  plus  important,  les  contes  Roma  et  Inclusa  man- 
quent également,  et  sont  également  remplacés  par 
Filia  et  Noverca.  Seulement  le  conte  Vidua  ne  man- 
que pas,  en  sorte  que  chaque  sage  raconte  son  his- 
toire, et  le  jeune  prince  dit  aussi  la  sienne  à  la  fin  du 
roman  (Vaticinium).  Si  nous  comparons  S  (la  rédac- 
tion latine  en  question),  L,  et  V  dans  les  parties  qui 
leur  sont  communes,  nous  trouvons  aussi  d'ordinaire 
un  accord  frappant  entre  les  deux  premières  versions. 


i.  Je  conserve  les  titres  latins  dûs  à  M,  Gœdeke. 

D'abord  la  scène  est  à  Constantinople  dans  V,  à 
Rome  dans  S  L,  où  l'empereur  est  également  Dio- 
ctétien; —  dans  ArborXo,  possesseur  du  pin  est  un 
duc  dans  V,  un  bourgeois  dans  S  L  -,  —  dans  Canis 
le  combat  du  lévrier  et  du  serpent  a  lieu  dans  une 
chambre  d'après  V,  en  plein  air  d'après  S  L  -,  —  Hip- 
pocrate,  dans  Medicus,  tue  son  neveu  avant  d'être 
malade  dans  S  L,  étant  déjà  atteint  de  la  maladie 
qui  doit  l'emporter  dans  V-,  —  le  roi  et  l'enfant  de 
Sapientes  s'appellent  Hérode  et  Merlin  dans  S  L, 
sont  anonymes  dans  V,  etc  l.  Nous  pouvons  donc 
regarder  L  comme  appartenant  à  la  même  famille 
que  S.  Seulement  il  faut  supposer  que  L  n'a  eu  à  sa 
disposition  qu'une  forme  du  Liber  de  Septem  Sa- 
pientibus  2  qui  était  tronquée  vers  la  fin,  et  qui,  en 
outre,  avait  interverti  l'ordre  des  deux  histoires  Vidua 
et  Noverca.  En  effet,  S  et  L  marchent  d'accord  jus- 
qu'à la  sixième  histoire  de  la  reine,  Sapientes.  Dans 
S,  le  sixième  sage  raconte  en  réponse  Vidua,  la  reine 
reprend  l'avantage  le  lendemain  en  contant  comme 
septième  histoire  Filia,  et  le  septième  sage  réplique 
par  Noverca.  Le  huitième  jour  arrive;  le  prince 
parle,  et  renvoie  à  sa  belle-mère  l'accusation  dont  elle 
l'a  chargé.  On  décide  de  vider  la  querelle  par  cham- 
pions; le   champion   (pagil)   de  l'impératrice  est 

1.  11  y  a  quelques  cas  inverses,  sur  lesquels  je  me  propose  de 
revenir  à  une  autre  occasion,  mais  que  je  laisse  ici  de  côté. 

2.  Je  ne  prétends  pas  dire  par  là  que  L  soit  traduit  du  latin,  et 
que  l'histoire  des  Sept  Sages  ait  pénétré  en  Europe  sous  une 
forme  latine.  Je  réserve  ces  questions.  J'entends  simplement  que  L 
représente  une  rédaction  analogue  à  S,  mais  incomplète. 

vaincu,  et  elle  brûlée.  Au  retour,  en  attendant  le  re- 
pas, le  fils  conte  la  dernière  histoire,  Vaticinium. 
Dans  L,  en  réponse  à  Sapientes,  le  sixième  sage  ra- 
conte Noverca  et  non  Vidua;  le  lendemain  l'impé- 
ratrice, comme  dans  S,  raconte  Filia,  mais  le  sep- 
tième sage  n'a  pas  d'histoire.  Il  se  borne  à  annoncer 
que  le  prince  parlera  le  lendemain,  ce  qui  a  lieu  en 
effet.  11  accuse  sa  belle-mère  :  des  chevaliers  se  pro- 
posent des  deux  parts  pour  décider  par  un  combat 
singulier  qui  a  raison  des  deux;  le  chevalier  de  l'impé- 
ratrice est  vaincu,  et  elle  est  brûlée,  après  avoir  avoué 
son  crime  :  le  prince  ne  raconte  aucune  histoire.  Il 
faut  supposer  que  Fauteur  de  L  a  suppléé  à  ce  qui 
manquait  à  sa  source  par  un  souvenir  plus  ou  moins 
précis  de  la  fin  qu'il  n'avait  pas  sous  les  yeux,  mais 
qu'il  avait  lue.  ou  entendu  raconter  auparavant.  Mal- 
gré la  perte  de  Vaticinium  et  de  Vidua,  malgré 
les  différences,  pour  le  reste,  de  son  récit  et  de  celui 
de  S,  ces  deux  récits  offrent  trop  de  ressemblances  1 
pour  qu'on  puisse  regarder  le  second  comme  une 
invention  pure,  indépendante  de  l'autre.  L  est  donc 
une  variante  de  S,  dans  laquelle  la  fin  est  tronquée  et 
refaite  de  souvenir. 

S'il  fallait  s'en  rapporter  à  la  notice  de  Leroux  de 

i.  Ainsi,  dans  S  et  dans  L,  l'empereur  promet  de  ne~pas  voir  sa 
femme  dans  la  nuit  qui  suit  le  septième  jour,  et  tient  sa  promesse; — 
l'impératrice  a  un  songe  symbolique  qui  lui  prédit  son  sort;  — 
l'enfant  parle  à  ses  gardiens  avant  de  parler  à  son  père;  —  le  pro- 
cès est  vidé  par  le  combat  de  deux  champions,  etc.  —  Aucun  de 
ces  traits  ne  se  retrouve  dans  V  (sauf  le  combat  judiciaire  dans 
D,  qui,  comme  je  l'ai  dit,  est  tout  à  fait  indépendant). 

b 

Lincy,  comme  ont  dû  le  faire  MM.  Gœdeke  et  Mus- 
safia,  il  existerait  une  forme  de  L  plus  complète,  qui 
contiendrait  Vaticinium,  sinon  Vidua,  et  qui  serait 
ainsi  intermédiaire  entre  S  et  le  texte  imprimé  de  L. 
Ce  serait  la  rédaction  contenue  dans  le  ms.  de  la 
B.  N.  fr.  22933.  Mais  quand  on  examine  ce  ms., 
on  arrive  à  un  résultat  bien  différent.  Il  suit  fidèle- 
ment L  jusqu'au  moment  où  le  jeune  prince  va  accu- 
ser sa  marâtre.  On  lit  à  cet  endroit  dans  L  (p.  73)  : 
«  Il  s'assiéent  tuit,  et  li  enfes  commance  sa  parole  et 
son  dit.  »  Ce  dit,  c'est  l'accusation  portée  contre  sa 
marâtre.  Mais  le  ms.  2  20,33  continue  tout  autrement  : 
«  Et  li  barnages  s'asit,  et  li  valleiz  commença  a  comp- 
ter l'ordenance  de  son  feit.  —  Sire,  il  fu  jadis  uns  ri- 
ches vavassors,  »  etc.  C'est  à  dire  qu'il  a  substitué  à 
la  fin  de  L  celle  du  groupe  A,  dont  je  parlerai  tout  à 
l'heure  :  les  mots  :  77  fu  jadis  uns  riches  vavassors 
commencent  le  récit  Vaticinium  dans  A  (publié  en 
appendice  par  Leroux  de  Lincy,  voy.  p.  98).  Le  ms. 
22933  ne  quitte  plus  cette  rédaction  jusqu'à  la  fin. 
Ce  ms.  est  donc  un  composé  de  L  pour  la  partie  la 
plus  grande  et  de  la  fin  de  A.  Nous  verrons  que  des 
combinaisons  de  ce  genre  se  présentent  plus  d'une 
fois  dans  les  rédactions  diverses  de  notre  histoire. 

Nous  en  trouvons  une  autre  dans  le  ms.  de  l'Arse- 
nal B.  L.  Fr.  245.  Je  ne  puis  m'expliquer  la  compo- 
sition de  ce  texte  qu'en  admettant  que  le  copiste 
avait  à  sa  disposition  un  ms.  de  L  fort  endommagé 
vers  la  fin.  Le  conte  Filia  y  manquait.  Je  mets  en 
regard,  à  l'endroit  critique,  le  ms.  19166  (Leroux  de 
Lincy,  p.  68)  et  le  nôtre  : 

19166  Ars.  245,  f°  53  r°. 

Se  vos  ainsint  ne  le  festes  comme  Et  si  ainsy  ne  le  faictes,  ainsy  vous 
vos  dites,  si  vos  en  puisse  ainsint  en  puist  il  advenir  comme  il  fit  au  roy 
avenir  comme  il  fist  au  preudomme  lier  odes.  —  Par  foy,  ce  dist  il,  ce 
de  ville  de  sa  fille.  —  Commant  l'en  n'aviendra  ja.  Et  l'emperiére  res- 
avint  il?  fait  li  emperéres.  —  Ge  le  pondit  :  Dieu  vous  en  gart.  Atant 
vos  direi,  fait  ele.  passèrent  celle  nuyt.-  Et  quant  ce  fut 

(Suit  l'histoire  FiliaJ  au    lendemain,   l'empereur    et  sa 

Or  pensez  a  vostre  norreture,  et  femme  furent  levés,  et  les  portes  fu- 
gardez  qu'i  ne  vos  aviegne  ainsint.  —  renl  ouvertes,  et  le  palais  remply  de 
Vos  le  verroiz  bien,  fet  li  emperéres,  barons.  L'empereur  commande  a  ses 
qu'il  en  sera  au  matin.  La  nuit  passa  sergens  qu'ilz  tirent  son  filz  hors  de 
et  li  jorz  vint.  Li  emperéres  apella  ses  la  geôle  et  l'aient  destruire.  Et  ilz 
sers  :  Alez,  fait  il,  maintenant,  et  si  ainsy  le  firent,  et  le  tirèrent  de  la 
pendez  mon  fill.  Cil  font  son  comman-  geôle  et  Penmainent.  Et  ainsy  qu'ilz 
dément,  et  le  traient  de  la  jeole  et  l'en-  l'emmenoient,  ilz  rencontrent  messire 
mainent.  Estes  vos  qu'ils  ancontrent  Meroux,  etc. 
mestre  Meron,  etc. 

La  partie  que  j'ai  imprimée  en  italique  dans  le 
texte  emprunté  au  ms.  de  l'Arsenal  paraît  être  de  la 
fabrication  du  copiste,  qui  a  remplacé  l'histoire  Filia, 
qui  lui  manquait,  par  une  allusion  à  Sapientes  ra- 
conté plus  haut;  peut-être  cependant  l'a-t-il  suppri- 
mée parce  qu'il  la  trouvait  insipide,  en  quoi  il  n'avait 
pas  tort.  Mais  ce  qui  est  singulier,  c'est  que  ce  ms., 
une  fois  qu'il  a  rejoint  L,  le  suit  fidèlement  jusqu'à  la 
1.  2  de  la  p.  75-,  arrivé  là,  il  le  quitte  et  emprunte  son 
dénouement  à  A.  L'empereur  adjure  sa  femme  de 
dire  la  vérité,  elle  l'avoue,  et  le  reste  ressemble  à  ce 
qui  termine  A  dans  Leroux  de  Lincy,  à  partir  de  la 
dernière  ligne  de  la  p.  102;  seulement  la  rédaction 
du  ms.  de  l'Arsenal  est  plus  délayée. 

Les  deux  mss.  B.  N.  Fr.  22933  et  Ars.  24b  doi- 
vent donc  être  éliminés  de  nos  recherches  comparati- 
ves*, ils  se  rattachent  à  L,  et  n'ont  emprunté  à  A  l'un 
que  les  dernières  lignes,  l'autre  que  les  dernières  pa- 

ges  de  son  récit.  Les  quatre  mss.  déjà  mentionnés  et 
les  deux  derniers  appartiennent  donc  au  groupe  L.  Ce 
groupe,  qui  ressemble  étroitement  à  S,  se  pose  bien 
nettement  en  face  de  V.  Il  va  sans  dire  que  nous 
chercherions  en  vain  dans  L  des  traces  des  vers  de  K , 
comme  nous  en  avons  trouvé  dans  D  ;  il  ne  semble 
même  pas  qu'on  puisse  y  trouver  des  traces  de  vers 
quelconques.  Mais,  à  vrai  dire,  pour  résoudre  cette 
dernière  question,  il  faudrait  commencer  par  établir 
de  L  un  texte  critique,  et  c'est  ce  qui  ne  pourra  se 
faire  que  par  la  comparaison  méthodique  non-seu- 
lement des  mss.  du  groupe  L,  mais  encore,  comme 
on  va  le  voir ,  de  ceux  bien  plus  nombreux  du 
gioupe  A. 

Ce  groupe  A,  —  que  j'appelle  ainsi  parce  qu'il  a 
servi  de  base  au  texte  italien  publié  par  M.  A.  d'An- 
cona,  —  comprend  à  première  vue  les  douze  mss. 
suivants  :  B.  N.  Fr.  g3,  142 1,  2i3y,  5586,  20040, 
22548,  25545,  Brux.  9245,  9433,  10171,  11 190, 
Cambr.  Univ.7  Gg,  I.  1.  On  en  a  une  idée  suffi- 
sante par  la  publication  de  Leroux  de  Lincy,  qui 
a  donné,  d'après  le  ms.  2 1 37,  quelques  variantes  de 
la  première  partie  et  la  seconde  partie  tout  entière. 
Ce  qui  caractérise  en  effet  la  rédaction  A,  c'est  de  se 
diviser  en  deux  parties  très-distinctes,  dont  la  première 
est  textuellement  d'accord  avec  L,  et  dont  la  seconde 
en  diffère  absolument.  L'ordre  même  et  le  titre  des 
récits  rendent  cette  division  saillante,  comme  le  mon- 
tre la  liste  suivante  : 

L  A 
Introduction 

Nov.  i  Arbor 

1  Sap.  Canis 
Nov.  2  -Aper 

2  Sap.  Médiats 
Nov.  3  Ga^a 

3  Sa/?.  Puteus 
Nov.  4  Senescalcus 

4  Sa/?.  Tentamina 
Nov.  5  Virgilius 

5  Sa/?. 

No*;.  6  Sapientes 

L  A 

7  Sa/?.        Noverca  Vidua 
Nov.  7        i^7/a  itoma 
7  Sa/?.  +  Inclusa 

Filius  +  Vaticiniam 

Conclusion  Conclusion 


La  concordance  entre  L  et  A  cesse  en  réalité  un 
peu  avant  le  récit  du  septième  sage;  elle  s'arrête  à  la 
L.  19  de  la  p.  65  de  Leroux  de  Lincy,  après  les 
mots  :  les  portes  furent  ouvertes.  Entre  ces  mots  et 
les  premiers  de  la  seconde  partie  de  A  publiée  par 
L.  de  Lincy,  p.  79-103,  il  faut  suppléer  ceux-ci  : 
«  L'empereres  commanda  que  l'on  menast  destruire 

son  fil  »(ms.  B.  N.  2137).  »  A  partir  de  cet  endroit 
les  deux  rédactions  sont  absolument  différentes. 

Nous  avons  donc,  dans  A,  deux  parties  distinctes, 
A1  et  A2.  A  fait  partie  du  groupe  L,  et  le  texte  de  L 
devra  par  conséquent  être  établi  d'après  les  mss.  de 
A  aussi  bien  que  d'après  ceux  de  L.  Mais  qu'est-ce 
que  le  texte  de  Az?  Une  comparaison  rapide  suffit 
pour  établir  qu'ici,  comme  dans  D ,  nous  avons  à 
faire  à  une  mise  en  prose  de  V.  Tandis  que  dans  A, 
nous  ne  trouvons  aucune  coïncidence  textuelle  avec 
K,  à  peine  avons-nous  commencé  A2,  que  nous  remar- 
quons l'accord  le  plus  frappant.  On  peut  s'en  assu- 
rer en  comparant  le  conte  Vidua  dans  A  (p.  80  et  ss.) 
et  dans  K  (v.  3 6 80  et  ss).  Cet  accord,  qui  est  toujours 
intime  sans  être  partout  également  étroit,  se  continue 
jusqu'à  la  fin.  On  ne  peut  songer  à  intervertir  les  rap- 
ports, c'est-à-dire  à  regarder  la  fin  de  K  comme  pro- 
venant de  A2  :  d'abord  par  ce  que  plusieurs  traits  pro- 
presà  K  dans  toute  son  étendue  se  remarquent  dans  A2 
et  n'apparaissent  pas  dans  Ar;  ensuite  et  surtout 
parce  que  A2,  tout  comme  D,  a  conservé  des  groupes 
entiers  de  vers  de  l'original.  Ces  vers,  comme  ceux 
de  D,  se  trouvent  notamment  dans  les  passages  où 
les  sages  ou  la  reine  se  livrent  à  des  réflexions  et  tirent 
la  morale  de  leurs  contes.  Voici  quelques  passages 
qui  mettront  le  fait  sous  les  yeux  du  lecteur  : 

P.  86.  Et  pour  celui  Genus  dit  l'en  jen- 
vier  un  mois  qui  est  devant  février. 

Ib.  Et  je  ferai  uns  engins  1  merveilleus 
pour  espoanter  les  Sarrazins. 

Ib.  Et  dessus  fist  faire  un  mireoir  qui 
resplendissoit  contre  le  jour.  Icil  Ge- 
nus se  leva  un  matin,  et  se  vesti 
moult  bien  de  cel  engin,  et  puis 
monta  en  la  tour  de  Cressant,  qu 
moult  estoit  haute. 

P.  87.  Lors  dist  uns  hauz  homs  des 
paiens  :  Li  diex  des  crestiens  est  an- 
nuit  descenduz  jus  a  terre  pour  sa 
gent  secourre.  Mar  avons  acointiée 
ceste  guerre. 

Ib.  Autresi  fêtes  vous,  sire  :  vous  me- 
nez une  autretele  riote  3  comme  cil 
qui  joue  a  la  pelote  :  quand  il  la 
tient,  tantost  la  giete  a  son  compai- 
gnon. 


2386  Pource[l]  Genus  dit  l'e[n]  genvier 
Le  mois  qui  est  devant  février. 

2396  Et  je  ferai  uns  grans  engins 
Por  espoenter  Sarrazins. 

2410  Desus  fist  faire  un  mireor 
Ki  resplendit  contre  le  jour. 
Cil  sages  se  leva  matin 
Et  se  vesti  en  cel  engin, 
Puis  monta  en  la  tour  Croisant, 
Qui  assés  fu  et  haute  et  grant. 

2422  Dist  uns  paiens  :  Li  dex  de  sus 
Si  est  ennuit  descendus  jus 
Pour  secorre  sa  gent  en  tierre  : 
Mar  acointames  ceste  guerre. 

2434  Antressi  serés  vous,  dans  roi, 
Par  cele  foi  que  je  vous  doi. 
Vous  menés  autretel  rihote 
Com  cil  qui  jue  a  le  pelote  : 
Quant  il  le  tient,  tantost  le  rue 
A  ses  compaignons  en  le  rue. 


Il  faut  bien  probablement  expliquer  ainsi  la  com- 
position de  A  :  l'écrivain  qui  a  fait  le  ms.  d'où  sont 
dérivés  tous  ceux  de  cette  famille  a  eu  à  sa  disposi- 
tion un  texte  de  L  incomplet,  et,  pour  terminer  le 
récit,  il  a  puisé  dans  le  poème.  Il  n'est  pas  vraisem- 
blable, en  effet,  que  cet  écrivain  ait  eu  sous  les  yeux 
une  mise  en  prose  de  V  plus  ancienne,  analogue  à 
D  45  et  dans  laquelle  il  aurait  puisé  au  lieu  de  recou- 
rir directement  à  V.  La  seconde  partie  de  A  a  été 


1.  L.  de  L.  un  engin  si  m. 

2.  L.  de  L.  a  vous. 

3.  L.  de  L.  note. 

4.  11  ne  saurait  être  question  de  faire  dériver  A2  de  D  :  la  ré- 
daction de  D  est  beaucoup  plus  abrégée,  et  les  vers  conservés  dans 
les  deux  textes  avec  leurs  rimes  ne  sont  pas  les  mêmes. 

accommodée  par  le  rédacteur,  en  certains  points,  de 
façon  à  ne  pas  faire  trop  disparate  avec  A1  ;  ce  qui 
a  dû  se  faire  plutôt  par  quelqu'un  qui  travaillait  di- 
rectement sur  le  texte  en  vers  que  par  un  copiste  qui 
aurait  eu  devant  lui  un  texte  en  prose  tout  rédigé. 

Il  me  reste  à  dire  un  mot  de  deux  manuscrits  du 
groupe  A  sur  lesquels  on  n'a  eu  jusqu'à  présent  que 
des  renseignements  inexacts  et  auxquels  on  a  accordé 
une  importance  qu'ils  n'ont  pas.  Le  ms.  Ars.  B.  L. 
Fr.  246,  auquel,  d'après  Leroux  de  Lincy,  man- 
queraient les  quatre  histoires  Avis,  Sapientes,  Vidua 
et  Roma,  a  été  range  par  M.  Gœdeke,  a  cause  de 
ce  fait,  dans  une  classe  à  part.  Il  faut  la  supprimer, 
du  moment  qu'on  reconnaît  que  la  lacune  de  ce  ms. 
est  purement  matérielle  :  il  lui  manque  un  cahier,  ar- 
raché ou  perdu  anciennement.  Cette  lacune  n'est  pas 
d'ailleurs  exactement  telle  que  l'indique  Leroux  de 
Lincy  :  le  troisième  cahier  (f°  24  v°)  s'arrête  au  mi- 
lieu de  Virgilius  (Par  Diu,  sire,  dient  il,  encore 
est  ce  noiens  envers  ce  que  nous  savons  ;  car  nous 
avons  songiei  un  si  grant  trésor;  cf.  L,  p.  52, 
1.  24),  et  le  cinquième  (f°  2  5  r°)  commence  au  milieu 
de  Roma  (Signour,  dist  il,  la  deffense  n'est  pas  en 
moi,  mais  en  Deu;  cf.  A,  p.  86,  1.  16).  Le  qua- 
trième cahier,  qui  manque,  comprenait  donc  la  fin 
de  Virgilius,  Avis,  Sapientes,  Vidua,  et  le  com- 
mencement de  Roma. 

Le  ms.  Ars.  B.  L.  Fr.  283  soulève  des  questions 
plus  complexes,  et  on  en  a  parlé  avec  plus  d'inexac- 
titude encore.  Leroux  de  Lincy  dit  qu'il  contient  «  le 
même  nombre  d!histoires  »  que  le  ms.  2137  (anc. 

7974),  c'est-à-dire  que  le  type  de  la  rédaction  A;  ce 
seraient  donc  quinze  histoires.  Mais  dans  la  liste 
numérotée  qu'il  en  donne,  il  passe  de  12  à  14,  du 
sixième  sage  au  septième,  omettant  par  conséquent 
la  septième  histoire  de  la  reine,  Roma.  M.  Gœdeke  a 
fondé  sur  cette  omission  de  Roma  la  constitution  d'une 
classe  à  part  pour  notre  manuscrit;  M.  Mussafia  l'en 
a  repris,  et,  se  référant  aux  paroles  expresses  de  Le- 
roux de  Lincy,  a  attribué  à  une  simple  faute  d'im- 
pression l'omission  de  Roma  dans  la  liste  des  con- 
tes. En  réalité,  il  en  est  tout  autrement.  Leroux  de 
Lincy,  par  une  négligence  ou  une  distraction  que  je 
ne  m'explique  pas,  a,  dans  les  deux  cas,  dans  sa  no- 
tice comme  dans  sa  liste,  représenté  ce  curieux  ma- 
nuscrit autrement  qu'il  n'est.  Ce  ms.  suit  fidèlement 
A  jusqu'à  la  fin  de  Vidua,  conté  comme  dans  A  par 
Jessé,  mais  ensuite,  abandonnant  A,  il  passe  à  L  et 
le  suit  à  partir  de  la  p.  68,  1.  3  de  l'imprimé.  Il  fait 
donc  raconter  par  la  reine,  Filia  au  lieu  de  Roma 
que  donne  ici  A;  mais  il  n'est  pas  longtemps  fi- 
dèle à  L.  Il  le  quitte,  après  ce  récit,  aux  mots  :  Et 
vous  verre%  bien  que  jo  en  ferai  le  matin  (L,  p.  69, 
1.  10  :  Vos  le  verroi\  bien  qu'il  en  sera  au  matin), 
et  revient  à  A  :  Par  foi ,  dist  l'emperiére,  se  vos 
l'ocie\  vos  fere\  que  sages.  Ore  oies  de  le  desloial, 
Dex  le  confonde!  qui  tant  set  de  barat  et  d'engin, 
etc.  (A,  p.  88,  1.  2  :  Or  oe\  de  la  desloial,  Die\  la 
confonde!  qui  tant  set  de  barat  et  d'engin,  etc.). 
L'accord  se  poursuit  jusqu'à  l'avant- dernière  ligne 
de  la  p.  102;  mais  là,  au  lieu  de  terminer  comme  A 
par  l'aveu  de  la  dame  et  son  supplice,  le  ms.  revient 

à  L  :  Et  la  dame  respont  :  Sire,  ne  le  créés  mie; 
c'est  un  diable,  etc.  (L,  p.  74,  l.  14),  et  emprunte  à 
ce  texte  le  récit  du  dénouement,  avec  le  combat  sin- 
gulier qui  manque  dans  A.  Seulement,  tandis  que 
dans  L,  l'impératrice,  une  fois  sur  le  bûcher,  se  borne 
à  avouer  son  crime  (L,  p.  76),  elle  ajoute  ici  (après 
les  mots  :  Jo  voi  bien  que  Dex  est  droiturier  et  que 
je  suis  alée.  Sire  empereur,  jo  ai  eumout  grant  tort 
envers  vostre  fil)  :  «  Et  sachiez  que  jo  quidai  alsi 
avoir  fait  faire  a  vostre  fil  com  fist  jadis  une  marras- 
tre  a  son  fillastre.  —  Comment  fu  ço  ?  fait  li  empe- 
réres.  —  Sire,  et  jo  le  vos  dirai.  Sire,  il  avint  que 
uns  chevaliers  riches,  etc.  »  Suit  tout  le  conte  No- 
verca,  repris  plus  haut  dans  L  (p.  65,  1.  dern.)  et 
introduit  ici  de  cette  façon  singulière.  Après  l'avoir 
dit,  l'impératrice  ajoute  :  «  Ore,  sire,  ensi  quidoie 
jo  avoir  fait  de  vostre  fil,  car  jo  savoie  bien  se  il  fust 
demorés  en  vie  qu'il  eust  esté  sires  de  l'empire  de 
Romme  après  vos,  et  se  jo  l'eusse  fait  desfaire  si  eust 
estés  oirs  de  la  terre  li  enfes  que  jo  eusse  eu  de  vos, 
et  por  ce  l'ai  je  fait.  —  Par  mon  chief,  fait  li  empe- 
réres, vos  savés  mout  de  malice,  et  bien  vos  estes 
meismes  jugie.  Et  li  fus  estoit  ja  espris  grans  et  fors, 
et  li  emperéres  commande  qu'ele  soit  ens  jetée,  et  il 
salent  icil  qui  costumier  sont  des  gens  destruyre,  et 
prendent  l'emperiére  et  le  getérent  el  fu.  Iluec  ot  sa 
desserte  de  sa  grant  traison.  Li  cors  s'estent-,  tout  fu 
finés;  la  dame  ait  ce  qu'ele  a  deservi.  Ensi  vont 
a  maie  fin  cil  qui  traison  porchacent,  et  Diex  lor 
otroit  !  Et  li  emperéres  et  ses  fiex  furent  ensamble  tant 
çom  il  vesqui.  Et  après  le  pére  tint  li  fiex  l'empire . 

Et  Dex  nos  consaut!  Amen.  »  On  voit  que,  pour  ces 
dernières  lignes,  le  rédacteur  de  notre  ms.  est  re- 
venu au  texte  de  A  (p.  io3).  Son  œuvre,  au  moins 
dans  la  dernière  partie,  est  un  travail  de  compilation 
où,  ayant  évidemment  sous  les  yeux  un  ms.  de  L 
et  un  de  A,  il  a  tressé  l'un  des  fils  avec  l'autre.  Ce 
qu^il  a  de  plus  personnel  est  l'invention  qui  lui  a 
permis  de  ne  pas  omettre  Noverca,  bien  qu'il  eût^ 
d'après  A,  substitué  Vidua  à  ce  conte  -,  il  a  au  con- 
traire, avec  L,  préféré  Filia  à  Roma,  et  il  a  tout  à 
fait  laissé  perdre  ce  dernier  récit.  Je  ne  pense  pas, 
bien  que  je  ne  Paie  pas  vérifié  exactement,  qu'on 
trouve  dans  la  première  partie  du  ms.  des  traces 
d'une  combinaison  semblable. 

Ainsi  nous  avons  classé  vingt-et-un  manuscrits  : 
un,  celui  que  je  publie,  forme  une  classe  à  part  qui  se 
rattache  étroitement  à  V-,  quatre  constituent  la  fa- 
mille L,  texte  qui  diffère  sensiblement  de  V  et  qui 
offre  des  ressemblances  frappantes  avec  le  texte  la- 
tin S*,  treize  constituent  la  famille  A,  composée 
dans  sa  première  partie  d'un  texte  semblable  à  L,  et 
dans  sa  seconde  d'un  texte  tiré  de  V-,  enfin  trois  ma- 
nuscrits (B.  N.  22933,  Ars.  245  et  Ars.  283)  nous 
offrent  une  combinaison  de  L  et  de  A,  combinaison 
restreinte  d'ailleurs  aux  dernières  pages,  simple  dans 
le  premier  de  ces  manuscrits,  plus  compliquée  dans  le 
second  et  surtout  dans  le  troisième. 

Il  nous  reste  trois  manuscrits  à  examiner,  qui  se 
distinguent  à  première  vue  de  tous  les  autres  et  dont 

Leroux  de  Lincy  a  déjà  fait  une  classe  à  part  :  ce 
sont  les  mss.  B.  N.  fr.  5y3,  Ars.  B.  L.  Fr.  232  et 
233.  Ces  manuscrits  ont  cela  de  commun  qu'ils  don- 
nent au  roman  le  titre  de  Histoire  de  la  maie  (ou  de 
la  fausse)  marrastre^  qu'ils  appellent  l'empereur  Dio- 
cliseus  et  son  fils  Phiseus,  qu'ils  parlent  dès  le  début 
de  Marcus  (ou  Marques),  fils  de  Caton,  élevé  avec  le 
jeune  prince,  et  surtout  qu'ils  contiennent  six  histoi- 
res qui  leur  sont  propres  en  place  de  six  qui  leur  man- 
quent. J'appelle  cette  rédaction  M.  Elle  se  rattache 
étroitement  à  A  dans  les  parties  qui  leur  sont  commu- 
nes 1  ;  et  comme  A  est  le  produit  d'une  combinaison 
qui  n'a  pu  se  faire  deux  fois,  il  résulte  certainement 
de  ce  fait  que  M  dérive  de  A.  On  ne  peut,  en  effet, 
admettre  l'inverse  :  il  faudrait  que  A,  s'il  dérivait  de 
M,  eût  exclu  toutes  les  histoires  propres  à  M  pour 
aller  en  reprendre  à  leur  place  quatre  dans  L  et  trois 
dans  S.  D'ailleurs,  la  date  récente  du  plus  ancien 
ms.  de  M,  l'interpolation  par  laquelle  on  prépare  la 
suite  du  roman  connu  sous  le  nom  de  Marques  de 
Rome  2,  le  style  même  de  cette  rédaction  ne  permet- 


1.  Il  est  vrai  que  pour  plusieurs  récits,  qui  sont  semblables 
dans  L  et  dans  A,  on  pourrait  en  dire  autant  de  L;  mais  M  a  en 
commun  avec  A  Vidua,  Inclusa  et  Vaticinium,  qui  manquent 
dans  L. 

2.  Il  est  a  remarquer  que  les  mss.  qui  contiennent  Marques 
n'ont  pas  cette  interpolation  ;  mais  elle  n'en  doit  pas  moins  s'être 
produite  pour  la  première  fois  dans  un  ms.  qui  contenait  Marques. 
Ce  ms.,  aujourd'hui  perdu,  a  servi  de  base  à  M.  Notons  d'ailleurs 
que  tous  les  mss.  qui  contiennent  Marques  appartiennent  au 
groupe  A, 

tent  guère  de  la  faire  remonter  au-delà  de  la  fin  du 
xine  siècle.  Voici  le  tableau  comparatif  de  M  et  de  A  : 


A  M 

Introduction 

Nov.  i 

i  Sap. 

Canis 

Nov.  2 

Aper 

2  Sap. 

Medicus 

Nov.  3 

Ga\a 

M 

A 

3  Sap. 

Put  eus 

Nov.  4 

Senescalcus 

F  Mus 

4  Sap. 

Tentamina 

.  Vidua 

Nov.  5 

Virgilius 

•''  Nutrix 

5  Sap. 

Avis 

Antenor 

Nov.  6 

Sapientes 

Spurius 

6  Sap. 

Vidua-  •  '" 

Cardamum 

Nov.  7 

Roma 

A  M 

Assassinus 

7  Sap. 

Inclusa 

Vaticinium 
Conclusion 

Il  manque  donc  à  M  six  contes  de  A  (Put eus,  Se- 
nescalcus, Tentamina,  Virgilius,  Sapientes,  Roma) 
qu'il  a  remplacés  par  six  autres.  Pourquoi?  Le  rédac- 
teur de  M  a-t-il  trouvé  les  contes  en  question  peu  in- 
téressants et  leur  en  a-t-il  préféré  d'autres  ?  Ou  bien  a- 
t-il  travaillé  d'après  un  manuscrit  gravement  mutilé 
et  a-t-il  complété  le  récit  comme  il  a  pu?  Je  le  crois; 

car  non-seulement  les  contes  qu'il  a  insérés,  sont  loin 
de  valoir  les  anciens  et  sont  même  extrêmement  insi- 
gnifiants, mais  on  voit  qu'il  s'est  donné  de  la  peine 
pour  se  les  procurer  :  l'un  d^ux,  l'exemple  de[ï]  ha- 
qucsin  qui  V omme  occist  (Assassinus),  n'est  même  pas 
un  conte;  c'est  un  extrait  d'une  chronique  d'outre-mer 
quelconque,  où  on  décrit  les  moyens  employés  par  le 
Vieux  de  la  Montagne  pour  dresser  ses  sicaires.  Les 
autres  contes  peuvent  bien  être  de  l'invention  pure, 
excepté  celui  de  Nutrix,  îon  altéré  et  presque  inintel- 
ligible, mais  qui  a  sans  doute  un  fonds  traditionnel.  Il 
ne  faut  pas  croire,  comme  semble  le  faire  M.  Gœdeke, 
que  ces  histoires,  parce  qu'elles  ont  pour  la  plupart 
leur  scène  en  Orient,  aient  un  rapport  quelconque 
avec  l'origine  orientale  du  roman  des  Sept  Sages  1 . 

Grâce  aux  recherches  dont  on  vient  de  lire  le  som- 
maire, et  qui  sont,  je  pense,  assurées  dans  leurs  résul- 
tats essentiels,  on  peut  classer  ainsi  les  rédactions  di- 
verses du  roman  des  Sept  Sages  en  français  : 


L 


V 


D 


A 


M 


i.  M.  Gœdeke,  dans  son  tableau  des  rédactions  des  Sept  Sages, 
appelle  Filia  la  4e  histoire  de  la  reine  dans  M.  Outre  que  ce  titre 

On  peut  faire  également  rentrer  dans  cette  classi- 
fication plusieurs  rédactions  anciennes  en  langues 
étrangères  :  j'ai  déjà  dit  que  l'italienne  publiée  par 
M.  d'Ancona  provenait  d'un  ms.  du  groupe  A;  il  en 
est  de  même  des  deux  versions  en  vers  anglais,  pu- 
bliées l'une  par  Weber  *,  l'autre  par  M.  Wright 2.  La 
version  catalane,  que  vieut  d'imprimer  M.  Mussafia,  se 
rattache  au  contraire  au  groupe  L  3. 

Grâce  à  cette  première  classification,  nous  nous 
trouvons  donc  en  présence  de  quatre  textes  jusqu'à 
présent  irréductibles  l'un  à  l'autre  :  celui  que  nous  a 
conservé  en  abrégé  la  Scala  Celi  (S),  celui  de  L,  celui 
de  V  et  enfin  le  groupe  de  versions  latines  et  italien- 
les  que  M.  Mussafia  a  réunies  sous  la  désignation 
commune  de  Versio  Italica  (I).  La  rédaction  A,  qui 
a  une  grande  importance  à  cause  de  sa  diffusion  en 
France  et  hors  de  France,  n'a  aucune  valeur  pour 
l'étude  des  origines  du  roman  des  Sept  Sages,  puis- 
qu'elle n'est  qu'une  combinaison  de  L  et  de  V.  A 
plus  forte  raison  en  est- il  ainsi  des  textes  qui  dérivent 
de  cette  version,  et  parmi  lesquels  il  faut  ranger 
YHistoria  Septem  Sapientum,  comme  il  me  reste  à 
le  démontrer. 

n'est  pas  exact,  il  a  l'inconvénient  de  servir  déjà  à  désigner  une  au- 
tre histoire,  qui  est  dans  L  et  S.  Je  pense  que  c'est  une  simple  faute 
d'impression  pour  Filius,  que  je  restitue. 

1.  Metrical  Romances  of  the  thirteenth,  fourteenth  and  fifteenth 
centuries....  Edinburgh,  1810,  3  vol.  in-8°. 

2.  The  Seven  Sages....  printed  for  the  Percy  Society.  London, 
1845,  in-ï2;  l'introduction,  de  72  pages,  a  paru  en  1846. 

3.  Voy.  sur  la  source  de  cette  version  Romania,  VI,  298. 

UHistoria  Septem  Sapientum,  étant  écrite  en 
latin  et  ayant  été  imprimée  dès  le  xve  siècle,  doit  à  ces 
deux  circonstances  d'avoir  attiré  particulièrement  l'at- 
tention des  savants  qui  les  premiers  se  sont  occupés 
de  ces  recherches,  et  d'avoir  été  regardée  comme  la 
source  des  autres  versions,  écrites  en  langues  vulgai- 
res et  plus  tardivement  connues.  Telle  est  notamment 
l'opinion  que  Loiseleur-Deslongchamps  a  adoptée, 
sans  même  la  discuter,  comme  point  de  départ  de 
son  analyse  comparative  des  divers  textes  du  roman 
des  Sept  Sages  l.  Les  savants  qui  depuis  lui,  no- 
tamment en  Angleterre  et  en  Italie,  ont  abordé  le 
même  sujet  à  l'occasion  des  rédactions  qu'ils  pu- 
bliaient, ne  se  sont  pas  écartés  de  ce  système2.  En 
Allemagne,  M.  de  Keller  n'a  émis  sur  ce  point  au- 
cune opinion-,  M.  Gœdeke,  dans  la  classification  trop 


1.  En  outre,  Loiseleur  a  introduit  dans  la  science  une  confusion 
qui  y  a  longtemps  régné,  en  attribuant  VHistoria  à  Jean,  l'auteur 
du  Dolopathos. 

2.  M.  Comparetti  aussi,  dans  son  article  si  remarquable  sur  les 
Seite  Savj  publiés  par  M.  d'Ancona,  dit  en  passant  que  la  plupart 
des  versions  occidentales  dérivent  de  VHistoria.  Je  retrouve  cette 
assertion  dans  le  livre  tout  récent  de  M.  B.  ten  Brink,  Geschiclite 
der  englischen  Littcratur,  t.  I,  p.  22  3. 

hâtive  qu'il  a  donnée  des  rédactions  occidentales,  n'a 
pas  laissé  YHistoria  au  rang  que  lui  avaient  assigné 
les  critiques  antérieurs  :  il  la  confond  parmi  les  dé- 
rivés de  S,  qu'il  regarde  comme  l'œuvre  primitive, 
mais  il  ne  se  prononce  pas  sur  le  rapport  précis 
de  H  à  S  et  aux  autres  versions;  M.  Mussafia,  en 
redressant  plusieurs  erreurs  de  M.  Gœdeke,  a  émis 
l'idée  qu'il  était  prématuré  d'essayer  de  classer  les 
rédactions  occidentales  des  Sept  Sages,  et  qu'il  fallait 
se  borner  à  constituer  des  groupes  sans  prétendre  en 
déterminer  les  rapports.  Seul,  à  ma  connaissance, 
mon  père,  dans  un  mémoire  imprimé  il  y  a  huit  ans  x, 
a  dégagé  nettement  les  rédactions  françaises  an- 
ciennes de  la  dépendance  où  on  les  avait  tenues  à 
l'égard  du  texte  latin.  Les  raisons  qu'il  donne  pour 
regarder  ce  dernier  comme  provenant  de  la  tradition 
orale  2  et  pour  l'attribuer  à  quelque  écolier  étranger, 
Anglais  sans  doute,  de  l'Université  de  Paris,  ne  me 
paraissent  pas  convaincantes,  mais  il  est  certainement 
dans  le  vrai  en  déclarant  que  les  textes  en  prose 
publiés  par  Leroux  de  Lincy  n'ont  point  pour  source 


1.  Voy.  le  Bibliophile  Français,  t.  IV  (i86q),  p.  fi 9  et  ss.  La 
même  idée  avait  été  indiquée  dans  des  leçons  faites  quelques  années 
auparavant.  Voy.  la  Revue  des  Cours  littéraires,  t.  II  (1864-5), 
p.  160. 

2.  Ou  plutôt  du  souvenir  des  récits  des  jongleurs.  Le  texte  latin 
me  paraît  suivre  le  français  de  trop  près,  dans  plusieurs  passages, 
pour  provenir  d'un  simple  souvenir  de  ce  genre.  Je  doute,  d'ailleurs, 
que  les  rédactions  en  prose  aient  été  récitées  sur  les  places  et 
dans  les  rues.  Bon  pour  le  poème,  qui  a  un  caractère  bien  plus 
populaire. 

c 

le  texte  latin  de  YHistoria.  C'est  ce  que  les  obser- 
vations suivantes  mettront,  je  pense,  hors  de  doute 
pour  le  lecteur. 

Il  n'y  a,  comme  on  vient  de  le  voir,  que  trois  grou- 
pes principaux  de  rédactions  françaises,  V,  L  et  A. 
Or  H  (YHisioria)  ne  peut  être  rapproché  de  L,  puis- 
que L  ne  contient  ni  Vidaa,  ni  Roma,  ni  Inclusa,  ni 
Vaticimui?t,  qui  se  trouvent  dans  H,  et  contient  Filia 
et  Noverca,  que  H  ne  connaît  pas.  Restent  V  et  A  : 
ces  deux  textes  étant  d'accord  pour  une  partie,  il  faut 
la  négliger;  mais  partout  où  V  diffère  de  A,  H  est 
d'accord  avec  A  et  non  avec  V.  Ainsi,  —  sans  parler 
de  la  scène  du  récit  et  du  nom  du  héros  —  il  s'agit, 
dans  Arbor,  d'un  bourgeois  dans  A  H,  d'un  duc 
dans  V;  —  Hippocrate  tue  son  neveu  étant  malade 
dans  V,  avant  d'être  malade  dans  AH;  —  l'enfant 
de  Sapientes,  anonyme  dans  V,  s'appelle  Merlin 
dans  A  H,  etc  2.  Or,  la  composition  de  A,  dont  la 


1.  Il  est  vrai  que  dans  A,  comme  dans  L  et  S,  c'est  l'empereur 
qui  s'appelle  Diocletien,  son  fils  étant  anonyme,  tandis  que  dans 
H  le  fils  s'appelle  Diocletianus  et  le  père  Pontianus;  mais  c'est  un 
changement  fait  par  H,  et,  en  tout  cas,  nous  sommes  loin  du 
Vespasien  de  V,  du  Marcomiser  de  D. 

2.  Cf.  ci-dessus,  p.  xti.  Il  faut  cependant  noter  un  cas  inverse 
pour  le  deuxième  conte,  Canis.  J'ai  fait  remarquer  ci-dessus  que 
dans  S  L  le  combat  du  chien  et  du  lévrier  se  passe  en  plein  air, 
tandis  que  dans  V  il  a  lieu  dans  une  chambre.  Or,  dans  H  bien 
qu'avec  des  circonstances  différentes,  c'est  aussi  dans  l'intérieur 
(dans  une  salle,  voy.  ci-dessous,  p.  76)  que  se  livre  la  bataille.  On 
ne  doit  voir  là  qu'une  rencontre  fortuite  :  H  a  modifié  la  donnée  de 
son  original  par  amour  de  la  vraisemblance.  —  Une  coïncidence 
plus  embarrassant3  se  remarque  dans  Mcdicus  :  le  régime  auquel 

seconde  partie  est  empruntée  à  V,  comme  je  l'ai 
prouvé  plus  haut,  s'est  nécessairement  faite  en  fran- 
çais :  on  ne  peut  donc  songer  à  établir  le  rapport  in- 
verse, à  regarder  A  comme  traduit  de  H,  et  ainsi,  en 
indiquant  la  rédaction  française  à  laquelle  H  ressem- 
ble le  plus,  j'ai  par  là  même  démontré  invincible- 
ment que  la  rédaction  latine  était  la  traduction  et 
non  l'original  de  cette  rédaction  française  I, 

Ceci  une  fois  admis,  il  n'est  pas  sans  intérêt  de 
voir  comment  le  traducteur  latin  a  procédé.  C'est 
une  étude  d'un  autre  genre  que  celle  que  j'ai  poursui- 
vie jusqu'ici,  et  je  ne  ferai  que  l'aborder  très-briève- 
ment. Elle  ne  mériterait  guère  d'être  faite,  vu  le  peu 
de  valeur  du  travail  de  ce  dernier  rédacteur  de  notre 
vieux  conte,  sans  le  succès  incomparable  qu'il  a  ob- 
tenu. Elle  peut  se  faire  à  l'aide  de  la  traduction  fran- 
çaise de  YHistoria  aussi  bien  que  du  texte  latin,  et 
c'est  ce  qui  m'a  fait  penser  qu'une  édition  de  cette 
traduction  ancienne  ne  serait  pas  mal  vue  du  public, 
d'autant  que  VHistoria  elle-même  est  beaucoup  citée, 
mais  en  réalité  fort  peu  connue. 

le  neveu  d'Hippocrate  soumet  le  fils  du  roi  de  Hongrie  consiste  dans 
L  A  (p.  27)  en  char  de  beuf,  dans  H,  comme  dans  V,  en  viande 
de  bœuf  et  eau.  Il  n'est  pas  impossible  que  la  rencontre  soit  for- 
tuite ;  on  pourrait  croire  aussi  qu'un  ms.  de  A  avait,  comme  V, 
cette  addition  :  toutefois,  ni  les  mss.  que  j'ai  consultés,  ni  les  imi- 
tations étrangères  ne  la  connaissent. 

1.  Il  faut  remarquer  que  Vidua  et  Vaticinium,  qui  se  retrouvent 
dans  S,  ressemblent  dans  H  à  A  et  non  à  S.  Vaticinium,  dans  H 
comme  dans  A  (et  V),  est  raconté  avant  la  décision  du  procès,  tan- 
dis que  dans  S  le  prince  le  raconte  après  le  supplice  de  la  ma- 
râtre. 

En  général,  le  traducteur  a  suivi  assez  fidèle- 
ment son  modèle,  si  ce  n'est  qu'il  l'a  partout  nota- 
blement allongé  ;  sa  plus  importante  intervention 
consiste  dans  l'addition  d'un  nouveau  conte,  dans  la 
fusion  de  deux  autres  en  un  ,  et  dans  le  changement 
de  morale  qu'il  a  fait  subir  à  un  quatrième.  On 
peut,  je  crois,  se  rendre  compte  de  la  marche  qu'il 
a  suivie  dans  ce  triple  changement.  L'histoire  de  la 
femme  enfermée  dans  une  tour  et  enlevée  au  moyen 
d'un  souterrain  (Jnclusa)  est  placée  par  A  (naturelle- 
ment d'accord  avec  V)  dans  la  bouche  d'un  des  sages, 
et  sert  à  démontrer  à  l'empereur  la  malice  des  fem- 
mes. Le  traducteur  a  trouvé,  non  sans  raison,  que 
ce  conte  se  prêtait  mieux  à  apprendre  au  souverain 
à  se  défier  de  ses  amis  en  apparence  les  plus  fidèles. 
Il  paraît  surtout  avoir  été  frappé  de  la  morale  qu'en 
tire  le  sage,  dans  A,  après  l'avoir  raconté  :  «  Par 
la  foi  que  je  vous  doi,  sire  emperiére,  aussi  ouvrez 
vous  et  de  telle  manière.  Cette  famé  vous  argue, 
que  vous  la  créez  mieulx  que  vostre  veue  l.  »  Or, 
l'empereur  ayant  vu  sa  femme  ensanglantée  et  les 
vêtements  en  lambeaux  ,  tandis  que  son  fils  n'a 
jusqu'à  présent  rien  dit  ni  fait  pour  se  défendre,  le 
sage  est  mal  venu  à  lui  adresser  ce  reproche.  Au 
contraire,  il  est  très-bien  à  sa  place  dans  la  bouche 
de  l'impératrice,  où  notre  traducteur  l'a  mis  avec 

i.  C'est  ici  un  des  passages  où  A  a  conservé  des  vers  intacts  de 
V  ;  cf.  K,  v.  4592  et  ss.  :  Autvessi  ouvrés  vous,  dans  roi,  Par  cele 
foi  que  je  vous  doi  ;  Cele  femme  forment  t'argue  :  Tu  le  crois 
miex  que  ta  veue. 


PRÉFACE 


XXXIII 


quelque  développement  (voyez  ci-dessous  p.  148).  — 
Une  fois  cette  substitution  opérée,  la  reine  se  trouvait 
avoir  huit  contes,  et  les  sept  sages  seulement  six. 
Le  traducteur  a  remédié  à  ce  double  inconvénient  : 
il  a  réuni  en  une  seule  (Senescalcus-Roma)  deux 
des  histoires  de  la  marâtre,  et  il  a  ajouté  à  celles 
des  sages  un  récit  inconnu  à  son  original,  Amatores, 
qu'il  a  puisé  à  une  source  que  je  ne  saurais  pas  in- 
diquer. Ce  récit,  d'origine  orientale,  est  au  reste 
très- répandu  dans  la  littérature  du  moyen  âge,  et  une 
variante,  fort  différente  d'ailleurs  de  la  nôtre,  se 
trouve  même  dans  la  version  hébraïque  du  Sindibâd, 
source  de  notre  roman  des  Sept  Sages.  Il  est 
inutile  de  dire  que  cette  coïncidence  est  purement 
fortuite  :  le  traducteur  hébreu  et  le  traducteur  latin 
ont  ajouté  indépendamment  ce  conte  à  ceux  que 
leur  fournissaient  les  ouvrages  qu'ils  traduisaient*,  le 
traducteur  hébreu  a  introduit  trois  autres  narrations 
de  son  chef1,  le  traducteur  latin  en  a  encore  inséré 
une.  C'est  le  conte  qu'on  peut  appeler  Amici,  va- 
riante de  l'ancienne  légende  à' Amis  et  Arnile  2,  que 
la  version  latine  a  intercalé,  assez  mal  à  propos, 
dans  Vaticinium.  Cette  histoire,  racontée  par  le 
jeune  prince  quand  tout  le  monde  attend  le  dénoû- 


1.  Voy.  Comparetti,  Ricerche,  etc.,  p.  i5. 

2.  La  source  de  H  n'est  pas  le  poème  français;  ce  n'est  pas  non 
plus  le  roman  d'Olivier  de  Castille  et  Artus  d'Algarbe,  où  se 
trouvent  des  aventures  semblables.  Le  récit  de  H  forme  une 
version  à  part,  qui  pourrait  n'être  pas  sans  intérêt  pour  l'étude  de 
la  légende. 

ment  de  la  querelle  entre  lui  et  sa  marâtre,  paraît 
déjà  dans  le  français  un  peu  déplacée  et  passablement 
longue;  mais  on  ne  peut  qu'admirer  la  patience  que 
l'empereur  et  sa  cour  mettent  à  entendre  l'interminable 
épisode  dont  le  traducteur  Ta  accrue. 

Les  changements  dans  Tordre  des  contes  n'ont  pas 
d'importance.  Parmi  les  autres,  voici  les  plus  remar- 
quables. On  y  reconnaîtra  généralement  la  même  ten- 
dance, le  besoin  de  motiver  et  de  circonstancier  le  récit. 
Dès  le  début,  le  traducteur  ajoute  le  petit  discours  de 
la  première  femme  de  l'empereur  à  son  lit  de  mort 
(p.  57).  —  Les  noms  des  sages  (p.  58)  sont  modifiés 
en  partie,  sans  qu'on  sache  pourquoi:  Bancillas  (Ban- 
cillas) ,  Lentidus  (Lentulles) ,  Malquedrac  (Mal- 
quidas) ,  Craton  (Chaton),  Josephus  (Jessé),  sont 
restés,  bien  qu'ils  ne  soient  pas  dans  le  même  ordre; 
Anxille  et  Mer  os  ont  été  remplacés  par  Cleophas  et 
Joachim.  —  Le  traducteur  a  voulu  rendre  plus  claire 
la  prophétie  lue  par  les  sages  et  le  jeune  prince  dans 
les  étoiles  (p.  64),  et  il  n'a  réussi  qu'à  l'embrouiller 
absolument.  —  Une  invention  plus  malheureuse  en- 
core est  d'avoir  fait  écrire  par  le  jeune  prince  (p.  69) 
sa  réponse  indignée  aux  propositions  de  sa  belle-mère. 
Le  vieux  roman  ne  paraît  pas  songer  à  l'existence  de 
l'écriture.  Il  est  clair  que  si  le  prince  peut  écrire,  il  n'a 
aucune  raison  de  ne  pas  employer  ce  moyen  pour 
se  justifier  devant  son  père,  au  lieu  de  risquer  d'être 
pendu  chaque  matin  d'une  semaine.  —  Dans  le  conte 
Arbor,  le  rédacteur  de  H  a  inventé  les  merveilleuses 
vertus  du  pin  qu'on  abat,  et  les  malédictions  que  sa 
destruction  attire  au  propriétaire  de  la  part  des  pau- 

vres*,  il  ajoute  aussi  la  circonstance,fort  peu  appropriée 
à  l'intention  du  récit,  que  le  jeune  pin  mourut  quand 
on  eut  abattu  le  vieux  l<  —  Dans  Canis,  il  attribue  au 
maître  du  chien,  outre  celui-ci,  un  faucon  admirable, 
ce  qui  ne  sert  absolument  de  rien  au  récit 2.  —  Dans 
Aper,  il  a  emprunté  à  plus  d'un  conte  populaire  son 
début  banal  en  racontant  que  le  roi  avait  promis  sa 
fille  à  qui  tuerait  le  sanglier,  terrible  habitant  de  la 
forêt.  Ce  changement  en  a  amené  d'autres  :  ainsi  le 
jeune  homme,  qui  n'est  pas  venu  dans  le  bois  pour 
cueillir  des  fruits,  n'en  a  pas,  comme  dans  A,  dans 
son  giron,  et  cueille  ceux  de  l'arbre  même  pour  les 
jeter  au  sanglier  3.  —  Dans  Put  eus,  il  est  question 
des  clefs  enlevées  par  la  femme  sous  le  chevet  de  son 
mari  4,  dont  A  ne  parle  pas;  au  lieu  de  dire  qu'elle 
est  malade,  la  femme  feint  d'avoir  été  mandée  auprès 

1.  Ce  trait  se  retrouve  dans  S. 

2.  Autre  coïncidence  :  dans  le  Dolopathos  aussi,  le  chevalier  pos- 
sède un  chien  et  un  faucon;  à  vrai  dire,  l'un  de  ces  animaux  de 
chasse  appelait  l'autre;  d'ailleurs,  le  récit  de  H  et  celui  du  Dolo- 
pathos sont  absolument  différents,  même  en  ce  qui  touche  le 
faucon  :  dans  H,  celui-ci  joue  un  certain  rôle  dans  le  combat  (voy. 
ci-dessous,  p.  77);  dans  le  livre  de  Jean  de  Haute-Seille,  il 
n'en  joue  aucun,  mais  il  est  tué,  ainsi  que  le  bon  cheval  du  père, 
par  celui-ci  en  même  temps  que  le  chien  :  invention  absurde,  que 
H  ne  connaît  aucunement. 

3.  Ainsi  H  se  rencontre  avec  la  version,  d'ailleurs  fort  différente, 
de  V  et  de  S  :  on  comprend  que  cette  circonstance  n'a  aucune  portée. 

4.  Il  est  aussi  question  de  ces  clefs  dans  le  Dolopathos,  et  on 
peut  trouver  invraisemblable  une  rencontre  fortuite.  Je  croirais 
volontiers  que  notre  traducteur  avait  lu  ce  conte  dans  la  Disciplina 
Clericalis,  où  il  figure,  et  que  ce  trait  du  récit  de  Pierre  Alfonse 
lui  était  vaguement  resté  dans  la  mémoire. 

de  sa  mère  mourante;  notre  traducteur  a  voulu  en- 
chérir sur  son  original  en  rapportant  le  testament  hypo- 
crite qu'elle  fait  avant  de  se  jeter  dans  le  puits.  — 
Pour  le  même  motif,  c'est-à-dire  pour  faire  mieux 
ressortir  la  morale  du  récit,  il  montre,  dans  Ga\a, 
le  fils  acceptant  sans  hésiter  le  conseil  de  couper  la 
tête  de  son  père,  tandis  que,  dans  A,  il  ressent  d'abord 
de  Phorreur  pour  cette  action.  —  Je  ne  devine  pas 
pourquoi,  dans  Avis,  il  a  supprimé  le  maillet  et  le 
flambeau  qui  imitent  le  tonnerre  et  les  éclairs,  et  n'a 
gardé  que  le  sable  et  l'eau  qui  représentent  la  grêle 
et  la  pluie.  —  Dans  Sapientes,  conté  par  Timpéra- 
trice,  celle-ci  attribue  assez  naturellement  à  la  femme 
de  l'empereur  Hérode  le  bon  conseil  qui  doit  aboutir 
à  sa  guérison  ;  la  rencontre  des  sages  avec  Merlin  est 
autrement  décrite.  —  Les  modifications  apportées  à 
Tentamina  sont  insignifiantes.  —  Dans  Virgilius, 
nous  en  remarquons  au  contraire  une  qui  pourrait 
paraître  offrir  la  forme  primitive  du  récit,  si  nous  ne 
connaissions  pas  d'ailleurs  la  place  qu'il  faut  assigner 
à  H.  Au  «  miroir  »  merveilleux  que  toutes  les  autres 
versions  font  construire  par  Virgile  pour  le  salut  des 
Romains,  H  substitue  une  tour  garnie  d'images  re- 
présentant les  provinces,  etc.  (voy.  ci-dessous, 
p.  ii  5).  Or,  cette  description  correspond  beaucoup 
mieux  que  l'autre  à  l'ancienne  légende  de  la  Salvatio 
Romae  (voy.  Gomparetti,  Virgilio  ne!  medio  evo , 
t.  II,  p.  69  et  ss.).  Mais  c'est  précisément  parce  que 
cette  légende  était  très-répandue  qu'elle  s'est  pré- 
sentée au  souvenir  du  traducteur  latin,  qui  Ta  insérée 
dans  le  récit  en  place  de  la  version  que  lui  offrait  son 

original.  —  Dans  Medicus,  le  rédacteur  de  H  a 
fourni  une  nouvelle  preuve  de  son  instruction,  en 
donnant  au  neveu  d'Hippocrate,  anonyme  jusqu'à 
lui,  le  nom  de  Galien.  —  J'ai  dit  pourquoi  H  avait 
réuni  Senescalcus  et  Roma;  pour  faire  que  Roma 
s'appliquât  mieux  à  persuader  l'empereur  de  ce  que 
veut  sa  femme,  le  traducteur  latin  a  supposé  que  les 
sages  de  Rome  arrêtaient  le  roi  assiégeant  par  leurs 
discours,  tandis  que  A,  d'accord  avec  V,  raconte 
qu'ils  défendaient  matériellement  la  ville.  —  Le  conte 
Amatores,  ajouté  par  H,  semble  rapporté  de  mé- 
moire ;  le  rédacteur  aura  ajouté  le  dénouement,  qui  n'a 
aucun  rapport  avec  la  première  partie  et  ne  se  trouve 
dans  aucune  variante  de  ce  conte  répandu,  mais  qui 
lui  était  nécessaire  pour  adapter  le  récit  à  son  plan. 
—  Le  conte  Inclusa  ayant  été  mis  dans  la  bouche  de 
la  reine,  il  a  fallu  en  changer  plusieurs  circonstances, 
rendre  l'amant  plus  noir,  et  insister  sur  la  répugnance 
avec  laquelle  la  reine  lui  cède.  —  Dans  Vidua,  les 
formes  antérieures  du  roman  avaient  déjà  ajouté  au 
récit  primitif,  tel  que  nous  le  connaissons  par  Pétrone, 
la  blessure  portée  par  la  veuve  au  cadavre  de  son 
mari  :  notre  traducteur  a  voulu  enchérir  encore,  et  il  ra- 
conte qu'après  lui  avoir  brisé  les  dents,  elle  lui  a  coupé 
les  génitifs,  raffinement  puéril  et  barbare-,  de  même, 
le  chevalier  pour  qui  elle  a  commis  ces  actes  odieux 
ne  se  contente  pas,  comme  dans  A,  de  l'éconduire  : 
il  la  tue.  —  Quelques  circonstances  sans  importance 
sont  modifiées  dans  Vaticinium  ;  mais  le  changement 
le  plus  grave  est,  comme  on  l'a  déjà  vu,  l'inter- 
polation d'Amici.  —  Quant  au  dénouement  de  ce 

long  drame  à  tiroirs,  le  traducteur  a  cru  le  rendre  plus 
intéressant  et  plus  moral  en  ajoutant  à  la  faute  de 
l'impératrice  envers  son  beau-fils  un  autre  crime,  son 
adultère  habituel  avec  un  riband  habillé  en  femme. 
Le  fonds  de  cette  addkion  malencontreuse  n'est  pas 
d'ailleurs  de  son  invention  :  il  l'a  prise  dans  le  roman 
de  Merlin,  en  l'adoucissant  toutefois  un  peu-,  car  ce 
n'est  pas  un  seul  ribaud  que  Merlin  sait  découvrir 
parmi  les  femmes  de  l'épouse  de  Jules-César,  ce  sont 
les  douze  chambrières  de  l'impératrice  qui  sont  des 
hommes  travestis  l.  — Notre  traducteur  a  ainsi  donné 
au  jugement  qui  condamne  l'impératrice  un  motif  de 
plus;  quant  à  l'exécution,  il  se  borne  à  l'indiquer;  il 
ne  la  raconte  pas,  et  termine  par  quelques  mots  sur 
la  mort  de  l'empereur  et  l'heureux  règne  de  son  fils. 

Un  des  traits  caractéristiques  de  YHistoria,  c'est 
d'insister  plus  que  l'original  suivi  par  l'auteur  sur  la 
morale  à  tirer  de  chaque  conte,  et  d'en  présenter 
volontiers  l'application  sous  une  forme  allégorique. 
Par  là,  cet  ouvrage  rappelle  les  Gesta  Romanorum, 
ce  singulier  recueil  où  des  histoires  de  toute  prove- 
nance sont  munies  d'une  moralisation  plus  ou  moins 

i .  Voyez  sur  ce  récit  et  les  rapprochements  auxquels  il  prête  les 
articles  de  MM.  Liebrecht  et  Benfey,  Orient  und  Occident,  t.  I, 
p.  341  et  ss.  Cette  histoire  a  passé,  sous  forme  de  nouvelle,  dans 
le  recueil  de  Nicolas  de  Troyes,  le  Grand  Parangon  des  nouvelles 
nouvelles,  où  elle  est  la  cxxivedu  second  volume,  le  seul  conservé  : 
Mabille  ne  l'a  pas  admise  dans  le  choix  qu'il  a  publié  dans  la  Biblio- 
thèque elzévirienne  (1869);  mais  il  l'avait  imprimée  dans  une 
première  publication,  parue  à  Bruxelles  et  Paris  en  1862;  elle 
y  porte  U  n°  lxii  :  c'est  un  extrait  textuel  du  roman. 

mystique.  L'affinité  qui  existe  entre  les  deux  livres 
a  amené  leur  réunion  matérielle  :  un  grand  nombre 
des  manuscrits  des  Gesta  ont  inséré  dans  cette  com- 
pilation YHistoria  toute  entière  ;  toutefois  il  ne 
faudrait  pas  en  conclure  que  YHistoria  est  anté- 
rieure aux  Gesta.  Les  plus  anciens  manuscrits  des 
Gesta  ne  contiennent  pas  cette  interpolation,  tandis 
que  le  début  de  YHistoria  paraît  bien  imité  de 
celui  qu'ont  reçu  presque  toutes  les  histoires  re- 
cueillies dans  les  Gesta;  elles  commencent,  sauf  le 
nom  de  l'empereur  qui  varie,  par  la  même  formule 
qui  se  lit  au  début  de  notre  rédaction  latine  :  Pontia- 
nus  regnavii  l,  etc.  Or,  M.  Oesterley  a  établi  d'une 
façon  extrêmement  probable  2  que  les  Gesta  Roma- 
norum  ont  été  composés  en  Angleterre  vers  la  fin 
du  xine  siècle.  Le  plus  ancien  manuscrit  daté  des 
Gesta  qui  contienne  un  extrait  de  YHistoria  est  de 
1 377  (voy.  Oesterley,  p.  85)  3  :  c'est  donc  avant  cette 
date  qu'il  faut  placer  la  composition  de  notre  version 
latine;  je  pense  qu'en  la  mettant  vers  i33o,  nous  ne 
serons  pas  éloignés  de  la  vérité. 

Les  manuscrits  n'en  sont  pas  nombreux  :  on  en 
connaissait  depuis  longtemps  deux  ,  un  à  Paris 
(lat.  85o6),  l'autre  à  Berlin  4;  M.  Oesterley  en  a  si- 

1.  Je  croirais  même  volontiers  que  le  nom  de  Pontianus  a.  été 
substitué  à  celui  de  Diocletianus  parce  que  déjà  une  histoire  des 
Gesta  commençait  par  Diocletianus  regnavit. 

2.  Voyez  les  prolégomènes  de  son  édition  (Berlin,  1872). 

3.  Un  autre  est  de  i3g4  (p.  100);  un  autre  est  donné  simple- 
ment comme  du  xivc  siècle  (p.  89). 

4.  Voy.  Keller,  Li  romans,  etc.,  p.  3i, 

gnalé  quatre  autres,  à  Vienne  (p.  i32),  à  Munich 
(p.  174),  à  Colmar  (p.  175)  et  à  Rome  (p.  1 85), 
réunis  à  des  copies  des  G  est  a  Romanorum.  Tous 
sont  du  xve  siècle.  Il  faut  y  joindre  les  extraits  insé- 
rés dans  un  grand  nombre  de  mss.  des  G  est  a,  comme 
on  vient  de  le  voir. 

UHistoria,  ayant  pour  base  la  rédaction  française 
A,  doit  avoir  été  composée  en  France.  On  pourrait 
croire  cependant  que  le  traducteur  a  suivi  une  des  deux 
versions  anglaises  en  vers  et  a  par  conséquent  tra- 
vaillé en  Angleterre.  Des  raisons  qu'il  serait  fastidieux 
de  déduire  rendent  cette  supposition  inadmissible.  On 
remarquera  d'ailleurs  que  les  mss.  anglais  des  Gesta 
ne  connaissent  pas  Pintercalation  empruntée  à  YHis- 
toria, et  qu'on  n'a  pas  signalé  de  mss.  de  YHistoria 
en  Angleterre.  On  serait  plus  porté  à  chercher  en  Al- 
lemagne la  patrie  de  notre  traducteur-,  mais  avant  les 
versions  qui  ont  été  faites  de  son  ouvrage,  l'Allema- 
gne ne  possédait  aucune  rédaction  des  Sept  Sages 
et  n'a  pu,  par  conséquent,  lui  fournir  son  original. 

Pour  les  éditions  qu'a  eues  YHistoria  au  xve  siè- 
cle, je  renvoie  aux  ouvrages  de  bibliographie.  La 
plus  ancienne  paraît  être  de  1472;  il  y  en  eut  en- 
core quelques-unes  dans  les  dernières  années  du 
xvc  siècle,  puis  il  n'y  en  eut  plus  1  .  Mais  ces  éditions 

1.  Il  faut  cependant  joindre  à  ces  éditions  celles  de  la  Calumnia 
novercalis,  qui  n'est  que  le  même  texte  avec  des  changements  de 
noms  et  la  suppression  de  tout  ce  qui  est  chrétien.  Le  Ludus 
Astrei  régis,  du  jurisconsulte  allemand  Modius,  est  un  autre  rifa- 
cimento,  traduit  de  la  version  allemande  de  YHistoria. 

n'en  eurent  pas  moins  une  grande  importance,  à 
cause  des,  traductions  qu'elles  suscitèrent  en  diverses 
langues  :  la  plus  ancienne  paraît  être  l'allemande, 
imprimée  à  Augsbourg  en  1473  (voy.  Brunet);  vient 
ensuite  la  hollandaise,  composée  en  1479,  imprimée 
en  1480  et  encore  aujourd'hui  populaire  sous  une 
forme  rajeunie  K  La  traduction  française  fut  impri- 
mée pour  la  première  fois  à  Genève  en  1492  :  c'est 
cette  édition  que  j'ai  reproduite.  Des  versions  en 
anglais,  en  espagnol,  en  gallois,  en  islandais,  en 
suédois,  en  danois,  en  polonais,  en  russe,  en  hon- 
grois, parurent  successivement,  faites  directement  ou 
indirectement  sur  la  latine.  La  version  arménienne, 
exécutée  au  xvne  siècle,  a  été  faite  sur  le  latin  ou  sur 
le  français  et  a  elle-même  servi  d'original  à  une  tra- 
duction russe  moderne  2. 

La  traduction  française  est  faite  avec  une  grande 
fidélité  et  peut  remplacer  l'original  pour  la  comparai- 
son des  textes.  La  langue  en  est  parfois  embarras- 
sée et  offre  certaines  particularités  bizarres  3,  mais 

1.  Keller,  Dyocletianus  Leben  (Quedlinburg,  1841),  p.  35. 

2.  Voy.  l'article  de  M.  Lerch  :  Ueber  eine  armenische  Bearbei- 
tung  der  sieben  weisen  Meister  (Orient  und  Occident,  t.  II,  p.  36g). 
Ce  texte,  d'après  l'analyse  de  M.  Lerch,  contient  une  petite  intro- 
duction sur  l'histoire  antérieure  de  l'empereur  (Phomimus) ,  que  je 
n'ai  pas  retrouvée  ailleurs.  Il  a  été  traduit  en  russe  en  1847  ;  le  tra- 
ducteur ignorait  que  cette  histoire,  d'après  une  version  polonaise 
faite  sur  le  latin,  existait  déjà  en  russe, 

3.  Tel  est  l'emploi  fréquent  de  la  locution  plût  à  Dieu,  suivie  du 
verbe  à  l'indicatif  avec  ne.  D'autres  traits  encore  font  soupçonner 
dans  le  traducteur  un  étranger,  tout  au  moins  un  Suisse.  Il  y  a  eu 
vers  la  fin  du  xve  siècle,  à  Genève  et  dans  le  canton  de  Vaud,  une 

en  somme  elle  se  laisse  lire  et  n'a  pas  trop  les  allu- 
res pesantes  qui  alors  marquaient  presque  toutes  les 
traductions.  Le  traducteur  n'a  ajouté  de  son  crû 
que  sa  courte  préface  et  VEpilogacion  des  notables 
par  laquelle  il  termine;  il  a  aussi  divisé  l'ouvrage 
en  livres  et  chapitres,  et  a  mis  à  chaque  chapitre  sa 
rubrique,  ce  qui  paraissait  à  tous  les  auteurs  de  son 
temps  un  travail  aussi  méritoire  que  nécessaire. 
Je  n'ai  pas  comparé  tout  du  long  sa  version  à 
l'original -,  il  semble,  à  en  juger  par  une  phrase  de 
sa  préface,  qu'il  n'était  pas  bien  sûr  d'avoir  toujours 
parfaitement  rendu  le  latin,  et  il  est  possible  en 
effet  qu'il  ait  fait  quelques  contre-sens;  mais  en 
général,  et  dans  les  passages  où  je  l'ai  contrôlé,  sa 
traduction  est  exacte  de  fait  autant  que  d'inten- 
tion l.  Je  l'ai  reproduite  sans  changement,  en  me  bor- 
nant à  corriger  les  fautes  d'impression  de  l'original  : 
il  faut  y  joindre  les  singulières  fautes  d'orthographe, 
attestant  que  l'auteur  ou  l'imprimeur  ne  prononçait 
pas  les  consonnes  finales  dans  le  cours  de  la  phrase, 
et  que  j'ai  fait  disparaître  quand  elles  troublaient  le 
sens  en  donnant  de  fausses  formes  aux  noms  et  aux 
verbes.  On  les  trouvera  réunies  à  la  fin  du  volume. 

J'espère  avoir  établi  dans  les  pages  qu'on  vient 

activité  de  production  assez  curieuse,  et  intimement  associée  aux 
débuts  de  l'imprimerie  :  c'est  alors  que  le  français  de  France 
s'est  introduit  comme  langue  littéraire. 

i.  Il  a  supprimé  à  la  fin,  je  ne  sais  pourquoi,  une  phrase  où  il 
est  parlé  du  dévouement  des  sages  à  leur  élève,  et  il  a  ajouté  la 
dernière  phrase  (p.  2oo\  relative  à  la  mort  de  celui-ci. 

de  lire  la  vraie  relation  des  rédactions  françaises 
des  Sept  Sages  entre  elles,  ainsi  que  la  composi- 
tion récente  de  VHistoria  septem  Sapientum  et  sa 
dépendance  de  la  rédaction  française  A,  elle-même 
issue  de  L  et  V  combinés.  Il  resterait  à  rechercher 
les  rapports  de  S,  I,  L  et  V  :  c'est  un  travail  d'un 
autre  genre,  beaucoup  plus  délicat  et  plus  com- 
pliqué, et  que  j'essaierai  d'aborder  dans  une  autre 
publication.  Quel  que  soit  le  jugement  des  criti- 
ques sur  le  résultat  de  mes  recherches,  ils  me  sauront 
gré  d'avoir  mis  sous  leurs  yeux  deux  nouveaux 
textes  de  cette  histoire  si  souvent  et  si  diversement 
contée.  Ces  textes  offrent  d'ailleurs  au  public  une 
lecture  facile,  qui  ne  demande  pas  d'explications  spé- 
ciales, et  qui  n'est  pas  dénuée  d'agrément,  sans  par- 
ler de  l'intérêt  qui  s'attache  à  une  œuvre  si  extraor- 
dinairement  répandue. 

Paris,  3o  avril  1877. 


SIGLES  EMPLOYÉS  POUR  LES  DIFFÉRENTES  RÉDACTIONS. 


A  —  Rédaction  en  prose  imprimée  en  partie  par  Leroux 
de  Lincy,  source  de  la  version  italienne  publiée 
par  M.  d'Ancona  et  des  versions  anglaises. 

C  —  Ms.  de  Chartres,  en  vers. 

D  —  Rédaction  dérimee,  publiée  ci-après. 

H  —  Historia  Septem  Sapientum,  et  traduction  fran- 
çaise publiée  ci-après. 

I    —  Versio  Italica. 

K  —  Texte  en  vers,  publié  par  Keller. 

L  —  Rédaction  en  prose,  publiée  par  Leroux  de  Lincy 

M  —  Rédaction  de  la  Maie  Marastre. 

S  —  Liber  de  Septem  Sapientibus,  conservé  en  abrégé 
dans  la  Scala  Celi. 

V  —  Rédaction  en  vers  français,  comprenant  K,  G 
et  D. 

Jadis  après  la  destruction  de  Troye  la  grant  fut  par 
une  nourrice  saulvé  Marcomeris  filz  de  Priamus  et  frère 
de  Paris,  et  fut  par  ladicte  nourrice  aporté  à  Romme  et 
depuis  en  Constantinopole,  et  luy  venu  en  eage  et  en 
estât  de  discrecion  obtint  l'empire  de  Romme  et  de 
Constantinopole,  et  fut  roy  de  France,  et  print  par  ma- 
riage la  fille  du  roy  de  Cartage,  qui  moult  estoit  noble 
dame,  sage  et  de  bon  gouvernement;  et  durant  leur  ma- 
riage eulrent  ung  filz  de  belle  venue;  et  lui  estant  de 
Péage  de  sept  ans  ou  environ  la  dame  alla  de  vie  a  tres- 
pas;  après  le  trespassement  de  laquelle  ledit  empreur  et 
roy  manda  en  Constantinopole  ou  il  estoit  les  sept  sages 
de  Romme,  c'est  assavoir  Bencilas,  Lentulus,  Cathon, 
Mauquidas,  Gessé,  Aussire,  Meros.  Ausquelz  vu.  sages 
il  bailla  sondit  filz  pour  aprendre  les  vu.  ars,  lesquelz 
se  submirent  de  lui  aprendre  tout,  c'est  assavoir  :  ledit 
Bencilas  en  vu.  ans,  ledit  Lentulus  en  six  ans,  ledit 
Cathon  en  v.  ans,  ledit  Mauquidas  en  quatre  ans,  ledit 
Gessé  en  m.  ans,  ledit  Aussire  en  n.  ans  et  ledit  Meros 
en  ung  an;  et  l'enmenérent  a  Romme,  et  proffita  moult 
es  ars.  Et  ce  pendant  ledit  Marcomeris  son  pére  se  rema- 
ria a  une  dame  felonnesse  et  de  maie  et  mervilleuse  vou- 
lenté,  laquelle  estant  avec  ledit  empereur  estoient  souvent 
apportées  nouvelles  dudit  filz  et  de  son  bon  sens  et  cler- 

gie,  qui  ne  plaisoit  pas  a  la  dame,  et  dès  lors  conceut 
hayne  contre  luy,  tant  pour  le  bien  quelle  en  avoit  oy 
dire  que  pour  le  plaisir  que  le  pére  y  prenoit.  Et  afin  de 
luy  nuyre  en  conspirant  et  machinant  a  la  destruction 
ou  deshonneur  du  filz,  induit  le  pére  a  le  mander  et  faire 
venir  en  disant  par  faintise  qu'il  estoit  entre  ces  clers 
comme  une  beste,  et  bien  reclus,  sans  aprendre  aucune 
noblesse  de  chevalerie  ne  de  courtoisie,  et  que  mieulx 
vauldroit  s^l  estoit  a  la  court.  Et  tant  en  dit  et  pour- 
chassa la  dame  que  Pempereur  manda  son  filz  et  les  vu. 
maistres.  Et  quant  ilz  en  eulrent  les  nouvelles,  si  s'as- 
samblérent  les  vu.  maistres  en  ung  jardin  pour  adviser 
quHlz  avoient  a  faire  et  pour  examiner  Penfant  sçavoir 
s'il  estoit  suffisant  et  bien  aprins.  Et  ainsi  qu^ilz  par- 
loient  ensamble  en  ce  jardin,  Bencillas  regarda  au  ciel 
et  vit  en  la  lune  qui  estoit  belle  et  clére  et  le  ciel  bien 
cler  et  purifié  que  sans  faulte  s^ilz  aloient  devers  Pempe- 
reur Penfant  pourroit  dire  telle  chose  dont  lui  et  eulx 
perderoient  la  vie.  Et  en  telle  vision  et  opinion  furent 
concordans,  et  sur  ces  termes  mandèrent  Penfant  et  le 
firent  regarder  au  ciel  pour  sçavoir  qu^il  lui  sambloit  de 
la  disposicion,  lequel  en  dit  autant  que  les  maistres 
avoient  fait,  et  oultre  leur  dist  :  «  Ne  voyez  vous,  »  dit 
il,  «  en  celle  petite  estoille  qui  tant  est  clére  que  se  je  me 
pouoie  tenir  de  parler  par  vu,  jours  ne  de  touchier 
femme  ne  homme  par  acolemens  ne  baisiers,  que  je  res- 
piteroie  de  mort  et  vous  et  moy?  »  A  la  parolle  et  opi- 
nion duquel  ilz  se  condescendirent,  et  sur  ces  termes 
partirent  de  Romme,  et  tindrent  leur  chemin  vers  Cons- 
tantinopole  tant  qu^lz  vindrent  es  forbours  ou  ilz  se  lo- 
gèrent, et  la  appointèrent  que  les  vu.  maistres  demour- 
roient  illec  et  Penfant  avec  tous  ses  aultres  gens  s^en  yroit 
en  la  ville  devant  Pempereur  son  pére,  et  de  lors  en 
avant  ne  parleroit  jusques  a  vu.  jours  ne  n'acoleroit  ne 
baiseroit  homme  ne  femme.  Et  ainsi  fut  fait.  Et  quant 
les  nouvelles  furent  par  la  cité  de  la  venue  et  aproche- 

ment  de  l'enfant,  l'empereur,  chevaliers  et  bourgois  mon- 
tèrent a  cheval,  si  alérent  les  processions  a  rencontre,  les 
rues  furent  tendues  et  couvertes  et  estramées  de  jonc  et 
de  pyment,  et  pos  plains  de  carbons  ardans  et  d'enchens 
pour  mieulx  flairer.  Les  menestreurs  faisoient  leur  deb- 
voir,  dames  et  damoiselles  faisoient  danses,  et  générale- 
ment chacun  faisoit  grant  joye,  qui  puis  fut  convertie  a 
grant  douleur  ;  car  quant  Pempereur  vit  et  cognut  son 
filz,  il  approche  de  lui  pour  l'acoler  et  baiser,  mais  le 
filz  se  tourna  de  l'autre  part  et  le  refusa,  ne  oncques  ne 
parla,  dont  l'empereur  et  tous  ceulx  qui  la  estoient  me- 
nèrent si  grant  doeul  et  desconfort  que  merveilles  estoit. 
Et  en  ce  point  se  trayt  Pempereur  en  son  palays  et  son 
filz  après.  Et  lors  vint  avant  Pemperiére,  et  dist  que  Pen 
lui  baillast  le  filz,  et  elle  se  faisoit  forte  qu'elle  lui  diroit 
tant  d'un  et  d'aultre  qu'il  ne  se  sçaroit  deffendre  qu'il  ne 
parlast.  A  quoy  Pempereur  s'accorda.  Adoncques  Pem- 
periére emmena  le  filz  en  sa  chambre  et  le  fist  seoir  au- 
près d'elle  sur  une  couche  et  fist  reculer  et  aller  hors  de 
sa  chambre  dames  et  damoiselles  et  aultres  gens  qui  la 
estoient;  et  lors  elle,  entreprise  de  concupiscence  char- 
nelle et  voulenté  libidineuse  pour  la  beaulté  de  l'enfant, 
lui  commença  a  dire  en  telle  manière  :  «  Beau  filz,  »  dist 
elle,  «  il  a  ung  an  que  je  suis  avec  le  roy  vostre  père, 
mais  de  vérité  n'oult  il  encores  oncques  ma  compaignie, 
car  je  m'en  suis  tousjours  gardée  par  sorcerie  et  par 
science  que  j'ay  aprise,  et  je  Pay  fait  pour  le  bien,  debon- 
naireté  et  cortoisie  que  j'ay  oy  plusieurs  fois  dire  et  reci- 
ter de  vostre  personne,  et  pour  ce  desiroie  et  convoitoie 
la  vostre  amour  sur  toute  riens,  et  si  vous  dy  que  je  suis 
femme  de  hault  parage  et  grandement  héritée  et  enligna- 
gée.  Je  considère,  »  dist  elle,  «  que  vostre  père  est  tout  viel 
et  canu  et  a  trop  vescu  ;  et  pour  ce  se  vous  voulez  je  l'em- 
poysonneray  et  feray  mourir,  et  puis  vous  me  prendrez 
a  femme  et  ainsi  avrez  et  possiderez  la  terre  et  la  sei- 
gnourie  et  serez  au  dessus  dont  vous  estes  au  dessoubz.  » 

Mais  ce  nonobstant  Penfant  de  bonne  voulenté  ne  parla 
oncques  mot,  combien  qu'il  fist  samblant  de  grant  mal- 
talent. Et  quant  la  dame  vit  sa  constance  et  fermeté  et 
que  pour  chose  qu'elle  luy  offrit  il  ne  faisoit  samblant 
d'esbahissement,  adoncques  elle,  soy  voyant  escondite,  se 
print  a  escrier  conme  femme  esragée,  et  a  derompre  et 
deschirer  son  visage  a  ses  deux  mains  en  criant  :  «  Aide, 
vierge  Marie,  voelle  moy  garder  d'estre  deshonnourée  et 
honnie!  » 

L'empereur  oyant  ceste  clameur  entra  en  la  chambre 
a  compaignie  de  pleuseurs  gens,  a  rencontre  duquel  se 
drecha  l'enfant  en  soy  enclinant  et  humiliant;  et  lui 
voyant  la  dame  ainsi  sanglante  et  deschirée  par  le  visage 
lui  demanda  que  c'estoit  et  qui  ce  lui  avoit  fait.  Laquelle 
respondit  que  son  filz  la  vouloit  efforcier  et  vergonder, 
et  lui  avoit  monstré  par  signes  que  elle  occisist  l'empe- 
reur  et  que  il  la  prendroit  a  femme.  Disant  oultre  ladite 
dame  a  l'empereur  :  «  Sire,  »  dist  elle,  «  vous  faisiez  si 
grant  loz  de  sa  mére  et  disiez  qu'elle  estoit  si  courtoise  et 
si  vaillant,  mais  de  vérité  elle  estoit  putain  prouvée;  car 
oncques  cestui  vous  n'engendrastes,  et  mauvaise  est  la 
nourreture  puis  qu'elle  erre  contre  nature.  Hellas!  pour- 
quoy  fus  je  oncques  née,  quant  si  malement  suis  déme- 
née? Or  suis  je  de  si  hault  parage,et  l'en  me  fait  si  grant 
hontage.  »  En  ces  complaintes  et  lamentacions  elle  re- 
quist  a  Pempereur  estre  vengée  et  ceste  honte  reparée,  et 
obtempérant  a  sarequeste  l'empereur,  pensant  qu'elle  dist 
vérité,  comme  esmeu  et  mal  content,  commanda  son  filz 
estre  prins  et  mené  en  jugement  sans  estre  de  riens  es- 
pargnié.  Lequel  enfant  soy  voyant  en  ce  dangier  com- 
mencha  a  plourer  tendrement,  mais  pour  mourir  n'eust 
parlé.  Et  lui  estant  en  jugement  furent  les  juges  en  diffi- 
culté de  le  condempner  sans  le  oyr,  et  demourérent  de 
opinion  de  sourseoir  le  jugement  jusques  a  l'endemain, 
espérant  que  ce  pendant  il  parleroit,  a  laquelle  opinion 
Pempereur  mist  son  consentement. 

Lendemain  au  plus  matin  l'emperiére  s'adrecha  de-  Le  premier 
vaut  son  seigneur  et  le  blasma  fort  du  retardement  du  exemple 
jugement  de  l'enfant,  et  lui  mist  avant  ung  exemple  ser- 
vant  a  son  intencion,  et  dist  en  ceste  manière  :  «  Il  fut,  » 

'  ^ARBOR J 

dist  elle,  «  jadis  ung  duc,  grant  et  puissant  seigneur,  le- 
quel en  la  court  d'un  sien  hostel  avoit  ung  moult  bel  ar- 
bre nommé  pin,  le  plus  grant  et  le  plus  large  qu'on 
peust  trouver,  et  la  dessoubz  très  volentiers  et  souvent  se 
seoit  le  duc  et  y  prenoit  son  esbatement,  et  pour  ce  le  fist 
clorre  de  mur  et  garder  chiérement,  et  a  ce  tiltre  fut  ap- 
pellé  le  pin  royal.  Une  fois  entre  les  aultres  que  le  duc 
estoit  la,  il  apparut  sourdre  de  terre  de  la  rachine  du  pin 
ung  beau  petit  jeune  pinel,  et  pour  sa  crescence  fist  le 
duc  couper  a  cel  endroit  les  branches  du  grant  pin  qui 
l'ombroioyent,  tant  qu'il  en  fist  oster  pluseurs  chartées, 
et  tellement  que  icellui  grant  pin  commencha  a  décliner 
et  mortifier,  et  en  la  fin  le  fist  le  duc  couper  et  mettre  en 
pièces.  Ainsi  surmonta  et  creust  le  jeune  pinel,  qui  mist 
a  néant  le  grant  qui  tant  estoit  bel  et  parcreu.  Tout 
ainsi,  »  dist  elle,  «  sera  il  de  vous,  sire  empereur,  car  sans 
doubte  vostre  filz  vous  veult  surmonter  et  porter  cou- 
ronne en  vostre  vivant.  »  Et  lors  l'empereur  tout  cour- 
rouché  et  plain  de  ire  ordonna  de  faire  mourir  son  en- 
fant, et  commanda  a  ses  sergens  qu'il  feust  mis  a  mort. 

Et  sur  ces  termes  vint  et  arriva  Bencilas,  premier 
maistre  de  l'enfant,  car  au  département  de  luy  et  de  ses 
maistres  avoit  esté  appointé  entre  eulx  que  chascun  jour 
jusques  a  vu.  jours  en  vendroit  ung  a  Constantinopole 
qui  trouveroit  occasion  de  respiter  l'enfant  de  mort  se 
l'en  le  vouloit  mal  mettre.  Et  ledit  Bencilas  doncques 
ainsi  venu  se  adrecha  devers  l'empereur,  mais  il  avoit 
paravant  veu  l'enfant,  qui  se  enclina  devers  luy  et  lui 
joingny  les  mains  ainsi  comme  en  requérant  ayde,  au- 
quel Bencilas  l'empereur  compta  comment  le  cas  s'estoit 
porte  de  l'enfant  et  de  la  dame.  A  quoy  Bencilas  respon- 
dit  que  ce  ne  devoit  il  pas  croire,  et  que  s'il  faisoit  mou- 

rir  l'enfant,  il  lui  en  pourroit  advenir  ainsi  comme  il 
advint  au  chevalier  qui  a  tort  occist  son  lévrier,  laquelle 
adventure  Bencilas  lui  compta  par  tel  moyen  que  Pen- 
fant fut  respité  jusques  a  Pendemain.  Et  lors  dit  Benci- 
las en  ceste  manière  :  «  11  fut  jadis  a  Romme  ung  cheva- 
lier moult  riche  et  de  hault  parage  qui  avoit  espousé  une 
dame  courtoise  et  sage,  et  s'entre  aymoient  loyalment,  et 
toutesvoies  en  ix.  ans  qu'ilz  avoient  esté  ensamble  par 
mariage  n'avoient  eu  nul  enfant.  Advint  que  au  xe  an  la 
dame  fut  enchainte  d'un  filz  dont  elle  enfanta,  si  y  oult 
grant  joye  démenée  non  pas  seulement  entre  le  pére  et  la 
mére,  mais  generalment  par  toute  Romme,  car  moult 
estoient  le  chevalier  et  la  dame  honnorez,  chieris  et  ay- 
mez  par  leur  bonté  et  vaillance.  Hz  firent  Penfant  alaiter 
et  nourrir  et  gouverner  par  trois  femmes  qui  n'avoient 
auitre  charge,  et  si  chiérement  et  soingneusement  estoit 
pensé  que  Pen  ne  pouoit  plus.  Il  y  avoit  lors  de  cous- 
tume  a  Romme  de  faire  une  feste  solennelle  a  Penthe- 
costes,  laquelle  en  ceste  saison  fut  faitte,  et  après  midi 
que  tous  eulrent  mengé  ensamble  et  qu'ilz  furent  lyez, 
joyeulx  et  resbaudis,  se  advisérent  pour  eulx  solacier  et 
déduire  qu'il  y  avoit  ung  ours  en  Postel  du  chevalier,  et 
que  il  seroit  bon  de  lui  demander  et  requerre  pour  ha- 
bandonner  a  estre  bethé  et  vené  selon  la  coustume,  la- 
quelle chose  fut  ainsi  faitte  et  ottroye  par  le  chevalier. 
Lequel  chevalier  et  la  dame  sa  femme  avec  toute  la  ba- 
ronnie  de  Romme  s'en  allèrent 'aux  prez  hors  des  murs 
de  Romme  et  enchargérent  iceulx  chevalier  et  dame 
tresespecialment  aux  trois  nourrices  la  garde  du  petit 
enfant.  Et  pour  ce  aussi  qu'il  y  avoit  en  Postel  ung  beau 
jeune  lévrier  de  Paage  de  cincq  mois  ou  environ  leur  en- 
chargérent qu'ilz  le  meissent  hors  et  qu'il  feust  bien  gardé. 
Et  en  ce  point  s'en  allèrent  a  la  chasse  le  chevalier  et  la 
dame  et  toutes  les  gens,  si  non  les  trois  nourrices. 
Or  est  assavoir  que  Postel  du  chevalier  estoit  au  plus  près 
et  joingnant  des  murs  de  Romme,  a  l'endroit  ou  se  devoit 

faire  la  chasse,  dedens  lesquelz  murs  qui  grans  estaient 
et  anciens  avoit  une  serpente  de  mervilleuse  force  et 
grandeur  qui  pluseurs  foiz  par  temps  de  vainnes  ou  de 
mouvemens  de  terre  avoit  este  veue  yssir  de  sa  caverne. 
Le  chevalier  et  la  dame  et  tous  leurs  gens  ainsi  partis  de 
Tostel  pour  aller  a  la  chasse  de  Tours,  demourérent  les 
nourrices  pour  l'enfant  :  l'une  le  baigna,  l'autre  le  cou- 
cha et  l'autre  l'alaitta.  Hz  misrent  le  bers  sur  une  huche, 
l'enfant  s'endormy;  lors  se  esleva  le  hu  et  le  cry  de  la 
chasse;  les  norriches,  qui  jeunes  estoient,  voyant  que 
l'enfant  doulcement  se  dormoit,  et  d'aultre  part  le  jeune 
lévrier  qui  couchié  estoit  sur  ung  lit  en  la  chambre  mes- 
mes  ou  l'enfant  estoit,  se  partirent  et  fermèrent  l'uys  de 
laditte  chambre  et  montèrent  sur  les  murs  qui  près  es- 
toient de  l'ostel,  comme  dit  est,  pour  voir  l'esbatement 
de  la  chasse;  et  ainsi  que  la  huée  et  la  noise  se  continuè- 
rent la  serpent  fut  effrayée  et  yssit  hors  de  son  lieu,  et 
ainsi  que  a  son  pouoir  elle  queroit  son  garant  elle  aper- 
çut une  fenestre  ouverte  en  la  chambre  ou  l'enfant  estoit, 
et  la  se  lancha  ;  et  comme  elle  eust  apperçu  l'enfant  dor- 
mant en  son  bers,  blanc  comme  fleur  de  lis,  fist  un  sault 
devers  le  bers,  cuidant  transgloutir  et  dévorer  l'enfant  : 
mais  le  jeune  lévrier,  qui  pas  ne  dormoit,  se  joingny 
promptement  avec  le  serpent,  et  s'entreprindrent  telle- 
ment que  par  leur  bouteis  et  heurteis  ilz  abatirent  le 
bers  en  my  la  chambre  ce  dessus  dessoubz,  mais  l'enfant 
qui  dormoit  n'en  fut  de  riens  malmis,  car  les  cornes  du 
bers  qui  hault  estoient  par  la  grâce  de  Dieu  l'en  gardè- 
rent. Tant  se  combatirent  le  lévrier  et  le  serpent  que  en 
combatant  le  lévrier  engoule  le  serpent  par  la  teste,  et  si 
fort  le  tint  et  estraigny  que  le  serpent  fut  vaincu  et  mou- 
rut en  la  place,  et  fut  tout  deschiré  et  mis  par  pièces  par 
le  bon  lévrier,  lequel  quant  il  oult  ce  fait  s'en  retourna 
couchier  soubz  le  lit  et  demoura  ainsi  le  bers  versé  et 
tumbé.  Or  advint  que  l'ours  fut  bethé,  si  s'en  retournè- 
rent les  nourrices  a  l'ostel,  et  ainsi  qu'elles  entrèrent  en 

la  chambre  virent  les  pièces  du  serpent  et  la  place  toute 
ensanglentée,  et  quant  elles  apperçurent  le  bers  versé  se 
cuidérent  que  ce  feust  l'enfant  que  le  lévrier  eust  occis  et 
depiechié.  Les  nourrices  ne  sceurent  quel  conseil  pren- 
dre si  non  de  fuyr  et  tout  laisser,  comme  femmes  forse- 
nées  et  hors  du  sens.  Et  ainsi  qu'elles  s'en  aloient  ren- 
contrèrent la  dame  qui  s'en  alloit  droit  a  l'ostel,  et  leur 
demanda  ou  elles  aloient  et  comment  elles  estoient  si 
hardies  d'avoir  laissé  l'enfant  tout  seul.  Adoncques  elles 
lui  crièrent  mercy  et  lui  comptèrent  comme  elles  estoient 
alées  sur  les  murs  veoir  la  chasse,  et  ce  pendant  le  lévrier 
avoit  meurdry  et  depiechié  l'enfant,  dont  elles  confes- 
soient  estre  dignes  de  mort;  et  sans  plus  mot  dire  la 
darne  cheit  toute  pausmée  ;  et  incontinent  vint  après  le 
chevalier  qui  sceut  les  nouvelles  ;  et  se  il  y  eult  grant 
plour  et  desconfort  entre  tous  ceulx  qui  la  estoient  n'af- 
fiert  a  demander.  Tantost  s'en  alla  le  chevalier  en  son 
hostel,  entra  en  la  chambre  et  vit  le  sang  et  les  pièces  du 
serpent,  et  cuidoit  certainement  que  ce  feust  son  enfant, 
comme  recité  lui  avoit  esté,  ne  les  nourrices  ne  luy  n'eul- 
rent  oncques  tant  de  constance  ne  de  advis  qu'ilz  dre- 
chassent  le  bers  et  regardassent  dedens.  Et  tandis  que  le 
seigneur  estoit  la  saillit  le  lévrier  contre  luy  pour  lui 
faire  feste,  si  le  vit  le  chevalier  tout  sanglant,  et  adont  il 
trait  son  espee  qu'il  avoit  au  costé,  si  couppa  a  son  lévrier 
la  teste,  et  puis  se  asseit  sur  ung  lit  en  soy  complaignant 
et  lamentant  de  la  maie  adventure  qu'il  cuidoit  estre  ad- 
venue, mais  ne  demoura  guéres  que  l'enfant  s'esveilla  et 
commença  a  plourer.  Le  chevalier  tantost  se  leva  et  sour- 
dit  le  bers,  auquel  l'enfant  getta  ung  ris.  Et  lors  tout 
ravy  en  joye  appella  ses  gens  et  commanda  l'enfant  estre 
visité,  qui  fut  trouvé  sain  et  haitié.  Adoncques  visitèrent 
les  pièces  de  la  beste,  et  trouvèrent  par  la  teste  et  par  la 
queue  qui  estoit  trenchant  comme  ung  raseur  que  c'es- 
toit  le  mauvais  serpent.  Et  si  cogneurent  et  apperceurent 
que  le  lévrier  en  avoit  l'enfant  granti  de  la  mort,  duquel 

lévrier  le  chevalier  fut  tant  marry  que  s'il  avoit  occis  ung 
homme,  et  en  signe  de  ce  se  condempna  en  exil  pour 
penitance.  »  Si  dist  doncques  Bencilas  a  l'empereur  que 
par  cest  exemple  peult  on  veoir  que  trop  grant  hastiveté 
n'est  pas  bonne,  car  se  le  chevalier  quant  il  vint  en  son 
hostel  eust  bien  enquis  du  fait,  il  n'eust  pas  occis  son  lé- 
vrier ne  n'eust  pas  pour  ce  perdu  son  pays  par  desconfort 
comme  il  fist.  Et  pour  ce  conseilloit  Bencillas  a  l'empe- 
reur qu'il  attendist  et  qu'il  s'enquist  du  fait  de  son  filz 
plus  a  plain  ainçoys  quil  le  condempnast  ou  feist  mou- 
rir, auquel  conseil  l'empereur  se  accorda,  et  ainsi  de- 
moura  pour  le  jour. 

Mais  l'endernain  bien  matin  le  tourna  l'emperiére  en 
lui  disant  que  ce  trompeur  Bencillas  l'avoit  bien  deceu 
et  que  de  vérité  lui  et  ses  compaignons  vouloient  faire  a 
l'empereur  conme  pieça  ung  homme  fist  de  sa  femme 
qui  estoit  la  meilleur  dame  du  pays  et  touîesvoies  par 
convoitise  il  la  fit  putain  prouvée.  Laquelle  adventure 
l'empereur  voulut  sçavoir,  mais  elle  recusoit  pour  ce 
que  elle  lui  allegoit  Cathon  qui  en  ensaignant  son  filz 
disoit  que  ce  n'est  que  paine  perdue  et  moquerie  de  lire 
a  ceulx  qui  riens  n'entendent.  Et  toutesvoies  elle  ten- 
dant parvenir  a  sa  maie  conclusion  lui  voulut  dire  et 
compter  en  soy  coulourant  d'une  auctorité  qui  dit  que 
chascun  doit  son  sens  espendre  et  a  trestout  le  peuple 
aprendre,  et  qui  plus  a  plus  doit  donner,  et  qui  plus  est 
fort  plus  doit  porter.  Si  print  doncques  a  dire  ainsi  :  ce  II 
oult,  »  dist  elle,  «  jadis  en  Egypte  ung  roy  moult  puis- 
sant, mais  de  si  mauvais  courage  estoit  quil  commettoit 
le  pechié  de  sodomite,  et  fut  dix  ans  et  plus  sans  toucher 
a  femme,  dont  il  devint  si  gras  que  le  ventre  lui  aloit 
jusques  aux  genoux,  et  si  gros  estoit  comme  ung  tonnel, 
ne  il  ne  pooit  avoir  santé  pour  médecines  ne  remèdes 
qu'il  y  meist;  une  fois  entre  les  aultres  lui  dit  ung  cheva- 
lier de  sa  court  qui  son  seneschal  estoit  et  moult  son 
privé  que  sans  faulte  la  maladie  qu'il  avoit  ne  lui  venoit 

si  non  parce  qu'il  n'avoit  point  compaignie  de  femme,  et 
s'il  gesoit  avec  femme  et  eust  sa  compaignie,  il  seroit 
guery  ains  qu'il  feust  demy  an.  «  Dea,  »  dist  le  roy,  «  je 
«  sçay  bien  que  vous  dittes  vray  et  que  véritablement 
«  c'est  l'occasion  de  ma  maladie,  mais  ou  est  la  femme 
«  qui  porroit  soubz  moy  gésir  ?  Certainement  il  n'en  est 
«  nulle  qui  durer  y  peust  :  ne  voyez-vous  comme  je  suis 
«  gros  et  pesant?  »  «  Ne  vous  doubtez,  sire,  »  dist  le 
seneschal  :  «  se  vous  me  voulez  croire,  ainçois  qu'il  soit 
«  ung  an  serez  aussi  gresle  que  ung  jeune  damoisel.  » 
Le  roy  se  consenti.  Adoncques  le  seneschal  le  fist  tenir 
en  une  chambre  jusques  a  xn.  sepmaines,  et  ce  pendant 
ne  menga  que  pâin  d'orge  et  ne  but  que  eaue,  et  tant  en 
usa  que  le  cueur  lui  esclarcy  et  le  ventre  lui  agreslia  et 
revint  a  sa  nature  comme  ung  aultre  homme.  Lors  ap- 
pella  son  seneschal  et  lui  dist  en  privé  qu'il  lui  sambloit 
qu'il  estoit  assez  en  estât  pour  gésir  avec  femme  et  en 
faire  son  plaisir.  A  quoy  le  seneschal  respondit  que  ja- 
més  femme  ne  vouldroit  de  lui  approcher  s'elle  n'estoit 
prinse  par  force  ou  se  grant  chevance  ne  lui  estoit  don- 
née, pour  ce  que  les  femmes  le  craignoient  trop.  Si  dist 
le  roy  et  pria  son  seneschal  qu'il  en  eust  une  belle  et  bien 
vestue,  quoy  qu'il  coustast,  et  il  lui  donroit  cent  mars 
d'argent  et  plus.  Quant  le  seneschal  oyt  ce,  si  se  advisa 
qu'il  avoit  une  belle  femme  a  espouse,  et  que  bon  seroit 
de  gaignier  cent  mars  d'argent  pour  gésir  avec  le  roy 
une  nuyt  seulement.  Si  le  dit  a  sa  femme  et  que  faire  lui 
convenoit,  dont  la  dame  en  plourant  l'en  escondy  en  di- 
sant que  oncques  elle  ne  lui  avoit  fait  faulte  ne  des- 
loyaulté,  ne  femme  n'avoit  en  son  lignage  qui  telle  faulte 
eust  oncques  faitte,  et  que  encores  ne  commenceroit  elle 
pas.  Duquel  contredit  le  seneschal  fut  moult  mal  content 
et  despiteulx,  en  disant  que  elle  yroit  en  la  chambre  du 
roy  si  tart  que  lui  ne  aultre  ne  la  cognoistroit  et  si  ma- 
tin la  ramenroit  que  nul  ne  la  verroit,  et  celéement  se- 
roit la  besongne  bastie,  si  bien  que  le  roy  ne  aultre  si 

non  eulx  deux  seulement  n'en  aroit  cognoissance,  et  tant 
en  fist  et  dist  que  en  conclusion  il  convint  que  la  dame 
maulgré  soy  consentit  nonobstant  quelconques  excusa- 
cions  ou  contredis.  Et  celle  nuyt  coucha  avec  le  roy  qui 
en  fit  son  bon.  Quant  vint  le  matin,  le  seneschal  entra  en 
la  chambre  du  roy  et  dist  qu'il  estoit  temps  que  la  dame 
partist  et  qu'il  avoit  convenanche  a  ses  amis  de  la  leur 
ramener.  A  quoy  le  roy  respondit  que  c'estoit  pour 
néant,  et  qu'elle  n'en  partiroit  jusques  a  trois  moys,  et  si 
la  mariroit  en  telle  manière  que  toutes  fois  qu'il  la  man- 
deroit  elle  vendroit  a  son  mandement.  Adonc  le  senes- 
chal lui  cria  mercy  et  supplia  qu'il  lui  voulsist  garder  son 
honneur  et  que  de  vérité  elle  estoit  sa  fiancée;  mais 
riens  ne  valut,  car  le  roy  lui  respondit  :  «  Puis  que  chatel 
«  vault  affiance,  legiére  en  est  la  penitance.  »  Quant  le 
seneschal  entendit  ce,  si  dit  au  roy  cuidant  le  contenter 
et  lui  affirma  comme  elle  estoit  son  espouse  en  disant  : 
ce  Sire,  je  suis  vostre  homme,  et  suis  tenu  par  tous 
,«  moyens  pourchasser  vostre  santé.  Vous  m'avez  char- 
ge gié  de  trouver  femme,  je  n'en  ay  nulle  aultre  peu  trou- 
«  ver  convenable  que  la  mienne  ;  je  vous  suplie,  rendez 
«  la  moi.  »  Le  roy  quant  il  oyt  que  c'estoit  la  femme  de 
son  seneschal  fut  si  mal  content  que  a  merveilles,  et 
moult  mauldist  et  injuria  son  seneschal  en  lui  repro- 
chant sa  mauvaise  et  desordonnée  convoitise,  en  lui  di- 
sant par  auctorité  que  cellui  doit  bien  la  honte  avoir  qui 
la  pourchasse  a  son  pouoir.  Lors  le  bannyt  le  roy  de  sa 
terre  et  l'envoya  en  exil  sans  riens  emporter,  et  demoura 
la  dame  avecques  le  roy,  et  fut  sa  femme  et  royne  cou- 
ronnée. Tout  ainsi,  »  dist  l'emperiére,  «  sera  il  de  vous, 
sire  empereur,  car  certainement  se  vous  n'ostez  vostre  en- 
fant, il  vous  anéantira  et  portera  couronne  en  vostre  vi- 
vant, et  demourrez  perdu  et  essillé  comme  fit  le  chevalier 
qui  sa  honte  mesmes  pourchassa.  »  Adont  dist  l'empe- 
reur que  sans  plus  de  delay  son  filz  mourroit. 
Et  tantost  vint  ung  des  autres  sages  nommé  Ancille 

qui  vit  que  Ton  admenoit  l'enfant  pour  faire  mourir, 
si  se  adrecha  a  l'empereur  et  haultement  le  salua  et  lui 
dist  :  «  Sire,  l'enfant,  l'enfant  occiez!  Je  prie  a  Dieu 
qu'il  vous  advienne  aultretelle  douleur  comme  il  advint 
a  Ypocras.  »  «  Et  que  lui  advint  il?  »  dit  le  roy.  «  Cer- 
tainement, »  dist  Ancille,  «  je  ne  le  vous  diray  point  se 
vous  ne  respitez  l'enfant  jusques  a  demain.  »  A  quoy 
l'empereur  se  consenti.  Et  dist  Ancille  en  ceste  manière  : 
«  Il  fut  jadis  a  Romme  ung  homme  nommé  Ypocras  qui 
pire  estoit  que  Sathanas,  et  toutesvoies  estoit  il  tant  sage 
et  si  bon  phisicien  que  de  toutes  maladies  il  garissoit.  En 
ce  temps  avoit  un  roy  en  Hongrie  qui  moult  estoit  large 
et  courtois.  Il  avoit  ung  filz,  jeune  et  beau  damoisel,  qui 
de  maladie  de  fièvre  ague  estoit  tenu  tellement  que  nul 
ne  pooit  nul  remède  mettre  ;  il  oult  conseil  d'envoyer  a 
Romme  quérir  Ypocras.  Les  messagiers  le  trouvèrent 
malade  et  n'y  peult  aller,  mais  y  envoya  ung  sien  nepveu 
moult  expert  en  phisique;  lui  allé  en  Hongrie  visita 
l'enfant  et  entre  aultres  choses  lui  demanda  en  secret  qui 
estoit  son  pére.  A  quoy  il  respondi  que  selon  le  dit  de  sa 
mère  le  roy  de  Hongrie  estoit  son  pére.  Lors  ce  nepveu 
d'Ypocras  alla  devers  la  royne  et  tout  en  privé  lui  de- 
manda qui  estoit  le  pére  de  l'enfant.  A  quoy  moult 
yréement  elle  respondit  :  «  Sire,  »  dist  elle,  «  qui  vous 
«  fait  si  osé  ne  si  hardy  de  demander  qui  est  le  pére  de 
«  mon  filz  ?  Pensez  vous  donc  qu'il  soit  d'aultre  pére 
«  que  du  roy  mon  mary?  »  «  Dame  »,  dist  il,  «  ce 
«  sçavez  vous,  mais  je  vous  dy  que  je  suis  venu  par  deçà 
«  de  loingtaine  contrée  pour  aider  a  lui  donner  garison, 
«  ce  que  moy  ne  aultre  quelconques  ne  pouons  bonne- 
«  ment  faire  sans  sçavoir  au  certain  de  quelle  generacion 
«  il  soit,  pour  cognoistre  sa  complexion,  car  chacun 
«  pays  et  contrée  a  sa  nature,  ainsi  comme  les  escriptu- 
«  res  nous  ensaignent.»  Lors  la  mére,  désirant  sur  toutes 
choses  la  santé  de  son  enfant  comme  la  chose  du  monde 
que  plus  naturellement  aymoit,  dist  tout  bas  en  l'oreille 

du  médecin  que  véritablement  il  estoit  filz  du  roy  de 
Frise.  Le  médecin  dont  lui  bailla  a  user  char  de  beuf  et 
pain  bis  moullié  en  eaue  et  aultres  choses  servans  a  ga- 
rison  selon  la  nature  du  pays  de  Frise,  et  tant  que  l'en- 
fant recouvra  santé,  si  fut  payé  et  contenté  le  médecin,  et 
s'en  retourna  a  Romme  devers  Ypocras  son  oncle,  qui  lui 
demanda  comment  il  avoit  besongnié  et  se  l'enfant  estoit 
gary  et  quel  chose  lui  avoit  donné  a  user.  Lequel  respon- 
dit  que  vrayement  il  estoit  gary,  et  qu'il  avoit  usé  de 
char  de  beuf  et  de  pain  bis  trempé  en  eaue.  «  O  dea  »,  dist 
Ypocras,  «  tu  en  as  fait  comme  s'il  eust  esté  engendré 
«  au  pays  de  Frise  ou  d'un  homme  du  pays  de  Frise  : 
«  comme  se  peult  il  faire?  »  «  De  vérité  »,  dist  son 
nepveu,  ce  la  royne  me  confessa  en  privé  que  le  roy  de 
«  Frise  l'avoit  engendré.  »  Adoncques  aperçut  Ypocras  la 
grant  suffisance  de  son  nepveu,  dont  il  ne  fut  pas  joyeulx, 
car  il  estoit  envieulx  et  mal  content  que  aucun  venist 
après  lui  qui  lui  ostast  la  gloire  de  sa  renommée,  car  il 
cognoissoit  les  natures  de  toutes  terres  et  de  toutes  cho- 
ses. Lui  estant  en  sa  maladie  vindrent  devers  lui  gens 
d'église,  nobles  et  aultres  qui  pour  son  sens  l'amoient  et 
prisoient  et  lui  disoient  qu'ilz  se  merveilloient  que  si 
longuement  estoit  malade  qui  les  aultres  garissoit  de 
toutes  maladies.  Ausquelz  il  dist  que  en  luy  n'avoit  point 
de  resourse  non  plus  qu'il  aroit  en  ce  qu'il  leur  monstre- 
roit  par  exemple.  Lors  fist  un  tonnel  perchier  en  xnr. 
lieux  et  en  chascun  pertuys  mettre  de  certaine  pouldre 
pour  estouper,  et  puis  fist  le  tonnel  emplir  de  eaue  clére, 
et  en  chascun  permis  mettre  de  sertaine  pouldre  qui  fist 
incontinent  l'eaue  sechier  et  glacier,  puis  fist  destouper 
les  permis,  mais  oncques  riens  de  l'eaue  n'en  yssit.  Lors 
leur  dist.  Ypocras  :  «  Certainement,  seigneurs,  je  me 
«  moeurs,  et  cest  oeuvre  en  est  droit  message,  car  par  plu- 
«  seurs  jours  j'ay  mengié  de  celle  pouldre  plus  qu'il  n'a 
«  eu  en  ces  permis,  et  toutesvoyes  je  ne  suis  pourtant  es- 
«  tanchié  ne  serré.  »  Ces  gens  d'église,  nobles  et  aultres 

qui  la  estoient  venus  tant  pour  le  visiter  et  reconforter 
comme  aussi  pour  aucune  chose  aprendre  de  ses  ensai- 
gnemens  ne  peulrent  riens  sçavoir,  car  envieulx  estoit  et 
desdaigneux  comme  devant  est  touchié,  ne  pour  prière  ou 
requeste  qu'ilz  lui  feissent  d'aucune  chose  leur  ensai- 
gner  ne  leur  dist  si  non  :  «  Une  fois  Pan,  une  fois  le  moys, 
«  une  fois  la  sepmaine  et  une  fois  le  jour.  »  Les  assistens 
entendirent  bien  que  ces  parolles  portoient  en  elles 
substance,  mais  ne  sçavoient  quelle,  pour  quoy  de  re- 
chief  lui  prièrent  qu'il  leur  en  donnast  entendement  et 
cognoissance.  Si  leur  dist  lors  :  «  Une  fois  Tan  seignier, 
«  une  fois  le  moys  menger  poisson,  une  fois  la  sepmaine 
«  gésir  avec  femme  et  une  fois  le  jour  menger  feroit  vivre 
«  Tomme  en  santé  jusques  a  l'eure  de  sa  mort.  »  Ypocras 
qui  félon  estoit  et  traitre,  lui  estant  près  de  sa  fin  et  le 
sentant  bien,  se  fist  porter  en  ung  jardin  plain  de  moult 
bonnes  herbes.  Entre  les  aultres  y  en  avoit  une  de  grant 
valeur  et  qui  rendoit  grant  odeur.  Et  pour  esprouver  son 
nepveu  l'ancharga  quil  allast  cueillir  de  l'erbe  du  jardin 
plus  vertueuse  et  plus  souef  flairant  :  le  nepveu  comme 
débonnaire  s'abaissa  au  plus  près  de  son  oncle  pour 
cueillir  l'erbe,  mais  Ypocras  sacha  ung  coustel  qu'il  avoit 
muchié  et  le  ferit  au  corps  de  son  nepveu  dont  il  chait 
tout  mort.  Puis  fist  il  par  son  envie  et  felonnie  ses  livres 
depiechier  et  ardoir,  pourtant  seulement  qu'il  ne  vouloit 
que  après  son  temps  homme  de  son  sens  demourast,  et 
parce  qu'il  tua  son  nepveu  fut  il  dampné  pardurable- 
ment  et  que  son  sens  ne  voult  ensaigner.  Si  croy,  sire 
empereur,  »  dist  Ancille,  «  que  ainsi  veulx  tu  faire  de 
ton  filz.  Ne  veulx  tu  que  riens  demeure  de  toy  après  ta 
mort?  Se  tu  demeures  seul  Pen  ne  te  prisera  néant.  On 
ne  doit  pas  femme  croire  :  elle  a  la  coustume  et  condi- 
cion  au  tonneirre  qui  admaine  la  grant  orage  qui  en  poy 
d'heure  s'assouage.  Amour  de  femme  n'a  durée,  ce  sa- 
chiez, non  plus  que  rousée.  N'occiez  pas,  »  dist  il,  «  le 
valleton,  se  vous  ne  sçavez  premièrement  la  pure  vérité 

du  fait.  »  Ceste  chose  ainsi  entendue  par  l'empereur  il 
fut  d'accord  que  jusques  a  l'endemain  la  chose  sourseist. 

L'endemain  au  matin  l'empereur  alla  pour  oyr  messe 
en  l'église  de  saint  Martin,  et  l'emperiére  avecques  lui, 
laquelle  lui  dist  comme  irée  et  courroucée  que  elle 
prioit  Dieu  que  ainsi  peust  il  prendre  a  l'empereur  de 
croire  ces  cabuseurs  de  Romme  comme  il  print  a  ung 
changlier  que  ung  enfant  occist  par  grant  adventure. 
L'empereur  voulut  sçavoir  comment.  Si  lui  dist  l'empe- 
riére en  ceste  manière  :  «  Il  fut  jadis  en  une  forest  ung 
senglier  grant  et  merveilleux;  auprès  de  celle  forest  avoit 
une  large  campaigne  ;  emmy  celle  campaigne  estoit  ung 
arbre  nommé  alier,  bel  parcreu  et  plantureux,  qui  cha- 
cun an  chargoit  si  fort  que  les  branches  en  plaissoient  : 
environ  la  Toussains  estoit  cest  arbre  en  saison.  Et  en 
telle  saison  y  repairoit  le  sanglier  tressouvent  et  se  re- 
paissoit  des  alies.  Une  fois  entre  les  aultres  vint  des- 
soubz  l'arbre  ung  jeune  compaignon  pour  cueillir  des 
aillies;  ainsi  qu'il  estoit  la  arriva  le  sengler,  lequel  quant 
il  apperçut  le  jeune  homme  fist  samblant  de  beste  despi- 
teuse et  commencha  fort  a  bouffer  et  escumer.  Le  jeune 
homme  ne  sceut  aultre  conseil  que  de  monter  en  l'arbre. 
Quant  il  y  fut  monté,  le  senglier  qui  riens  ne  craignoit 
commencha  a  quérir  des  aillies,  mais  riens  n'y  trouva  ; 
lors  se  courroucha  comme  beste  enragée  et  se  print  a  des- 
chirer  et  a  despiecier  l'arbre  a  ses  dens  et  a  ses  piez.  Le 
jeune  homme  estant  en  l'arbre  ayant  paour  et  frayeur 
de  l'arbre  qu'il  veoit  dommagier,  considérant  en  soy 
mesmes  que  se  le  senglier  feust  saoul  et  plain  il  s'en  yroit, 
et  que  se  le  senglier  le  tenoit  il  estoit  a  la  fin  de  ses 
jours,  cueilli  tantost  et  hastivement  des  aillies  et  les  jetta 
au  senglier.  Le  senglier  laissa  son  emprise  et  se  print  a 
mengier,  et  plus  s'efforchoit  le  jeune  homme  de  jetter  de 
tant  plus  s'efforçoit  le  senglier  de  mengier,  tant  que  le 
senglier  fut  saoul  et  plain,  et  tousjours  en  jettant  petit  a 
petit  descendoit  le  jeune  homme  de  l'arbre,  tant  qu'il 

vint  jusques  a  la  desraine  branche  qui  assés  prochaine 
estoit  de  terre,  et  adont  le  jeune  homme  lui  tendit  les 
aillies  a  la  main,  le  senglier  vint  mengier  a  sa  main  les 
aillies  tout  ainsi  que  une  beste  privée  feroit  du  pain  en 
la  main  de  son  maistre.  Le  jeune  homme  lui  mist  l'autre 
main  sur  le  dos  et  le  commenche  a  grater.  Le  senglier 
qui  saoul  estoit  se  coucha  quant  il  sentit  que  on  le  gra- 
toit.  Le  jeune  homme  tantost  descendit  a  terre  et  com- 
mencha  a  grater  plus  fort  que  devant,  et  plus  fort  gratoit 
de  tant  plus  fort  se  restendoit  le  senglier.  Adoncques 
sacqua  le  jeune  homme  ung  coustel  qu'il  avoit,  et  droit 
au  cuer  du  senglier  l'appointa,  et  hurta  tellement  qu'il  le 
tua  et  rendit  mort.  Ainsi,  »  dist  elle,  «  sire  empereur,  te 
veullent  tuer  et  deffaire  ces  sages  de  Romme  qui  par 
grant  cautele,  assavoir  par  blandices,  par  faintises  et  par 
flateries,  te  demainent  et  tu  les  crois.  Saches  qu'ilz  veul- 
lent couronner  ton  filz  en  ton  vivant  et  tousjours  te  vain- 
quent de  parolles,  et  toutes  voies  n'es  tu  pas  encores  si 
envielly  qu'ilz  te  doient  tenir  pour  ydiot  et  rassoté.  Bon 
empereur,  recoeuvre  ton  vasselage  et  repren  ton  courage  ; 
tu  souloies  estre  si  vaillant  homme  :  se  tu  veulx  seignou- 
rir,  abat  maintenant  l'orgueil  de  Romme.  »  Lors  jura 
l'empereur  et  promist  a  la  femme  qu'il  en  seroit  vengié 
et  que  plus  n'y  attendroit.  Si  fist  venir  les  sergens,  qui 
l'enfant  saisirent  et  le  menoient  a  la  mort,  quant  ung 
des  aultres  sages  vint,  nommé  Mauquidas,  qui  moult  es- 
toit sage  et  bon  clerc,  et  toutes  voies  estoit  il  boiteux,  bo- 
chu  et  contrefait. 

Il  print  a  dire  a  ceulx  qui  le  menoient  :  «  Seigneurs, 
entendez  a  moy  :  je  vous  prie  que  vous  attendez  ung  peu 
tant  que  je  aye  parlé  a  l'empereur,  car  je  lui  pense  a  dire 
telte  chose  qui  servira  pour  délivrer  l'enfant.  »  Les  ser- 
gens ouïrent  merveilles  de  ce  qu'ilz  oirent  ainsi  parler 
ung  homme  si  deffiguré,  et  a  bien  pau  ne  le  daignoient 
ilz  regarder,  car  c'est  grant  merveille  quant  l'en  voit  ung 
homme  difforme  ou  deffiguré  qui  de  grant  sens  soit  en- 

luminé.  Lors  pour  celle  cause  leur  dist  le  sage  Mauqui- 
das  :  «  Seigneurs,  ne  vous  merveillez  pas  :  voix  et  avoir 
et  ambleure  vont  moult  souvent  contre  nature.  Vous 
verrez  ung  beau  cheval  qui  pour  mourir  ne  ambleroit, 
ne  son  dur  trot  ne  laisseroit  ;  d'aultre  part  vous  verrez 
un?  meschant  asne  bien  ambler.  Vous  verrez  de  bons  et 
de  notables  clers  qui  n'ont  point  d'éloquence  ne  de  par- 
ler plaisant  :  vous  verrez  ung  bon  musicien  qui  n'ara 
point  de  voix.  Aussi  verrez  vous  ung  bochu  ou  ung  boi- 
teux qui  doulce  voix  avra  et  mélodieuse  et  toutes  voies 
n'en  a  il  que  faire  ne  ne  lui  vault  néant  plus  que  le 
braire.  Vous  aussi  ung  homme  verrez  libéral,  large, 
courtois  et  débonnaire  qui  tousjours  sera  en  povreté  ne 
pour  chose  qu'il  fâche  ne  porra  monter  ne  parvenir  a  ri- 
chesse, et  si  verrez  ung  garchon,  ung  usurier,  ung  trom- 
peur et  ung  cabuseur  qui  tousjours  truandera  ne  qui 
pour  son  avoir  ja  saoul  ne  sera.  Ne  vous  merveillez,  » 
dit  Mauquidas  aux  sergens,  «  se  je  suis  tel  que  me  voyez.  » 
Quant  les  sergens  le  oyrent  ainsi  parler  si  attendirent 
qu'il  eust  parlé  a  l'empereur  qui  assez  près  estoit  de  la  ; 
auquel  il  se  adrecha  et  dist  :  «  Sire  empereur,  se  tu  occis 
ton  enfant,  advenir  t'en  puist  il  ainsi  qu'il  advint  a  cellui 
qui  se  mist  jus  de  ce  dont  il  estoit  dessus.  »  L'empereur 
voult  sçavoir  que  ce  fut,  mais  Mauquidas  lui  dist  que 
riens  ne  lui  en  diroit  s'il  ne  respitoit  l'enfant  jusques  a 
l'endemain.  Et  si  lui  dist  :  «  Vous  sçavez,  sire  empereur, 
que  je  suis  l'un  des  sept  sages  et  l'un  de  ceulx  a  qui  vous 
baillastes  vostre  nlz  a  gouverner.  Deux  de  mes  compai- 
gnons  l'ont  ja  gardé  de  mort  par  deux  jours,  et  se  je  ne 
le  puis  pour  ung  jour  respiter  si  diroient  que  je  ne  suis 
pas  si  bien  de  vous  comme  ilz  sont,  et  vous  debvez  re- 
cognoistre  comme  mon  pére  morut  pour  vous  en  souste- 
nant  vostre  guerre  en  une  moult  forte  bataille,  si  m'en 
rendrez  maintenant  le  guerredon,  c'est  assavoir  que  jus- 
ques a  demain  vous  respitez  l'enfant.  »  Laquelle  chose 
l'empereur  lui  accorda.  Et  lors  lui  dist  Mauquidas  l'a- 

venture  de  cellui  qui  se  mist  jus  de  ce  dont  il  estoit  au 
Responce   dessus,  en  disant  en  ceste  manière  :  «  A  Rome  jadis  es- 
Par       toit  un  bourgois,  preudz,  vaillant  et  courtois  qui  de- 

^ontrete8  mour0^  en  une  estr°ite  et  petite  rue,  et  pource  que  en 
exem_  riens  ne  pouoit  eslargir  son  hostel  le  fist  de  pluseurs  es- 
ple  tages  en  hault.  Il  print  par  mariage  une  gentil  femme 
(puteusï  du  pays,  car  combien  qu'il  feust  riche  si  n'estoit  il  point 
assez  fort  d'amis,  ce  lui  sambloit  :  pour  ce  s'en  vouloit 
enforchier,  dont  il  ne  fist  pas  que  trop  sage,  car  homme 
est  fol  de  bas  parage  qui  prent  femme  de  hault  lignage. 
Ceste  femme  fist  ung  amy  par  amours  aultre  que  son 
mary  ;  une  fois  entre  les  aultres,  elle  mist  terme  a  son 
amy  de  la  venir  veoir  par  nuyt,  et  y  vint;  elle  estoit 
lors  couchée  emprès  son  mary  qui  dormoit,  si  se  leva 
tout  bellement  et  descendi  en  bas  ou  son  amy  l'atendoit: 
ainsi  qu'ilz  furent  ensamble  s'entre  accollérent  et  baisè- 
rent et  firent  tout  leur  bon  ;  ce  pendant  le  mary  s'esveilla 
et  quant  il  ne  trouva  sa  femme  si  se  leva  et  descendi  en 
bas,  et  ainsi  qu'il  descendoit  le  degré  fut  oy  parla  femme 
et  par  son  amy  qui  ne  sceurent  conseil  ne  remède  trou- 
ver de  eulx  tapir  ne  muchier  sinon  d'issir  a  la  rue,  car 
comme  dit  est  l'ostel  estoit  si  estroit  qu'il  n'y  avoit  que 
le  degré;  quant  le  mary  fut  descendu,  il  trouva  Fuis  ou- 
vert et  en  la  rue  aperceut  sa  femme  et  son  amy;  tantost 
il  ferma  l'uys  et  les  laissa  dehors.  En  ce  temps  avoit 
telle  coustume  a  Romme  que  quiconques  estoit  trouvé 
par  les  rues  après  coeuvrefeu  sonné,  pour  tant  qu'ilz 
feussent  moins  de  trois,  ilz  estoient  prins  et  livrez  a 
justice,  et  l'endemain  estoient  batus  par  les  quarrefours 
et  infamés  publiquement.  Quant  le  compaignon  amy 
de  la  bourgoise  vit  que  le  fait  alloit  ainsi,  il  se  party 
pour  le  dangier  d'estre  trouvé  et  s'en  ala  a  son  hos- 
tel, et  la  dame  demeure  la.  Le  bourgois  monta  amont 
et  ouvrit  une  fenestre  sur  la  rue  pour  regarder  le  dé- 
mené. La  dame  estoit  a  l'uys  et  dist  a  son  mary  : 
«  Sire ,  sire,  vous  ne  sçavez  pour  quoy  je  me  levay 

«  d'emprez  vous;  je  ne  vous  enduroie  a  esveillier,  et 
«  de  vérité  tel  mal  m'est  prins  aux  dens  que  j'en  cui- 
«  doie  esragier,  et  s'il  me  dure  guères  certainement  il 
«  n'y  a  remède  que  je  ne  mûyre  en  brief,  et  vous  faittes 
«  mal  de  ainsi  vous  moquer  de  moy.  »  «  Ha  !  orde  pu- 
ce tain,  »  dit  le  bourgois,  «  n'ay  je  veu  vostre  ribault  et 
«  cogneu  toute  vostre  malice?  Jamès  en  cest  hostel 
«  vous  n'entrerez  ne  avecques  moy  ne  gerrez.  »  Quant 
elle  voit  que  pour  chose  que  elle  dye  n'y  entrera,  elle 
commencha  a  soy  complaindre  et  dire  a  son  mari  : 
«  Sire,  »  dist  elle,  «  je  vous  commande  a  Dieu,  car  bon- 
ce  nement  m'avez  nourrie  le  temps  passé,  dont  je  vous 
«  remercy  ;  et  si  vous  prie  en  charité  que  vous  priez  pour 
«  moy,  car  présentement  je  me  mettray  en  ce  puys  et  me 
«  noyray  sans  remède  :  j'ayme  plus  chier  ainsi  faire  que 
«  je  ne  feroie  d'estre  prinse  par  les  gardes  de  la  ville  et 
«  demain  estre  menée  par  les  places  publiques  en  infa- 
«  mie  et  a  honte  perpétuelle.  »  Lors  print  une  grosse 
pierre  qu'elle  trouva  et  la  jetta  dedans  ung  puis  qui  près 
d'illec  estoit.  Il  faisoit  obscur,  si  cuida  le  bourgois  de 
vérité  que  ce  feust  sa  femme;  lui  souldainement  effrayé 
moult  fut  angoisseulx  et  se  tint  pour  deceu  et  pensa  en 
lui  mesmes  que  on  lui  mettra  en  sus  qu'il  l'avra  meur- 
trie et  noyée  pour  aucun  courroulx,  si  descendi  hastive- 
ment  et  ouvrit  l'uys.  La  dame  qui  derrière  l'uys  estoit 
tapie,  tout  aussi  tost  que  son  mary  fut  yssu  hors  pour  al- 
ler vers  le  puys,  elle  se  lancha  ens  et  ferma  l'uys  et  se 
monta  en  hault  aux  fenestres  et  lui  commencha  a  crier  : 
«  Ha!  faulx  traistre,  or  es  tu  hors  et  je  suis  ens.  Tupeulx 
<e  bien  illec  attendre  jusques  a  tant  que  les  guettes  soient 
ce  venus,  si  seras  demain  fusté  et  mené  par  les  rues.  » 
ce  Hellas  !  »  dist  il,  ce  belle  seur,  vous  est  ores  le  cueur 
ce  si  tost  mué?  Vous  me  soûliez  tant  aimer;  n'oubliez 
ce  pas  maintenant  vostre  bonne  voullenté  :  mettez  moy 
<c  ens,  je  vous  en  prie,  et  par  ma  foy  je  vous  pardonne 
ce  tout.  »  Ce  fut  pour  néant,  et  ainsi  que  ilz  estoient  en 

ce  débat  passèrent  les  guettes  et  le  trouvèrent  en  la  rue  et 
lui  demandèrent  qui  il  estoit.  Elle  commencha  a  crier 
de  son  solier  que  de  par  le  deable  c'estoit  monsieur  le 
culatier  qui  toutes  les  nuytz  va  par  les  rues.  «  Il  gou- 
«  verne,  »  dist  elle,  «  les  putains  de  mon  propre  chasteî, 
«  et  est  envers  moy  faulx  et  desloyal.  Menez  le  tantost  a 
«  la  justice,  et  que  il  soit  jugié  selon  la  coutume  sans 
«  espargne.  »  Les  guettes  qui  bien  cognoissoient  le 
bourgois,  car  il  estoit  moult  notable  homme,  bien  aymé 
et  cogneu  de  toutes  gens,  dirent  et  prièrent  a  la  dame 
qu'elle  se  voulsist  déporter  de  son  courroulx  et  mettre 
son  seigneur  dedens.  Elle  comme  enragée  et  forsenée 
commencha  a  crier  et  dire  aux  guettes  :  «  Faulx  traistres, 
«  filz  a  putain,  vous  avez  bien  les  cuers  vains  et  lasches  ; 
«  par  la  puissance  Dieu,  se  vous  ne  le  menez  a  la  justice 
«  je  vous  feray  tous  pendre.  »  Quant  les  guettes  oyrent 
les  menaches  ilz  doubtérent  le  dangier,  si  prindrent  le 
bourgois  et  le  menèrent  devers  la  justice.  Lendemain  il 
fut  jugié  sans  accepcion  ne  espargne,  et  fut  batu  et  fusté 
par  les  quarrefours  et  places  publiques  selon  la  coustume 
sur  ce  establie.  Le  bourgois  en  oult  tel  honte  qu'il  se 
adoula  et  sangmesla  tant  que  le  cueur  lui  creva  en  ven- 
tre, et  en  morut.  Pour  Dieu,  sire  empereur,  »  dit  Mau- 
quidas,  «  ne  faittes  pas  ainsi  :  enquerez  premièrement  du 
fait  et  puis  en  jugiez  selon  droit.  »  Ainsi  demoura  l'en- 
fant pour  ce  jour. 

L'endemain  au  matin  ainsi  que  l'empereur  s'en  aloit 
pour  oyr  messe  en  l'église  de  saint  Saulveur,  s'en  ala 
l'emperiére  avecques  lui,  et  en  alant  lui  dist  et  compta 
Le  IVe     comme  il  oult  jadis  a  Romme  ung  roy  qui  devint  gras 

exemple    et  pesant  :  oncques  de  trois  ans  n'avoit  yssu  hors  de  la 
Par       cité  de  Romme  ne  de  son  palays.  «  Ung  jour  entre  les 

la  dame    aujtres  vindrent  les  barons  devers  lui  et  lui  demandèrent 

pour  quoy  il  sejournoit  tant  en  ung  lieu,  et  l'en  blasme- 
rent  moult  en  lui  disant  que  se  il  erroit  et  s'en  aloit  es- 
batre  souvent  il  devendroit  alesgre  et  sain.  Il  se  accorda 

a  leur  dit  et  voulenté  et  voulut  aller  veoir  ses  villes  et 
citez,  et  a  celle  fin  monta  sur  un  destrier  a  tresbelle 
compaignie.  Mais  quant  il  vint  a  la  porte  pour  yssir  hors 
de  Romme,  son  cheval  recula  et  ne  voulut  yssir.  Il  ala 
aux  aultres  portes  sur  aultres  chevaulx  et  sans  cheval, 
mais  pour  néant  fut  :  il  n'en  pouoit  yssir,  et,  qui  plus 
estoit,  aussitost  qu'il  venoit  aux  portes  pour  yssir  il  per- 
doit  la  veue.  Quant  il  se  vit  en  ce  point  il  retourna  tout 
esbahy  et  courrouché,  et  manda  les  sept  sages  de  Romme 
qui  lors  estoient,  ausquelz  il  demanda  et  expressément 
commanda  qu  ilz  luy  sceussent  a  dire  que  ce  pouoit  estre 
et  signifier  qu'il  ne  pouoit  de  Romme  yssir.  Hz  lui  dirent 
que  ce  ne  pouoient  sçavoir  sans  premièrement  veoir  et 
estudier  au  cours  de  la  lune  et  des  estoilles,  laquelle 
chose  ilz  ne  pouoient  lors  faire  pour  ce  que  la  lune  n'es- 
toit  pas  en  point,  et  pour  ce  demandèrent  terme  de  xv. 
jours,  lequel  terme  moult  envys  leur  fut  donné.  Or  avoit 
il  en  ce  temps  a  Romme  une  coustume  qui  telle  estoit 
que  nul  homme  n'osoit  par  nuyt  resver  ne  songier  que 
l'endemain  il  ne  le  allast  dire  et  révéler  a  son  curé,  le- 
quel curé  prenoit  de  cellui  qui  ainsi  avoit  songié  ung 
besant  pour  porter  aux  sept  sages  a  Romme,  lesquelz  sa- 
ges exposoient  lors  la  signification  ou  la  vision  d'iceulx 
songes.  Entre  les  aultres  estoit  ung  povre  homme  au 
pays  qui  songa  une  chose  moult  effraée,  et  tantost  le  alla 
raconter  a  son  curé.  Le  curé  encharga  le  bon  homme 
qu'il  s'en  allast  a  Romme  et  portast  ung  besant  aux  sept 
sages  pour  lui  exposer  son  advision  en  la  manière  acous- 
tumée.  Ainsi  que  le  bon  homme  s'en  alloit,  il  arriva  auprès 
de  Romme  en  une  ville  ou  il  vit  en  chemin  une  femme 
séant  et  ung  petit  bel  enfant  au  plus  près  d'elle,  lesquelz 
il  salua;  lors  l'enfant  en  lui  rendant  son  salut  l'araisonna 
et  dist  :  «  Je  sçay  bien,  »  dist  il,  «  compains,  ou  vous  al- 
«  lez.  Certainement  vous  allez  aux  sept  sages  a  Romme 
«  porter  ung  besant  pour  avoir  d'eulx  l'exposicion  d'une 
«  advision  que  vous  avez  par  nuyt  songée.  Mais  je  vous 

«  demande,  »  disî  encores  l'enfant,  «  qui  vous  diroit  la 
«  vraye  exposition  de  votre  advision  et  vous  laisseroit 
«  vostre  besant,  vous  en  retourneriez  vous  en  vostre 
a  pays?  »  «  Oyl  vrayement,  »  dist  le  bon  homme. 
Adoncques  dist  l'enfant  :  «  Tu  songoies  que  ta  mai- 
ce  son  estoit  arse,  et  que  auprès  de  la  estoit  une  belle 
ce  fontaine.  Saches  que  ce  qu'il  te  sambloit  que  ta  mai- 
ce  son  feust  arse,  c'est  ta  femme  qui,  depuis  que  tu  partis 
ce  de  ton  pays,  est  morte,  et  la  fontaine  c'est  ung  trésor 
ce  qui  est  enfouy  auplus  près  de  ta  maison.  Et  pour  ce 
ce  je  te  conseille  que  sans  aller  plus  avant  tu  t'en  retour- 
ce  nés  et  recoeuvres  le  trésor  et  t'en  donne  bon  temps.  » 
Le  bon  homme  respondit  que  l'enfant  lui  avoit  dit  vé- 
rité en  son  songier,  mais  ne  creoit  pas  l'exposition,  pour- 
quoy  il  faigny,  puisque  si  près  de  Romme  estoit,  il  nere- 
tourneroit  sans  aller  aourer  saint  Pierre  et  parler  aux 
sept  sages.  Il  alla  et  trouva  les  sept  sages  qui  moult  es- 
toient  en  grant  penser  de  ce  que  le  roy  leur  avoit  en- 
chargié,  ausquelz  il  bailla  ung  besant  et  leur  compta 
son  songe  de  sa  maison  arse  et  de  la  fontaine  qui  au  plus 
près  estoit.  Les  sages  lui  en  rendirent  exposicion  de  sa 
femme  trespassée  et  du  trésor  enfouy  tout  ainsi  que  l'en- 
fant lui  avoit  exposé.  Et  lors  leur  respondi  le  bon 
homme  que  autant  et  plus  encores  lui  en  avoit  dit  ung 
enfant.  Les  sept  sages  esbahis  et  esmervilliez  de  ce  que 
le  bon  homme  disoit  lui  requirent  que  il  les  menast  a 
l'enfant  et  ilz  lui  rendroient  son  besant  et  lui  en  donne- 
roient  aultres  dix.  Lequel  bon  homme  les  y  mena  et  leur 
moustra  l'enfant  :  l'un  des  vu.  sages  l'accolla  et  baisa  et 
lui  demanda  se  il  sçavoit  dire  ne  ensaignier  pourquoy  le 
roy  ne  pouoit  yssir  hors  de  Romme,  qui  leur  respondit 
que  tantost  leur  diroit  s'il  leur  plaisoit,  et  ilz  lui  pro- 
misrent  cent  besans  se  ilz  le  pouoient  par  lui  sçavoir, 
lequel  dit  que  ilz  le  menassent  a  Romme,  et  il  leur  en  di- 
roit la  vérité;  tantost  ilz  le  montèrent  a  cheval  et  l'em- 
menèrent avec  eulx  en  l'ostel  de  l'un  d'entre  eulx.  Quant 

il  fut  la  se  assemblèrent  entour  lui  et  lui  prièrent  de 
exposer  la  cause  de  leur  question,  lequel  leur  dist  en 
ceste  manière  :  «  Certainement,  »  dist  il,  «  il  y  a  enfouy 
«  en  terre  dessoubz  le  lit  ou  le  roy  couche  une  chaudière 
«  bouillant,  du  feu  d'enfer  esprise  hideusement.  Allez  », 
dist  il,  «  et  le  faittes  remuer,  et  lors  le  roy  pourra  par- 
ce tout  aller  a  son  bandon.  »  Les  sages  joyeulx  et  conso*- 
lez  de  ce  qu'ils  pourront  dire  au  roy  aucune  chose  mer- 
veilleuse et  qui  soit  convenable  a  sa  voulenté  partirent 
tantost  et  s'en  retournèrent  devers  lui  et  lui  exposèrent 
que  son  empeschement  tenoit  a  la  chaudière  qui  des- 
soubz son  lit  estoit  en  terre  enfouye.  Adoncques  firent 
fouyr  en  cellui  lieu  et  véritablement  trouvèrent  la  chau- 
dière hideuse  et  merveilleuse,  en  laquelle  estoit  vu.  grans 
et  horribles  bouillons  noirs  comme  tisons.  Quant  le  roy 
les  vit  si  se  saigna  et  mervilla  et  commencha  a  souspirer 
et  penser  en  soy  mesmes  que  c'estoit  son  enfer  apparaillé, 
car  plus  hideuse  chose  n'avoit  oneques  esté  veue.  Si  com- 
manda que  tantost  elle  feust  hors  du  lieu  transportée  et 
gettée  en  quelque  lieu  tel  que  jamès  ne  fut  veue.  Les 
sages  qui  la  estoient  ne  sceurent  trouver  le  moyen 
comme  ostée  peust  estre.  Le  roy  estant  encor  tout  es- 
meu  et  courrouchié  leur  dist  :  «  Comme  doneques  avez 
«  vous  eu  cognoissance  de  ceste  chose  quant  vous  ne 
«  sçavez  au  surplus  remédier?  je  voy  bien  qu'il  ne  vient 
«  pas  par  vostre  science  neadvis.  »  Les  sages  qui  remède 
n'y  sçavoient  et  mentir  n'en  osoient  lui  confessèrent  que 
de  celle  chose  ilz  avoient  eu  cognoissance  par  ung  petit 
enfant.  Lors  fist  le  roy  venir  l'enfant  par  devant  lui  et 
lui  demanda  s'il  pourroit  trouver  moyen  que  la  chau- 
dière feust  hors  du  lieu  ou  elle  estoit,  lequel  respondit 
que  ouil  bien.  «  Faittes  vuydier  »,  dist  il,  «  tous  ces 
«  genscy,  car  je  veul  seul  demeurer  avecques  vous.  »  Les 
gens  vuydérent,  et  demourérent  eulx  deux  seulement. 
Lors  dist  l'enfant  au  roy  en  ceste  manière  :  «  Sire,  il  y 
«  a  en  vostre  pays  une  coustume  trop  perverse  et  danip- 

«  nable,  c'est  assavoir  que  nul  homme  n'ose  songier  ne 
«  penser  aucune  chose  dedens  son  lit  qu'il  ne  porte  ung 
«  besant  a  vos  sept  sages,  lesquelz  par  leur  desordonnée 
«  convoitise  ont  esté  moyen  d'icelle  coustume  mettre  sus, 
«  dont  ilz  ont  fait  en  vostre  pays  xx.  mill  chetifz,  par 
«  quoy  vous  estiez  pardurablement  dampné  se  Dieu  de  sa 
«  grâce  n'y  eust  pourveu  par  l'oeuvre  présente.  Ne  voyez 
«  vous  »,  dist  il,  «  en  celle  chaudière  vu.  grans  merveil- 
«  leux  bouillons?  faittes  moy  venir  trois  de  vos  meil- 
«  leurs  et  plus  privez  serviteurs  et  qu'ilz  admainent  ung 
ce  de  voz  vu.  sages,  si  lui  faittes  trancher  la  teste  et  getter 
«  dedens  la  chauldiére,et  lors  verrez  que  ce  pourra  estre.  » 
Ainsi  fut  fait  comme  l'enfant  devisa,  et  tout  incontinent 
l'un  des  bouillons  s'acoisa  et  cessa.  Et  des  aultres  fut  fait 
par  samblable,  et  a  chascun  d'eulx  a  qui  l'en  trenchoit 
la  teste  ung  des  bouillons  se  perdoit,tant  que  plus  n'y  en 
eust.  Et  disoit  l'enfant  que  c'estoit  le  dyable  qui  se  con- 
tentoit  des  ames  d'iceulx  sages  qu'il  emportoit.  Et  ce  fait 
fut  aisément  et  sans  dangier  ostée  laditte  chaudière  et  jet- 
tée  en  ung  viel  puys.  Et  lors  alla  le  roy  et  hors  et  ens 
franchement  et  sans  empeschement  tout  ainsi  qu'il  lui 
plaisoit  et  bon  lui  sembloit.  Et  pour  tant  »,  dit  l'empe- 
riére  a  l'empereur,  «  vous  ay  je  cest  exemple  trait  avant 
de  cellui  qui  si  faulsement  creoit  et  adjoustoit  foy  aux 
ditz  et  aux  fais  des  traitres  losengiers,  car  il  me  semble,  » 
dist  elle,  «  que  tout  ainsi  faittes  vous.  Et  aussi  véritable- 
ment vous  en  advendra  il  comme  il  fut  advenu  au  roy  se 
par  le  moyen  du  petit  enfant  n'y  eust  esté  remédié.  » 

Lors  commanda  l'empereur  que  l'enfant  sans  mercy 
feust  occis  et  mis  a  mort.  Et  ainsi  eust  esté  fait  se  ne 
feust  Lentulus,l'un  des  sept  sages,  qui  diligamment  sour- 
vint  et  descendi  de  son  cheval  et  se  agenouilla  devant 
l'empereur  en  lui  suppliant  que  l'enfant  feust  respité 
jusques  a  ce  qu'il  lui  eust  une  chose  ditte  qu'il  avoit  en 
volenté  de  dire.  L'empereur  lui  ottroya  sa  requeste  pour 
tout  le  jour.  Si  commencha  doneques  Lentulus  a  parler 

et  dist  ainsi  :  «  Il  oult  jadis  a  Romme  ung  vavasseur  ri- 
che et  puissant,  et  avoit  une  vaillant  femme  espousée,  et 
par  mariage  furent  ensamble  l'espace  de  xxx.  ans.  Si  fut 
remarié  a  une  belle  jeune  femme  de  grande  lignîe  et  de 
hault  parage,  en  espérance  de  avoir  enfans  qui  l'eritage 
du  riche  vavasseur  tenissent  après  sa  mort.  Il  ayma 
moult  sa  femme  et  honnoura,  mais  elle  ne  le  aymoit  ne 
prisoit.  Une  fois  entre  les  aultres,  la  jeune  femme  parla 
a  sa  mére  et  lui  dist,  en  soy  griefment  complaignant  : 
«  Ma  mére  »,  dist  elle,  «  je  suis  bien  trahie  et  honnie 
«  quant  pour  convoitise  ay  esté  donnée  a  ung  homme 
«  viel  et  ancien  ;  pleust  ores  a  Dieu  qu'il  feust  mort,  car 
«  je  n'ay  avecques  luy  joye,  plaisir  ne  déport.  J'ay  trop 
«  bien  de  luy  a  boire,  a  menger,  a  vestir  et  a  chausser, 
«  mais  je  n'en  ay  aultre  soulas.  Et  pour  ce  vrayement  je 
«  voeul  faire  ung  amy ,  avec  lequel  je  me  pourray  de- 
ce  duire  et  esbanoyer.  »  La  mére  qui  moult  sage  et 
preude  femme  estoit  la  reprint  durement  de  telle  opi- 
nion en  lui  remonstrant  quelle  n'avoit  oneques  avec  son 
seigneur  fait  telle  offense  et  que  trop  de  meschiefz  lui  en 
pourroient  advenir.  ce  O  dea,  ma  mére  »,  dist  la  fille, 
ce  quant  mon  pére  vous  print  et  espousa  il  estoit  un  beau 
ce  jeune  homme,  et  avez  eu  beau  loisir  de  vous  esbatre 
«  ensamble;  ce  n'est  pas  de  mesmes  certainement  :  je 
ce  veul  avoir  ung  amy  ou  aultrement  je  ne  voy  tour 
«  qu'il  ne  me  convienne  user  ma  jeunesse  en  desplaisir  et 
ce  en  tristesse.  »  La  mére  qui  subtille  fut  et  advisée  se 
advisa  de  dire  a  sa  fille  comme  le  vavasseur  son  mary 
estoit  homme  de  gros  corage,  et  que  elle  seroit  en  dan- 
ger se  elle  entreprenoit  une  telle  chose  sans  bien  cognois- 
tre  premièrement  la  voulenté  de  luy.  Et  pour  ce  le  con- 
venoit  essayer;  et  a  telle  fin  demanda  la  mére  s'il  y  avoit 
chose  en  la  maison  du  vavasseur  qu'il  aymast  especial- 
ment  sur  toutes  aultres  choses.  A  quoy  la  fille  respondist 
que  ouil,  et  qu'il  y  avoit  une  ente  en  leur  jardin  qu'il 
aymoit  sur  toutes  riens,  ce  Doncques  »,  dist  la  mére,  ce  je 

«  te  conseille  que  aussitost  que  ton  mary  sera  parti  hors 
«  de  l'ostel  toy  mesmes  couppe  Pente.  Et  aussi  quant  il 
«  sera  retourné,  met  la  devant  lui  dedens  le  feu.  Et  se  il 
«  te  pardonne  ce  menait,  tu  pourras  penser  de  faire 
«  amy.  »  Tout  ainsi  que  la  mére  le  devisa  la  fille  l'en- 
treprist  et  acheva.  Quant  le  vavasseur  fut  retourné  de 
ses  affaires  ou  il  avoit  esté,  il  trouva  bon  feu  clérement 
ardant,  si  demanda  qui  si  bonne  bûche  leur  avoit  en- 
voyée. La  dame  dit  incontinent  que  c'estoit  son  ente  de 
Saint  Rieule.  Lors  sault  sus  le  vavasseur  moult  airé  et 
demanda  qui  estoit  cellui  si  hardi  qui  son  ente  avoit 
couppée,  en  jurant  grant  serment  qu'il  lui  touldroit  vie 
ou  membre.  Elle  respondit  tantost  que  ce  avoit  elle  fait, 
et  se  elle  en  devoit  mourir  si  n'en  pourroit  il  aultrement 
estre.  Le  vavasseur  se  refraignit  et  dist  qu'il  n'y  avoit 
personne  aultre  que  elle  de  qui  il  n'eust  prins  la  ven- 
gance  si  eust  Fente  couppée;  ainsi  se  passa  pour  telle 
heure.  Vint  la  nuyt.  Hz  se  allèrent  couchier,  et  au  lit  en 
fut  la  paix  faitte.  L'endemain  bien  matin  se  leva  la  fille 
et  vint  devers  sa  mére  et  lui  dist  que  ores  estoit  il  temps 
d'avoir  amy.  Et  lui  compta  la  manière  comment  l'ente 
avoit  esté  couppée,  arse  et  brullée  et  la  paix  faitte.  «Fille  », 
«  dist  la  mére,  «  ton  mary  est  merveilleux  homme  et 
«  dangereux  et  ne  moustre  pas  son  semblant  ne  son  cou- 
«  rage  pour  une  fois  :  nous  Fessairons  encores  ;  si  te  de- 
«  mande  se  il  y  a  plus  riens  en  son  hostel  dont  il  soit 
«  especialment  amoureux.  »  Adont  dist  la  fille  :  «  Il  est 
«  tant  amoureux  de  nostre  blanche  levriére  qu'il  n'est 
«  homme  tant  feust  son  amy,  s'il  la  faisoit  braire  ou 
«  crier,  a  qui  il  ne  courut  sus.  On  ne  le  pourroit  en  ce 
«  monde  tant  marrir  que  de  faire  desplaisir  a  sa  levriére.» 
«  Or  convient  il  »,  dit  la  mére,  «  que  vous  la  tuez  :  ce 
«  lui  sera  grand  desconfort,  et  se  vous  pouez  ce  descon- 
«  fort  passer,  lors  pourrez  vous  faire  ami  sans  jamés 
«  avoir  doubte  de  vostre  mary.  »  La  fille  s'en  retourna 
en  son  hostel  pourfaire  exploit  de  la  levriére,  laquelle  elle 

tua  d'un  coustel  qu'elle  lui  bouta  entre  deux  costes.  La 
levriére  getta  ung  brait,  si  demanda  le  seigneur  qui  ce  lui 
avoit  fait.  «  Je  l'ay  tuée  »,  dist  la  darne;  «  ne  voyez  vous 
a  comme  elle  m'a  ma  robe  honnye  et  ordie  ?  On  ne  feroit 
«  riens  céans  ne  lessive  ne  aultre  chose  qui  ne  feust  hon- 
«  ny  etgasté  par  celle  paillarde  levriére;  vous  croyez  plus 
«  en  elle  que  en  Dieu,  et  si  n'en  ose  l'en  dire  mot.  » 
«  Par  Dieu  le  glorieux  »,  dist  le  seigneur,  «  il  n'a  en 
«  ce  siècle  homme  ne  femme  si  non  vous  que  s'il  avoit 
«  autant  fait  a  ma  levriére  que  je  n'en  prinse  vengance.  » 
Toutes  voies  combien  que  le  seigneur  n'en  feust  pas 
content,  si  se  passa  l'affaire  jusques  a  l'endemain  au  ma- 
tin que  elle  retourna  devers  sa  mére  et  lui  compta 
comme  l'affaire  de  la  levriére  s'estoit  porté,  et  que  temps 
estoit  de  faire  amy,  et  lui  sembloit  que  messire  Guillaume 
le  chappellain  de  la  parroisse  estoit  le  plus  beau  clerc  qui 
feust  en  la  contrée,  si  le  vouloit  aymer.  La  mére  qui  mar- 
rie fut  de  ce  qu'elle  veoit  sa  fille  tant  entalentée  de  foloyer, 
lui  pria  pour  Dieu  que  encores  elle  attendist  jusques  a  la 
feste  de  la  Toussains  qui  debvoit  estre  prochainement  ve- 
nant, auquel  jour  le  vavasseur  avoit  acoustumé  de  faire 
une  grande  feste  a  ses  parens  et  amis.  «  Si  te  conseille  », 
dist  la  mére,  «  que  quant  l'en  sera  assis  a  disner  tu  fâches 
<c  samblant  de  toy  lever,  et  en  toy  levant  tire  la  nappe  et 
«  fay  tumber  ce  qui  sera  dessus  la  table  ;  ce  sera  ung  ex- 
«  cez  moult  grant,  et  sans  faulte  se  il  te  pardonne,  je  ne 
«  te  empescheray  désormais  que  tu  ne  fâches  plainement 
«  a  ta  voulenté.  »  La  fille  endura  a  la  requeste  de  sa  mére 
jusques  a  la  ditte  feste  de  Toussains,  et  tout  ainsi  que  sa 
mére  lui  avoit  conseillé  elle  fist  tumber  pos,  pintes,  ha- 
naps,  escuelles,  platz  et  toutes  aultres  choses  qui  dessus  la 
table  estoient.  Le  seigneur  voyant  la  manière  moult  des- 
plaisant lui  dist  que  c'estoient  ja  trois  mesprisons,  et  tou- 
tes voies  endura  jusques  après  disner.  Quant  la  feste  fust 
passée  et  chascun  se  feust  départi,  le  seigneur  envoya  qué- 
rir le  barbier  et  dist  a  sa  femme  qu'il  convenoit  qu'elle 

feust  saignée,  La  dame  respondit  que  non  seroit,  et  que 
ja  homme  pour  ce  faire  a  elle  ne  toucheroit.  Le  seigneur 
sacqua  son  espée  et  jura  grant  serment  que  se  elle  ne  l'en- 
duroit,  il  lui  couperoit  le  bras,  «  Ne  me  souvient-il  pas 
«  bien  que  vous  couppastes  mon  ente  et  tuastes  ma  le- 
«  vriére  et  si  m'avez  aujourduy  fait  grant  deshonneur  en 
«  la  présence  de  tous  mes  amis?  Je  sçay  certainement  que 
«  ce  vous  fait  le  venin  et  le  mauvais  sang  que  vous  avez 
«  dedens  le  corps,  et  pour  ce  vrayement  vous  serez  sai- 
«  gnée,  ou  je  vous  coupperayle  bras.  »  La  dame  qui  fut 
espouvantée  endura  qu'elle  feust  saignée.  Lors  la  saigna 
le  barbier  au  bras  destre  et  après  le  seigneur  la  fist  sai- 
gnier  du  senestre  tant  et  si  longuement  qu'il  la  vit  paus- 
mée  et  esvanouye  entre  les  mains  du  barbier  et  d'iceulx 
qui  la  tenoient,  et  lors  la  fist  estanchier  et  dist  que  encore 
y  en  demoroit  il  de  mauvais  sang,  qu'il  feroit  traire  une 
aultre  fois.  Quant  ce  fut  fait,  elle  fut  couchée  en  ung  lit 
et  manda  sa  mére  a  qui  elle  se  complaignit  piteusement 
de  ce  que  son  mary  lui  avoit  reprochié  l'ente,  la  le  vriére 
et  l'entreprinse  du  disner,  et  que  pour  ces  causes  il  l'a- 
voit  fait  saigner  de  deux  bras  tant  que  a  bien  pou  elle 
n'en  estoit  morte.  «  Haa!  »  dist  la  mére,  «  belle  fille,  je 
«  te  le  disoie  bien  que  s'il  te  pardonnoit  ces  trois  choses, 
«  tu  pourroies  bien  faire  à  ta  guise,  mais  a  ce  qu'il  t'a 
«  fait,  tu  peulx  véritablement  cognoistre  que  se  tu  eusses 
<(  fait  amy  il  t'eust  la  teste  trenchée.  »  Et  ainsi  fut  la 
mauvaise  femme  chastiée.  Tout  ainsi  »,  dist  Lentulus, 
«  deussiez  vous  faire,  sire  empereur,  a  ceste  mauvaise 
emperiére,  car  certainement  elle  a  trop  de  venin  et  de 
mauvais  sang  en  son  corps,  et  se  elle  vous  aimast  ne 
chierist ,  elle  aimast  ce  qui  de  vous  est ,  ne  ja  mal  ne 
pourchassast  a  vostre  enfant.  »  Et  par  le  dit  et  entre- 
mise de  Lentulus  fut  l'enfant  en  celle  manière  respité 
pour  ce  jour. 

L'endemain  au  matin  l'emperiére  se  trouva  avecques 
l'empereur  en  l'église  de  saint  Saulveur,  et  lui  dist  :  «  Sire 

empereur,  »  dist  elle,  «  jadis  advint  que  vu  roys  sarra-  Le  Ve 
sins  misrent  siège  entour  la  cité  de  Romme  et  la  vouloient  exemple 
prendre  et  ardoir  et  mettre  le  pape  et  les  cardinaulx  et  Par 
toute  la  chrestienneté  a  destruction.  En  la  cité  de  Romme  3a  clam£ 
avoit  ung  ancien  homme  sage,  prudent  et  notable  qui  (R0MA) 
vint  au  conseil  et  dist  oyant  tous  ceulx  qui  la  estoient  : 
«  Seigneurs,  »  dist  il,  «  entendez  ma  raison  :  vous  voyez 
«  comme  sept  roys  sarrasins  ont  ceste  cité  assiégée,  et 
«  vous  savez  que  en  la  sepmaine  sont  sept  jours,  et  que 
«  en  ceste  cité  sont  vu.  sages;  soit  enchargié  aux  sages 
«  que  ilz  gardent  la  cité  des  adversaires,  chascun  d'eulx 
«  ung  jour  en  la  sepmaine,  et  tellement  y  entendent  par 
<c  leurs  ars  et  par  leurs  sciences  que  les  ennemis  ne  puis- 
ce  sent  a  la  cité  meffaire,  sur  paine  de  prendre  vengance 
«  des  sages  pour  leurs  corps  destruire  ou  cas  que  deffault 
«  y  aroit.  »  Les  sages  soubz  umbre  de  ceste  ordonnance 
qui  ainsi  fut  establie  gardèrent  la  cité  chascun  a  son  tour 
bien  par  l'espace  de  trois  moys,  tant  que  vivres  appetiché- 
rent,  et  pour  ce  fut  ordonné  que  l'en  feroit  une  yssue  sur 
les  ennemis  pour  les  combatre,  si  fut  enchargié  aux  sages 
que  sur  laditte  paine  ilz  advisassent  voye  et  moyen  par 
quoy  les  ennemis  prensissent  esbahissement  contre  ceulx 
de  la  cité  quant  ils  yssiroient  pour  les  assaillir.  Les  sages 
se  assamblérent  a  celle  fin,  et  àd  visèrent  que  l'un  d'eulx 
nommé  Janus,  auquel  appartenoit  faire  le  guet  pour  ce 
jour,  seroit  habillié  d'un  vestement  fait  de  queues  d'escu- 
reurs,  et  en  sa  teste  avroit  deux  visières  ou  visagiéres 
grandes  et  lées,  toutes  semées  de  grands  mireurs  reflam- 
boyans  contre  le  soleil,  et  en  ses  deux  mains  tendroit  deux 
espées  cléres  et  reluisans,  et  en  ce  point  seroit  sur  le  som- 
met de  la  plus  haulte  tour  de  Romme,  et  frapperoit  les 
deux  espées  l'une  contre  l'aultre  tant  que  le  feu  en  sailli- 
roit  ;  et  lui  estant  l'endemain  en  ce  point  yssiroient  ceulx 
de  Romme  en  bataille  contre  leurs  ennemis,  etferoient  tant 
les  sages  par  leur  art  et  subtilité  que  la  chose  se  porterait 
bien.  Ainsi  comme  il  fut  appointé  et  devisé  fut  fait. 

Quant  les  Sarrasins  virent  Janus  au  sommet  de  îa  haulte 
tour  habillié  comme  dit  est  et  frappant  des  deux  espées 
Tune  contre  l'autre,  se  assamblérent  les  vu.  roys  sarrasins 
pour  avoir  conseil  que  ce  pouoit  estre  de  ceste  merveille 
qu'ilz  veoient,  car  ilz  cuidoient  certainement  que  ce  feust 
le  dieu  des  Romains  qui  les  venist  secourir,  et  comme  ilz 
estoient  en  tel  esbahissement  yssirent  a  grant  force  les 
Romains  sur  l'ost  des  Sarrasins,  et  commencèrent  a  frap- 
per et  a  tuer  et  mettre  par  terre  tout  ce  qu'ilz  rencon- 
troient.  Les  Sarrazins  espovantez  et  prins  a  despourveu 
se  tournèrent  en  desordonnance,  en  desarroy  et  en  fuyte, 
tant  qu'en  la  poursuite  ilz  furent  tous  mors  ou  prins  par 
le  barrât  et  l'engin  des  vu.  sages  ;  et  samblablement,  » 
dist  l'emperiére,  «te  veulent,  sire  empereur,  gaber  et  engi- 
gnier  ces  sages;  tu  joues  avecques  eulx  tout  ainsi  que  font 
ensamble  petis  enfans  qui  dient  l'un  a  l'autre  :  «  Je  te  le 
«  donne,  je  le  te  retoutz.  »  Tu  as  la  coustume  au  petit  en- 
fant, quant  il  pleure  et  on  lui  baille  la  taitte,  il  se  rapaise. 
Tu  es  samblable  a  ceulx  qui  jouent  a  la  choule  :  quant 
l'un  tient  la  pellotte,  il  la  gette  a  son  compaignon  et  puis 
trotte  après  et  a  moult  de  paine  ainchois  qu'il  la  puisse 
retenir  ;  n'est  ce  pas  doncques  grant  folie  quant  il  gette 
ce  qu'il  tient  a  ses  mains  et  a  tant  de  paine  de  courre 
après  ?  Ainsi,  »  dist  elie,  u  est  il  de  toy,  sire  empereur  : 
tu  tiens  maintenant  ton  filz  et  ne  fais  point  de  justice. 
Certainement  les  sages  tendent  par  leur  engin  a  toy  de- 
cepvoir  et  toy  débouter  et  faire  couronner  ton  filz  en  ton 
vivant,  se  tu  n'en  fais  briefment  justice.  » 

L'empereur  par  cest  enhortement  se  délibéra  de  faire  ' 
mourir  son  filz  et  commanda  a  ses  sergens  que  ainsi  feust 
fait.  Aussi  adoncques  vint  diligament  Cathon  le  sage, 
qui  fit  le  petit  livre  de  Cathonnet  pour  son  enfant  ensei- 
gnier  en  bien,  et  salua  l'empereur  et  lui  dist  :  «  Sire,  se 
vous  occiez  vostre  enfant  sans  ce  que  la  vérité  en  soit 
sceue,  prendre  vous  en  puisse  il  ainsi  qu'il  fista  cellui  qui 
sa  pie  occist  de  ce  qu'elle  lui  dist,  et  si  lui  disoit  vérité.  » 

«  Et  comme  fut  ce?  »  dist  l'empereur.  «  Il  fist  mal  d'oc- 
cire l'oisel  qui  vérité  lui  disoit;  et  toutes  voies  fault-il  que 
pour  passer  vostre  passage  vous  diez  ».  «  Sire,  »  dist  Ca- 
thon,  ce  voulentiers  le  vous  diray  ainsi  que  je  le  sçay  par 
droite  auctorité,  mais  que  jusques  a  demain  vous  respitez 
le  damoisel.  »  L'empereur  lui  accorda.  Si  dist  ainsi  Ca- 
thon  :  «  Il  fut  jadis  un  chevalier  qui  avoit  a  femme  une 
dame  de  hault  parage,  et  combien  qu'il  fust  hardy,  preudz 
et  vaillant,  toutesvoies  la  dame,  condicionnée  comme  plu- 
seurs  femmes  sont,  qui  ne  leur  chault  ou  elles  s'abandon- 
nent fors  ou  leur  cueur  se  lie,  et  souvent  prennent  pire 
que  ceulx  qu'ilz  avoient  par  avant,  se  accointa  d'un  che- 
valier couart  et  meschant  qui  de  riens  n'estoit  a  compara- 
ger  au  chevalier  mary  de  la  dame.  Or  avoit  ce  chevalier 
mary  fait  son  hostel  en  telle  manière  que  pour  tous  logis 
il  n'y  avoit  que  une  sale  sans  closture  ne  entre  deux.  En 
celle  sale  avoit  une  pie  en  cage  qui  si  proprement  et  bien 
parloit  comme  se  ce  fust  une  femme.  La  cage  fut  de  fer 
tout  autour,  et  par  dessus  darz  jointz,car  pour  riens  le  sei- 
gneur ne  vouloist  que  elle  eust  mal  ;  Car  quelque  chose 
que  la  dame  feist  en  l'absence  de  son  seigneur  la  pie  lui 
disoit  quant  il  estoit  retourné;  ne  la  dame  n'osoit  aller 
hors  de  l'ostel  qu'elle  ne  feust  acompaignée  de  deux  ou  de 
trois  varletz,  et  ainsi  par  ces  deux  moyens  elle  perdoit  le 
déduit  de  son  amy.  Un  jour  advint  que  le  seigneur  alla 
dehors  et  mena  ses  varletz  avecques  soy,  et  la  dame  de- 
moura  seule  avec  la  pie  a  tout  sa  privée  mesgnie.  Ung  de 
ses  gens  y  avoit  entre  les  aultres  en  qui  elle  se  fîoit  moult,  et 
l'appela  et  lui  dist  ainsi  :  «  Tu  scez,  »  dit  elle,  «  la  vie  que 
<c  mon  seigneur  me  maine  par  le  moyen  de  notre  pie,  ne  je 
ce  ne  puis  pour  elle  et  pour  son  parler  joyr  de  mon  amy  ne 
«  faire  riens  de  mon  vouloir;  et  pour  tant  je  me  suis  advisée 
«  que  tu  destruiras  ceste  maison  a  l'endroit  dessus  la  cage 
«  de  la  pie  et  partuiseras  le  plancher  qui  cueuvre  la  cage 
«  si  menument  que  tu  y  feras  niixx  ou  cent  permis,  et 
«  lors  quant  il  sera  nuyt  tu  prendras,  »  dist  elle,  «  de 

«  l'eaue  et  de  la  gravelle  l'un  parmy  l'autre,  et  la  jetteras 
«  par  le  trou  de  la  couverture  dessus  la  cage  tant  que  par 
«  les  pertuis  la  pie  puist  estre  moullie  et  tellement  gou- 
«  vernée  que  la  mort  la  puisse  prendre.  Et  avec  ce,  »  dist 
la  dame,  «  tu  avras  ung  maillot  que  tu  roulleras  au  long 
«  de  la  couverture  comme  si  ce  fust  fouldre  ou  tounoirre, 
«  et  a  l'une  main  avras  aussi  une  poingnie  de  chandeilles 
«  que  tu  traverseras  de  fois  a  aultre  par  celle  descouver - 
«  ture  comme  si  ce  fussent  espars  ou  esclers.  »  Ainsi  de- 
visa la  dame  que  la  pie  seroit  gouvernée  pour  destruire  et 
faire  mourir.  A  quoy  le  serviteur  se  consenti  et  par  ma- 
nière que  dit  est  le  fit  et  accomply.  Or  avoit  la  dame 
mandé  son  amy,  et  il  y  vint,  et  quant  ilz  eulrent  fait 
bonne  chiére  la  dame  fist  faire  ung  lit  en  la  sale  assez  près 
de  la  cage  a  la  pie,  et  quant  chascun  fut  retrait  et  que  la 
dame  et  son  amy  furent  demourez,  elle  alluma  une  lampe 
afin  que  la  pie  vit  leur  déduit,  et  puis  se  coucha  toute 
nue  et  son  amy  emprès  elle  et  firent  ensamble  tout  leur 
bon  plaisir.  La  pie  voyant  le  demene  commencha  a  crier 
et  a  dire  :  «  Ha!  dame,  vous  ouvrez  comme  folle  :  ne  voy 
«  je  celle  couverture  menument  remuer?  en  bonne  foy  je 
«  le  diray  a  mon  seigneur.  »  Lors  le  vallet  estoit  en  hault 
monté  qui  acomplit  tout  ce  que  devisé  avoit  esté  de  l'eaue, 
de  la  gravelle,  du  maillot  et  des  chandeilles,  tant  que  la 
povre  pie  fut  tellement  mouillie  et  démenée  qu'elle  ne 
sçavoit  de  quel  costé  tourner;  trop  bien  cuida  que  ce  feust 
orage  de  temps  et  tonnerre.  Toute  nuyt  lui  dura  celle  danse, 
et  quant  vint  le  jour  le  varlet  se  cessa  et  recouvrit  la  mai- 
son, et  aussi  l'ami  de  la  dame  se  leva  et  s'en  alla,  et  la  pie 
s'escria  en  hault  et  dist  :  «  Haa!  sire  Girard  le  filz 
«  Thierry,  vous  avez  basti  ung  mauvais  plet  envers  mon 
«  seigneur  ;  que  ne  l'attendez  vous,  qui  si  matin  vous  en 
«  allez  ?  »  Ainsi  parla  la  pie,  et  ne  demora  guères  que  le 
seigneur  repaira  et  revint  de  la  ou  il  estoit  allé.  La  dame, 
qui  moult  sçavoit  de  barat,  lui  saillit  au  col,  et  fort  le  con- 
joy  en  lui  disant  que  de  la  nuyt  elle  n'a  voit  peu  dormir 

pour  ce  qu'elle  ne  le  sentoit  emprès  elle.  Le  seigneur  qui 
se  donna  mei veilles  que  la  pie  ne  parloit  a  luy  ainsi 
comme  elle  avoit  acoustumé  se  tray  devers  elle  et  lui  dist  : 
«  Que  faittes  vous,  ma  doulce  amie?  vous  soûliez  a  moy 
«  parler  et  mener  joye  quant  je  venoie  de  quelque  lieu.  » 
«  Helas!  »  dist  la  pie,  «  sire,  il  y  a  bien  cause  pour  quoy  :  je 
a  suis  tant  batue  de  tempeste,  de  pluye,  de  gresle,  d'es- 
«  clers  et  de  tonnerre  qui  n'a  cessé  toute  la  nuyt  passée 
«  que  je  cuidoie  que  ceste  maison  deust  choir:  ne  je  ne 
«  sçay  comme  je  ne  suis  pour  ce  morte  ;  mais  toutesvoies 
«  ma  dame  n'en  a  point  laissié  a  coucher  avecques  sire 
«  Girard  le  filz  Thierry.  »  La  dame  qui  la  estoit  présente 
commença  fort  a  rire  et  dire  a  son  mary  :  «  Ha!  mon  sei- 
«  gneur,  »  dist  elle,  «  n'avez  vous  oy  ce  dyable  qui  ainsi 
«  parle  ?  La  devez  vous  croire  ?  Vous  sçavez  que  de  cest  an 
«  ne  fist  plus  belle  nuytie  que  celle  de  la  nuyt  passée,  ne 
«  plus  série.  »  Or  estoit  il  ainsi  escheut  que  celle  nuyt  es- 
toit  la  lune  plaine  et  clére  et  avoit  esté  le  temps  plus  bel  que 
en  toute  la  saison  précédente.  Lors  cuide  le  seigneur  que 
ores  et  aultres  fois  la  pie  ne  lui  ait  apporté  que  bourdes 
et  menterie,  dont  maintes  noises  et  riottes  sourdoient  con- 
tre la  dame  et  la  meschine  de  l'ostel,  si  se  courroucha  a 
la  pie  et  ouvrit  la  cage  et  lui  cassa  la  teste  tant  qu'elle  mo- 
rut  en  l'eure.  Et  ce  fait,  tout  marry  de  sa  pie,  se  seist  sur 
ung  bancq  et  regarda  contremont  et  apperceut  que  la 
couverture  a  l'endroit  de  dessus  la  cage  avoit  esté  rompue 
et  refaitte  nouvellement.  Il  fist  tantost  apporter  une  es- 
chielie  et  pense  bien  en  soy  mesmes  qu'il  est  deceu.  Il 
monta  en  hault  et  dessus  la  cage  trouva  le  maillot  et  les 
pertuys  et  la  cire  du  degout  des  chandeilles,  et  si  trouva  la 
cage  toute  moullie  par  dedens.  Quant  il  apperceut  la  tri- 
cherie et  qu'il  fut  informé  et  acertené  de  la  mauvaistié  de 
sa  femme,  il  trayt  son  espée,  si  la  tua  et  la  decouppa.  Or 
a  il  fait  comme  le  leup  qui  pour  ung  dommage  en  fait 
deux.  Ainsi,  »  dist  Cathon,  «  te  pourroit  il  advenir,  sire 
empereur,  se  tu  occioies  ton  enfant  ainçois  que  plus  avant 

en  enquerusses  la  vérité.  »  Atant  demoura  la  chose  et 
fut  l'enfant  respité  pour  ce  jour. 

L'endemain  s'adrecha  l'emperiére  devers  l'empereur  et 
luidist  :  «  Sire,  »  dit  elle,  «  oyez  qu'il  advint  a  ung  preu- 
domme  qui  pour  advancher  son  enfant  se  fîst  destruire.  Il 
est  vray  que  jadis  a  Romme  estoit  l'empereur  Ottovien,  le 
plus  riche  et  le  plus  puissant  d'or  et  d'argent  qui  fust  en 
son  temps.  Il  avoit  une  tour  nommée  la  tour  Gressant 
qu'il  fîst  emplir  de  chevance  et  la  bailla  a  garder  a  ung 
homme  sage  et  riche.  En  la  ville  avoit  ung  aultre  sage 
homme,  mais  de  telle  condition  estoit  que  plus  avoit 
plus  despendoit,  et  se  présentement  eust  deux  marez 
d'argent  présentement  les  vouldroit  avoir  despensez 
en  ung  disner,  tant  qu'il  vint  a  povreté.  Une  fois  en- 
tre les  aultres  il  appella  ung  sien  filz,  si  lui  dist  et  re- 
monstra  la  povreté  et  nécessité  en  quoy  ilz  estoient  et  que 
il  leur  convenoit  par  quelque  engin  avoir  du  trésor  qui 
estoit  en  la  tour.  Non  obstant  que  le  filz  reprenist  son 
pére  et  lui  remonstra  le  dangier  en  quoy  ilz  se  mettoient, 
neantmoins  le  pére  n'en  fist  compte,  et  s'en  allèrent  parmy 
vielz  aulnoys  et  vielles  espines  qui  entour  la  tour  estoient, 
et  au  pié  d'icelle  tour  firent  ung  trou  en  la  machonnerie 
tant  qu'ilz  vindrent  a  ung  endroit  ou  estoient  les  besans 
d'or,  si  s'en  troussèrent  et  s'en  allèrent  en  leur  maison . 
La  nuyt  ensuivant  en  firent  samblablement  et  pluseurs 
aultres  nuyts  après,  tellement  que  le  sage  qui  la  tour 
avoit  en  garde  s'en  apperceut  et  trouva  le  pertuys.  11  n'en 
fist  pas  esclande,  car  il  pensoit  bien  se  nouvelles  en  es- 
toient jamès  le  larron  n'y  retourneroit.  Mais  en  appella 
quatre  sergens  en  qui  il  se  fioit  et  leur  fist  faire  une  fosse 
dedens  la  tour  au  plus  près  du  pertuys  par  ou  les  larrons 
entroient.  La  fust  assis  ung  tonnel  qu'il  fist  tout  entour 
polir,  de  plomb  boully  et  de  terre,  et  le  fist  emplir  de  glu. 
La  nuyt  ensuivant  vindrent  le  pére  et  le  filz  ainsi  qu'ilz 
avoient  acoustumé  pour  avoir  de  l'or  et  de  l'argent.  Tout 
aussitost  que  le  pére  fut  entré  ens,  il  chay  dedens  le  ton- 

nel  et  y  coula  jusques  aux  asselles;  quant  il  se  senti  en  ce 
point,  il  appella  son  filz  et  lui  dist  :  «  Je  suis,  »  dist  il, 
«  deceu  :  il  n'y  a  en  moy  point  de  remède;  il  fault  necessai- 
«  rement  que  tu  me  couppes  la  teste  de  ton  espée  et  la 
«  jettes  en  tel  lieu  que  jamais  ne  puist  estre  trouvée.  Je 
%  sçay  bien,  »  dist  il,  «  que  demain  je  seray  trayné  par 
«  les  rues  de  Romme  et  devant  mes  filles  et  parens  et 
«  amis,  et  si  sçay  bien  que  quant  je  passeray  par  devant 
«  ma  maison  mes  filles  tes  soeurs  ne  se  pourront  tenir  de 
«  crier  et  de  pleurer,  pour  quoy  est  nécessité  que  demain 
«  tu  prennes  une  boise  et  ung  coustel  et  ne  cesses  de  coup- 
«  per  et  de  doler,  et  se  mes  filles  pleurent  et  la  justice  y 
«  va  pour  sçavoir  la  cause  de  leur  pleur,  si  te  frappe  tan- 
«  tost  du  coustel  a  la  cuisse  et  dy  a  la  justice  que  tes 
«  seurs  pleurent  pour  le  horion  que  tu  t'es  donné  et  pour 
«  le  mal  que  tu  seuffres.  »  Et  puis  dist  encores  le  pére  : 
«Tu  prendras  ce  que  tu  as  de  chevance  et  l'emporteras 
«  au  pays  de  Cartage  ou  tu  as  des  parens  et  des  amis,  et 
«  la  vivras  le  demourant  de  ta  vie.  Se  ainsi  le  fais  tu  es 
«  gary,  ou  si  non  tu  seras  honny.  »  Tout  ainsi  que  le 
pére  le  devisa  il  advint,  et  aussi  l'acomply  son  filz  en  son 
endroit,  dont  le  pére  demoura  mort  et  le  filz  en  demoura 
riche  et  aise  et  getta  la  teste  de  son  pére  dedens  la  privée. 
N'estoit  ce  pas  bonne  nourreture?  »  dist  l'emperiére; 
«  maie  joye  ait  on  de  tel  enfant  pour  qui  il  fault  que  le 
pére  meure  vilainement  !  Et  de  vérité,  »  dist  elle,  «  se  tu 
ne  occis  ton  enfant,  il  te  occira  et  en  ton  vivant  sera  cou- 
ronné. »  A  tant  commande  l'empereur  saisir  son  filz  et 
mettre  a  mort. 

Lors  vint  avant  Jessé  qui  s'adrecha  a  l'empereur  et  lui  Réponse 
dist  :  <c  Sire,  »  dist  il,  «  comment  veulx  tu  occire  ton  en-  par  Jessé 
fant  ainchois  qu'il  ait  meffait  ou  ainchois  que  la  vérité  de  contre 
son  meffait  soit  droitement  cogneue?  Chascun  en  crie  le  VIe 
contre  toy,  et  se  tu  le  fais  ainsi  t'en  puist  il  advenir  comme  exemple 
il  fit  a  ung  conte  de  Lorraine  qui  de  son  gré  se  occist  (VIDUA) 
pour  tant  seulement  qu'il  blessa  sa  femme.  «  L'empereur 

dist  que  cil  estoit  bien  fol,  se  voulut  oyr  la  manière  com- 
ment. Gessé  la  lui  compta  moyennant  que  pour  ce  jour 
l'enfant  seroit  encores  gardé  de  mort.  Et  lui  dist  en  celle 
manière  :  «  Il  oult  jadis  ung  conte  en  Lorraine,  sage, 
preudz  et  courtois.  Il  print  a  femme  une  jeune  dame  de 
bon  et  hault  lignage  qui  tant  estoit  belle  que  plus  ne 
pouoit.  Hz  se  jouoient  ensamble  tressouvent  comme  deux 
enffans  :  le  vouloir  de  l'un  estoit  cellui  de  l'autre,  onc- 
ques  deux  personnes  ne  furent  mieux  assamblez  par  ma- 
riage. Ung  jour  entre  les  aultres  estoit  le  conte  en  son 
hostel  assis  sur  son  banc  et  tenoit  ung  baston  qu'il  doloit 
d'uncoustel.  La  jeune  dame,  qui  moult  estoit  legiére,  en- 
voisiée  et  joyeuse,  sault  avant  pour  cuider  prendre  le 
baston  en  la  main  du  conte  son  mary,  mais  le  coustel  fut 
au  devant  qui  la  blescha  au  pouchier  tant  que  le  sang  en 
saillit.  Quant  elle  vit  son  sang  elle  se  pausma,  et  quant 
elle  fut  respirée  si  commencha  a  crier  et  a  dire  qu'elle  es- 
toit morte  et  que  jamais  ne  mengeroit.  Le  conte  en  print 
en  soy  tel  courroux  et  tellement  s'en  doulousa  que  l'ende- 
main  il  en  morut.  Ses  amis  le  firent  enterrer  a  ung  beau 
chimitiére  nouvel  que  luy  mesmes  avoit  fait  dédier  hors 
de  la  ville  au  plus  près  des  murs.  La  dame  voiant  et  con- 
sidérant que  par  l'amour  d'elle  il  avoit  receu  la  mort  s'en 
alla  au  chimitiére  nouvel  que  son  mary  avait  fait  dédier 
sur  la  fosse  ou  il  estoit  enterré,  et  jura  que  jamès  d'ilec  ne 
partira,  mais  au  plus  près  qu'elle  pourra  de  lui  vouldra  le 
demourant  de  sa  vie  user;  ne  pour  chose  que  ses  parens 
et  amis  lui  sceussent  dire  ou  prier  ne  l'en  peurent  arriére 
remener,  et  pour  ce  lui  firent  la  une  logette  pour  soy  re- 
traire et  demourer,  et  le  lieu  appliquèrent  et  ordonnèrent 
si  honnourablement  comme  a  Testât  d'elle  appartenoit. 
Hz  lui  firent  apporter  pain,  vin  et  viandes,  et  si  ordonnè- 
rent gens  pour  demourer  avec  elle,  mais  pour  néant  fut, 
car  elle  ne  voulut  ne  boire  ne  mengier  ne  avoir  compai- 
gnie,  si  non  de  Dieu  seulement.  Et  pour  ce  a  sa  requeste 
fut  laissie  en  ce  point.  Or  advint  que  en  ce  point  au  pays 

avoit  ung  roy  que  trois  grans  seigneurs  guerrioient.  Les 
gens  de  ce  roy  en  une  rencontre  d'un  estroit  passage  prin- 
drentpar  fortune  et  adventure  de  guerre  les  trois  seigneurs 
et  les  admenérent  au  roy.  Le  roy  promptement  les  fit  pen- 
dre aux  fourches,  au  plus  près  de  la  ville  ou  le  conte 
demeuroit  en  son  vivant,  et  le  jour  mesmes  que  il 
mourut.  En  ce  pays  estoit  ung  chevalier  qui  sa  terre  et  son 
héritage  tenoit  du  roy  sur  tel  moyen  qu'il  estoit  tenu  de 
garder  jusques  a  certain  temps  ceulx  qui  aux  fourches  es- 
taient pendus.  Et  se  par  sa  coulpe  deffaulteou  neggligence 
aucun  en  estoit  emblé  ou  perdu,  il  mesmes  fourfaisoit  sa 
terre  et  estoit  pendu  en  lieu  de  cellui.  Le  chevalier  qui  a 
ce  faire  estoit  subget  se  appliqua  pour  les  garder  la  pre- 
mière nuyt  tout  armé  sur  son  cheval,  et  estoit  endroit  le 
temps  de  saint  Andrieu,  qu'il  est  yver  et  sont  les  nuytz 
longues  et  froides  et  ennuyeuses,  et  celle  nuyt  fut  aultre 
mal  temps  de  pluye,  de  nesge  et  de  grésil.  Il  oult  en  ce 
faisant  si  grant  froit  qu'il  en  perdit  toute  force  et  vigueur, 
et  ne  sçavoit  que  faire,  car  il  ne  pouoit  la  plus  ester  pour 
la  froidure  et  si  n'osoit  les  pendus  laisser.  Ainsi  qu'il  es- 
toit en  ce  point,  il  apperceut  la  clareté  de  chandeille  et  de 
feu  au  nouvel  chimitiére  qui  assez  près  de  la  estoit  et  se 
pourpensa  quil  yroit  pour  soy  chauffer,  si  brocha  droit  la 
son  cheval  et  hurte  a  l'uys  de  la  logette  ;  et  la  dame  vint 
demander  qui  estoit  cellui  qui  a  telle  heure  venoit  la  hur- 
ter.  «  Hellasî  »  dist  il,  «  ma  belle  amye,  je  suis  Hervieu 
«  le  fllz  Guyon  :  je  garde  la  sus  ces  trois  pendus,  car  je 
«  tiens  ma  terre  par  tel  couvenant,  mais  vous  voyez  que 
«  le  temps  est  si  mervilleux  que  nul  ne  peult  durer  hors, 
«  et  vous  prie  que  ung  petit  je  me  chauffe  la  dedens,  et 
«  je  vous  jure  par  ma  foy  que  ja  par  moy  vous  n'avrez 
«  honte  ne  vilanie.  »  La  dame  ouvrit  l'uys  et  il  atacha  son 
cheval  hors  et  entra  ens  et  se  chauffa.  Quant  il  vit  la  dame 
son  duel  démener  et  qu'elle  lui  eust  son  affaire  compté  il 
lui  print  à  dire  :  «  A!  dame,  »  dist  il,  «  sur  cette  bière 
«  ne  faittes  vous  riens  :  l'en  ne  peult  le  mort  recouvrer, 

«  ne  l'en  ne  peult  pour  le  mort  aucune  chose  faire  qui 
a  lui  proffite  si  non  prier  pour  luy.  Vous  estes  belle  et  de 
«  bon  lignage  :  quant  yous  vouldrez  entrer  en  mariage 
«  vous  avrez  assez  plus  riche  et  de  plus  hault  parage  que 
«  cellui  qui  est  mort.  »  «  Hellas  !  sire,  »  dist  la  dame, 
«  jamais  ne  me  mariray  ne  de  ici  je  ne  partiray,  car  mon 
«  mary  mourut  pour  moy,  et  certes  je  lui  en  rendray  le 
«  reguerdon.  »  Le  chevalier  estoit  moult  aise  a  se  chaufer 
et  deviser  avec  la  dame,  et  ainsi  qu'il  estoit  la  l'un  des 
trois  pendus  fut  despendu  et  emblé  du  gibet  par  ses  pa- 
rens.  Quant  le  chevalier  se  fut  assez  eschauffé,  il  partit  et 
remonta  sur  son  cheval  et  s'en  alla  vers  le  gibbet,  mais  il 
n'y  sceult  si  tost  aller  qu'il  ne  trouvast  que  l'un  des  pen- 
dus lui  avoit  esté  tollu  et  emblé.  Lors  se  print  il  a  dou- 
louser  et  dementer  qu'il  fera  :  l'une  fois  dist  qu'il  s'en 
fuira,  l'autre  fois  dist  que  non  fera.  Et  ainsi  qu'il  estoit 
en  tel  penser  se  advisa  qu'il  retourneroit  a  la  dame  qu'il 
avoit  laissée  au  chimitiére  pour  sçavoir  quel  conseil  il 
pourroit  en  elle  trouver.  Quant  il  fut  retourné  devers  elle, 
il  se  doulousa  de  sa  maie  adventure  qui  lui  estoit  advenue 
tandis  qu'il  estoit  avec  elle,  et  disoit  que  sans  faulte  il  lui 
convenoit  guerpir  le  pays  et  laisser  parens  et  amis,  et  s'en 
yroit  demourer  en  estrange  terre  tant  que  jamès  nouvelle 
ne  seroit  de  luy,  car  comme  il  disoit  il  n'oseroit  attendre 
la  justice  du  roy.  Quant  la  dame  le  vit  en  ce  point,  elle 
lui  dist  en  ceste  manière  :  «  Haa!  sire,  »  dist  elle,  «  vous 
«  ne  ferez  pas  ainsi,  ce  seroit  grant  dommage  de  laisser 
«  vos  amis  et  vostre  héritage.  Vous  cheminerez  bien  loing 
«  ainçois  que  vous  eussiez  recouvré  ce  que  vous  perderiez. 
«  Mais  se  vous  croyez  mon  conseil,  vous  ne  vous  mou- 
((  verez  et  ne  perdrez  riens  et  si  demourrez  en  paix.  »  11 
lui  respondit  que  tresvolontiers  il  le  fera  et  accomplira  ce 
qu'elle  vouldra.  Lors  elle  lui  dist  :  «  Venez  avant,  »  dist 
elle,  «  vecy  mon  seigneur  qui  au  jour  de  hier  a  esté 
ce  enfouy,  il  n'est  encor  de  riens  empiré  :  nous  le  defïouy- 
«  rons  et  le  mettrons  au  gibbet  au  lieu  du  larron.  »  Tan- 

tost  ilz  le  deffouirent  et  le  troussèrent  sur  le  cheval  du 
chevalier  et  le  portèrent  droit  au  gibet  ;  quant  ilz  furent 
la  le  chevalier  lui  dist  :  «  Par  Dieu,  dame,  se  je  le  pen- 
ce doie  je  en  devendroie  trop  couart.  »  «  Mon  amy,  » 
dist  elle,  «  ne  vous  soussiez  :  je  le  penderay  pour  l'amour 
«  de  vous.  »  Adoncques  elle  alla  vers  le  gibet  et  trouva 
l'eschielle  a  terre  et  elle  mesmes  la  drecha  et  y  monta 
pour  pendre  le  corps  de  son  mary,  et  de  fait  lui  mist  la 
hart  au  col  et  a  l'aide  du  chevalier  elle  mesmes  le  pendit. 
Haa!  Dieu,  quelle  femme  vecy!  Salomon  dist  bien  : 
Quant  femme  fait  samblant  d'aymer,  lors  se  doit  on  d'elle 
garder.  Quant  la  dame  eust  ainsi  pendu  le  corps  de  son 
mary,  elle  descendi  et  vint  au  chevalier  en  lui  demandant 
se  elleavoit  bien  fait  son  plaisir.  Il  lui  respondit  que  tout 
ce  n'estoit  riens,  pour  ce  que  cellui  qui  paravant  y  estoit 
pendu  avoit  eu  les  dens  rompus  d'un  horion  qui  lui 
fut  baillé  quant  il  fut  prins,  et  que  se  la  justice  du  roy 
venoit  la,  il  cognoistroit  bien  que  ce  ne  seroit  pas  cellui. 
Lors  saisi  la  dame  une  grosse  pierre  et  remonta  amont 
l'eschielle,  et  d'un  seul  coup  brisa  a  son  seigneur  et 
mary  toutes  les  dens.  Et  comme  devant  redescendi  au 
chevalier  et  lui  dist  que  pour  les  dens  rompues  n'aroit  il 
point  de  reprinse.  «  Par  ma  foy,  »  dist  le  chevalier, 
«  dame,  il  y  a  encores  plus,  car  quant  cellui  qui  est  emblé 
«  fut  prins,  il  fut  navré  d'unespieu  par  le  costé,  et  je  sçay 
«  bien  se  la  justice  vient  que  j'aroye  reprinse  pour  tant 
«  que  cestuy  n'est  pas  ainsi.  »  «  O  dea,  »  dist  la  dame, 
«  c'est  du  moins.  Baillez  moy,  »  dist  elle,  «  vostre  espée  et 
«  je  en  aray  tantost  appointié.  »  Cil  lui  baille  son  espée, 
elle  remonte  en  hault  au  gibet  et  frappe  son  mary  par  le 
costé  tant  qu'elle  luy  fait  l'espée  oultre  passer,  et  puis  des- 
cendit et  dist  au  chevalier  que  lors  avoit  elle  accomply 
tout  son  bon.  «  Voire,  »  dist  il,  «  orde  putain  ;  de  Dieu 
«  soit  il  mauldit  qui  trop  en  sa  femme  croit  et  s'i  fie. 
«  Allez,  faulse  mauvaise  traîtresse,  fuiez  de  cy  :  qui  vous 
«  jugeroit  par  droit  et  par  raison,  vous  seriez  arse  et  brul- 

«  lée.  »  Elle  oult  honte  de  ces  nouvelles,  si  s'en  alla  et 
a  tant  la  chose  demoura.  Sire  empereur,  »  dist  Gessé, 
«  cest  exemple  dis  je  pour  vous  :  vous  estes  désormais 
viel  et  canu,  vostre  fils  est  vostre  char  et  vostre  sang, 
vous  ne  le  devez  pas  occire  pour  chose  que  l'en  puisse 
dire.  »  Par  ce  moyen  l'enfant  fut  respité  jusques  a  l'en- 
demain. 

Le  VU*  L'emperiére  s'en  alla  devers  l'empereur  et  lui  dist  : 
exemple  ((  Entendez,  sire  empereur,  »  dist  elle,  «  de  ce  Sathanas 
Par  comme  il  a  les  femmes  blasmées  et  accusées  a  son  pouoir 
la  dame  et  comme  \\  en  jUge  a  sa  VOulenté  contre  droit  et  contre 
virgilius)  verit^  car  i|  n'est  au  monde  si  bon  amour  comme  d'un 
preudomme  et  de  sa  preude  femme.  Il  n'est  riens  qu'ilz 
ne  dient  l'un  a  l'autre.  Quant  le  mari  chiet  en  langueur 
ou  qu'il  devient  mesel  ou  aultrement  occupé  par  maladie 
ou  aultre  fortune,  adonc  sa  femme  demoure  avecques  lui 
et  le  sert  et  gouverne,  et  se  le  mary  n'avoit  riens  elle 
querra  son  pain  ainçois  qu'elle  le  laisse  mourir  de  fain. 
Certes  ce  ne  fera  pas  l'enfant  pour  tant  qu'il  s'en  puisse 
garder.  Ne  monte  riens ,  par  saint  Amant ,  envers  la 
femme  amour  d'enfant.  Et  pour  ce  en  vérité  se  vous  vou- 
lez ces  bourdeurs  croire,  ilz  vous  deceveront  et  feront  pais- 
tre.  Et  a  ce  propos  je  vous  dy  que  jadis  a  Romme  eust 
ung  des  plus  sages  hommes  du  monde  nommé  Virgile,  qui 
fist  de  mervilleuses  besongnes  comme  clers  racontent.  Il 
fist,  »  dist  elle,  «  a  Romme  ung  feu  qui  par  art  d'ingro- 
mance  ardoit  nuyt  et  jour  incessamment  ne  nulle  fois  ne 
croissoit  ne  apetiçoit  ;  dont  le  peuple  se  mervilloit.  Mais 
encores  fist  il  plus,  car  il  fist  devant  ce  feu  ung  grant 
homme  d'arain  tenant  a  sa  main  ung  arc  tendu,  la  flesche 
en  l'oche,  et  avoit  entour  son  col  escript  ce  qui  ensuit  : 
«  Se  nul  me  fiert  je  trairay  tost.  »  En  ce  point  furent  le 
feu  et  l'omme  d'arain  l'espace  de  quatre  cens  ans.  Au  chief 
de  ces  quatre  cens  ans  vint  a  Romme  ung  evesque  du 
pays  de  Gartage  qui  moult  orguilleux  estoit  et  de  grant 
parage  :  il  alla  veoir  l'omme  et  le  feu  et  vit  les  lettres  qui 


LES  SEPT  SAGES 


escriptes  estoient  autour  le  col  de  l'image  d'arain,  dont  il 
tint  pou  de  compte,  et  par  son  orgueil,  contre  le  gré,  con- 
seil et  voulenté  de  ses  gens  et  de  tous  les  aultres  qui  la 
estoient,  frappa  d'ung  baston  l'ymage  au  caignon,  et  aussi 
tost  qu'il  voult  ferir  l'arc  se  desnoqua  et  la  sajecte  ferit 
droit  parmy  le  feu.  Adoncq  soudainement  se  destraigny 
le  feu  tellement  que  oncques  puis  n'y  fut  homme  qui  en 
sceult  quelque  pou  de  chose  rasambler  ne  trouver.  Vir- 
gile, »  dist  l'emperiére,  «  fist  encores  a  Romme  de  plus 
belles  choses,  car  a  la  porte  devers  Constantinopole  fist 
ung  grant  et  mervilleux  ymage  d'arain  en  fourme  d'ung 
homme  qui  tenoit  a  sa  main  une  pelote  d'arain,  laquelle 
pelote  icelluy  ymage  gettoit  chascun  jour  de  samedi  a 
heure  de  none  a  ung  aultre  ymage  qui  estoit  samblable  a 
l'autre  porte  de  Romme  opposite  a  celle  devant  ditte,  et 
cest  aultre  ymage  regettoit  l'autre  jour  de  samedi  laditte 
pelote  a  cellui  qui  la  lui  avoit  gettée  le  samedi  par  devant; 
et  chascune  fois  traversoient  la  ville  de  Romme  par  le  get 
de  la  pelote.  Encores,  »  dist  elle,  «  fist  Virgile  ung  aultre 
mireur  a  Romme  qui  de  haulteur  avoit  mil  piez.  Ce  mi- 
re ur  fut  de  si  grant  valeur  et  de  si  grant  pris  qu'il  rendoit 
par  nuyt  telle  clareté  que  sans  aultre  lumière  quelconque 
l'en  veoit  par  les  rues  de  Romme  aller  de  nuyt  les  gens  a 
leurs  affaires  et  besongnes  :  il  ne  leur  failloit  chandeilles, 
lanternes  ne  torches,  ne  nul  aultre  clarté.  Quant  aucune 
chose  estoit  perdue  ou  emblée,  l'en  alloit  au  mireur  et  tan- 
tost  l'en  avoit  cognoissance  des  choses  perdues  ou  emblées. 
Quant  aussi  aucun  roy  estrangier  vouloit  a  Romme  faire 
guerre,  on  le  sçavoit  tantost  par  le  mireur  et  diligemment 
l'en  envoyoit  sur  lui  gens  qui  detruisoient  lui  et  son  pays. 
Tous  les  princes  du  monde  avoient  grant  envie  que  par 
le  moyen  de  ce  mireur  ceulx  de  Romme  deussent  ainsi 
obtenir  leur  seignourie.  Entre  les  aultres  roys  et  princes 
en  avoit  ung  en  Hongrie  qui  moult  estoit  large  et  cour- 
tois ;  il  fist  a  lui  venir  quatre  des  plus  sages  de  son  pays  et 
en  qui  plus  il  se  fioit  et  leur  exposa  sa  voulenté  en  disant 

qu'il  estoit  trop  mal  content  de  si  grande  dignité  que 
ceulx  de  Romme  obtenoient  seulement  par  le  moyen  de 
leur  mireur.  Car  le  roy  ne  vailloit  pas  un  denier  et  n'es- 
toit  qu'ung  usurier  convoiteulx  d'or  et  d'argent  qui  de 
legier  pourroit  estre  deceu.  Les  quatre  sages  lui  respondi- 
rent  que  s'il  vouloit  croire  leur  conseil  ilz  feroient  le  mi- 
reur trébucher  em  bas  de  tant  hault  qu'il  estoit.  Il  leur 
accorda  de  faire  et  acomplir  ce  qu'ilz  vouldroient  dire  et 
deviser,  et  si  leur  promist  de  les  faire  riches  a  tousjours. 
Adonc  ces  quatre  sages  y  allèrent  et  firent  trousser  et 
charger  douze  charettes  d'or  en  tonneaulx,  et  le  plus  se- 
crètement qu'ilz  peurent  entrèrent  dedens  la  ville  de 
Romme.  Quant  ilz  furent  la  a  requoy  ilz  advisérent  par 
nuyt  de  faire  une  grande  parfonde  fosse  en  ung  lieu  des- 
tourné soubz  ung  olivier  emprès  ung  aubespin,  et  la  en- 
fouirent ung  des  tonneaulx;  en  trois  aultres  lieux  en 
quarrefours  et  chemins  passans  enfouirent  et  enterrèrent 
trois  aultres  tonneaulx.  Puis  se  tindrent  ces  quatre  sages 
en  la  cité  de  Romme,  et  largement  despendoient,  et  si 
haultement  se  gouvernoient  que  les  Rommains  s'en  mer- 
veilloient  et  tellement  que  les  nouvelles  en  allèrent  jus- 
ques  a  la  cognoissance  du  roy  de  Romme.  Le  roy  une 
fois  les  alla  veoir  ;  si  ouïrent  moult  grant  joye  quant  ilz 
le  virent  :  ilz  se  levèrent  contre  lui  et  lui  firent  la  révé- 
rence, puis  tirent  apporter  le  vin  en  une  grande  couppe  d'or, 
si  en  donérent  au  roy  et  a  tous  ceulx  de  sa  compaignie  qui 
la  estoient  -,  cellui  qui  beuvoit  le  desrain  voulut  la  couppe 
bailler,  mais  elle  lui  demoura  par  cen  que  nul  de  ces  gens, 
c'est  assavoir  des  quatre  sages,ne  la  voulut  reprendre  :  car  ilz 
disoient  que  telle  estoit  leur  coustume  de  laisser  la  couppe  a 
cellui  qui  desrainement  bevoit.  Le  roy  de  Romme  s'en  mer- 
veilla  et  leur  demanda  ou  ilz  prenoient  le  grant  avoir  qu'ilz 
despendoient;  l'un  desquatre  sages  respondit  :  «  Sire,  nous 
«  sçavons  par  songes  les  trésors  enfouys,  et  les  trayons  hors 
«  de  la  terre  et  largement  les  despendons  et  distribuons.  » 
«  Baulx  seigneurs  ».  dist  le  roy,  «  je  vous  prie  demourez 

«  avecques  moy,  car  en  ceste  terre  sont  mervilleux  trésors 
«  que  les  Sarrasins  y  laissèrent  en  temps  de  guerre  comme 
«  l'en  dit,  et  je  suis  le  roy  du  pays,  si  est  raison  que  j'en 
»  aye  ma  part.  »  Hz  lui  accordèrent  de  demourer  avec- 
ques lui  l'espace  de  quinze  jours  et  ce  pendant  ilz  songe- 
roient  et  se  faisoient  fors  que  s'il  y  avoit  aucuns  trésors 
muchiez  ilz  le  trouverroient.  Par  ung  matin  vint  l'un  de 
ces  quatre  sages  devers  le  roy  et  lui  dist  qu'il  avoit  songié 
qu'il  y  avoit  en  ung  certain  lieu  ung  petit  trésor,  c'est 
assavoir  ung  tonnel  plain  d'or  et  d'argent  et  n'y  en  avoit 
plus,  mais  au  moins  ilz  le  prendroient  en  attendant  de 
mieulx  avoir.  Le  roy  et  les  sages  s'en  alérent  au  lieu  et  y 
firent  fouir;  ilz  trouvèrent  le  tonnel  ainsi  que  dit  avoit 
esté,  et  sans  ce  que  les  quatre  sages  y  reclamassent  au- 
cune chose  le  donnèrent  entièrement  au  roy,  pour  le  plus 
esbahir.  Les  aultres  trois  nuytz  ensuivans  les  aultres 
trois  sages  songèrent  chascun  son  tonnel.  Quant  vint  a 
l'autre  jour,  tous  ces  quatre  songes  adveris,  les  quatre  sages 
allèrent  devers  le  roy  et  lui  dirent  qu'ilz  avoient  songié 
que  soubz  le  mireur  de  Romme  avoit  ung  mervilleux 
trésor  tel  que  oneques  Gttovien  ne  Nabugodonosor  n'a- 
voient  eu  le  pareil.  Le  roy  grant  désir  avoit  de  tel  trésor 
trouver,  mais  n'osoit  consentir  de  fouyr  dessoubz  le  mi- 
reur de  paour  que  le  pillier  ne  chait  qui  le  soustenoit. 
Les  quatre  sages  l'en  asseurérent  et  lui  dirent  qu'ilz  ap- 
puyroient  tellement  le  pillier  qu'il  n'aroit  garde  de  trebu- 
chier.  Il  s'y  accorda,  si  appuyèrent  le  pillier  pour  le  roy 
décevoir,  puis  firent  dessoubz  fouir  moult  en  parfont  tel- 
lement que  le  pillier  qui  le  mireur  soustenoit  perdit  son 
fondement.  Il  estoit  près  du  vespre,  si  disrent  les  sages  au 
roy  qu'il  estoit  temps  de  laisser  oeuvre  jusques  a  l'ende- 
main  et  qu'il  feist  bien  garder  pour  celle  nuyt,  car  le 
trésor,  ce  disoient  ilz,  estoit  bien  près  d'estre  trouvé. 
Ainsi  le  fist  le  roy;  chascun  s'en  alla  a  son  repaire,  mais 
les  sages  ne  séjournèrent  gaires,  car  diliganment  ilz  s'en 
fuyrent  hors  de  la  cité.  Quant  vint  endroit  l'eure  de  my- 

nuyt,  le  mireur  torna  et  trébucha  et  tua  bien  mil  person- 
nes, et  puis  que  les  nouvelles  furent  par  la  cité  du  trebu- 
chement  du  noble  mireur,  chascun  y  courut  qui  mieulx 
mieulx.  Quant  ilz  virent  le  fait  si  coururent  en  l'ostel  des 
sages  pour  les  destruire,  mais  pour  néant  fut,  car  allez 
s'en  estoient.  Doncques  ceulx  de  la  cité  saisirent  leur 
roy  et  moult  durement  le  traittérent,  car  ilz  firent  fon- 
dre et  bouillir  plain  bachin  d'or  et  lui  coulèrent  parmi  la 
bouche  dedens  le  corps  et  lui  dirent  en  ceste  manière  : 
«  Or  avoies,  or  convoitoies,  et  par  la  planté  d'or  mour- 
«  ras.  »  Ainsi  »,  dist  l'emperière,  «  mourut  ce  roy  par  le 
barat  et  cautele  de  ces  quatre  sages  ;  et  tout  ainsi  de  vé- 
rité »,  dist  elle,  «  vous  veulent  ces  losengiers  barater  et  dé- 
cevoir, se  garde  ne  vous  en  prenez.  »  L'empereur  esmeu 
par  la  parolle  de  sa  femme  commanda  son  enfant  a 
mourir. 

Adont  vint  Meros  qui  moult  estoit  sage  et  bien  cm- 
parlé,  et  dist  a  l'empereur  que  se  l'enfant  faisoit  occire 
que  prendre  lui  en  peust  ainsi  qu'il  print  a  cellui  qui 
mieulx  creoit  ce  quil  ouoit  dire  que  ce  qu'il  veoit.  L'em- 
pereur demanda  comment,  et  il  le  dist  par  tel  moyen  que 
pour  ce  jour  l'enfant  seroit  respité.  «  II  fut  »,  dist  il, 
«  jadis  ung  chevalier  qui  moult  fut  a  prisier  qui  par 
nuyt  en  son  lit  songa  que  une  dame  l'amoit  de  mervil- 
leuse  amour  mais  ne  sçavoit  qui  elle  estoit  ne  en  quelle 
terre  elle  demouroit,  Celle  dame  resonga  du  chevalier 
en  telle  manière  comme  il  avoit  de  elle  songié.  Il  party 
de  son  pays  et  appareilla  son  erre  et  s'en  alla  par  le  pays, 
faignant  a  ses  amis  qu'il  alloit  en  pellerinage.  Il  chevauça 
par  pays  bien  trois  sepmaines  sans  rien  trouver  qui  Pa- 
drechast.  Ung  jour  advint  qu'il  s'adrecha  vers  ung  chastel 
dessus  la  mer  :  comme  il  descendit  la  si  vit  aux  fenestres 
du  chastel  dedens  une  tour  une  dame  plaisant  et  belle  ; 
visiblement  lui  sembla  que  c'estoit  celle  pour  laquelle  il 
avoit  songié,  et  pareillement  sambla  a  la  dame  du  cheva- 
lier, et  de  celle  heure  souldainement  s'entreaymérent.  Le 

chevalier  vint  au  chastel  et  trouva  le  seigneur  qu'il  salua 
et  le  chevalier  lui  samblablement,  ensamble  parlèrent  et 
en  conclusion  le  chevalier  demoura  avec  le  seigneur  du 
chastel  pour  une  guerre  que  ce  seigneur  avoit  a  démener. 
Tandis  que  le  chevalier  estoit  la,  il  lui  ennuyoit  moult 
de  ce  qu'il  ne  pooit  veoir  ne  parler  a  la  dame  qui  dedens 
la  tour  estoit  enfermée,  car  le  seigneur  la  gardoit  telle- 
ment que  créature  n'y  parloit.  Il  y  avoit  en  celle  tour 
trois  huys  de  fer  dont  le  seigneur  mesmes  avoit  les  clefz, 
ne  aultre  que  luy  n'y  entroit.  Une  fois  entre  les  aultres 
le  chevalier  requist  au  seigneur  du  chastel  qu'il  lui  voul- 
sist  donner  ung  pou  de  terre  emprès  icelle  tour  pour  faire 
une  estable  a  ses  chevaulx  ;  le  seigneur  lui  ottroya,  si  fist 
le  chevalier  illec  faire  ungapentis  droit  joingnant  la  tour. 
Quant  ce  fut  fait  et  les  chevaulx  y  furent  establiz,  le 
chevalier  manda  ung  machon  qui  moult  estoit  son  privé 
auquel  il  descouvrit  son  affaire  :  le  machon  fist  par  dedens 
l'estable  ung  trou  en  la  tour  qui  se  refermoit  si  subtille- 
ment  que  nul  ne  pouoit  illec  appercevoir  aucune  infrac- 
tion ou  violence.  Quant  ce  fut  fait,  le  chevalier  tua  et 
occist  le  machon  afin  qu'il  ne  l'encusast,  dont  il  fit  mal. 
Par  ce  trou  alloit  le  chevalier  veoir  la  dame  qui  femme 
estoit  du  seigneur  du  chastel,  et  la  dame  revenoit  veoir 
le  chevalier  et  tressouvent  ainsi  faisoient,  et  longuement 
démenèrent  celle  vie;  une  fois  pria  le  chevalier  au  sei- 
gneur du  chastel  qu'il  lui  pleust  mengier  en  son  hostel 
avec  s'amie  qui  nouvellement  lui  avoit  esté  admenée  de 
son  pays  :  le  seigneur  en  fut  content  et  lui  accorda.  Quant 
vint  le  jour  et  l'eure  que  le  seigneur  devoit  aller  disner 
en  l'ostel  du  chevallier,  icellui  seigneur  alla  premièrement 
veoir  sa  femme  en  la  tour  ou  elle  estoit,  et  quant  il  oult 
assez  esté  la  il  s'en  retourna  et  referma  tous  les  huys.  Aus- 
sitost  qu'il  s'en  fut  parti  la  dame  se  despouilla  et  vestit 
aultres  habis  que  son  seigneur  n^voit  oncques  veus  et 
s'en  alla  par  le  trou  de  l'estable  en  l'ostel  du  chevalier, 
ainçoys  que  le  seigneur  y  peust  estre  arrivé;  quant  le  sei- 

gneur  y  fut  allé  il  regarda  moult  celle  femme  et  lui  sam- 
bla  visiblement  que  c'estoit  la  sienne,  mais  jamais  ne  s'en 
doubtast  pour  ce  que  nagaires  l'avoit  laissée  dedens  sa 
tour  enclose  ou  nul  que  lui,  ce  lui  sambloit,  ne  pouoit 
entrer.  La  dame  lui  faisoit  bonne  chiére  et  le  semonoit 
fort  de  boire  et  de  mengier;  quant  le  disner  fut  passé,  le 
seigneur  partit  et  s'en  alla  a  la  tour,  mais  ainçoys  y  fut  la 
dame  par  le  trou  de  l'estable  aux  chevaulx,  qui  diligam- 
ment  se  desvesti  et  revestit  ses  aultres  robes  que  par  de- 
vant elle  avoit  vestues  et  se  coucha  sur  son  lit  faisant 
samblant  de  dormir.  Quant  le  seigneur  vint  la  si  dist  a  la 
dame  qu'il  avoit  veu  en  l'ostel  du  chevallier  une  dame 
qui  a  merveilles  lui  resamblort.  La  dame  n'en  fit  pas 
grant  compte,  et  dist  a  son  seigneur  que  femmes  s'entre- 
resamblent.  Ung  aultre  jour  après  vint  le  chevalier  devers 
le  seigneur  pour  prendre  congié,  disant  qu'il  lui  conve- 
noit  aller  en  son  pays,  et  que  ses  amis  l'avoient  accordé 
a  ceulx  dont  il  estoit  de  guerre,  mais  ainçoys  qu'il  s'en 
allast  vouloit  sa  mie  espouser,  en  priant  au  seigneur  que 
il  lui  pleust  ce  consentir  et  y  estre  présent.  Le  seigneur 
lui  accorda  et  si  lui  donna  deux  sommiers  chargiez  d'or 
et  d'argent.  Le  chevalier  l'en  mercia.  Celle  nuyt  fist  son 
harnois  apprester  et  mettre  en  une  nef  au  rivage  qui  prez 
d'illec  estoit.  Le  matin  que  les  espousailles  se  dévoient 
faire  se  leva  le  seigneur  d'emprès  sa  femme  avecques  la- 
quelle oncques  puis  ne  coucha,  si  s'en  alla  a  l'église  quant 
il  oult  les  huys  de  la  tour  bien  refermez.  Aussitost  qu'il 
fut  parti,  la  dame  changa  aultres  habis  et  par  le  trou  yssit 
et  s'en  alla  a  l'ostel  du  chevalier  son  amy,  et  d'illec  allè- 
rent a  l'église  ou  le  seigneur  estoit  :  laespousérent,  et  le  sei- 
gneur mesmes,  selon  la  coustume  du  pays,  la  lui  donna 
avec  les  deux  sommiers  chargez  d'avoir.  Après  les  espou- 
sailles si  se  misrent  en  mer  ;  ilz  ouïrent  bon  vent  et  chin- 
glérent,  et  le  seigneur  demoura,  qui  s'en  alla  a  sa  tour 
mais  ne  trouva  pas  sa  femme  :  par  le  poing  donnée  l'a- 
voit, par  raison  perdre  la  devoit.  Le  seigneur  démena 

grant  duel  et  non  sans  cause.  Et  ainsi  »,  dist  Meros, 
«  fut  il  par  sa  femme  deceu  et  vilané  ;  si  ne  s'i  doit  on  pas 
trop  fier.  Par  ma  foy  »,  dist  oultre  Meros,  «  sachiez,  sire 
empereur,  que  demain  vostre  filz  parlera,  si  pourrez  oyr 
sa  raison  et  sçavoir  qui  letortavra.  »  L'empereur  en  oult 
grant  joye  et  jura  que  ceilui  a  qui  la  faulte  sera  il  punira 
et  en  fera  telle  justice  comme  il  appartendra.  L'endemain 
venoient  gens  de  toutes  pars  pour  oyr  parler  l'enfant,  car 
ja  en  estoit  grans  nouvelles  qu'il  devoit  parler. 

Atant  vint  l'enfant,  qui  de  grant  manière  fut  bel,  et  en  Le  fils 
la  présence  de  l'empereur  son  pére  oyant  tous  ceulx  qui  |  de 
la  estaient  s  escria  en  hault  :  «  Dieu,  aide  moy!  »  Adonc-  ef|^^ur 
ques  prestres  et  clers  coururent  sonner  les  cloches  de  la  (VATIQJ. 
grant  joye  qu'ilz  ouïrent  quant  ilz  oyrent  l'enfant  parler.  dium) 
L'enfant  dist  oultre  tout  en  ceste  manière  :  «  Dieu  sauve 
et  garde  mon  seigneur  mon  pére  et  tout  son  barnage  ! 
Sire  »,  dist  il  a  son  pére  l'empereur,  «  a  pou  que  vous 
ne  m'avez  fait  mourir  a  desraison  et  grant  tort.  Vous 
vouliez  faire  comme  fist  ung  homme  qui  jetta  son  filz  en 
la  mer  pour  ce  que  le  filz  lui  dist  que  encoires  seroit  il  si 
grant  seigneur  que  se  il  vouloit  souffrir  son  pére  seroit 
tout  joyeulx  qu'il  preinst  de  lui  l'eaue  a  laver  et  sa  mére 
détenir  la  touaille  pour  essuyer.  »  L'empereur  lui  de- 
manda comme  ceavoit  esté.  Et  l'enfant  lui  dist  en  ceste 
manière  :  «  Il  fut  jadis  ung  pescheur  qui  pour  peschier 
s'en  alla  a  la  mer  et  mena  avec  soy  ung  sien  filz  ;  ainsi 
qu'ilz  furent  bien  avant  en  la  mer  vindrent  oyseaulx  sur 
leur  vaissel  qui  hideusement  commencèrent  a  crier.  Le 
pescheur  qni  grant  paour  oult  demanda  que  ce  pouoit 
estre;  son  filz  qui  le  chant  et  le  cry  des  oyseaulx  entendoit 
respondit  a  son  pére  :  «  Au  son  vrayement,  «  dist  il» 
«  ces  oyseaulx  dient  et  crient  que  je  monteray  en  si  hault 
ce  honneur  et  seignourie  que  se  je  vous  souffroie  moy 
«  bailler  de  l'eaue  pour  laver  mes  mains,  et  ma  mére  la 
«  touaille  pour  les  essuyer,  vous  en  seriez  tous  deux  bien 
«  joyeulx.  »  Le  pescheur  en  fut  courrouché  et  desplaisant, 

si  print  son  enfant  et  ie  jetta  en  la  mer  cuidant  qu'il 
feust  neyé  et  pery,  mais  ainsi  que  fortune  le  mena,  il 
trouva  de  bonne  adventure  ung  fust  qui  tant  le  démena 
qu'il  arriva  en  ung  rochier  ;  la  fut  trois  jours  sans  boire  et 
sans  mengier.  Les  oyseaulx  vindrent  sur  luy  et  commen- 
cèrent a  crier  en  leur  langage  qu'il  ne  se  esmaye  de  riens 
et  quededens  brief  temps  il  sera  secouru.  Par  la  passèrent 
marchans  en  une  nef  qui  l'enfant  aperceurent  au  rochier, 
si  l'accueillirent  avec  eulx  et  l'en  ont  porté  en  leur  pays. 
En  icellui  pays  vint  l'enfant  a  ung  seneschal  de  grant 
auctorité  qui  grant  paysavoit  a  gouverner.  Il  acheta  l'en- 
fant grant  chevance,  il  le  vit  bel  et  sage  et  gracieulx,  tant 
que  le  seneschal  le  fist  garde  et  gouverneur  de  son  hostel 
et  de  ses  choses,  et  moult  le  chiery  et  ama  le  seneschal. 
En  ce  pays  avoit  ung  roy  grant  seigneur  qui  moult  estoit 
large,  courtois  et  sage,  mais  tant  lui  mesadvenoit  que 
trois  corbeaulx  incessamment  par  tout  ou  il alloit  et  venoit 
crioient  sur  luy  mervilleusement,  feust  au  monstier  ou 
au  disner  ou  a  soupper  ou  au  coucher  ou  au  lever,  et  gé- 
néralement partout  ou  il  alloit  ne  cessoient  de  crier  sur 
luy  ung  cry  terrible  et  hydeux .  Le  roy  tout  espouvanté 
et  esbahy  de  telle  chose  et  qui  pourveoir  n'y  sçavoit  fist 
crier  par  sa  terre  que  s'il  estoit  aulcun  qui  la  vérité  du 
cry  des  oyseaulx  lui  deist  et  aller  les  en  feist,  il  lui  don- 
neroit  sa  fille  en  mariage  et  si  le  recognoistroit  héritier  et 
successeur  en  son  royaulme.  Et  a  celle  fin  fist  assambler  a 
jour  nommé  tous  les  gens  d'église,  nobles  et  aultres  de 
son  royaulme  en  nombre  notable  et  leur  exposa  sa  vou- 
lenté  telle  que  dit  est.  Entre  les  aultres  estoit  la  le  senes- 
chal et  l'enfant  qui  se  seoit  a  ses  piez  ;  quant  l'enfant  vit 
que  nul  ne  sçavoit  que  dire  du  cry  des  oiseaulx,  il  dist  en 
l'oraille  de  son  maistre  le  seneschal  que  se  le  roy  lui  vou- 
loi  tenir  convenant,  il  lui  en  diroit  toute  la  vérité.  Donc- 
ques  dist  le  seneschal  a  l'enfant  :  «  Par  ma  foy  »,  dist  il, 
«  mon  amy,  tu  ne  seroies  de  riens  creu,  mais  te  tendroit 
«  on  pour  fol  et  presumptueulx  se  tu  entreprenoies  la  be- 

«  songne  au  devant  de  tant  de  sages  clers  et  nobles  per- 
«  sonnes  qui  sont  cy  presens.  »  «  Par  Dieu  »,  dist  l'en- 
fant, «  il  ne  peult  mal  venir  au  roy  ne  a  aultre  de  chose 
«  que  je  die.  »  Lors  se  leva  le  seneschal  en  estant  et  dist 
au  roy  :  «  Sire,  vecy  ung  enfant  auquel  se  vous  tenez 
«  convenant  il  vous  dira  des  oyseaulx  la  desconvenue  et 
«  les  en  fera  tous  aller  ne  jamès  ne  revendront,  ne  dessus 
ce  vous  ne  crieront,  et  se  il  ne  dit  chose  vraye,  il  n'y  a  pas 
«  grant  dangier  de  le  oyr.  »  Le  roy  l'accorda  bonnement 
et  adonc  se  leva  l'enfant  en  estant  et  dist  en  ceste  manière  : 
«  Sire,  véritablement  ces  oyseaulx  que  vous  voyez  la  sont 
«  une  corbe  et  deux  corbeaulx.  Voyez  vous  ce  viel  corbel 
«  au  costé  destre?  Il  a  tenue  ]a  corbe  de  per  et  compaignie 
«  l'espace  de  xxx.  ans  en  grant  subjeccion  et  iniquité  ; 
«  l'année  derrain  passée  leva  une  grant  chierté  de  vivres, 
«  par  quoy  ce  viel  corbeil  laissa  la  corbe  et  la  bouta  hors 
«  d'avecques  lui  ;  la  corbe  en  celle  heure  s'en  alla  devers 
«  le  jeune  corbeil  et  cil  la  racueilli,  chiery  et  ama.  Or  est 
«  la  chierté  passée,  si  veult  le  viel  corbel  ravoir  la  corbe. 
«  Le  dessusdit  jeune  corbel  ne  le  veult  souffrir,  mais  en 
«  demande  le  jugement  de  vous,  sire  roy,  et  de  vostre 
«  conseil  ;  et  sachiez  que  quant  vous  en  aurez  donné  ju- 
«  gement  chascun  des  oyseaulx  s'en  ira  ne  jamès  plus  ne 
«  revendront.  »  Le  roy  assambla  sur  ce  son  conseil  et  la 
chose  discutée,  délibérée  et  conclute,  rendi  son  jugement, 
c'est  assavoir  que  le  jeune  corbel  avroit  la  corbe,  considéré 
qu'il  l'avoit  recueillie  et  nourrie  par  le  temps  de  la  chierté. 
Quant  les  oyseaulx  oyrent  le  jugement,  le  viel  corbel  jetta 
ung  hideulx  cry,  comme  tout  forsené,  et  tantost  s'envola 
et  les  aultres  après,  ne  onques  puis  ne  revindrent  ne  des- 
sus le  roy  ne  crièrent.  Le  roy  tint  moult  l'enfant  a  sage  et 
lui  donna  sa  fille  a  mariage  avec  grans  possessions  et  si  le 
fit  le  roy  gouverneur  du  royaulme.  Ainsi  que  le  damoisel 
estoit  en  si  grans  honneurs  et  richesses,  il  lui  souvint  de 
son  pére  qui  povre  estoit  et  bien  avoit  besoing  d'ayde.  La 
maison  du  pére  n'estoit  pas  loing  :  il  appella  ung  de  ses 

serviteurs  en  qui  plus  il  se  n'oit  et  lui  dist  qu'il  allast  chielz 
le  bon  homme  pescheur  et  lui  deist  que  le  jeune  roy  iroit 
avecques  lui  disner,  mais  ne  feist  riens  appariller  sinon 
seulement  ung  pouchin,  car  le  jeune  roy  y  feroit  porter 
tout  ce  qui  mestier  aroit.  Le  serviteur  accomplit  son  mes- 
sage, si  fut  le  paysant  moult  esbahy,  et  toutes  voies  fist  il 
son  hostel  habillier  et  ung  pouchin  apparillier.  Quant  le 
jeune  roy  fut  descendu  en  l'ostel  de  son  pére,  tantost  le 
bon  homme  joyeulx  de  la  venue  courut  prendre  le  bachin 
et  l'eaue  pour  laver  et  la  bonne  femme  la  touaille  pour  les 
mains  du  jeune  roy  essuyer  ;  chascun  d'eulx  se  penoit 
forment  de  le  servir  et  complaire,  mais  le  jeune  roy  leur 
filz  ne  voulut  leur  service  prendre,  ainçois  se  fist  servir  par 
ses  gens  mesmes.  Quant  ilz  ouïrent  disné  et  fait  bonne 
chiére,  le  jeune  roy  dist  au  bon  homme  son  pére  :  «  Preud- 
«  homs  »,  dist  il,  «  vous  ne  sçavez  qui  je  suis.  Certaine- 
ce  ment  je  suis  vostre  filz,  cellui  que  vous  jettastes  hors 
«  du  batel  en  la  mer  pour  moy  neyer  pour  tant  seulement 
«  que  je  disoie  que  si  puissant  homme  seroie  que  se  je 
«  vouloie  endurer  que  je  vous  laissasse  donner  de  l'eaue 
«  pour  laver  mes  mains  et  a  ma  mére  la  touaille  tenir 
«  pour  les  essuyer  que  vous  en  seriez  tous  deux  liés  et 
ce  joyeulx.  Vous  me  cuidastes  nyer,  beau  pére,  mais  tout 
ce  vous  est  pardonné.  »  Le  jeune  roy  donna  a  son  pére  et 
a  sa  mére  une  cité  a  tout  grant  héritage  et  hault  hon- 
neur. »  Et  par  cest  exemple  dist  le  filz  de  l'empereur  a 
son  pére  en  ceste  manière  :  ce  Cuidiez-vous,  sire  empereur, 
se  j'avoie  honneur  et  haultesse,  que  pour  ce  je  vous  ver- 
gondasse?  Nennin,  sire  empereur,  par  ma  foy,  car  le 
filz  n'avra  ja  honneur  la  ou  le  pére  a  deshonneur.  Si  le 
filz  est  riche  et  puissant  et  le  pére  est  mendiant ,  si 
dient  les  gens  du  pays  :  «  Vela  le  filz  a  ung  chetifz,  maul- 
«  dit  soit  il  et  son  avoir!  »  Vérité  est,  sire  empereur  », 
dist  l'enfant,  «  que  quant  vous  mandastes  a  Romme  moy 
et  mes  maistres  pour  venir  devers  vous,  nous  regardâmes 
a  la  lune  et  aux  estoilles  et  apperceusmes  que  se  depuis  que 

je  vous  aroie  veu  je  parloie  ne  homme  ne  femme  araison- 
noie,  baisôie  ne  accoloie,  nous  mourrions  moy  et  mes 
maistres,  ne  riens  n'est  qui  nous  en  eust  garantis;  vray 
est  que  ma  dame  s'entremist  de  moy  faire  parler  et  me 
dist  qu'elle  vous  empoisonneroit  se  je  vouloie  et  me  pren- 
droit  a  mary,  laquelle  chose  par  signes  sans  parler  je  lui 
contredis  ne  jamès  ne  m'y  feusse  accordé.  Quant  elle  ap- 
perçeut  l'escondit,  adoncques  elle  se  deschira  le  visage  a 
ses  deux  mains  et  imposa  sur  moy  le  mauvais  cas.  »  L'em- 
pereur demanda  a  la  dame  s'il  estoit  ainsi  ;  elle  confessa  que 
ouil,  mais  elle  disoit  que  c'estoit  sans  mal  appensement  et 
seulement  pour  essayer  a  faire  parler  l'enfant,  et  se  l'en- 
fant vouloit  dire  et  soustenir  que  ainsi  ne  feust,  elle  en 
offrit  son  gaige  contre  lui  et  l'enfant  le  sien  contre  elle, 
lesquelz  deux  gaiges  l'empereur  receut  et  jura  que  la  vé- 
rité en  seroit  cogneue  par  bataille,  et  fist  ses  barons  assam- 
bler  qui  jurèrent  que  loyaulment  sans  accepcion  ou  faveur 
ilz  ayderont  a  sçavoir  la  vérité  de  la  chose  ;  et  furent  es- 
leus  cent  nobles  et  vaillans  hommes  pour  le  champ  gar- 
der. Au  jour  qui  fut  mis  pour  combatre  fut  l'enfant 
adoubé,  monté  et  armé  bien  honnourablement  et  souffi- 
samment  ainsi  que  a  son  estât  appartenoit,  et  en  ce  point 
fut  admené  en  champ  et  enhorté  par  ses  maistres  de  bien 
faire  la  besongne.  Tous  ceulx  qui  la  estoient  prioient 
pour  lui  que  Dieu  le  gardast  de  vilanie  et  deshonneur. 
D'aultre  part  estoit  l'emperiére  pour  laquelle  ung  sien 
nepveu  nommé  Frohart  avoit  empris  le  champ  contre 
l'enfant,  si  vint  avant  monté,  armé  et  habillé  noblement 
et  richement  ;  mais  ou  paravant  avoit  ce  Frohart  telle- 
ment ouvré  et  appointé  avecques  ung  sien  parent  nommé 
Conras  que  cent  hommes  d'armes  a  cheval  dont  ledit 
Conras  estoit  le  conducteur  et  gouverneur  furent  mis  en 
ambusche  en  ung  val  auprès  du  lieu  ou  la  bataille  devoit 
estre,  lesquelz  cent  hommes  devoit  ledit  Frohart  aider  et 
secourir  se  besoing  en  avoit.  Et  pour  sçavoir  et  cognoistre 
du  besoing  envoyèrent  un  de  leurs  gens  au  lieu  ou  la  ba- 

taille  estoit,  lequel  avoit  ung  cor  dont  corner  devoit  en 
cas  de  nécessité.  Frohart  qui  grant  et  fort  estoit  et  plus 
haultdemi  pié  que  le  filz  du  roy  s'avancha  baudement  con- 
tre l'enfant,  et  l'enfant  contre  lui  vaillamment,  et  dure- 
ment a  cheval  s'entrerencontrérent,  tellement  qu'il  leur 
convint  les  chevaulx  guerpir,  et  mervilleuses  vaillances  et 
proesses  firent  a  pié;  mais  en  conclusion  fut  Frohart  jetté 
envers  enmy  le  champ.  Ainsi  que  l'enfant  lui  voulloit  la 
teste  coupper,  le  traittre  nommé  Asse  qui  de  l'ambusche 
estoit  parti  sonna  son  cor  et  tout  aussi  tost  sailli  Conras 
et  Fromont  de  Plantace  et  les  aultres  des  cent  qui  en 
l'ambuche  estoient,  lesquelz  de  grant  randonnée  se  vin- 
drent  ferir  dedens  le  champ  tellement  que  quant  l'enfant 
les  vit  venir  il  laissa  Frohart  son  ennemi  et  recouvra  son 
cheval  sur  lequel  il  monta  et  se  mist  a  deffence  et  aussi  fi- 
rent les  gardes  du  champ.  Ainsi  que  en  ce  débat  estoient, 
les  maistres  de  l'enfant  qui  le  champ  regardoient  s'en  par- 
tirent hastivement  et  s'en  allèrent  devers  l'empereur  en 
l'église  de  sainte  Sophie  la  ou  il  aouroit  pour  ce  qu'il  ne 
vouioit  pas  estre  au  champ  de  sa  femme  et  de  son  enfant, 
et  lui  dirent  comme  l'enfant  avoit  son  ennemi  vaincu, 
quant  les  traitres  se  descouvrirent  de  l'ambusche ,  et 
comme  ilz  s'estoient  meslez  et  se  combatoient  contre  l'en- 
fant et  les  gardes  du  champ.  L'empereur  fut  souldaine- 
ment  esmeu,  tantost  se  fit  armer,  monta  a  cheval  et  hasti- 
vement s'en  alla  vers  le  champ  la  ou  il  trouva  le  débat  et 
la  meslée;  il  se  frappa  dedens  vaillamment  et  de  bon  cou- 
rage, et  le  premier  qu'il  rencontra  estoit  cellui  qui  le  cor 
sonna,  auquel  il  donna  tel  coup  de  lance  qu'il  le  mist  a 
mort,  et  si  fit  trebuchier  Conras  jus  de  son  cheval  telle- 
ment que  en  cheant  il  se  rompit  le  col  ;  puis  fut  assailli 
par  Froymont  et  par  ses  gens,  et  en  grand  dangier  estoit, 
quant  l'enfant  y  sourvint  qui  de  première  encontrée  fen- 
dit a  Fromont  la  teste  jusques  aux  dens  et  secourut  son 
pére  l'empereur,  dont  l'empereur  fut  tant  lyé  et  joyeulx 
qu'il  vint  a  son  filz,  l'accola  et  baisa  et  moult  lui  rist  grant 

joye  en  disant  :  «  Beau  rilz,  j'ay  vers  vous  moult  mespris, 
mais  sans  faulte  il  vous  sera  amendé.  »  Lors  sont  de  re- 
chief  entrez  en  l'estour  et  tant  de  vaillance  firent  que  les 
traistres  desconfirent  et  furent  tous  mors  ou  prins  ;  entre 
ceulx  qui  furent  prins  estoit  Frohart,  qui  le  champ  avoit 
entreprins,  qui  monté  estoit  sur  ung  cheval  de  pris  et  s'en 
alloit  fuyant.  Quant  Frohart  fut  prins  et  saisy  il  fut  ata- 
chié  a  la  queue  d'un  destrier  et  trainé  jusques  au  gibbet, 
la  ou  il  fut  pendu  et  estranglé.  Incontinent  fut  fait  et  ap- 
parillé  ung  grant  feu  pour  la  dame  ardoir  comme  faulse 
et  traîtresse.  La  fut  la  dame  admenée  toute  nue  en  sa 
chemise,  qui  tant  estoit  belle  dame  que  femme  peust 
estre,  ne  l'en  ne  cuide  que  nature  fourmast  plus  belle 
créature.  Elle  estant  devant  le  feu  dist  a  l'empereur  en 
ceste  manière  :  «  Sire  empereur,  »  dist  elle,  «  je  vous 
ay  le  temps  passé  moult  honnouré,  amé  et  seroy,  et  vous 
m'en  donnez  mauvais  guerredon  ;  mais  puisqu'il  vous 
plaist  que  ainsi  soit,  je  vous  requier  d'un  don.  »  L'empe- 
reur bonnement  lui  accorda  ;  lors  elle  demanda  la  plus 
chiére  toise  de  terre  qu'il  eust  pour  esîre  arse  avec  elle. 
L'empereur  qui  nul  mal  n'y  pensoit  lui  ottroya.  Adonc- 
ques  courut  la  dame  embrachier  l'empereur  en  disant  que 
ce  estoit  il  qui  estoit  la  toise  la  plus  chiére  qu'il  peust  avoir, 
et  que  des  lors  en  avant  elle  ne  seroit  pas  arse  sans  luy. 
Quant  l'empereur  l'entendit,  il  fut  tant  courrouché  qu'il 
ne  sçavoit  que  faire  ne  que  dire,  car  pour  riens  ne  se 
voulsist  desdire  de  chose  qu'il  eust  accordée.  L'enfant,  qui 
plain  de  grant  sens  estoit,  sailli  avant  et  dist  oyans  tous  : 
«  Seigneurs  » ,  dist  il,  «  vecyung  droit  dyable  que  de  ceste 
femme;  pour  Dieu  ostez  la  moy  ;  car  je  dis  et  puis  prou- 
ver par  raison  que  mon  pére  l'empereur  est  ame  et  os  et 
char,  ne  encores  n'est  ce  pas  terre  :  cela  peult  on  veoir  et 
jugier  a  l'oeul;  mais  quant  le  corps  sera  trespassé,  mis  en 
terre  et  tourné  en  corrupcion  et  pourriture,  adoncques 
sera  il  terre  excepté  les  os  qui  encores  ne  le  seront  pas.  » 
Les  barons  et  tous  ceulx  qui  la  estoient  se  accordèrent  ge- 

neralment  au  dit  et  opinion  de  l'enfant,  par  ce  qu'il  leur 
sambloit  que  il  disoit  droit  et  raison.  Lors  fut  la  dame 
saisie  et  dedens  le  feu  jettée,  arse  et  bruye  sans  mercy  ne 
dilacion  aucune. 

Quant  ces  choses  furent  ainsi  faitteset  acomplies,  l'em- 
pereur ama  et  chiery  son  enfant  et  ses  maistres  tout  son 
vivant,  et  donna  a  chascun  des  maistres  grans  trésors  et 
grans  richesses,  et  retourna  chascun  en  son  pays  et  en  son 
lieu. 


EXPLICIT  DES  SEPT   SAGES  DE  ROMME 


L'YSTOIRE  DES  SEPT  SAGES 


LE  PROLOGUE  SUS  LA  TRANSLATION  NOUVELLEMENT 
FAITE  DE  L'YSTOIRE  DES  SEPT  SAGES  DE  ROMME,  OU  SE 
CONTIENT  LA   DIVISION  DU  LIVRE. 


Nous  lisons  au  tiers  livre  des  roys  et  au  tiers  chapitre 
que  pour  ce  que  Salomon  se  vit  roy  et  gouverneur  de 
peuple  innumerable  il  se  disposa  a  amer  Dieu,  et  désira 
avoir  sapience  pour  le  bien  conduyre.  Pour  quoy  Dieu 
luy  apparut  en  vision  de  nuyt  et  lui  dit  :  «  Demande  moy 
ce  que  tu  vouldras,  et  tu  Tariras.  »  Salomon  entre  les 
aultres  paroles  dit  ainsy  :  «  Sire  Dieu,  je  suis  petit 
enfant,  et  j?ignore  ma  venue  et  mon  entrage  sus  le  gou- 
vernement de  ton  peuple  innumerable;  tu  me  donras 
donques,  sy  te  plait,  sapience  moien  laquelle  je  puisse 
cognoistre  et  discernir  entre  le  bien  et  le  mal  et  faire  bon 
jugement  sur  ton  peuple.  »  Pour  quoy  Dieu  luy  dit  : 
«  Or  entens,  Salomon  ;  pour  ce  que  tu  n'as  pas  demandé 
longuement  vivre,  ne  habundance  de  richesse,  ne  ven- 
gance  de  tes  enemis,  mais  sapience  et  sagece  pour  admi- 
nistrier  et  faire  justice,  tu  as  ce  que  tu  demandes,  et  oultre 
tu  auras  habundance  de  richesse,  je  te  prolongeray  la 
vie,  et  ne  fut  jamais  devant  toy  ne  sera  après  en  ces  choses 

qui  soit  semblable  a  toy.  »  Pay  recité  cecy  volentiers  du 
sage  Salomon  pour  ce  que  cestuy  livre  suyvant  est  tout 
de  sagesse,  et  a  le  bien  entendre  il  n'y  a  que  doctrines, 
biaulx  exemples  et  enseignement  pour  choses  semblables 
a  instruyre  toutes  personnes  a  bonnes  meurs,  a  entendre 
et  comprendre  les  malices  et  faulces  inductions  des  mau- 
vais, et  pour  donner  audace,  force  et  constance  de  ne  nous 
esmouvoir  de  prime  face  et  atemprer  la  chaleur  de  Tire 
et  colérique  immodérée,  a  l'exemple  de  l'empereur  qui 
escouta  les  ystoires  et  raisons  a  l'entendement  opposite 
du  vouloir  de  la  royne  sa  femme  et  des  sept  sages.  Et 
ausy  bien  s'y  entent  décorée  la  vertu  de  pacience,  moien 
laquelle  vérité  a  la  fin  se  monstre  de  pluseurs  faulces 
choses  aux  innocens  imposéez.  Et  pour  ce  j'ay  entencion 
de  translater  au  plus  près  de  l'entendement  de  celluy 
qu'a  le  latin  composé,  en  contemplant  aucune  foys  par 
vraysemblable  interprétation  la  chose  facilement  faite 
selon  la  signification  du  terme  posé  en  latin,  qui  plus 
signifie  d'une  chose  en  françoys  reduyte  pour  estre  bien 
entendable.  La  première  chose  sera  la  division  du  livre 
par  parties,  et  chescune  partie  par  chapitres,  et  epyloga- 
cion  du  contenu  de  chescun  chapitre  fait.  La  secunde 
sera  la  réduction  et  epylogacion  de  tout  le  livre,  et  sera 
la  fin  de  l'euvre  présente  au  plaisier  de  Dieu,  noble 
occupacion  de  temps,  doctrine  a  mains  propos,  et  profit 
de  chescun  salutaire.  Amen. 

CY  COMMENCE  LA  PREMIÈRE  PARTIE  DU  LIVRE  LAQUELLE 
CONTIENT  SEPT  CHAPITRES. 


Comme  Dyoclecianus,  le  jeune  fil\  de  Poncianus  l 'em- 
pereur, fut  commis  aux  sept  maistres  et  sages  de 
Romme  pour  estre  instruit  aux  sciences  après  la  mort 
de  sa  mére.  Le  premier  chapitre. 

Poncianus  Fempereur  régna  en  ia  cité  de  Romme, 
grandement  sage,  lequel  prist  a  femme  la  fille  d'un  roy, 
belle  et  sus  toutes  gracieuse,  laquelle  il  ayma  fort,  et  de 
laquelle  il  eust  ung  tresbeau  filz  auquel  il  mist  nom 
Dyoclecian.  Cestuy  enfant  creissoit  fort  et  estoit  de  ches- 
cun  aymé.  Et  quant  il  fut  en  Péage  de  sept  ans,  la  royne 
sa  mére  fut  malade  jusques  a  la  mort.  Laquelle  considé- 
rant que  nullement  ne  pouvoit  guérir  transmit  a  l'empe- 
reur ung  messagier  hastivement  pour  la  venir  visiter. 
L'empereur  vint  a  elle  incontinant,  puis  luy  dit  la  royne  : 
a  Mon  seigneur,  je  ne  puis  guérir  de  ceste  maladie,  pour 
quoy  treshumblement  je  vous  fais  une  petite  demande 
laquelle  vous  me  otroierez  s'il  vous  plaist  avant  ma 
mort.  »  L'empereur  respont  :  «  Demande  ce  que  tu 
vouldras,  car  de  rien  je  ne  te  diray  le  contraire.  »  La 
royne  dit  :  «  Sire  empereur,  je  sçay  bien  qu'après  ma 
mort  vous  prendrés  une  aultre  femme  ainsy  comme  y 
sera  bien  expédient,  pour  quoy  je  demande  et  vous  prie 
qu'elle  n'ait  aucune  puissance  sus  mon  enfant  et  le  vos- 
tre,  mais  faites  que  soit  norry  loing  d'elle  affin  qu'il 
puisse  acquérir  science  et  sapience  pour  luy  mesme.  »  A 
cecy  respont  l'empereur  et  dit  ;  «  Ma  dame  et  ma  bien 

amée,  j'acompliray  par  tout  vostre  volenté.  »  Cecy  estre 
dit,  elle  se  tourna  contre  la  paroy  et  expira. 

L'empereur  mena  grant  dueil  de  la  mort  de  sa  femme 
et  par  plusieurs  jours  la  plora,  et  longuement  monstra 
qu'il  estoit  triste  de  sa  compagnie  tellement  qu'i  ne  vou- 
loit  entendre  a  plus  se  marier.  Et  ung  jour  qu'i  se  repo- 
soit  en  son  lyt  commença  a  cogiter  sur  son  filz  moult 
affectueusement,  disant  en  soy  mesme  en  ceste  manière  : 
«  Je  n'ay  que  ung  seul  filz  qui  doit  estre  mon  heretier. 
Bon  sera  qu'il  apreigne  science  et  doctrine  au  temps  de 
la  jeunesse  affin  que  moien  sapience  yl  puisse  mieulx 
gouverner  l'empire  après  mon  decez.  »  Pour  quoy  tan- 
tost  l'endemain  au  matin  après  qu'i  fut  levé  il  fit  venir  a 
soy  les  satrapas  et  hommes  prudens  de  l'empire  affin 
qu'i  fut  conseillié  sur  ses  meditacions  dites.  Lesqueux 
dirent  d'ung  acort  :  «  Sire,  a  Romme  sont  sept  sages  qui 
surmontent  tous  maistres  de  sçavoir  et  toutes  gens  de 
lectres;  bon  nous  semble  qu'i  soient  demandés  et  que 
vostre  filz  leur  soit  délivré  pour  aprendre  et  estre  norry 
en  sciences  et  bonnes  meurs.  »  L'empereur,  estre  ouye 
la  volenté  de  ses  conseilliers,  envoya  lectres  par  son  on- 
cle aux  sept  sages  affin  que  sans  dilacion  deussent  a  luy 
venir.  Lesqueulx  estre  venus,  l'empereur  leur  dit  :  «  Mes 
chiers  amis,  sçavez  vous  pourquoy  je  vous  ay  mandés  ?  » 
Les  sages  firent  response  en  ceste  manière  :  «  Sire,  nous 
le  ignorons,  mais  sy  vous  plaist  desclarés  nous  vostre 
volenté  et  a  vostre  plaisir  nous  vous  obeyrons.  »  Aux  - 
queulx  l'empereur  dit  ainsi  :  «  Je  n'ay  se  non  ung  seul 
enfant,  lequel  je  vous  veulx  délivrer  pour  le  norrir  et  en- 
seigner, affin  que  par  vostre  doctrine  après  ma  mort  il 
puisse  gouverner  l'empire  sagement.  »  Le  premier  des 
meistres  et  sages,  qui  avait  nom  Pancillas,  dit  en  ceste 
manière  :  «  Sire,  bailliés  moy  vostre  filz  pour  le  instruyre 
et  je  l'enseigneray  tellement  que  dedens  sept  ans  il 
sçaura  ce  que  je  sçay,  et  tant  que  tous  mes  compagnons.  * 
Le  second  maistre,  qui  avoit  nom  Leinulus,  dit  ainsy  : 

ce  Sire,  il  a  long  temps  que  je  vous  ay  servi,  et  encores 
je  rfay  point  heu  guerdon  de  vous  :  je  ne  demande  aultre 
chouse  senon  vostre  filz  que  vous  le  me  délivrés  pour 
Penseignier,  et  je  luy  feray  sçavoir  tant  comme  moy  et 
tous  mes  compagnions  dedens  six  ans.  »  Le  tiers  mais- 
tre  dit,  qui  avoit  nom  Graton  :  «  Sire,  j'ay  esté  pluseurs 
fois  en  péril  de  morir  pour  vous,  et  avec  vous  j'ay  passé 
la  mer,  et  jamais  de  vous  n'ay  heu  guerdon:  sy  vous  plaît 
vous  me  rémunérez  de  cecy  que  vous  me  remectés  vous- 
tre  filz  et  commectés  a  mon  régime,  et  je  luy  ferai  tant 
aprendre  en  cinq  ans,  se  a  cecy  se  trouve  disposé  et  ingé  - 
nieux, qu'il  sçaura  autant  comme  je  sçay  et  comme  tous 
mes  compagnions.  »  Le  quart  maistre  se  leva,  qui  avoit 
nom  Malquedrac,  qui  estoit  fort  meigre,  et  dit  :  «  Mon 
seigneur,  remectez  en  vostre  mémoire  comment  moy  et 
tous  mes  prédécesseurs  ont  servi  aux  empereurs  et  n'ont 
point  reçu  de  guerdon  ;  pour  quoy  je  ne  demande  aultre 
chose  senon  que  vous  me  commectés  vostre  filz  pour  le 
devoir  aprendre  et  instruyre,  et  je  luy  feray  sçavoir  en 
quatre  ans  tant  que  je  sçay  et  comme  tous  mes  compa- 
gnions sçaivent.  »  Le  ve  dit,  qui  avoit  nom  Josephus  : 
«  Sire,  je  suis  vieux  et  ay  esté  souventesfois  demandé 
en  conseil,  et  sçavez  comment  mes  conseilz  vous  ont  pro- 
fité, pour  lesqueux  je  n'en  ay  heu  encore  profit  ne  uti- 
lité. Mais  je  ne  demande  plus  rien  senon  que  vous  me 
délivrés  vostre  filz,  et  je  mectray  sy  grant  peyne  a  ren- 
seigner que  en  trois  ans  profitera  tellement  qui  sçaura 
comme  je  sais  et  mes  compagnions.  »  Le  sixiesme  maistre 
vint,  qui  se  nommoit  Cleophas,  et  dit  semblablement 
comme  les  aultres,  promectant  d'enseignier  et  instruyre 
le  filz  de  l'empereur  en  deux  ans  grandement.  Le  sep- 
tiesme  maistre  se  leva,  qui  se  nommoit  Joachim,  lequel 
demanda  le  filz  semblablement  et  promit  de  le  instruyre 
en  ung  an  de  la  science  de  tous  yceulx  sept  maistres 
et  sages  qui  s'estoient  présentés  comme  dessus  a  esté 
dit. 

Comment  le fil^  de  l'empereur,  estre  commis  a  tous  les 
sept  sages,  fut  norry  et  instruit  et  esperimenté  en 
lieu  solitaire  hors  de  Romme,  et  de  la  façon  de  son 
estude.  Le  second  chapitre. 


L'empereur,  quant  les  sept  sages  heurent  parlé,  res- 
pont  et  dit  en  ceste  manière  :  ce  Mes  amis,  je  vous  ay  a 
remercier  grandement  a  tous  vous  et  chescun  de  vous  de 
ce  que  me  demandés  mon  nlz  sy  affectueusement  pour 
le  devoir  norir,  aprendre  et  enseignier;  mais  se  je  deli- 
vroie  a  Pung  et  non  a  l'autre  ce  feroit  dissencion  entre 
vous,   et  entre  moy  et  cellui  a  qui  je  le  oultrevroie. 
Pour  quoy  a  tous  vous  ensemble  et  chescun  de  vous  je 
commeetz  et  recommande  mon  filz  pour  le  nourrir  et 
enseignyer.  »  Les  sept  maistres  ouyant  cecy  repeeurent 
l'enfant  en  le  remerciant  humblement.  Et  vers  la  court 
romayne  le  menèrent.  Quant  ilz  furent  en  chemin  Pung 
des  maistres  nommé  Craton  dit  a  ses  compagnyons  : 
«  Entendés  quel  est  le  conseil  que  je  donne  :  se  nous  en- 
trepregnons  dedens  Romme  instruyre  Penfant,  il  y  aura 
tant  grant  affluence  d'ommes  et  de  peuple  qui  iront  et 
viendront,  que  Penfant  sera  empechié  en  sa  mémoire  el 
en  ses  ymaginacions  pour  aprendre  et  discrètement  rete- 
nir. Mais  je  m'avise  que  je  sçay  a  trois  lieues  près  de 
Romme  ung  beaul  vergier  de  grant  consolacion  et  bien 
fort  délectable;  pourquoy  je  conseille  que  nous  y  faisons 
faire  une  belle  demourance  bonne  et  seure  de  pierre  et 
qu'elle  soit  toute  quarrée,  et  puis  le  logerons  au  mylieu, 
et  en  oultre  que  par  les  murs  a  Pentour  nous  faisons 
escripre  les  sept  ars  et  sciences  liberalles  tellement  qu'en 
tous  les  temps  l'enfant  puisse  veoir  clérement  sa  leçon  et 
la  doctrine  comme  se  on  luy  monstroit  par  livre.  »  Ces 
tuy  conseil  fut  a  chescun  acceptable,  et  fut  tout  fait 

comme  dit  est.  Les  maistres  tous  les  jours  aprirent  l'en- 
fant assez  diligentement  l'espace  de  sept  ans.  Et  au  bout 
de  ces  sept  ans  les  maistres  en  disputant  entre  soy  vont 
dire  que  bon  seroit  de  sçavoir  esperimenter  comme  l'en- 
fant auroit  profité  et  se  de  soy  il  cognoistroit  quelque 
chose  de  science,  et  dirent  tous  d'ung  acort  :  «  Exami- 
nons nous  nostre  disciple  comme  aux  sciences  il  aura 
profité.  »  Et  fut  conclus  que  bien  seroit  fait.  Le  premier 
maistre  Pancillas  dit  :  «  Mais  comment  le  porrons  nous 
esperimenter?  »  L'autre  maistre,  nommé  Craton,  dit 
ainsy  :  «  Mectons  luy  chescun  de  nous  quant  il  dormira 
aux  quatre  boutz  de  son  lit  des  feulles  d'une  herbe  verde 
qui  se  nomme  edera,  laquelle  monte  au  lung  des  murs, 
et  élevons  sa  couche,  pour  sçavoir  se  le  cognoistra.  Et 
puis  quant  il  sera  eveillié  nous  enquerrons  se  il  en  scet 
rien.  »  Et  comme  fu  dit  y  fut  fait.  Quant  l'enfant  fut 
eveillié  il  leva  les  yeulx  contre  la  traleyson  et  au  plus 
hault  de  sa  chambre  et  s'en  esmerveilla  grandement.  Les 
maistres  cecy  voyant  luy  dirent  :  «  Mon  seigneur,  pour 
quoy  levés  vous  les  yeulx  en  hault  tant  curieusement  ?  » 
Lequel  leur  respont  et  dit  :  «  Ce  n'est  pas  merveille  se  je 
regarde  affectueusement,  car  moy  dormant  y  fault  ou 
que  la  traleyson  et  haulteur  de  la  chambre  se  soit  bassée, 
ou  y  fault  que  le  font  de  la  chambre  soubz  moy  se  soit 
eslevé.  »  Quant  les  sept  maistres  ouvrent  la  response  di- 
rent entre  eux  :  «  Se  cestuy  enfant  vit,  y  sera  de  luy  quel- 
que grant  chouse  degne  de  mémoire,  considéré  le  subtil 
jugement  par  luy  fait  sur  ce  que  la  couche  fut  eslevée.  » 

Comment  l'empereur  se  remaria,  et  de  la  hayne  que  la 
royne  prist  contre  cestuy  fil\  pour  le  faire  morir.  Le 
IIIe  chapitre. 

Durant  le  temps  que  cestuy  enfant  estoit  commis  aux 
sept  maistres  sages  dessuz  nommez,  les  grans  princes  et 
nobles  de  Romme  et  de  l'empire  vindrent  a  l'empereur 
par  bonne  deliberacion  entre  eux  prise  et  dirent  en 
ceste  manière  :  «  Sire,  vous  n'avés  que  ung  seul  filz,  et 
bien  est  possible  qu'i  peust  morir  et  avant  que  vous. 
Pourquoy  y  nous  semble  qu'i  seroit  chouse  utile  et 
moult  profitable  que  vous  vous  mariés  et  prenés  femme 
affin  que  vous  ne  laissés  l'empire  sans  héritier.  D'aultre 
part  vous  estes  assez  puissant  que  se  vous  avés  plusieurs 
enfants  vous  les  pouez  tous  faire  grans  seigneurs.  % 
L'empereur  fut  surpris  incontinent  d'avoir  femme,  et 
leur  dit  :  «  Puis  que  vostre  conseil  délibéré  est  tel  que 
je  me  marie,  serchés  moy  une  jeune  fille  vierge  belle, 
gracieuse  et  noble,  et  je  feray  ce  que  vous  me  conseil- 
liez. »  Avoir  heu  le  consentement  de  l'empereur,  ilz 
serchérent  et  demandèrent  dame  de  son  estât  et  selon  qu'i 
la  demandoit.  Et  finablement  trouvèrent  une  tresbelle 
dame  fille  du  roy  de  Castille  laquelle  luy  espousérent. 
Et  aussy  tost  que  l'empereur  la  vist  il  en  fust  tresamou- 
reux,  et  tellement  que  toute  l'amour  et  douleur  de  sa 
première  femme  fut  perdue  et  obliée.  Lesqueux  demoré- 
rent  longuement  sans  avoir  enfant,  de  quoy  l'emperiére 
et  royne  estoit  dolente  et  malcontente.  Mais  après  qu'elle 
sceut  que  l'empereur  avoit  ung  filz  qui  estoit  commis  a 
sept  sages  maistres  pour  le  nourrir  et  aprendre  pour 
estre  empereur  après  son  père,  elle  disoit  ainsi  en  soy 
meismes  :  «  Pleust  a  Dieu  qu'i  n'est  mort  et  que  j'eusse 
ung  filz,  affin  qu'i  fut  héritier  de  l'empire.  »  Et  sus 

cestui  desplaisir  ne  faisoit  que  cogiter  comment  elle  por- 
roit  trouver  manière  de  le  faire  morir.  Advint  que  une 
nuyt  entre  les  aultres  l'empereur  couchié  avec  sa  femme 
dit  ainsy  :  «  Ma  dame  et  ma  treschiére  joye,  je  te  veulx 
ores  desclarer  les  secretz  de  mon  cuer.  Pour  quoy,  ma 
dame  et  mon  soulas,  tu  dois  sçavoir  que  n'est  créature 
soulz  les  cieulx  que  j'ayme  plus  que  toy,  et  par  ainsy 
confie  toy  de  moy  et  de  mon  amour.  »  La  royne  en  sous- 
pirs  et  par  admiracion  respont  et  dit  :  «  O  mon  seigneur, 
se  ainsy  est  comme  vous  dites,  je  vous  demande  une 
petite  requeste.  »  L'empereur  dit  :  «  Propose  et  demande 
ce  que  tu  vouldras,  et  je  te  oultroie  tout  ce  qu'a  moy 
sera  possible.  »  Auquel  la  royne  dit  :  «  Gomme  il  s'a- 
pert  je  n'ay  encores  compceu  enfant,  de  quoy  je  suis 
tresdespîaisante.  Mais  puis  que  vous  avés  ung  seul  fiTz 
qu'est  avec  les  sept  sages  pour  le  norrir  et  aprendre, 
lequel  je  repute  quasi  comme  myen,  je  vous  prie  que 
l'envoyez  querre  incontinent,  afnn  que  de  sa  présence  je 
puisse  estre  consolée,  puis  que  je  n'en  ay  point  qui  soit 
myen  propre.  »  L'empereur  luy  dit  :  «  Y  sont  xvi  ans 
passez  que  je  ne  le  vis,  pour  quoy  je  te  oultroie  ce  que  tu 
demandes,  et  veulx  qu'i  se  face.  » 


Comment  F  empereur  manda  aux  maistres  sur  lapêyne 
de  la  vie  qu'on  amaine  son  fil\  ung  certain  jour,  et 
comment  selon  les  cours  des  estoilles  si  parloit  de  sept 
jours  il  devoit  morir,  et  l'entreprise  des  maistres  pour 
luy  sauïver  la  vie.  Le  quart  chapitre. 

Pour  acomplyr  la  peticion  importune  de  la  femme  de 
l'empereur,  lectres  furent  faites,  signées  et  scellées  de 
l'empereur,  et  lantost  envoyées  aux  sept  maistres,  conte- 
nant en  effait  que  sur  peyne  de  perdre  la  teste  le  filz  fut 

amené  a  l'empereur  son  pére  a  celle  prochayne  feste  de 
la  penthecoste.  Lesqueux  maistres,  quant  iiz  lirent  les 
lectres  et  cogneurent  la  volenté  de  l'empereur,  quant 
y  fut  nuyt  regardèrent  les  cours  des  estoilles  et  du 
fermement  pour  sçavoir  et  cognoistre  sy  seroit  bon 
de  faire  partir  Fenfant   ou  non  et  de  se  mectre  en 
chemin  selon  la  volonté  de  Fempereur.  Lesqueux  vi- 
rent clérement  que  si  menoient  Penfant  le  jour  assigné 
par  Fempereur,  que  au  premier  mot  qu'i  diroit  que  de 
maie  mort  periroit,  de  quoy  les  maistres  furent  tristes  et 
doulens.  Puis  après  vont  cognoistre  en  une  estoille 
subtilement  et  virent  que  s'ilz  ne  menoient  Fenfant  au 
jour  assigné  a  son  pére  Fempereur,  que    tous  auroient 
la  teste  coupée  sans  mercys  avoir.  Et  alors  dit  Fun 
des  maistres  :  «  De  deux  maulx  le  moindre  se  doit 
eslire  :  il  est  meillieur  que  nous  mourons  tous  que  Fen- 
fant perdist  la  vie.  Et  affin  que  nous  puissions  saulver  la 
vie  a  Fenfant,  mectons  nous  en  chemin.  »  Et  ainsy 
comme  les  maistres  estoient  tristes  et  desoulez,  le  filz 
ysist  de  sa  chambre  et  vit  ses  maistres  tropt  doulans  et 
desconfortés,  et  demanda  la  cause  de  leur  desplaisir. 
Lesqueulx  dirent  en  ceste  manière  :  «  Sire,  nous  avons 
repceu  les  lectres  de  Fempereur  vostre  pére  contenans 
que  soubz  la  peyne  de  la  teste  qu'a  ceste  penthecoste  nous 
vous  menons  a  luy.  Pour  quoy  sus  cecy  nous  avons 
regardé  le  fermement,  la  ou  clérement  nous  avons  veu 
que  se  nous  vous  présentons  a  vostre  pére  au  jour  as- 
signé,  au  premier  most  qui  sera  proféré  de  vostre 
bouche,  a  mort  treshonteuse  vous  serez  députés  et  con- 
dampnés.  »  L'enfant  dit  ainsy  :  «  Je  vous  prie  que  je 
voie  et  cognoisse  la   constellacion  du  fermement  au 
propos  que  vous  dites.  »  Après  qu'i  le  vit  et  entendit  il 
vit  clérement  en  une  petite  estoille  que  sy  se  pouvoit 
abstenir  de  parler  de  celluy  jour  assigné  sept  jours  suy- 
vans  il  conserveroit  sa  vie.  Et  quant  il  eust  tout  cecy 
bien  advisé  il  demanda  ses  maistres  et  leur  monstra  Fes- 

toille,  et  denunça  tout  ce  que  devoit  estre  en  disant  : 
«  Mes  treschiers  amis,  maintenant  je  voy  clérement  en 
l'estoille  que  se  je  me  abstiens  de  parler  sept  jours  je 
saulveray  ma  vie.  Or  ainsy  est  que  vous  estes  sept  mais- 
tres  les  plus  sages  du  munde,  pour  quoy  peu  de  chose  vous 
sera  que  chescun  de  vous  responde  ung  jour  pour  moy, 
et  par  la  prudente  response  entretenant  la  besoigne  me 
porra  saulver  la  vie,  et  le  huytiesme  jour  suyvant  je  par- 
leray  pour  moy,  et  tous  vous  avec  moy  jé  saulveray.  » 
Les  maistres  quant  yl  heurent  veu  et  regardé  discrète- 
ment l'estoille  ilz  cogneurent  d'ung  acort  que  l'enfant 
avoit  dit  la  vérité  de  l'aventure,  et  puis  dirent  :  «  Benoit 
soit  Dieu  le  creatour  trespuissant,  quant  la  sapience  de 
nostre  disciple  nous  surmonte  !  »  Alors  vint  Pancillas  le 
premier  maistre  et  dit  :  «  Sire,  le  premier  jour  je  vous 
saulveray  la  vie  que  vous  ne  mourrés  point.  »  Lentulus  le 
second  maistre  dit  :  ce  Sire,  je  vous  saulveray  la  vie  telle- 
ment que  le  secund  jour  vous  ne  mourrés  point.  »  Le  tiers 
et  sequamment  tous  les  aultres  firent  leur  promesse  de  le 
saulver  chescun  ung  jour  comme  dessus  est  estably. 


Comment  le  fil\  fut  amené  et  repeeu  par  V empereur 
konnestement,  qui  ne  parla  point  a  son  pére,  don  il 
se  merveillia  grandement.  Le  ve  chapitre. 

Après  l'entreprise  faite,  et  les  promesses  dessusdites, 
les  maistres  vestirent  l'enfant  de  pulpre  et  ornarent 
moult  noblement,  puis  montarent  a  cheval  et  bien  acom- 
pagnyé  avec  l'enfant  vindrent  a  l'empereur  assez  active- 
ment. Quand  l'empereur  entendit  que  son  fils  estoit  en 
chemin  il  vient  au  devant  en  tresgrand  appareil  et  en 
estât  impérial.  Les  maistres  entendans  que  l'empereur 
venoit  dirent  a  l'enfant  :  ce  Sire,  prenés  bon  courage  d'a- 

complir  ce  qu'est  entrepris,  et  alons  oultre  sans  nous  es- 
bahyr,  et  tousjours  nous  adviserons  et  nous  furnirons  de 
ce  qui  vous  sera  mestier  pour  vous  saulver  la  vie  chescun 
de  nous  pour  son  jour  comme  dit  est.  »  L'enfant  dit  : 
«  Ce  que  vous  dites  me  plait  bien,  mais  souviegne  vous 
de  moy  au  temps  de  ma  nécessité.  »  Tous  ces  maistres  a 
chief  enclin  chevalchérent  jusques  en  la  cité.  Et  l'enfant 
de  loing  venoit  fort  honnestement.  Puis  quant  l'empe- 
reur  fut  près  de  son  filz,  yl  l'embraça  paternellement  et 
le  baisa  cordialement  et  puis  luy  dit  :  «  Mon  biaulx 
filz,  comme  te  va?  yl  a  long  temps  que  je  ne  te  vis.  » 
L'enfant  lui  enclina  sa  teste  et  ne  respondit  most,  don  le 
pére  se  merveillia  de  ce  qu'i  ne  luy  parloit  point.  Tou- 
teffois  yl  cogita  et  se  pensa  en  soy  qu'il  avoit  de  doctrine 
de  non  parler  quant  il  chevaulcheroit,  pour  quoy  a  l'eure 
se  contenta  de  luy.  Puis,  quant  ylz  furent  descendus  et  le 
fit  seoir  près  de  luy,  et  le  regardant  amoureusement 
luy  dit  :  «  Dis  moy,  mon  filz,  comme  as  tu  esté  avec 
tes  maistres?  comme  font  ylz  instruys  et  apris?  y  sont 
passez  pluseurs  ans  que  je  ne  te  vis.  »  L'enfant  en- 
clina la  teste  contre  son  pére  et  ne  dit  most.  Le  pére 
dit  :  «  Mon  filz,  dis  moy  pour  quoy  tu  ne  me  parles.  » 
Le  filz  ne  fit  aultrement  senon  comme  y  avoit  fait  par 
avant. 


Comment  Venfant  fut  commis  a  la  royne  pour  le  faire 
parler,  et  du  malvais  vouloir  d'elle  pour  le  faire 
pechier,  et  comme  il  se  escusa  par  escript.  Le  vie  cha- 
pitre. 

Quant  la  royne  femme  de  l'empereur  ouyt  que  l'en- 
fant estoit  venus  et  qu'i  ne  parloit  point,  elle  fut  tres- 
joyeuse  et  dit  :  «  Je  veulx  aler  voir  cestuy  filz.  »  Et  se 

orna  et  para  avec  deux  de  ses  damoiselles  ainsy 
comme  mieulx  elle  peust  et  saillit  hors.  Puis  l'empereur 
la  fit  seoir  près  de  son  filz,  laquelle  dit  a  son  seigneur  : 
«  Est  ce  vostre  filz,  qu'a  esté  norry  avec  les  sept  sages?  » 
L'empereur  dit  :  «  C'est  mon  filz,  et  ne  parle  point.  »  La 
royne  dit  :  «  Sire,  délivrés  moy  vostre  filz,  et  se  jamais 
il  parla,  je  le  fairay  parler.  »  L'empereur  dit  a  l'enfant  : 
«  Liéve  toy  et  va  avec  elle.  »  L'enfant  se  leva  ets'enclina 
contre  son  pére  et  fit  manière  comme  se  il  eust  parlé  et 
dit  :  «  Je  suis  près  d'acomplir  ta  volenté.  »  Alors  la  dame 
le  mena  en  sa  chambre,  commanda  que  chescun  ala 
hors  et  puis  se  coucha  et  fit  venir  l'enfant  près  de  soy  et 
luy  dit  :  «  O  Dyoclecian  mon  tresbien  aymé,  j'ai  biaul- 
colp  ouy  parler  de  ta  biaulté,  don  je  suis  fort  joyeuse 
quant  je  vois  de  mes  yeulx  ce  que  mon  ame  désire  et 
ayme.  Car  tu  dois  sçavoir  que  je  t'ay  fait  venir  par  le 
commandement  de  ton  pére  affin  que  je  fusse  consoulée 
de  ta  venue  et  de  ta  compagnye.  Et  en  effait  je  te  fais  sça- 
voir que  pour  l'amour  de  toy  j'ai  gardé  ma  virginité, 
affin  que  tu  l'eussez.  Parle  a  moy  hardiement,  et  puis  dor- 
mirons ensemble.  »  L'enfant  ne  luy  respondit  most  qui 
fut.  Alors  la  dame  par  manière  d'adulation  dit  a  l'en- 
fant :  «  O  Dyoclecian  tant  biaux  et  tant  bon,  tu  qui  es  la 
consolacion  de  mon  ame,  pour  quoy  ne  me  parles  tu,  ou 
pour  quoy  ne  me  montres  tu  quelque  signe  d'amour?  Dis 
moy  que  je  dois  faire,  car  je  suis  toute  preste  d'acomplir 
ta  volenté.  »  Cecy  estre  dit,  la  dame  voyant  que  l'enfant 
n'en  faisoit  conte  s'aproucha  de  luy  et  le  vouloit  baiser. 
Mais  l'enfant  torna  la  face  d'aultre  part  et  n'y  voulsit 
consentir.  Alors  la  royne  par  ardeur  et  courage  d'amour 
luy  dit  :  «  O  biaulx  filz,  pour  quoy  fais  tu  ainsy  contre 
ma  volenté?  Advise  et  pense  en  ce  que  je  dis;  tu  peux 
cognoistre  que  nul  ne  nous  voit  :  dormons  ensemble,  et 
tu  cognoistras  bien  comme  je  t'ay  gardé  ma  virginité 
pour  la  grant  amour  que  j'ay  en  toy.  »  Cecy  non  obstant 
tousjour  l'enfant  detornoit  sa  face  d'aultre  part  pour  luy 

donner  entendre  que  ses  manières  luy  desplaisoient.  La 
dame  voiant  que  l'enfant  ainsy  la  deprisoit,  pour  le  es- 
mouvoir  a  charnalité  et  le  incliner  a  son  vouloir,  des- 
couvra  son  estomac  et  luy  monstra  ses  mamelles.  Et 
puys  dit  :  «  Voy  tu  cy  mon  corps  ?  et  tel  qu'il  est  tout  a 
ta  volenté.  Je  te  prie  ne  me  desdire  pas,  mais  consens  a 
ma  volenté;  aultrement  j'en  seray  dolente  et  mal  m'en 
sera.  »  Cestuy  enfant  ne  par  signe,  ne  par  manière  ne  luy 
monstra  semblant  d'amour,  mais  faisoit  de  son  pouvoir 
qu'i  la  peust  éviter,  et  saillit  hors  de  la  chambre.  Q.uant 
elle  vit  cecy  elle  dit  :  «  O  biaux  filz  et  mon  amour  tres- 
doux  et  amiable,  sy  ne  te  plait  moy  consentir  ne  de  parler 
a  moy  a  l'aventure  pour  quelque  cause  raisonnable,  voicy 
encre  et  papier  :  se  de  bouche  tu  ne  veulx  parler,  au 
moins  escripz  moy  ta  volenté,  se  je  dois  jamais  me  fier 
en  ton  amour  ou  non.  »  L'enfant  prist  la  plume  etescript 
en  ceste  manière  :  «  Ma  dame  veult  que  je  viole  le  vergier 
et  pomyer  de  mon  pére,  mais  se  je  le  faisoie  je  ne  sçay  pas 
quel  fruyt  j'en  auroie;  touteffoy  bien  sçay  que  devant 
Dieu  je  pecheroie  grandement,  et  avec  cecy  j 'auroie  la  ma- 
lédiction de  mon  pére,  pour  quoy,  ma  dame,  ne  me  soli- 
citez plus  a  faire  ung  si  grant  mal  comme  vous  ser- 
chés.  » 


Comment  Vemperery  se  dessira  le  visage  et  accusa  le 
fil-{  de  V empereur  qu'il  la  vouloit  violer  et  du  comman- 
dement fait  qu'i  deut  morir.  Le  septiesme  chapitre. 

Quant  la  dame  lisist  celle  cedule  de  l'enfant,  elle  la 
dessira  atout  les  dens  comme  enragée.  Et  pour  trouver 
occasion  de  vindicte  a  devoir  deffaire  et  procurer  la  mort 
de  l'enfant,  furieusement  elle  fendit  ses  vestimens  jus- 
ques  bien  bas  et  se  escorcha  le  visage  jusques  a  grant 

effusion  de  sang  et  mist  par  terre  ses  ornemens  de  teste, 
et  puis  cria  a  haulte  voix  en  disant  :  «  Aidés  moy  et  me 
subvenés,  tous  vous  les  serviteurs  de  mon  seigneur, 
avant  que  cestuy  tresdesloyal  garzon  me  efforce  ne  op- 
prime. »  L'empereur  qui  la  oyt  crier  amèrement  vint 
incontinant  en  la  chambre,  et  luy  dit  qu'elle  vouloit  ne 
demandoit.  Et  ainsy  parlant  a  elle  les  serviteurs  et  che- 
valiers vindrent  après  luy.  La  royne  par  une  grande 
fainte  dit  a  l'empereur  :  «  O  mon  seigneur,  prenés  pitié 
de  moy!  A  devise  cestuy  ne  fut  jamais  vostre  filz,  mais  est 
ung  ruffien  et  tresdesloyal  ribaulx.  Vous  sçavez  que 
pour  bien  et  a  la  bone  foy  je  l'amenay  en  ma  chambre 
affln  que  je  le  excitasse  a  devoir  parler,  laquelle  chose 
j'ay  fait  le  mieulx  que  j'ay  peu  ne  sceu.  Et  quant  je  me 
suis  avisé  a  luy  parler  gracieusement,  incontinant  il  m'a 
parlé  et  solicité  de  pechié  et  que  je  deusse  habandonner 
mon  corps  au  pechié  charnel  avec  luy.  Et  quant  je  n'ay 
voulu  consentir  a  luy,  il  se  efforce  de  me  opprimer  et 
violer  de  son  pouvoir.  Mais  en  luy  contredisant  je  y  ay 
obvié  tant  que  j'ay  peu  pour  éviter  escandre,  et  telle- 
ment que  par  injure  il  m'a  ainsy  désiré  le  visage  et  faite 
cette  effusion  de  sang,  et  m'a  débouché  mes  ornamens  de 
teste  comme  vous  veés.  Et,  se  vous  ne  fussiez  venus 
incontinant  quant  j'ay  crié,  par  sa  tresdesloyale  volenté 
il  m'eust  violée  et  heut  fait  son  plaisir  de  moy.  »  Quant 
l'empereur  vit  la  royne  sa  femme  ainsy  ensanglentée  et 
désirée  de  ses  ornemens,  et  qu'il  eust  ouy  ses  plains  et 
ses  queremonies,  fut  bien  courroucé  et  remply  d'ire  et 
grant  fureur,  comme  bien  le  devoit  estre  et  plus  sy  fut 
vérité  ce  que  la  femme  demonstroit  par  chaleur  inmo- 
derée,  et  au  premier  mouvement  il  commanda  a  ses 
satellites  et  archiers  presens  qu'i  le  menassent  pendre  au 
gibet.  Mais  quant  les  sages  et  satrapas  entendirent  le 
vouloir  de  l'empereur  dirent  en  ceste  manière  :  «  Sire 
empereur,  vous  n'avés  que  ung  filz  seulement,  pour  quoy 
y  n'est  pas  bon  de  le  faire  morir  ainsy  legiérement. 

Nous  avons  loy  publique  escripte  contre  les  transgres- 
seurs  de  justice  et  offenseurs  en  tel  cas.  Et  se  ainsy  est 
qu'i  doige  morir  pour  ses  delictz,  faites  qu'i  meure  selon 
la  loy  de  droit  escripte  affin  que  on  ne  dye  :  voyla 
l'empereur  lequel  sans  jugement  son  seul  filz  fait  morir 
par  une  colère  et  simple  ire.  »  L'empereur  s'avisa  et 
cogneu  que  ces  sages  disoient  pour  le  mieulx,  pour 
quoy  il  renvoia  sa  sentence  et  commanda  que  son  filz 
fut  mis  en  prison  jusques  sa  sentence  fut  donnée  con- 
tre luy. 


G  Y  COMMENCE  LA  SECONDE  PARTIE  DU  LIVRE  LAQUELLE 
CONTIENT  XIIII  CHAPITRES  ET  PARLE  DES  FIGURES,  YS- 
TOIRES  ET  EXEMPLES,  TANT  POUR  ESMOUVOIR  l' EMPE- 
REUR QUE  L'ENFANT  DEUT  MOR1R,  COMME  PAR  LE 
CONTRAIRE  QU  I  SEROIT  MAL  FAIT. 


La  première  narration  de  la  royne  pour  faire  morir 
V  enfant  a  l'exemple  dupyn  qui  fut  gasté  pour  saulver 
le  petit  pynel,  avec  l'exposition  de  l'exemple.  Le  pre- 
mier chapitre. 

La  royne  fut  fort  joyeuse  quant  elle  cogneut  l'empe- 
reur estre  indigné  contre  son  filz,  mais  elle  fut  tant  plus 
mal  contente  quant  yl  ne  fut  exécuté  et  mis  a  mort  a  son 
premier  commandement,  et  commença  a  plourer  amère- 
ment et  se  desouler,  ne  se  vouloit  resjouyr  par  chose 
qu'on  luy  dit  ne  fit.  Quant  vint  la  nuyt,  l'empereur  en- 
tra en  la  chambre  de  la  dame,  laquelle  il  trouva  plourant 
et  lamentant  amèrement  et  luy  dit  :  «  O  ma  dame  tres- 
chiére  et  bien  amée,  pour  quoy  tourmentes  tu  ainsy  ta 
\>ie?  diz  le  moy,  car  je  le  veulx  sçavoir.  »  La  dame  dit  : 
«  Comment!  ne  sçavez  vous  pas  bien  que  vostre  filz 
mauldit  et  meschant  m'a  voulu  ainsy  deshonnorer,  et 
que  m'a  tant  offendu,  pour  quoy  raisonnablement  vous 
dites  qu'il  seroit  mort  et  pendu,  et  je  cognois  qu'i  vit  et 
que  vostre  commandement  n'est  point  acomply,  don  je 
suis  plus  confuse  que  jamais.  »  «  Ne  vous  doubtez,  » 
dit  l'empereur,  ce  car  demain  il  sera  mort  par  la  voye  de 
justice,   car  aultrement   vostre  honnour   seroit  tropt 

blecé.  »  A  cecy  respont  la  dame  :  «  O  mon  seigneur, 
comme  doit  il  encores  tant  vivre?  Ainsy  soit  y  qifi  vous 
en  preigne  comme  il  advint  une  foy  d'un  pin.  »  L'empe- 
reur désira  sçavoir  que  ce  vouloit  dire,  et  luy  dit  :  «  Je 
te  prie  que  tu  me  dies  celluy  exemple.  »  La  dame  dit  : 
«  Mon  seigneur,  je  le  vous  diray  volentiers:  escoutés  dis- 
crètement. 

(arbor)  «  En  cette  cité  de  Romme  eut  une  foys  ung  bourgoys 
qu'avoit  un  tresbiaul  vergier,  au  mylieu  duquel  avoit  un 
biaul  arbre  noble  et  fructifferans  qu'estoit  nommé  ung 
pin,  lequel  tous  les  ans  portoit  fruys  virtueux  et  de  telle 
efficace  que  quiconques  malade  en  mangoit,  supposé  qu'il 
fut  lépreux,  il  garissoit.  Vint  un  jour  que  le  bourgoys 
entra  au  vergier  et  visita  cestuy  biaul  arbre  et  vit  soub 
l'arbre  une  petite  pinclle  belle,  laquelle  cresoit  et  aug- 
mentoit  grandement.  Puis  demanda  son  jardinier  et  luy 
dit  :  «  Mon  cher  amis,  je  te  prie  que  tu  mectes  toute  dili- 
«  gence  de  garder  ceste  pinelle,  car  j'entens  d'elle  planter 
«  ung  meillieur  arbre  que  cestuy  grant  pin  n'a  esté.  » 
Auquel  le  jardiner  dit  qu'i  le  feroit  volentiers.  Une  aul- 
tre  foy  le  dit  bourgois  entra  au  vergier  pour  visiter  le 
pin  et  la  pinelle,  et  lui  sembla  que  la  pinelle  ne  cressoit 
pas  comme  elle  devoit  et  puis  dit  au  jardiner  :  «  Yl  me 
«  semble  que  la  pinelle  ne  vient  pas  grande  tant  ne  sy 
«  tost  comme  elle  devroit  ;  je  demande  qu'est  a  dire.  »  A 
ce  le  jardiner  respont  et  dit  :  «  Ce  n'est  pas  merveille, 
«  car  cestuy  grant  arbre  est  tant  large  par  dessus  le  petit 
«  pinel  qu'i  destorbe  l'aer  et  le  seioil  de  le  touchier,  pour 
«  quoy  bonnement  ne  peut  croistre  ne  augmenter  comme 
«  vous  désirés.  »  Alors  le  bourgois  dit  au  jardiner  : 
«  Taille  les  branches  au  grant  pin,  lesquelles  destorbent 
«  au  pynelde  croistre.  »  Le  jardiner  fit  le  commandement 
du  bourgois  et  seignour  deParbre,  tellement  que  le  grant 
pin  demeura  quasi  tout  nudz  et  despoillié  de  sa  verdeur. 
Après  aucuns  temps  l'aultre  foy  cestuy  bourgois  entra  au 
vergier  pour  visiter  l'arbre  et  sçavoir  comme  le  petit  py- 

nel  avoit  profité,  touteffoy  il  luy  sembla  qu'i  n'estoit  pas 
augmenté  comme  il  devoit,  et  dit  au  jardiner  :  «  Encoures 
«  me  semble  que  cestuy  arbre  ne  profite  pas  comme  bien 
«  devroit  ;  dy  moy  que  luy  griesve.  »  Le  jardinyer  res- 
pont  :  «  Comme  me  semble,  ce  fait  le  grant  arbre  qu'em- 
«  pecbe  la  pluie  et  le  seloil  de  descendre  et  touchier  le 
«  petit  pynel,  pourquoy  il  ne  peust  augmenter.  »  Le 
bourgoys  dit  :  «  Puis  qu'ainsy  est,  taille  du  tout  le  vieux 
«  arbre,  car  j'entens  du  petit  pinel  planter  un  meilleur 
«  que  n'est.  »  Quant  le  jardiner  entendit  la  volenté  de  son 
meistre,  luy  obéissant  coupa  du  tout  le  grant  arbre,  pour 
quoy  tantost  après  le  pynel,  estre  privé  de  l'umour  et 
substance  du  grant,  devint  tout  sec  et  fut  perdu,  telle- 
ment que  le  seigneur  du  vergier  n'eust  jamais  ne  bien  ne 
consolation  ne  fruyt  dudit  arbre,  mais  luy  en  vint  grant 
dommage.  Et  après  voycy  qu'en  fut:  car  pour  ce  que  les 
povres  gens  et  meismement  les  malades  avoient  par  avant 
des  fruys  de  l'arbre  medicines  et  gareysons,  commencèrent 
mauldire  celluy  qu'avoit  donné  le  conseil,  faveur  ne  aide 
que  l'arbre  fut  perdu  et  gasté,  veu  le  bien  que  par  avant 
chescun  avoit  de  l'arbre.  » 

L'emperery  et  royne,  quant  elle  eust  mis  avant  l'exemple 
du  pin  et  du  pynel  a  son  intention,  elle  dit  a  l'empereur  : 
«  Mon  seigneur,  avés  vous  bien  entendu  cestuy  exemple?  » 
Lequel  respont  que  ouy  entièrement.  «  Or  entendés,  » 
dit  elle,  «  l'esposicion  et  qu'i  veuet  dire.  Cestuy  grant 
arbre  fructueux  c'est  vostre  personne  tant  noble  et  tant 
fructueuse,  moien  laquelle  les  malades  et  indigens  ont 
aide,  confort  et  consolacion,  et  toutes  gens  conseil  salu- 
taire. Le  petit  pynel  qu'est  soubz  l'arbre  c'est  vostre  filz 
mauldit,  qui  commence  venir  grant  et  a  apris  doctrine  et 
estude  comme  les  ramyaulx  et  branches  de  vostre  puis- 
sance porra  couper  et  faire  peryr  et  qu'i  puisse  acquérir 
pour  luy  seul  l'onneur  et  lohange  mondayne.  Puis  après 
il  pence  comment  il  porra  destruyre  vostre  personne  affin 
qu'i  puisse  régner  en  seigneurie.  Et  voycy  qu'en  est  et 

sera  :  car  les  povres,  débiles  et  malades  mauldient  tous 
ceux  qui  ne  destruysent  vostre  filz  quant  ilz  le  peuvent 
faire.  Pour  quoy  je  conseille  que  durant  le  temps  que  vous 
estes  en  vostre  puissance  et  santé  que  vous  le  destruysés 
afin  que  vous  n'ayés  les  maledicions  du  monde.  »  L'em- 
pereur cogneut  par  cestuy  exemple  que  sa  femme  disoit 
vérité  et  luy  dit  :  «  Tu  m'as  donné  bon  exemple  et  bon 
conseil,  pour  quoy  demain  mon  filz  sera  condampné  a 
mort  vile  et  deshonneste.  »  Lendemain  l'emp  ereur  se  mist 
en  la  chaiére  de  la  justice,  et  de  fait  sans  aultre  advis 
prendre  condempna  son  filz  a  estre  pendu,  et  commanda 
a  ses  saltellites  et  gens  députés  a  ce  faire  qu'i  fut  mené  au 
gibet  publiquement  a  sons  de  trompètes. 


Des  merveilles  que  le  peuple  se  donna  quant  on  menoit 
au  gibet  le  fil\  de  V empereur  et  comme  y i  fut  saulvé 
pour  celluy  jour  par  le  premier  sage  a  l'exemple 
d'ung  chevalier  qui  a  la  parole  de  sa  femme  occist 
son  bon  lévrier  qiïavoit  combatu  le  dracon  et  saulvé 
la  vie  a  son  enfant.  Le  nc  chapitre. 

Quant  y  fut  dit  par  la  cité  de  Romme  que  le  seul  filz 
de  l'empereur  estoit  condampné  a  morir  et  que  les  trom- 
pètes sonnèrent,  incontinant  se  fit  grant  clamour  et  cris 
dépeuple  incredible,  disans  :  «  Helas!  helas!  qu'est  ce  a 
dire?  le  filz  de  l'empereur  se  mène  a  la  mort.  »  Et  ainsy 
que  l'enlant  se  menoit  en  telle  désolation,  le  premier  sage 
et  maistre  de  l'enfant  nommé  Pancillas  tout  a  cheval  le 
va  racontrer  au  my  du  peuple.  Et  sy  tost  que  le  filz  vit 
son  maistre,  yl  le  regarda  au  visage  piteusement  et  en  en- 
clinant  la  teste  contre  luy  comme  sy  luy  vouloit  dire  : 
«  Vous  veez  comment  me  va  :  ayez  mémoire  de  moy  et 
yous  souvegne  d'aler  a  mon  pére  incontinant  selon  nostre 

entreprise.  »  Alors  ledit  sage  vint  a  ceux  qui  le  menoient 
et  leur  dit  :  «  Je  vous  prie,  ne  vous  hastés  point  de  mener 
l'enfant,  car  j'espére  au  plaisir  de  Dieu  de  faire  tellement 
que  l'empereur  révoquera  sa  sentence,  et  que  l'enfant 
sera  par  mon  moien  délivré.  )>  Cecy  estre  dit,  tout  le  peu- 
ple a  une  voix  crie  et  dit  :  «  O  maistre  bien  heureux, 
cours  hactivement  au  palais  de  l'empereur  et  fais  tant  que 
tu  saulves  ton  disciple.  »  Le  maistre  de  l'enfant  point  son 
cheval  de  l'esperon,  et  vint  au  palais  et  puis  des  deux  ge- 
neulx  treshumblement  salua  l'empereur.  Auquel  l'em- 
pereur dit  par  grant  ire  :  «  Je  prie  Dieu  que  jamais  bien 
ne  te  viegne.  »  Pancillas  respont  :  «  Sire,  j'ay  amerité 
aultre  salutacion  que  celle  que  vous  me  donnés.  »  L'em- 
pereur dit  :  «  Tu  as  menty;  et  je  te  diray  pour  quoy;  je 
commis  mon  rilz  a  toy  et  a  tes  compagnions  bien  parlant 
et  de  bonnes  meurs  plein,  et  ores  est  devenus  muet  qui 
ne  parle  point,  et  que  pis  est  il  a  voulu  efforcer  et  oppres- 
ser ma  femme,  pour  quoy  aujourduy  il  en  prendra  la 
mort,  et  vous  semblablement  serez  occiz  douloureuse- 
ment. »  Le  mestre  dit  et  respont  :  «  Sire  empereur,  a  ce 
que  vous  dites  que  l'enfant  ne  parle  point,  Dieu  scet  et 
qu'i  nous  soit  tesmoing  qu'il  parloit  bien  en  nostre  com- 
pagnye.  Et  pour  ce  qui  ne  parle  point  a  présent  Dieu 
scet  la  cause  pour  quoy,  et  sachés  qu'il  y  a  grant  raison, 
laquelle  vous  sçaurés  ung  jour.  Après  quant  vous  dites 
qu'il  a  voulu  oppresser  vostre  femme,  pour  vérité  je  vous 
affie  que  cecy  n'est  point  de  croire,  car  de  dix  ans  qu'il  a 
esté  en  nostre  compagnye  jamais  nous  n'avons  veu  ne 
perceu  qu'il  fut  enclin  ne  qu'i  fit  telle  chose.  Pour  quoy, 
sire,  je  vous  dis  et  denunce  une  chose  a  noter,  que  se 
vous  faites  morir  vostre  filz  a  la  simple  parole  et  relation 
de  vostre  femme,  il  vous  advindra  chose  pire  qu'il  n'avint 
a  ung  chevalier  qui  occist  un  tresbon  lévrier  qu'il  avoit 
pour  la  parole  de  sa  femme,  lequel  lévrier  avoit  saulvé 
son  enfant  d'estre  mort.  »  L'empereur  heut  grant  désir  de 
sçavoir  l'exemple  de  cestuy  chevalier  et  de  son  bon  lç- 

vrier,  et  dit  au  maistre  :  «  J'ay  désir  d'entendre  cestuy 
exemple  ;  dis  le  moy.  »  «  Sire  empereur,  »  dit  le  sage, 
ce  je  ne  le  puis  dire  maintenant,  car  durant  le  temps  que  je 
parleroie  l'enfant  porroit  estre  exécuté  et  pendu,  et  alors 
pour  néant  je  le  raconteroie.  Mais  si  vous  plait  ouyr  ces- 
tuy exemple  tresnotable,  mandés  que/re  vostre  filz  jusques 
a  demain,  et  quant  j'auray  dit  ma  raison  faites  de  l'en- 
fant vostre  volenté.  »  Incontinant  l'empereur  fit  retour- 
ner l'enfant  et  mectre  en  ferme  prison  jusques  le  sage  heut 
dit  et  narré  son  exemple,  lequel  dit  en  ceste  manière  : 
(canis)  «  Il  fut  ung  noble  et  valeureux  chevalier  qui  n'avoit 
que  ung  seul  filz  comme  vous  avés,  mais  yl  estoit  petit, 
et  Fayma  tant  qu'i  luy  ordonna  trois  norrices  pour  le 
garder,  la  première  pour  le  nourrir,  la  seconde  pour  le 
tenir  nectellet  de  son  corps,  la  tierce  pour  le  desduyre  a 
dormir.  Cestuy  chevalier  après  son  enfant  avoit  deux 
choses  lesquelles  yl  amoit  fort,  c'est  assavoir  ung  lévrier 
et  ung  faulcon.  Cestuy  lévrier  estoit  de  ceste  force  et  ver- 
tus que  quant  il  prencit  la  salvagine  yl  la  tenoit  ferme- 
ment jusques  que  son  maistre  fut  venus.  Et  plus  oultre 
quant  le  chevalier  se  mestoit  en  batalle  et  en  faire  guerre 
et  yl  n'estoit  pas  appareillé  pour  l'eure  ne  pour  dire  qu'il 
eut  du  meilleur,  quant  le  chevalier  montoit  a  cheval,  le 
lévrier  prenoit  le  cheval  par  la  queuhe  a  tout  les  dens  et 
uloit  fort,  et  ainsy  par  ses  signes  le  chevalier  estoit  advisé 
et  instruys  quant  yl  estoit  temps  de  besoignier  ou  de  se 
retraire,  Semblablement  il  amoit  fort  le  falcon,  car  jamais 
ne  voloit  qu'il  ne  prist  quelque  proye.  Cestuy  chevalier 
amoit  et  serchoit  fort  les  tornoyemens.Pour  quoy  ung  jour 
yl  fit  crier  ung  tournoyement  et  unes  belles  joutes  soubz 
son  chastiaul,  auquel  pluseurs  vindrent.  Au  jour  et 
heure  assigné  le  chevalier  entra  au  tournoyement,  et 
aussy  y  vint  la  dame  sa  femme  et  ses  chambrières  pour 
regarder  l'esbatement.  Et  quant  les  norrices  de  l'enfant 
virent  que  chescun  y  alloit  elles  y  vindrent  comme  les 
aultres.  Et  laissèrent  le  petit  filz  du  chevalier  en  sa  cou- 

chète  dedens  une  sale  la  ou  estoient  le  lévrier  qui  se  gisoit, 
et  le  faulcon  qu'estoit  en  la  perche.  En  ung  partuys  de 
cestuy  chastiaui  avoit  ung  serpent  mussé  que  nul  ne  sça- 
voit,  lequel  serpent  quant  yl  sentit  que  n'y  avoit  personne 
en  la  place  yl  mist  la  teste  hors  du  partuys,  et  quant  yl  ne 
vit  que  l'enfant  couché  en  son  bricet  yl  vint  vers  luy  pour 
le  tuer.  Le  faulcon  le  vit  premièrement  et  regarda  le  lé- 
vrier qui  dormoit,  pour  quoy  y  fit  sy  grant  bruyt  a  tout 
ses  elles  qu'i  le  reveillia  affin  qu'i  deffendit  l'enfant.  Le 
lévrier  au  son  des  elles  du  faulcon  se  reveilla,  et  quant  yl 
vit  le  serpent  près  de  l'enfant  yl  vint  a  luy  et  commencè- 
rent tous  deux  a  desbatre  Pung  contre  l'autre  tellement 
que  le  lévrier  fut  navré  grandement  jusques  a  grant  effu- 
sion de  sang  tellement  que  la  place  et  entour  de  la  cou- 
chète  de  l'enfant  estoit  tout  plain  du  sang  du  lévrier. 
Quant  le  lévrier  se  sentit  ainsy  navré,  vint  heurter  sy  im- 
pétueusement contre  le  serpent  que  de  celluy  assault  le 
bricet  de  l'enfant  tourna  ce  dessoubz  dessus.  Or  estoit  le 
bricet  et  couchète  de  l'enfant  sy  hault  de  quatre  bons  piez 
que  la  face  de  l'enfant  ne  fut  point  blecée  ne  ne  toucha 
point  a  terre.  Touteffoys  de  la  baitaille  le  lévrier  heut  le 
meillieur,  car  le  serpent  demoura  mort  et  occist,  et  puis 
le  lévrier  se  retrait  près  de  la  paroy  pour  lechier  ses 
playes.  Tantost  après  cecy  le  tournoyement  prist  fin  et 
vindrent  premièrement  les  norrices  au  chastiaui.  Et  su- 
bitement elles  virent  grant  effusion  de  sang  en  la  place 
ou  estoit  l'enfant,  et  sa  couche  eversée,  puis  virent  le 
lévrier  ensanglanté;  incontinant  vont  dire  entre  soy  que 
le  lévrier  avoit  occist  ledit  enfant,  sans  se  prendre  garde 
de  l'enfant  qu'estoit  reversé,  ne  quoy  il  estoit  devenu. 
Mais  vont  dire  :  «  Fuyons  et  nous  en  alons,  afïîn  que  le 
«  seigneur  comme  culpables  de  la  mort  de  son  enfant  ne 
«  nous  fasce  morir.  »  Et  ainsy  toutes  forsonnéez  se  mi- 
rent en  fuyte,  et  en  alant  et  criant  comme  desperéez  ra- 
contrarent  la  dame  et  mére  de  l'enfant,  laquelle  leur  dist  : 
«  Pour  quoy  criez  vous  ainsy  et  vous  desconfortez  ?  »  Les 


78 


l'tstoire 


norrices  dirent  en  grans  pleurs  :  «  O  ma  dame,  mal  va 
«  pour  nous  et  pour  vous;  vous  sçavés  le  lévrier  que  nos- 
«  tre  maistre  vosrre  mai  y  ayme  tant?  Il  a  dévoré  vostre 
«  filz,  lequel  se  gist  près  de  la  paroy  tout  plain  de  sang.  » 
Incontinant  la  dame  comme  foursonnée  et  hors  du  sens 
tomba  a  terre  et  en  grans  pleurs  et  larmes  va  dire  :  «  He- 
«  las!  helas!  doulante  moy,  que  doy  je  faire?  Maintenant 
i(  je  suis  privée  d'ung  seul  filz  que  j'avoye.  »  Le  seigneur 
vint  de  l'esbatement,  et  quant  il  ouyt  ainsy  crier  sa  femme, 
tresdiligentement  voulit  sçavoir  que  c'estoit  et  pour  quoy 
elle  ainsy  lamentoit.  Laquelle  luy  dit  :  «  O  mon  seigneur, 
(.<  il  nous  va  tresmal,  car  vostre  lévrier  lequel  vous  aymés 
«  tant  vostre  seul  filz  a  occist,  lequel  tout  saoul  du  sang 
«  de  vostre  enfant  segit  la  près  de  la  muraille.  »  Le  cheva- 
lier tout  esmeu  de  cestuy  affaire  incontinant  entra  en  la 
sale,  et  le  lévrier  comme  il  avoit  de  coustume  se  leva  con- 
tre son  maistre  et  luy  fit  feste  comme  sy  le  vouloit  saluer. 
Lors  le  chevalier  trait  son  espée  et  d'ung  seul  copt  luy 
coupa  la  teste,  puis  s'avance  et  retourna  la  couchète  de 
l'enfant  comme  elle  devoit  estre,  et  le  trouva  sain  et  sans 
estre  blecé,  et  puis  yl  vit  le  serpent  occist  en  la  place,  et 
cogneu  par  certains  signes  que  le  lévrier  l'avoit  mis  a 
mort  en  deffendant  l'enfant.  Et  puis  quant  il  vit  son  lé- 
vrier mort,  en  dessirant  sa  face  et  ses  cheveux  a  grans  cris 
et  lamentacions  commence  dire  :  «  Helas!  helas!  comme 
«  mal  va  et  que  pour  une  parole  de  ma  femme  j'ay  occiz 
«  mon  lévrier  qu'estoit  sy  bon,  qu'a  saulvé  la  vie  de  mon 
«  enfant  et  a  occiz  le  serpent  !  O  malheureux  que  je  suis  ! 
«  Je  me  veulx  defïaire!  »  Et  prist  une  lance  par  destresse 
et  la  frascha  en  troys  parties,  puis  s'en  ala  en  la  terre 
sainte  ou  yl  fit  tous  les  jours  de  sa  vie  pénitence  en  la- 
mentacions et  grans  pleurs.  » 

Et  puis  dit  le  maistre  a  l'empereur  :  «  Sire,  avés  vous 
bien  entendu  l'exemple  que  j'ay  dit?  »  «  Ouy  entière- 
ment, »  dit  l'empereur.  «  Je  vous  fais  serement,  »  dit  le 
sage,  «  que  se  vous  faites  morir  vostre  filz  pour  la  parole 

de  vostre  femme  y  vous  viendra  piz  et  plus  grant  douleur 
qu'il  n'est  venu  au  chevalier  de  son  lévrier  que  tant  amoit, 
auquel  il  coupa  la  teste  sans  cause  a  la  seule  parole  de  sa 
femme.  »  «  En  vérité ,  »  dit  l'empereur ,  «  tu  m'as 
donné  ung  souverain  exemple  et  bien  a  propos,  pour  quoy 
je  te  promès  que  mon  filz  ne  morra  point  pour  cestuy 
jour.  »  «  Se  vous  le  faites,  »  dit  Pancillas,  «  vous  fai- 
rés  tressagement,  et  vous  remercie  grandement  quant  pour 
amour  de  moy  pour  cestuy  jour  vous  lui  avés  par- 
donné. » 

Et  par  ainsy  nous  povons  contempler  qu'après  grant 
joye  peust  venir  grant  deul,  et  que  pour  petite  parole  se 
meut  grant  noise  et  se  fait  chose  quelque  foyz  qui  ne  se 
peust  jamais  reparer,  ou  le  pis  git  quant  celluy  ha  do- 
mage  qui  devroit  avoir  guerdon,  comme  l'exemple  mons- 
tre de  la  loyaulté  du  lévrier  qu'avoit  saulvé  la  vie  a 
l'enfant  du  chevalier  et  pour  celle  euvre  il  en  prist  la 
mort,  et  ce  fut  pour  la  fureur  et  parole  de  la  femme, 
laquelle  afferma  estre  vérité  ce  qu'estoit  messonge,  dont  le 
chevalier  pour  le  desplaisir  laissa  et  sa  femme  et  son  filz 
et  son  pais  et  ses  biens  et  ses  amis  et  parens  et  ala  morir 
en  estrange  terre.  Et  cecy  faisoit  fort  a  propos  de  la 
femme  de  l'empereur,  laquelle  disoit  pour  vérité  que  le  filz 
la  vouloit  violer  et  le  contraire  estoit  vérité. 


Le  second  exemple  que  la  royne  donna  du  porc  sengler 
qui  fut  occist  par  le  pastoriaul  pour  ce  qui  s'endor- 
mist  se  laissant  gracier,  appliquant  que  l'empereur 
se  laissoit  gouverner,  affin  que  V enfant  rnorust.  Le 
111e  chapitre. 

Tresamérement  ploura  la  royne  quant  elle  sceut  que 
le  filz  n'estoit  pas  mort  et  fit  maies  manières  tellement 

qu'elle  se  coucha  aux  ceindres  du  foyer  et  ne  vouloit  seu- 
lement lever  la  teste.  Quant  l'empereur  entendit  la  faczon 
de  sa  femme,  incontinant  vint  en  la  chambre  en  grant 
propos  de  la  resjouyr  et  lui  dit  :  «  O  ma  dame  tant  bonne 
et  tant  noble,  pour  quoy  faites  vous  si  maie  chiére?  qui 
vous  a  ainsy  déterminée  ?  »  «  O  empereur,  »  dit  elle, 
«  pour  quoy  me  fais  tu  ceste  demande,  quant  tu  scés  bien 
le  desplaisir  et  le  despit  que  j'ay  soustenus  de  ton  filz 
mauldit?  Et  tu  m'as  promis  qu'il  en  prendroit  la  mort, 
et  j'entens  qu'i  vit  encoures.  Je  te  promès  et  te  jure  qu'i 
t'en  adviendra  tant  de  toy  comme  de  ton  filz  comme  une 
foys  il  advint  d'ung  porc  sengler  et  d'ung  pasteur.  »  «  Je 
te  prie,  »  dit  l'empereur,  «  que  pour  ma  consolation  tu 
me  dis  cestuy  exemple.  »  «  L'aultre  jour,  »  dit  la  royne, 
«  je  t'en  dis  ung  bien  a  propos,  mais  je  n'en  ay  rien  veu 
mectre  en  effait,  pourquoy  a  présent  rien  ne  profiteroit  de 
le  dire.  ToutefFoys  encoures  je  diray  cesluy  exemple  tres- 
notable,  auquel  se  bien  tu  considères  tu  en  auras  ung 
grant  profit.  »  Et  puis  commence  dire  en  ceste  manière  : 
(aper)  «  Ung  jour  fut  ung  empereur  qu'avoit  une  grant  fo- 
rest  en  laquelle  se  norrissoit  ung  gros  et  fiers  senglier,  qui 
se  dit  en  françoys  une  hure,  lequel  estoit  sy  cruel  qu'i 
navroit  et  mestoit  a  mort  tous  ceulx  qui  passoyent  par  la 
forest.  De  quoy  l'empereur  estoit  triste  et  mal  content, 
pour  quoy  yl  fit  crier  par  tout  son  empire  que  celluy  qui 
occiroit  et  deffaroit  le  porc  senglier  qu'il  auroit  a  femme 
une  seule  fille  qu'il  avoit  et  que  après  sa  mort  yl  auroit  le 
royalme.  Mais  après  que  la  criée  fut  faite  il  ne  se  trouva 
personne  qui  se  voulsit  entremectre  d'entrer  au  boys  pour 
assallir  ceste  beste  tant  cruelle.  En  celluy  temps  estoit 
ung  pastoriaul  de  berbis  qui  commença  cogiter  en  soy 
meisme  et  dire  :  «  Se  je  povoie  occirre  le  senglier,  je  ne 
«  m'avanceroye  pas  tant  seulement,  mais  avec  ce  exaulce- 
«  roie  toute  ma  génération.  »  Et  sur  ce  prist  ung  grant 
courage  ;  atout  son  baston,  que  portoit  aux  champs  quant 
il  gardoit  les  brebis,  entra  en  la  forest,  et  sy  tostque  le  sen- 

glier  le  vit  incontinant  se  tourna  contre  luy.  Cestuy  pas- 
toriaul  de  paour  incontinant  monta  sus  ung  arbre,  et  la 
beste  commença  rongier  celluy  arbre  tellement  qu'i  luy 
sembla  que  tantost  l'arbre  tomberoit.  Touteffoys  l'arbre 
estoit  chargié  de  fruyt  pour  le  senglier  délectable,  pour 
quoy  cestuy  homme  fit  tomber  du  fruyt  largement,  du- 
quel le  senglier  se  saoula  tellement  qu'après  qu'il  eust 
assés  mangié  se  mist  a  dormir.  Cecy  voyant  le  pastoriaul 
bellement  descendit  bas  et  tenant  l'arbre  a  l'une  des 
mains,  a  l'aultre  se  mist  gracter  et  adoulcir  le  porc,  qui 
commença  moult  fort  a  dormir,  pour  quoy  cecy  voyant  le 
pasteur  prist  son  cutiaul  et  occist  le  porc  et  heust  la  fille 
de  l'empereur  a  femme,  et  après  sa-mort  fut  roy  et  seigneur 
du  pais  comme  yl  estoit  dit.  » 

Puis  après  que  la  royne  heut  finé  son  ystoire  elle  dit  a 
l'empereur  :  «  O  mon  seigneur,  par  vostre  foy,  m'avés 
vous  bien  entendu  en  ce  que  j'ay  dit?  »  «  En  vérité, 
ouy,  »  dit  l'empereur,  «  et  bien  a  plein.  »  «  Or  enten- 
dés,  »  dit  elle,  «  ce  que  veult  dire.  Geste  hure  et  porc  sen- 
glier sy  fort  et  puissant  qu'est  en  la  forest  représente  et 
désigne  vostre  personne,  a  la  quelle  nul  ne  peust  résister 
soit  fort  soyt  sage.  Et  cestuy  pastoriaul  atout  son  baston 
signifie  la  personne  de  vostre  malheureux  filz  et  mauldit, 
lequel  au  baston  de  sa  science  vous  commence  a  abuser 
et  decepvoir;  ainsy  comme  le  pasteur  applaudissoit  au  sen- 
glier en  le  gratant  et  le  fit  dormir  et  puis  le  occist  a  son 
ayse,  semblablement  les  meistres  de  vostre  filz  par  fallaces 
et  faulces  narrations  vous  abusent  et  vous  délectent  jus- 
ques  a  ce  que  vostre  filz  vous  puisse  occirre  et  faire  morir 
affin  que  tantost  après  vous  il  puisse  régner.  »  L'empe- 
reur esmeu  d'une  grant  ire  dit  :  «  Ainsy  ne  soit  qu'i  m'en 
adviegne  comme  au  senglier  ne  que  ces  maistres  me  fa- 
cent  telle  déception.  Je  te  promectz  qu'a  cestuy  jour  mon 
filz  sera  pendu.  »  ce  Se  vous  le  faites,  »  dit  la  dame, 
«  vous  ouvrerez  sagement.  »  Alors  l'empereur  commanda 
pour  la  seconde  foys  que  son  filz  fut  pendu. 

Comment  le  fil\  de  l'empereur  fut  saulvé  de  morir  pour 
celluy  jour  par  le  moyen  du  second  sage  a  l'exemple 
du  chevalier  qui  pour  le  pechié  de  sa  femme  fut  honté 
quant  elle  luy  ferma  la  porte,  luy  cuydant  qu'elle  fut 
tombée  au  puys.  Le  1111e  chapitre. 

Lentulus  le  secund  sage  et  maistre  de  l'enfant  vit  le 
bruyt  qui  se  faisoit  pour  mener  pendre  le  filz  de  l'empe- 
reur et  moul  hactivement  vint  au  paylaix,  et  comme  le 
premier  salua  l'empereur  et  dit  en  ceste  manière  :  «  O 
empereur,  se  vous  faites  morir  vostre  filz  pour  la  parole 
de  vostre  femme,  il  vous  adviendra  pys  qu'il  avint  a  un 
chevalier  qui  fut  mis  au  pylory  injustement.  »  L'empe- 
reur heut  grant  désir  de  sçavoir  que  ce  vouloit  dire,  pour 
quoy  joyeusement  respont  audit  sage  :  «  O  bon  homme  et 
sage,  dis  moy  comme  la  chose  fut  faite.  »  «  Sire,  »  dit  le 
maistre,  «  ge  ne  le  diray  point  se  vous  ne  relâchés  vostre 
filz  qu'i  ne  meure  point  maintenant,  jusques  au  moins 
mon  exemple  vous  soit  dit  et  exposé.  Et  se  vous  n'estes 
bien  content,  alors  vostre  volenté  soit  faite.  »  L'empereur 
fut  contens  que  l'enfant  fut  ramené,  et  puis  le  dit  maistre 
raconta  en  ceste  manière  : 
(puteus)      «  En  une  cité  avoit  ung  chevalier  qu'avoit  espousé  une 
jeune  damoiselle  comme  vous  avés  fait,  laquelle  il  amoit 
merveilleusement  et  tellement  que  toutes  les  nuys  de  ses 
mains  yl  fermoit  les  portes  et  les  clefz  mestoit  soubz  sa 
teste  au  lyt.  En  celle  cité  estoit  de  coustume  qu'après  que 
une  clouche  estoit  sonnée  de  nuyt  et  quelcun  se  trouvoit 
par  les  charriéres,  estoit  pris  par  les  gardes  et  encarcerez 
toute  cele  nuyt,  et  le  jour  publiquement  se  mectoit  au 
pylory  en  signe  de  reprouche  et  vituperacion.  Advint  que 
pour  acomplir  la  concupiscence  de  la  cher  cestuy  homme 
ne  souffisoit  pas  a  ceste  jeune  dame  a  cause  que  le  cheva- 

lier  estoit  ancien  et  cassé  et  la  dame  en  la  fleur  de  son 
eage,  pourquoy  la  dame  avoit  ung  ami  pour  amour.  Et 
toutes  les  nuys  quant  le  chevalier  dormissoit  elle  prenoit 
les  clefz  et  aloit  vers  son  amy  et  puis  tout  bellement  retor- 
noit  près  de  son  mary.  Et  après  que  pluseurs  foys  elle  fit 
en  ceste  manière,  advint  une  nuyt  que  le  chevalier  se  re- 
veillia  et  ne  trouva  point  près  de  luy  sa  femme,  puis  ser- 
che  les  clef  soubz  sa  teste  et  ne  les  trouva  point,  inconti- 
nant  se  leva  et  trouva  la  porte  toute  ouverte  et  puis  la 
ferma  seurement.  Cecy  estre  fait,  le  chevalier  monta  en 
hault  et  regarda  par  la  fenestre  sur  la  place  longuement. 
Et  après  que  le  pollet  heut  chanté  trois  foys  la  dame  vint 
de  la  ou  estoit  son  amoureux,  et  ainsy  qu'elle  pensoit 
entrer  en  la  maison  elle  fut  fort  triste  de  ce  qu'elle  la 
trouva  sarrée,  et  en  hurtant  la  cuydoit  ouvrir,  a  laquelle 
dit  le  chevalier  :  «  O  faulce  putain  desloyale,  j'ay  bien  es- 
«  perimenté  maintenant  comme  souventeffoys  tu  as  laissé 
«  mon  lyt  pour  commectre  pechié  et  adultère  ;  je  te  jure 
«  et  soie  certayne  que  tu  demourras  en  tel  point  jusques 
«  les  gardes  de  la  cité  viengnent  qui  te  prendront.  »  La 
dame  dit  :  «  O  mon  seigneur  et  mon  doulx  espoux,  vous 
«  faites  mal  de  me  mectre  sur  crime  duquel  je  suis  inno- 
«  cente  ;  sur  mon  ame  je  vous  diray  la  vérité  :  ceste  nuyt 
«  quant  vous  fustes  endormy  j'ai  esté  demandée  de  la 
«  servente  de  ma  mére  pour  aler  a  elle  hactivement,  et 
«  quant  je  vous  senty  ainsy  dulcement  dormir,  je  ne  ou- 
«  saye  vous  reveillier  ne  prendre  congié  de  vous,  et  ainsy 
«  je  pris  les  clefz  et  alay  a  ma  mére,  laquelle  est  sy  treffort 
ce  malade  que  je  doubte  que  demain  ne  la  faille  oindre  et 
«  donner  ses  sacrements.  Touteffoy  pour  non  vous  offen- 
«  dre  je  me  suis  hastée  de  retorner  et  l'ay  laissé  en  tres- 
«  grant  maladie,  Dieu  le  scet.  Pour  quoy  je  vous  prie, 
«  laissez  moy  entrer  en  la  mayson  avant  que  la  clouche 
«  sonne.  »  «  Certes,  »  respont  le  chevalier,  «  tu  n'en- 
te treras  point,  mais  seras  la  jusques  la  clouche  sonne  et 
«  que  tu  seras  prise.  »  «  En  vérité,  »  dit  la  dame,  «  et  a 

«  vous  et  a  moy  et  a  tous  nous  pareils  et  amis  ce  sera  un 
«  tresgrant  deshonnour  et  reprouche  sy  se  fait  comme 
«  vous  dites  ;  pour  quoy  en  l'onnour  de  Dieu  ouvrés  moy 
«  la  porte  et  que  je  entre  dedens.  »  «  Advise  mainte- 
ce  nant,  »  dit  le  chevalier,  «  et  te  recorde  combien  de  foys 
«  tu  as  laissé  mon  lyt  pour  aler  commectre  adultère  ; 
«  mieulx  te  vault,  »  dit  il,  «  soustenir  reprouche  et  effacer 
«  tes  péchiez  en  cestuy  monde  qu'estre  dampnée  en  en- 
«  fert.  »  «  O  mon  seigneur,  »  dit  la  dame,  «  en  l'onnour 
«  de  celluy  qui  pour  nous  pendit  en  croix,  ayés  mercy  de 
«  moy.  »  Le  chevalier  respont  :  «  Tu  labeures  en  vain, 
«  car  tu  n'entreras  point,  mais  actendras  que  la  campane 
«  sonne  et  que  tu  soie  trouvée  et  prise.  »  Alors  ceste 
dame  mal  contente  dit  a  son  mary  :  «  Tu  scez  bien  que 
«  cy  près  de  la  porte  a  un  puys,  mais  se  tu  ne  me  laissez 
«  entrer  je  me  laisseray  tomber  dedens  et  seray  morte,  et 
«  je  le  feray  avant  que  je  soie  scandalizée  en  ceste  ma- 
«  niére  devant  mes  amis.  »  «  Pleut  a  Dieu,  »  dit  le  che- 
valier, «  que  tu  ne  fuz  morte  de  long  temps  et  avant 
«  que  jamais  tu  entrasses  en  mon  lyt.  »  Et  ainsy  en  par- 
lant la  lumière  de  la  lune  s'en  ala.  Et  alors  la  femme  dit  : 
«  O  mon  seigneur,  puis  qu'ainsy  est,  je  me  veulx  noyer 
«  et  me  gecter  en  l'aiguë  du  puis;  mais  par  avant  je 
«  veulx  faire  mon  testament,  et  dis  premièrement  que  je 
«  donne  et  remeetz  a  Dieu,  a  la  vierge  Marie,  et  a  tous 
«  les  saintz  de  paradis  mon  ame.  Item  je  ordonne  que 
«  mon  corps  soit  ensevelly  en  l'esglise  de  saint  Piére.  Les 
«  aultres  choses  appartenans  soient  remises  en  vostre  dis- 
«  posicion  et  volenté.  »  Cecy  estre  dit  elle  vint  au  puys  et 
prist  une  grosse  pierre  qu'elle  trouva,  tant  pesant  comme 
elle  peut  sortir  de  terre,  et  la  leva  et  la  gecta  au  puys  en 
disant  :  «  Maintenant  je  me  voy  noyer.  »  Et  puis  sans 
plus  dire  aultre  chose  elle  se  mussa  près  de  la  porte.  Le 
chevalier  ouyt  le  son  et  grant  cop  qui  se  donna  au  puys, 
et  puis  en  plourant  cria  a  haulte  voix  et  dit  :  «  O  moy 
«  dolant!  ma  femme  est  noyée  et  tombée.  »  Et  puis  in- 

continant  descend  de  la  maison  et  court  vers  le  puys.  La 
dame  qu'estoit  près  de  la  porte  entra  en  la  maison  et  puis 
ferma  et  serra  la  porte  fort  et  seurement  et  puis  monta  sur 
les  degrez  et  se  mist  a  la  fenestre.  Entretant  le  chevalier 
se  tient  près  du  puys  et  pleuroit  amèrement  en  disant  : 
«  O  moy  doulant  !  maintenant  je  suis  vesvé  et  privé  de 
ce  ma  femme  que  j'amoye  tant  ;  mauldite  soit  l'eure  que 
«  je  serray  la  porte  contre  elle  !  »  Geste  dame  avoitgrant 
joye  de  la  melencolie  de  son  mary,  et  en  riant  dit  en  ceste 
manière  :  «  O  mauldit  velliart,  pour  quoy  a  ceste  heure  de- 
ce  meure  tu  hors  de  ta  mayson  ?  ne  suis  je  pas  assez  souf- 
«  fisante  pour  toy  ?  Que  veult  dire  que  toutes  les  nuys  tu 
«  vas  a  tes  rybauldes  et  laisses  mon  lyt  et  ma  compa- 
re gnie?  »  Quant  le  chevalier  ouyt  la  voix  de  sa  femme  il 
fut  tresj oyeux  et  dit  :  «  Dieu  soit  loué  et  begnyt  que  tu 
«  n'ez  point  morte!  mais,  ma  dame  et  bonne  femme, 
«  pour  quoy  me  faitz  tu  ces  reprouches  ?  car  je  t'ay  voulu 
ce  chastoyer,  et  pour  celle  cause  j'avoye  fermée  la  porte, 
«  sans  cogiter  ne  entendre  que  tu  te  deusses  mectre  en 
ce  péril,  mais  quant  j'ay  ouy  le  son  du  puys  je  me  suis 
«  pensé  que  tu  t'estoye  gectée  dedens,  pour  quoy  incon- 
cc  tinant  je  suis  descendus  pour  toy  aider  et  saulver.  »  A 
cecy  la  dame  respont  et  dit  :  «  Tu  en  as  menty;  je  ne  fis 
ce  jamais  telles  choses  que  tu  m'as  mis  sur  moy,  mais  bien 
a  se  monstre  maintenant  ce  que  dit  le  commun  proverbe  : 
a  celluy  qui  est  mâcherez  et  culpable  de  quelque  crime 
«  tousjours  se  perforée  de  maculer  et  accuser  les  aultres. 
«  Et  pour  ce  tu  m'as  mis  sur  ceste  diffamacion  de  quoy 
«  tu  es  diffamé  et  du  cas  de  quoy  souvent  tu  as  usé.  Ve- 
«  ritablement  je  te  dis  que  tu  actendras  la  hors  jusques  la 
ce  campane  sonne  ou  jusques  tant  que  les  gardes  te  treu- 
ce  vent  et  qu'i  te  facent  selon  que  ton  cas  requiert.  »  Le 
chevalier  dit  :  «  Helas  !  mais  pour  quoy  me  mès  tu  sur 
ce  telle  diffamacion?  Car  je  suis  vieulx  et  ancien  et  ay 
ce  demoré  tout  le  temps  de  ma  vie  en  ceste  cité,  et  jamais 
ce  de  tel  cas  je  ne  fus  repris  ne  accusé,  et  pourtant  ouvre 

«  moy  affin  que  tu  ne  faces  ne  moy  ne  toy  esclandre.  » 
Geste  dame  n'en  avoit  cure,  mais  luy  dit  :  «  Tu  parles 
«  pour  néant  ;  mieux  te  vault  en  cestuy  monde  faire  pe- 
«  nitence  de  tes  péchiez  qu'estre  dampné  en  enfer  ;  sou- 
te viengne  toy  du  dit  du  sage  duquel  se  lyt  ainsy  :  Dieu 
«  ha  en  hayne  et  n'ayme  point  ung  povre  orgueillieux  et 
«  ung  riche  messongier  et  ung  velliard  fol  et  assotty.  Tu 
«  es  riche  et  messongier  ;  pour  quoy  m'as  tu  imposé  sur 
«  mensonges?  Tu  es  bien  fol  et  assocté  quant  tu  as  heu  la 
«  fleur  de  mon  jouvent  a  ton  plaisir  et  encores  tu  te  mes 
«  a  courre  après  tes  rybauldes,  pour  quoy  c'est  grant  don 
«  de  Dieu  que  tu  soyes  ycy  ainsy  pugny,  affin  que  tu  ne 
«  soyez  dampné  en  enfer.  Et  par  ainsy  fais  de  bon  vou- 
ée loir  de  tes  péchiez  pénitence.  »  ce  O  ma  dame,  »  dit  le 
chevalier,  ce  je  sçay  que  Dieu  est  misericors  et  ne  requier 
«  du  pécheur  se  non  contriction  et  emende,  pour  quoy 
«  laisse  moy  entrer  et  volontairement  je  me  veulx  emen- 
«  der.  »  ce  Quel  dyable,  »  respond  elle,  ce  t'a  fait  sy  bon 
«  prescheur  ?  ToutefFois  jeté  dis  que  tu  n'entreras  point.  » 
Et  ainsy  que  disoient  ces  paroles,  on  sonna  la  clouche, 
don  le  chevalier  dit  :  ce  O  ma  dame,  maintenant  se  sonne 
ce  la  campane  :  laisse  moy  entrer  en  la  maison  affin  que  je 
ce  ne  soies  ainsy  confus  et  diffamé  a  tousjour  mais.  » 
ce  Cestuy  son  de  ceste  clouche,  »  dit  elle,  ce  prêtent  le  salut 
te  de  ton  ame,  affin  que  par  bonne  patience  tu  endures 
ce  pénitence.  »  Cecy  disant,  les  gardes  environnoient  la 
cité  et  trouvarent  le  chevalier  devant  sa  maison  actendant 
qu'i  peut  entrer  et  luy  dirent  :  «  Biaulx  amis,  ce  n'est  pas 
ce  bon  signe  que  tu  soie  maintenant  ycy  et  a  ceste  heure.  » 
Sy  tost  que  la  dame  ouyt  les  gardes  va  dire  a  haulte  voix  : 
«  O  mes  amis,  je  vous  prie  que  je  soie  vengée  de  cestuy 
«  velliard  mauldit.  Vous  sçavez  de  qui  je  suis  fille  et  mon 
«  estât  ;  vous  devés  sçavoir  que  toutes  les  nuyts  cestuy 
«  mauldit  rybault  laisse  mon  lyt  et  va  a  ses  ribauldes; 
«  j'atendoie  tousjour  qu'il  se  emendast,  tellement  que  je 
<c  ne  le  vouloie  révéler  a  nul  de  mes  amis,  mais  il  ne  m'a 

«  rien  valu,  pour  quoy  je  demande  qu'i  soit  pugny 
«.  comme  celluy  qu'est  incorrigible.  »  Alors  les  gardes  se- 
lon les  estatuz  de  la  cité  le  prirent  et  le  menarent  en  pri- 
son ou  il  fut  discipliné,  et  puis  quant  yl  fut  jour  pour 
plus  grant  vitupère  on  le  mist  au  pyloril.  » 

Cestuy  secund  sage  mist  fin  en  son  ystoire  et  dit  a  l'em- 
pereur :  «  Avés  vous  entendu  ce  que  j'ay  dit?  »  «  Ouy  », 
dit  il.  «  Véritablement  »,  respond  le  sage,  «  je  vous  dis 
«  que  se  pour  la  parole  de  vostre  femme  vous  faisiez 
a  morir  vostre  filz  il  vous  adviendra  pys  qu'il  n'avint  a 
«  celluy  chevalier  qui  pour  le  crime  de  sa  femme  fut  mal 
«  tracté  et  diffamé.  »  «  En  vérité  »,  dit  l'empereur,  «  celle 
«  femme  fut  fort  desloyale  et  faulce,  laquelle  faulcement 
ce  fit  a  souffrir  son  mary,  pour  quoy  je  te  dis  que  pour  la 
«  rayson  de  cestuy  exemple  mon  filz  ne  mourra  point 
«  pour  cestuy  jour.  »  ce  Se  vous  le  faites  »,  dit  le  maistre, 
«  vous  ouvrerés  sagement,  puis  en  après  vous  vous  en  res- 
ee  jouyrés  grandement.  Pour  quoy  je  vous  remercie,  quant 
«  vous  m'avés  ouy  pacientement  et  que  vous  perdonnés 
ce  a  vostre  filz  pour  cestuy  jour  a  ma  prière.  »  Et  cecy 
estre  dit,  il  s'en  ala,  et  l'enfant  fut  ramené.  Ou  se  peut 
entendre  la  malice  de  la  femme,  laquelle  prent  vengance 
a  elle  possible  sans  miséricorde,  en  mectant  sur  aultruy 
le  pechié  duquel  est  elle  culpable. 


La  tierce  narration  de  la  royne  pour  faire  morir 
l'enfant  a  l'exemple  du  père  qui  fut  larron  pour  main- 
tenir ses  enfans  et  puis  pour  les  saulver  M  se  fit  cou- 
per la  teste.  Le  ve  chapitre. 

La  royne  pleura  amèrement  quant  elle  entendit  que  le 
filz  de  l'empereur  n'estoit  point  mort,  et  entra  en  sa  cham- 
bre secrète  et  se  dessira  le  visage  et  ses  habillemens  et 

puis  cria  a  haulte  voix  :  «  Mauldit  soit  le  jour  que  unques 
je  nasquitz  de  mére,  quant  moy  qui  suis  fille  de  sy 
grant  roy  suis  ainsy  confondue  sans  estre  de  mon  affec- 
tion consolée!  »  Les  damoiselles  et  servantes  rappor- 
tèrent a  l'empereur  la  desolacion  de  la  dame.  Lequel 
vint  a  elle  et  la  reconforte  le  mieux  qu'il  peut  en  disant  : 
«  O  ma  dame,  ne  faites  point  ces  manières  qu'a  vous  n'a- 
partiegnent  de  vostre  estât,  car  c'est  mal  fait  de  ainsy 
crier  et  lamenter.  »  «  O  mon  seigneur,  »  dit  la  royne, 
«  pour  l'amour  que  j'ay  a  vous  cestuy  enfant  me  fait 
plus  de  douloir  de  la  grant  mesprisance  qu'on  me  fait. 
Et  vous  devés  bien  entendre  que  sy  ne  fut  pour  la  grant 
amour  que  j'ay  a  vous  j'eusse  trouvé  manière  de  me  faire 
mener  a  mon  pére  et  en  mon  pais,  mais  je  n'en  ay  rien 
fait  pour  ce  que  je  doubte  que  mal  ne  vous  en  advint  se  je 
m'en  aioye.  Car  certes  mon  pére  est  assez  puissant  de  me 
tenir  et  maintenir  en  grant  honnour  et  richesse  et  assez 
courageux  de  prendre  vengance  de  ces  grans  mesprisan- 
ces  qu'on  m'a  fait.  »  L'empereur  respont  et  dit  :  «  Jamais 
ne  pense  ne  n'entreprend  ce  que  tu  dis,  mais  te  prie  que 
tu  ne  te  doubtez  de  rien,  car  tant  que  je  vivray  je  ne  te 
fauldray  rien.  »  «  Mon  seigneur,  »  dit  la  dame,  «  plaise 
a  Dieu  que  vous  puissiez  vivre  longuement;  mais  je 
doubte  fort  qu'i  ne  vous  adviengne  comme  a  un  cheva- 
lier de  son  filz,  lequel  ne  voulsit  ensevelir  seulement  la 
teste  de  son  pére  au  cimitiére  nonobstant  que  le  pére  prist 
mort  pour  saulver  la  vie  a  son  dit  filz.  »  «  O  ma  dame  », 
dit  l'empereur,  «  je  te  prie  que  je  sache  cestuy  exemple 
et  comment  fut  fait  que  cestuy  filz  ne  voulsit  ensevelir 
la  teste  de  son  pére  et  touteffoys  le  pére  estoit  mort  pour 
luy.  »  «  Mon  seigneur  »,  dit  la  royne,  «  je  le  diray  volen- 
tier  pour  vostre  salut. 

«  En  la  cité  de  Romme  estoit  ung  chevalier  qu'avoit 
deux  filles  et  ung  filz.  Celluy  chevalier  frequentoit  volen- 
tier  les  tournoyemens  et  esbatemens  d'abilité,  tellement 
qu'il  dispendoit  ce  qu'il  avoit  en  soy  maintenir  en  ceste 

façon  et  plaisirs  mondains.  En  celluy  temps  estoit  empe- 
reur Octaviain,  lequel  estoit  le  plus  puissant  du  monde 
tant  en  seignoyrie  comme  en  trésor  d'or  et  d'argent,  tel- 
lement qu'il  avoit  une  tour  pleine  d'or,  pour  laquelle  tour 
garder  il  députa  ung  sage  chevalier.  Cestuy  chevalier  qui 
frequentoit  ces  tournoyemens  a  cause  de  sa  folle  despense 
vint  en  sy  grant  povreté,  qu'i  luy  falloit  vendre  sa  che- 
vance,  pourquoy  il  demanda  son  filz  et  luy  dit  :  «  Mon 
«  filz,  conseille  moy  que  nous  devons  faire,  car  nostre 
«  nécessité  est  sy  grande  qu'i  nous  fault  vendre  nostre 
ce  chevance  ou  trouver  quelque  faczon  de  faire  pour  vivre 
«  et  nous  entretenir.  Et  se  je  vens  mon  héritage,  tu  et 
«  tes  seurs  serez  hontez  de  povreté.  »  «  Mon  pére,  »  dit  le 
«  filz,  «  se  vous  povez  trouver  remède  aultre  que  de  ven- 
«  dre  vostre  héritage,  ce  seroit  pour  le  meillieur,  et  je 
«  vous  aideray  en  tout  et  par  tout  de  mon  pouvoir.  »  J'ay 
«  advisé,  »  se  dit  le  pére,  «  ung  bon  remède  :  l'empereur 
«  ha  une  tour  pleyne  d'or  ;  alons  y  de  nuyt  et  portons 
ce  des  instrumens  pour  la  rompre  et  prendons  de  l'or 
ce  pour  nostre  nécessité.  »  ce  En  vérité,  »  dit  le  filz,  ce  vous 
ce  avez  trouvé  ung  bon  conseil  ;  mieux  nous  vault  pren- 
ce  dre  de  l'or  de  l'empereur,  veu  qu'il  en  ha  assez,  et  sub- 
«  venir  a  nostre  nécessité  que  de  vendre  nostre  héritage.  » 
Le  pére  et  le  filz  atout  instrumens  nécessaires  vindrent 
de  nuyt  a  la  tour  et  firent  tant  que  le  mur  fut  rompu,  et 
puis  prirent  de  l'or  tant  que  ilz  pouvoient  porter  pour 
celle  foys,  duquel  or  il  paya  ses  debtez  et  puis  continua 
les  esbatemens  comme  il  avoit  de  coustume,  pour  quoy 
tantost  y  n'y  heut  plus  que  despendre.  Cecy  durant  la 
garde  de  la  tour  en  visitant  le  trésor  trouva  la  tour  rom- 
pue, don  yl  fut  fort  esmerveillié  et  espovanté,  et  le  ra- 
conta a  l'empereur  pour  sa  descharge,  mais  l'empereur 
n'en  fut  rien  contens  mais  luy  dit  :  ce  Pour  quoy  me  dis 
ce  tu  telles  nouvelles?  ne  scés  tu  pas  que  je  t'ay  commis 
ce  et  recommandé  mon  trésor  pour  le  garder?  saches 
«  que  de  la  perte  qui  est  je  me  pleins  de  toy.  »  La  garde 

de  cestuy  trésor  fut  commus  de  ceste  réponse  et  vint  en 
la  tour  et  devant  le  partuys  qu'estoit  fait  posa  un  vas- 
siaul  plein  de  pége  et  de  gluz  et  aultre  mixtion  de  cole, 
et  le  mist  si  subtilement  que  nul  ne  porroit  entrer  ne 
passer  par  ledit  partuys  qu'i  ne  tomba  au  vassiaul,  et 
quant  il  seroit  tombé  jamais  ne  s'en  porroit  yssir.  Incon- 
tinant  après  le  chevalier  consumit  ce  qu'il  avoit,  lequel 
avec  son  filz  vint  en  la  tour  pour  emporter  au  trésor 
comme  par  avant  avoient  fait.  Et  ainsy  que  le  pére  aloit 
devant  comme  le  mieux  entendant  la  besoigne,  inconti- 
nant  il  tomba  au  vassiaul  plein  de  pége,  de  gluz  et  cole 
jusques  au  col,  lequel  quant  il  se  sentit  pris  et  atrapé  in- 
continant  dit  a  son  filz  :  «  O  mon  filz,  ne  t'approuche 
«  point  de  moy,  car  se  tu  le  fais  tu  seras  atrappé  et  ne 
«  te  porras  avoir.  »  «  Ne  plaise  a  Dieu,  »  dit  le  filz, 
ce  que  je  vous  laisse  et  que  je  ne  vous  aide  ;  car  se  vous 
ce  estes  cy  trouvez  nous  serons  après  tous  pris  et  mors,  et 
ce  se  je  ne  suis  assés  fort  pour  vous  aider,  moien  bon  con- 
cc  seil  que  je  prendray  vous  serés  délivré.  »  ce  O  mon 
ce  filz,  »  dit  le  pére,  ce  il  n'y  a  aultre  conseil  pour  vous 
ce  saulver  se  non  que  tu  prends  ton  cutiaul  et  me  coupe 
ce  la  teste,  afin  que  quant  mon  corps  sera  trouvé  sans 
ce  teste  nul  ne  le  cognoistra  et  ne  saront  de  qui  sera  ; 
ce  et  par  ainsy  tu  et  mes  filles  evaderés  la  confusion  et 
ce  honte  du  monde  et  aussy  la  mort.  »  ce  Mon  pére,  »  dit 
le  filz,  ce  vous  avés  donné  tresbon  conseil.  Car  verita- 
cc  blement  sy  vient  a  notice  que  vous  soiez  celluy,  nul 
ce  de  nous  ne  porroit  évader  la  mort,  pour  quoy  il  est  bien 
«  expédient  que  vostre  teste  soit  coupée.  »  Dont  inconti- 
nant  le  filz  atout  son  glayve  coupa  la  teste  a  son  pére 
et  la  gecta  en  une  fosse  et  la  l'enterra.  Puis  après  tout  le 
fait  denunça  a  ses  seurs,  lesquelles  doulereusement  le 
plourarent  par  plusieurs  jours  et  occultement.  Après  cecy 
la  garde  entra  en  la  tour  et  trouva  le  corps  sans  teste, 
don  grandement  se  merveillia  et  puis  le  denunça  a  l'em- 
pereur. Quant  l'empereur  entendit  la  façon,  il  commanda 

que  le  corps  fut  estachiez  et  par  ung  cheval  trainé  par 
toutes  les  places  de  la  cité,  et  qu'on  se  prist  garde  dili- 
gentement  et  secrètement  se  en  le  traynant  personne 
ploreroit  ou  fairoit  quelque  desroi,  et  puis  dit  l'empe- 
reur :  «  S'yl  y  a  quelcun  qu'en  meyne  douleur,  ce  sera 
«  signe  qu'il  est  de  la  maison,  et  alors  entrés  en  la  mai- 
«  son  et  prenés  et  amenés  tous  ceux  de  la  maison  et  les 
«  traynés  jusques  aux  forches  et  les  pendés.  »  Les  offi- 
ciers et  ministres  de  l'empereur  firent  comme  on  l'avoit 
commandé.  Et  quant  le  corps  passoit  par  devant  la  mai- 
son ou  estoit  le  filz  et  les  deux  filles,  subitement  ces 
deux  filles,  voiant  le  corps  de  leur  pére  ainsy  vitupereu- 
sement  trayner,  par  remort  naturel  commencèrent  plou- 
rer  et  gémir  amèrement.  Le  frère  ouyant  ces  filles  plourer 
et  entendant  le  domage  que  pouvoit  advenir  incontinant 
se  bleça  et  gasta  le  visage  et  se  fit  sangnyer  largement. 
Incontinant  que  les  satellites  et  ministres  ouyrent  les 
pleurs  en  celle  maison,  entrarent  dedens  et  puis  deman- 
dèrent curieusement  la  cause  pour  quoy  elles  plouroyent. 
Auxqueux  le  filz  respont  et  dit  :  «  Je  me  suis  ainsy 
«  navré  d'aventure,  et  quant  mes  seurs  ont  veu  tomber 
«  mon  sang  ainsy  habondamment  comme  vous  veez, 
«  elles  ont  ainsy  crié  et  fait  maie  chiére.  »  Lesdis  offi- 
ciers pensèrent  qu'il  dit  vérité,  s'en  alérent  et  menarent 
le  corps  pendre  au  gibet  ;  ne  jamais  le  filz  ne  le  voulsit 
despendre  ne  mectre  en  cymitiére  sa  teste. 

«  O  sire  empereur,  m'avés  vous  bien  entendue?  »  «  Ouy 
certes  et  bien  a  plein,  »  respont  le  roy.  «  J'ay  grant 
doubte,  »  dit  la  dame,  «  qu'il  ne  soit  ainsy  de  vostre  filz 
et  de  vous.  Cestuy  chevalier  pour  l'amour  de  son  filz  se 
fit  povre  et  commist  larrecin  et  rompit  la  tour.  Secun- 
dement  yl  se  fit  couper  la  teste  affin  que  son  filz  n'en 
heut  reprouche,  puis  après  le  filz  gecta  la  teste  de  son 
pére  en  une  fosse  et  ne  la  ensevellit  ne  en  esglise  n'en  cy- 
mitiére :  il  souffra  que  son  corps  fut  pendu  au  gibet,  et 
si  ne  le  peust  despendre  de  jour,  au  moins  de  nuyt  yl  le 

pouvoit  faire.  Semblablement  et  jour  et  nuyt  vous  labo- 
rés  affin  que  vous  puissiés  exaulcer  vostre  filz  a  honneurs 
et  en  richesses,  mais  sans  nul  faulte  il  laborera  pour 
vostre  confusion  affin  que  en  vostre  lieu  puisse  régner, 
pour  quoy  je  conseille  que  vous  le  faites  morir  avant  que 
par  luy  vous  souffriés  mal  et  oultrage.  »  L'empereur  dit 
a  sa  femme  :  «  Tu  m'as  dit  cestuy  exemple  de  celluy  filz 
qui  coupa  la  teste  a  son  pére  et  puis  n'eust  cure  ne  non 
fit  devoir  pour  ensevellier  sa  teste;  je  te  jure  et  te  promès 
que  mon  filz  ne  me  faira  pas  en  telle  manière.  »  Et  puis 
incontinant  commanda  a  ses  satellites  qu'i  prissent  son 
filz  et  qu'i  le  menassent  pendre  au  gibet.  Lesqueux  se 
disposarent  d'acomplir  le  commandement  de  l'empereur. 


Comment  V  enfant  fut  saulvépour  celluy  jour  par  le  tiers 
maistre  a  V exemple  de  la  pique  qui  pour  dire  vérité 
fut  morte  par  la  faulceté  et  messonge  de  la  femme 
qui  s'estoit  meffaite  vers  son  mary.  Le  vie  chapitre, 

Craton  le  tiers  maistre  de  l'enfant  ouyt  le  cris  qui  se 
faisoit  par  la  cité  et  le  desconfort  que  le  peuple  menoit  en 
disant  :  «  Helas  !  helas  !  voyés  vous  Je  seul  filz  de  l'empe- 
reur? on  le  meyne  au  gibet  pour  morir  honteusement  ». 
Et  prestement  monté  sus  son  cheval  vint  au  racontre.  Et 
quant  l'enfant  le  vit  il  enclina  sa  teste  contre  luy  quasi 
si  vouloit  dire  :  «  Ayez  de  moy  mémoire,  car  il  en  est 
temps  a  ceste  heure.  »  Pour  quoy  la  voix  du  peuple  com- 
mune fut  de  recommander  l'enfant  a  son  maistre  en 
disant  :  «  O  bon  maistre  et  sage  personne,  despechez  vous 
et  saulvés  vostre  disciple,  et  faites  révoquer  la  sentence 
contre  luy  donnée.  »  Cestuy  maistre  point  de  l'esperon 
son  cheval  et  se  lassa  fort  jusques  il  fut  au  palaix  de  l'em- 
pereur. Et  quant  il  fut  devant  l'empereur  il  le  salua  très- 

honorablement.  Auquel  l'empereur  dit  :  «  Jamais  bien  ne 
te  soit!  »  «  Helas!  pour  quoy  ?  »  dit  le  sage;  «  je  pensoie 
qu'a  ma  venue  je  fusse  honnoré  de  vous  et  de  grans 
dons  rémunéré  et  non  pas  avoir  de  vous  dedignations.  » 
«  Ainsy  comme  tu  as  mérité,  »  dit  l'empereur,  «  si  te 
soit  et  t'en  adviengne.  »  «  Seigneur,  »  dit  le  sage,  »  quoy 
ay  je  mérité  d'avoir?  »  «  Certes,  »  respont  l'empereur, 
«  tu  as  mérité  la  mort  tresdeshonneste  ;  car  a  vous  sages 
je  vous  commis  et  delivray  mon  filz  bien  parlant  et  bien 
moriginé  en  tout  pour  estre  instruis,  et  vous  le  m'avés 
rendu  muet  et  ung  faulx  ribault,  pour  quoy  aujourdui  il 
en  prendra  la  mort,  et  puis  tous  vous  de  mort  treshonteuse 
serés  confondus.  »  Le  sage  dit  :  «  Mon  seigneur,  tant 
que  vous  dites  qu'il  est  muet  et  sans  parler,  cecy  je  remès 
a  Dieu  qui  fait  parler  les  muetz  et  ouyr  les  sours.  Tou- 
chant ce  que  vous  dites  qu'il  a  voulu  oppresser  vostre 
femme  et  violer  je  sçauray  tresvolontiers  se  personne  l'a 
veu  ne  cogneu,  car  il  n'est  malice  sur  la  mauvaitié  et 
malice  de  la  femme,  comme  je  vouldroie  bien  prouver. 
Car  véritablement  les  femmes  sont  pleynes  de  messonges 
et  principalement  quant  elles  serchent  vengeance  sur 
quelque  despit  qu'elles  ont;  mais  comme  l'entendés  vous 
que  a  la  simple  parole  de  vostre  femme  vous  voulés  faire 
morir  vostre  filz?  Sachés  de  vray  que  se  vous  le  faites 
qu'i  vous  en  adviendra  comme  fit  a  ung  noble  homme  de 
sa  femme  et  d'une  pique  laquelle  il  amoit  merveillieuse- 
ment.  »  «  Je  te  prie,  »  dit  l'empereur,  «  dis  moy  com- 
ment les  femmes  sont  pleynes  de  malices  et  messonges.  » 
«  Je  n'en  fairay  rien,  »  dit  le  sage,  «  se  vous  ne  mandés 
qu'on  retorne  vostre  filz  et  qu'i  ne  meure  point  pour 
cestuy  jour,  et  cecy  estre  fait  je  vous  desclareray  l'exem- 
ple tout  a  loisir  et  a  vostre  plaisir.  »  Alors  l'empereur  fit 
remener  son  filz  et  mectre  en  prison.  Et  puis  le  maistre 
commença  son  exemple  raconter  en  ceste  manière  : 

«  Une  foys  fut  ung  homme  en  une  cité  qu'avoit  une  (avis) 
pique  laquelle  yl  amoit  tellement  et  sy  fort  que  tous  les 

jours  il  luy  apreignoit  a  parler  latin  et  ebrieu.  Et  quant 
elle  fut  perfaitement  aprise,  tout  ce  qu'elle  veoit  et  ouyoit 
dire  elle  le  recitoit  a  son  maistre.  Cestuy  citoyen  avoit  a 
femme  une  fort  belle  et  jeune  damoiselle  comme  vous 
avés,  laquelle  yl  amoit  fort  et  par  le  contraire  elle  ne  l'ay- 
moit  point  pour  ce  qi^a  son  appétit  charnel  ne  satisfaisoit 
tousjours  quant  elle  vouloit,  pour  quoy  avec  son  mary 
elle  avoit  a  son  playsir  ung  biaul  jeune  fllz  fort  plaisant 
et  gracieux,  et  toutesfoys  que  son  mary  alayt  hors  de  la 
cité  a  ses  besoignes  elle  mandoit  et  faisoit  venir  le  jouven- 
ceaul,  et  tout  ce  qui  faisoient  et  disoient  la  pique  racon- 
toit  tout  a  retour  a  son  maistre.  Et  se  publia  l'affaire  tel- 
lement par  la  cité  que  ceste  femme  fut  diffamée  du  pechié 
d'adultéré  et  fornication.  Le  mary  souvent  avoit  nouvelle 
du  mauvais  gouvernement  de  sa  femme  laquelle  souvent 
repreignoit  et  de  bonnes  paroles  l'arguoit  ;  et  sur  cecy  sa 
femme  luy  dit  :  «  Tu  croys  et  adjoutes  foy  a  la  mauldite 
«  pique,  pour  quoy  saches  que  tant  qu'elle  vivra  tousjour 
«  entre  nous  sera  desbat.  »  «  Entens,  »  dit  le  mary  :  «  la 
«  pique  ne  sçaroit  mentir,  mais  tout  ainsy  qu'elle  voit  et 
«  ouyt  dire  elle  raconte,  pour  quoy  je  la  crois  plus  tost 
«  que  je  ne  fais  toy.  »  Advient  ung  jour  que  le  mary  s'en 
ala  hors  du  pais  loing  pour  ses  marchiandises,  et  inconti- 
nant  sa  femme  manda  querre  son  ami  par  amour  lequel 
ne  vint  pas  tantost  jusques  entre  le  jour  et  la  nuyt,  afhn 
qu'i  ne  fut  veu  ne  cogneu  de  personne;  et  quant  il  sonna 
a  la  porte  elle  luy  ouvra,  et  luy  fit  reffus  d'entrer;  elle  luy 
dit  :  «  Entrés  hardiement,  car  nul  ne  vous  a  veu.  »  «  Je 
«  doubte,  »  dit  l'amoureux,  «  que  la  pique  mauldite  ne 
«  nous  accuse  et  decelle  nostre  fait,  car  ja  par  elle  nous 
((  deux  sommes  tous  diffamés.  »  «  Entrés  hardiement,  » 
dit  elle,  «  car  ceste  nuyt  je  me  vengeray  de  la  pique.  »  Et 
quant  il  aloit  par  la  sale  ou  estoit  l'oysaul,  l'amoureux 
aloit  en  doubte  et  disoit  :  «  O  m'amye  et  dame  treschiére, 
«  je  doubte  fort  la  pique.  »  Et  alors  la  femme  luy  res- 
pont  :  «  O  gros  fol,  pour  la  obscurité  de  la  nuyt  la  pique 

«  ne  te  peut  veoir.  »  Alors  la  pique  respont  :  ce  Se  je  ne 
«  voys,  j'entends  bien  ta  parole,  et  cognois  bien  que  tu 
«  fais  grant  injure  a  mon  seigneur  et  maistre  ;  car  quant 
«  il  n'est  en  la  maison  tu  dors  tousjour  avec  ma  dame. 
«  Je  te  promés  que  je  luy  diray  tout  sy  tost  qui  sera  ve- 
«  nus.  »  Le  jeune  filz  dit  a  la  femme  :  «  Ne  t'ay  je  pas 
«  bien  dit  que  par  ceste  pique  nous  sommes  confus?»  «  Ne 
«  te  doubte  point,  »  dit  la  femme,  «  car  en  ceste  nuy t  nous 
«  serons  vengiez  de  ceste  pique.  »  Or  sus  cecy  le  compai- 
gnyon  entra  et  celle  nuyt  coucha  avec  la  dame.  Quant 
vint  sus  le  jour  la  femme  se  leva  et  puis  fit  mectre  l'es- 
chielle  au  dessus  de  la  maison  a  l'endroit  de  la  pique  et 
la  elle  et  sa  chambrière  firent  ung  partuys  et  par  celluy 
partuys  gectérent  du  sablon,  de  l'areyne  et  des  petites 
pierres  et  de  l'eau  assez  largement,  et  tellement  qu'a  peu 
de  fait  la  pique  fusse  morte.  Quant  vint  le  matin  l'amou- 
reux par  ung  aultre  lieu  s'en  ala  hors  de  la  maison.  Puis 
sy  tost  que  le  maistre  fut  venus  de  sus  les  champs,  comme 
yl  avoit  de  coustume  visita  son  oyseaul  et  luy  dit  :  ce  O 
«  ma  pique  et  oysellet  bien  aymé,  dis  moy  comme  il  t'est 
c<  advenu  et  comme  il  t'a  esté  le  temps  que  j'ay  esté  de- 
«  hors.  »  La  pique  respont  et  dit  :  «  O  mon  seigneur  et 
ce  maistre,  je  vous  diray  les  nouvelles  que  j'ay  veuz  et 
«  ouyz.  Vostre  femme  incontinant  que  vous  alastes  hors 
«  mist  en  la  maison  de  nuyt  ung  homme  lequel  je  redar- 
cc  guay  et  reprenoye  du  mal  et  de  la  injure  qu'i  vous  fai- 
«  soit,  et  luy  promis  que  quant  vous  sériés  venus  que  je 
«  vous  rediroye  tout.  Et  cecy  non  obstant  vostre  femme 
ce  le  mist  en  sa  chambre  et  dormit  celle  nuyt  avec  elle. 
«  Ainsy  je  vous  dis  comme  en  vostre  absence  y  m'est  ad- 
ee  venu  ;  et  vous  dis  et  jure  plus  oultre  que  jamais  ne  m'a- 
cc  vint  sy  mal  comme  durant  le  temps  de  celle  nuyt,  tel- 
ce  lement  qu'a  peu  de  fait  je  ne  fus  morte;  car  grelle, 
ce  nage  et  pluye  toute  celle  nuyt  me  tombarent  sur,  telle- 
ce  ment  que  quasi  je  fus  evanie.  »  Quant  la  dame  ouyt  ces 
paroles  elle  dit  a  son  mary  :  «  O  sire,  tu  adjoustes^foy  a 

ce  ta  pique  et  ne  considères  pas  a  ce  qu'elle  dit,  que  celle 
«  nuyt  tomba  grelle,  nage  et  pluye,  et  yl  est  vérité  que  de 
«  toute  l'année  ne  fut  nuyt  plus  clére  ne  seréne,  pour 
«  quoy  c'est  grant  folie  a  toy  d'y  adjouter  foy,  et  pour 
«  tant  d'ycy  en  avant  ne  la  croire  plus.  »  Le  mary  ala 
prendre  informacion  des  voisins  pour  sçavoir  quel  temps 
fit  celle  nuyt  en  celle  cité,  et  s'il  estoit  tombé  ne  grelle  ne 
nage  ne  pieu.  Lesqueux  respondirent  d'une  voix  et  meis- 
mement  ceulx  qui  voilliérent  et  furent  aux  champs  et  par 
les  charriéres  toute  celle  nuyt,  mais  il  n'avoient  mémoire 
que  de  l'année  fit  plus  belle  ne  plus  sereyne  nuyt  que  celle. 
Le  mary  vint  en  sa  maison  et  dit  a  sa  femme  :  «  Certes 
«  je  t'ay  trouvé  en  vérité,  car  celle  nuyt  fut  sereyne  et 
«  clére,  comme  j'ay  perceu  de  tes  voisins.  »  Alors  la  femme 
exaulcée  respont  :  «  O  mon  biaul  sire,  assez  ouvertement 
«  tu  peux  appercepvoir  que  la  pique  est  mente resse,  la- 
ce quelle  par  ses  messonges  au  temps  passé  elle  a  semmé 
«  et  mis  discorde  entre  nous.  Et  avec  cecy  par  ses  mes- 
«  songes  je  suis  diffamée  par  toute  la  cité.  »  Alors  le  mary 
vint  a  sa  pique  et  luy  dit  :  «  Ne  scés  tu  pas  bien  que  de 
«  mes  propres  mains  tous  les  jours  je  te  pensoie  et  don- 
ce  noie  a  mangier  ?  et  tu  as  diz  et  semez  par  tes  messonges 
«  entre  moy  et  ma  femme  desbat  et  discors  tellement  que 
ce  par  la  cité  elle  en  est  diffamée.  »  «  Dieu  scet,  »  se  dit  la 
pique,  ce  que  je  ne  saroie  mentir,  et  que  je  n'ay  raporté 
«  senon  ce  que  j'ay  veu  et  ouy  et  sentu.  »  «  Tu  as  menty,  » 
dit  le  mary  -,  ce  ne  m'as  tu  pas  dit  que  celle  nuyt  grelle,  nage 
ce  et  pluye  tomba  tellement  qu'a  peu  de  fait  tu  en  perdis 
ce  la  vie,  qui  ne  fut  point  vérité?  Pour  quoy  de  cy  en 
ce  avant  tu  ne  diras  plus  messonges  ne  ne  mectras  desbas 
«  ne  discors  entre  moy  et  ma  femme.  »  Et  cecy  disant  i 
prist  la  pique  et  luy  rompit  le  col.  Quant  la  femme  vit  la 
pique  morte  elle  fut  moult  joyeuse  et  dit  :  ce  O  mon  sire, 
ce  vous  avés  tresbien  fait,  et  de  maintenant  nous  pouvons 
«  vivre  en  bonne  paix.  »  Après  qu'il  eust  occist  la  pique, 
il  regarda  en  hault  et  vit  au  dessus  du  lieu  ou  estoit  la  pi- 

que  l'eschielle  eslevée  et  en  hault  trouva  le  vassiaul  ou 
estoit  l'aiguë  et  les  petites  pierres  et  l'areyne  de  quoy  la 
pique  avoit  fait  relacion.  Et  quant  il  cogneu  le  barast 
et  déception  de  sa  femme  quasi  qu'i  ne  tomba  paulmé 
du  desplaisir  et  en  criant  va  dire  :  ce  O  moy  malheureux 
«  et  doulans  que  je  suis,  qui  pour  la  parole  de  ma  femme 
«  mon  oyselet,  mon  bien  et  toute  ma  consolacion,  ay 
«  perdu  et  ay  occist  ceste  bestelette  innocente,  laquelle 
«  par  tout  et  de  tout  me  disoit  la  pure  vérité.  »  Et  incon- 
tinant  de  la  grant  douleur  qu'il  eust  il  prist  sa  lance  et  la 
frascha  en  trois  pièces.  Et  puis  s'en  ala  oultre  mer  en  la 
terre  sainte,  lequel  jamais  ne  retourna.  » 

Estre  racontée  l'ystoire  yldit  a  l'empereur  :  ce  Mon  sei- 
gneur, avés  vous  bien  entendu  ce  que  j'ay  dit?  »  «  Ouy 
et  bien  a  plein,  »  dit  l'empereur.  Le  sage  dit  :  «  A  vostre 
advis  ne  fut  pas  bien  mauldite  celle  femme  laquelle  pro- 
cura la  mort  de  la  pique  par  ses  faulcetez  et  messonges?  » 
«  En  vérité,  »  dit  l'empereur,  «  celle  femme  fut  bien 
pleyne  de  grans  maledicions  ;  y  me  prent  grant  pitié  de 
la  pique  qui  perdit  ainsy  la  vie  pour  vérité  dire.  Sans  faulte 
tu  m'as  donné  ung  tresbon  exemple,  et  te  promest  que 
mon  filz  ne  prendra  point  mort  pour  cestuy  jour.  »  Le 
maistre  bien  joyeux  dit  :  «  Sire,  se  vous  le  faites  vous 
ouvrerés  sagement  et  tout  bien  en  viendra .  Et  vous  rens 
grâces  et  loange  de  mon  pouvoir  quant  a  ma  requeste 
vous  avés  donné  la  vie  a  vostre  filz  pour  cestuy  jour.  A 
Dieu  soiez,  auquel  je  vous  recommande.  » 

La  quarte  recitacion  de  la  royne  pour  faire  morir  l'en- 
fant a  l'exemple  des  sept  sages  qu'avoient  adveuglé 
l'empereur  qui  recouvra  la  veue  après  que  les  sept 
sages  furent  mors.  Le  vne  chapitre. 

Grans  gemissemens  fit  la  femme  de  l'empereur  quant 
elle  sceut  que  l'enfant  n'estoit  point  mort,  et  tellement 
mena  son  doul  qu'i  fut  sceu  et  ouy  par  tout  le  palaix  en 
disant  :  «  O  doulente  moy!  mauldit  soit  le  jour  que  ja- 
mais je  fus  faite  emperiére!  pleust  a  Dieu  que  je  ne  fus 
morte  quant  oncques  je  fus  amenée  en  cestuy  pays!  » 
L'empereur  fut  mal  content  du  bruyt  que  ceste  dame 
menoit,  et  pour  révoquer  ses  douleurs  incontinant  entra 
dans  la  chambre  et  tant  qu'i  pouvoit  y  la  consoloit.  La- 
quelle luy  dit  :  «  O  mon  seigneur,  n'entendes  vous  pas 
que  je  suis  sy  triste  et  tant  doulereuse  qu'i  ne  se  peut 
dire  ne  penser,  quant  je  considère  que  je  suis  vostre 
femme,  et  en  vostre  compagnie  je  suis  ainsy  vitupérée  et 
confuse  par  vostre  filz  mauldit  et  desloyal,  comme  vous 
m'avés  trouvé  dessirée  et  ensanglentée,  et  vous  me  pro- 
mites que  vous  le  fériés  morir  et  je  voy  qu'i  vit  encores  ? 
pour  quoy  ne  me  doi  ge  bien  plaindre  et  douloir  ?  »  «  Cer- 
tes, »  dit  l'empereur,  «  je  te  veulx  bien  complaire  et  faire 
justice  ;  mais  ce  que  j'ay  retardé  a  esté  a  cause  de  l'exemple 
du  sage  maistre.  »  «  O  mon  seigneur,  »  dit  la  dame, 
«  vous  dites  que  pour  ung  most  vous  avés  retardé  de 
faire  justice.  Toutesfoys  je  vous  dis  et  jure  que  pour  tout 
le  monde  vous  ne  deviez  laisser  de  faire  justice.  J'ay  grant 
pour  qu'i  ne  vous  adviengne  avec  vous  maistres  ainsy 
comme  yl  advint  en  ung  temps  a  ung  empereur  avec  ses 
sept  sages.  »  «  Je  te  prie,  »  dit  l'empereur,  «  raconte  moy 
celluy  exemple.  »  «  Mais  pour  quoy,  »  dit  elle,  «  doy  je 
laborer  en  vain  ?  car  hier  je  vous  narray  ung  bon  exem- 


DES  SEPT  SAGES 


99 


pie  et  rien  ne  vallust;  et  tout  ce  que  je  vous  dis  pour 
vostre  profit  les  maistres  de  vostre  filz  le  changent  et 
entreprétent  tout  a  vostre  destruction,  et  en  cestuy  exem- 
ple que  je  diray  clérement  je  le  vous  demonstreray.  »  ce  O 
ma  dame  bien  amée,  je  te  prie,  dis  moy  cestuy  exemple 
affin  que  par  celluy  je  me  puisse  mieux  garder  ;  car  non 
obstant  que  j'ay  différé  la  sentence  contre  mon  filz  je  ne 
luy  ay  point  pardonné.  Et  doys  entendre  que  ce  qui  se 
diffère  en  temps  pour  cela  y  ne  se  amorte  pas  du  tout.  » 
«  Volontiers,  »  dit  elle,  «  je  le  diray  a  vostre  utilité.  » 
Puis  commence  narrer  en  ceste  manière  : 

«  Sept  sages  une  foys  furent  en  la  cité  de  Romme  par  (sapientes) 
lesqueux  tout  l'empire  se  gouvernoit  ;  touteffoys  en  celluy 
temps  l'empereur  ne  fasoit  rien  sans  leur  conseil  et  bonne 
deliberacion.  Puis  après,  quant  ces  sept  saiges  cogneurent 
que  l'empereur  estoit  du  tout  a  eux  incliné  et  qu'i  ne  fai- 
soit  rien  ne  ordonnoit  sans  eux,  alors  par  pratiques  et  sub- 
tilités firent  que  dedens  le  palaix  l'empereur  veoit  fort 
biaul  et  clérement,  mais  quant  yl  estoit  hors  du  palaix  yl 
n'y  veoit  rien  et  estoit  aveugle.  Et  firent  cecy  affin  que  de 
tout  l'empire  puissent  mieux  jouyr  a  leur  volenté  et  acqué- 
rir honnour  et  chevance.  El  quant  cestuy  experiment  fut 
acoustumé  et  fréquenté,  ylz  ne  le  peurent  changier.  Pour 
quoy  l'empereur  demeura  en  tel  estât  par  pluseurs  ans.  Puis 
après  ces  sept  sages  vont  ordonner  que  se  quelcun  songoit 
quelque  chose  qu'i  vint  a  eux  atout  une  somme  d'or  ou 
d'argent  et  ylz  luy  diroient  la  significacion  de  son  songe  et 
qu'i  vouldroit  dire.  Et  firent  tellement  qu'i  faisoient  plus 
de  gain  que  l'empereur.  Advint  ung  jour  que  l'empereur 
estoit  assis  près  de  la  royne  a  sa  table  et  se  commença 
fort  a  pleindre  et  a  gémir  et  se  troubler  l'entendement, 
pour  quoy  la  royne  diligentement  enscruta  pour  sçavoir 
la  cause  du  desplaisir  de  l'empereur.  Lequel  luy  dit  :  ce  Ne 
ce  m'est  il  pas  chose  bien  griesve  et  tropt  desplaisante  que 
ce  dehors  de  mon  palaix  j'ay  desja  esté  long  temps  adveu- 
ee  gle,  et  a  cecy  je  n'ai  point  de  remède  ne  personne  qui 

«  m'en  donne  espérance?  »  «  O  mon  seigneur,  »  dit  la 
clame,  «  escoutés  etretenés  mon  conseil,  et  jamais  ne  vous 
«  en  repentirés.  Vous  avés  en  vostre  court  sept  sages  par 
«  lesqueux  tout  l'empire  se  gouverne.  Et  se  vous  advisés 
«  discrètement  vous  trouverés  qu'i  sont  cause  de  ce  que 
«  vous  estez  adveugle.  Pour  quoy  ylz  sont  dignez  de  mo- 
«  rir  de  mort  treshonteuse.  Or  entendés  donc  mon  con- 
«  seil.  Mandés  les  querre,  et  quant  yl  seront  venus  espo- 
«  sez  leur  vostre  maladie  et  espliqués  vostre  desplaisir. 
«  Et  leur  donnés  menace  que  sans  nulle  faute  ilz  morront 
«  de  maie  et  douloureuse  mort  sy  ne  vous  treuvent  re- 
«  méde,  et  si  ne  le  font  que  vous  leur  riendrés  promesse.  » 
Cestuy  conseil  fut  fort  agréable  a  l'empereur,  don  yl  fit 
venir  devant  luy  les  sept  maistres.  Lesqueux  estre  venus 
y  leur  exposa  comme  il  estoit  adveugle  en  leur  priant  qu'i 
trouvassent  remède  a  son  cas  sus  la  peyne  de  mort.  L'un 
des  sages  pour  les  aultres  va  dire  :  «  O  mon  seigneur, 
«  vous  nous  demandés  une  chose  fort  difficile.  Mais  puis 
«  que  yl  vous  plait  qu'ainsy  se  face,  donnés  nous  sy  vous 
«  plait  l'espace  de  dix  jours,  et  le  disiesme  au  plaisir  de 
«  Dieu  nous  vous  fairons  response.  »  Auxqueux  l'em- 
pereur oultroya  ce  qu'ilz  demandoient.  Durant  cestuy 
terme  ces  sept  sages  et  maistres  entre  eux  serchoient  et 
tractoient  comme  il  porroient  oster  les  ténèbres  de  la  vi- 
sion de  l'empereur  et  faire  qu'i  peut  veoir  comme  par 
avant  ;  mais  ylz  ne  savoient  trouver  manière  que  se  peust 
faire.  Et  sus  ce  furent  tristes  et  doulans,  et  disoient  entre 
eux  :  «  Se  nous  ne  mectons  a  cecy  remède,  nous  serons 
«  tous  mors.  »  Ylz  aloient  et  venoient  par  l'empire  pour 
trouver  quelque  consolacion  et  remède  a  la  prospérité  de 
l'empereur.  Advint  qu'i  passèrent  par  une  cité  et  au  my- 
lieu  trouvaient  les  enfans  jouans  et  se  esbatans  ensemble. 
Cecy  faisant  ung  homme  vint  par  derrière  et  dit  aux  sa- 
ges :  «  Mes  treschiers  maistres,  j'ay  fait  ung  songe  ceste 
«  nuyt  et  ay  veu  pluseurs  choses;  dites  moy  sy  vous  plait 
«  qu'i  veult  dire,  et  je  vous  présente  l'or  qu'est  acoutumé 

«  de  vous  donner  pour  telle  chose  :  voy  le  cy  et  le  pre- 
«  nés.  »  L'un  de  ces  enfans  qu'avoit  bien  entendu  ce  que 
celluy  homme  avoit  dit  s'aprouche  et  luy  dit  :  «  Ne  luy 
«  donne  pas  celluy  or  que  tu  portes,  mais  donne  le  moy, 
«  et  je  te  esposeray  et  entrepreteray  ton  songe.  »  Alors 
cestuy  homme  dit  son  songe  en  ceste  manière  :  «  Y  m'es- 
«  toit  advis  que  je  veyoie  au  mylieu  de  mon  vergier  une 
«  fontayne  fort  sortissant  en  sy  grant  nombre  de  rus- 
«  siaulx  qui  ont  tout  emply  d'eaux  mon  vergier.  »  L'en- 
fant luy  dit  :  «  Prens  ung  fosseur,  et  la  ou  tu  vis  sortir 
«  la  fontayne  terraille  la  terre,  et  la  tu  trouveras  si  grant 
«  trésor  que  tu  et  tous  les  tiens  en  serés  riches  et 
«  joyeux.  »  Cestuy  homme  fit  comme  l'enfant  luy  avoit 
dit  et  trouva  le  trésor  selon  qu'il  avoit  enterpreté  son 
songe.  Pour  quoy  incontinant  vint  présenter  a  l'enfant 
le  nombre  d'or  qu'estoit  acoustumé  de  donner,  mais  y  le 
refusa  et  ne  demanda  se  non  que  celluy  homme  priast 
pour  luy.  Les  sages  et  maistres  furent  esbays  de  la  sagece 
de  cestuy  enfant ,  lesqueux  après  ceste  enterpretacion 
luy  vont  dire:  «  O  bon  enfant,  dis  nous  s'yl  te  plait  corn- 
«  ment  tu  te  nomme?  »  L'enfant  respont  :  «  J'ay  nom 
«  Mellin.  »  «  Treschier  et  bien  amé  »,  dirent  les  sages, 
«  nous  veons  clérement  que  tu  es  plein  de  grant  prudence. 
«  Nous  te  proposons  ung  cas  duquel  nous  vouldrions  de 
«  toy  estre  enfermé  et  certifié,  sy  te  plait.  »  «  Propo- 
«  sés  vostre  cas,  »  dit  l'enfant.  Les  sages  dirent  ainsy  : 
«  L'empereur  nostre  tresredoubté  seigneur  le  temps  qu'i 
«  demeure  au  palaix  voit  biaul  et  cler  sans  empêchement 
«  quelcunques,  mais  sy  tost  qu'il  est  dehors  yl  est  adveu- 
«  gle  tellement  qu'i  n'y  voit  rien.  Se  maintenant  tu  scés 
«  trouver  remède,  nous  fairons  que  l'empereur  te  donra 
«  des  biens  treslargement,  et  auras  sa  grâce  et  des  hon- 
«  nours  sans  nulle  doubte.  »  «  Je  sçay  tout  que  cecy  veult 
«  dire,  »  respont  l'enfant,  «  car  je  sçay  la  cause  dont  cecy 
«  vint,  et  sçay  le  remède  qui  se  doit  mectre.  »  «  Or  vieil 
«  avec  nous  maintenant  »,  dient  les  sages,  «  et  luy  fais 

«  subvension,  et  tu  seras  guerdonné  a  souffisance.  » 
«  Je  suis  tout  prest  » ,  se  dit  l'enfant.  Quant  ylz  furent 
devant  l'empereur,  vont  dire  en  ceste  manière.  «  Voy- 
«  cy  ung  enfant,  sire  empereur,  que  nous  vous  avons 
«  amené,  qu'acomplira  ,  sy  Dieu  plait ,  vostre  désir.  » 
«  Mes  amis,  »  dit  l'empereur,  «  prenés  vous  charge  de 
«  tout  ce  qu'il  me  faira?  »  «  Ouy  certes,  »  respondent  les 
sages,  «  car  nous  avons  esperimenté  sa  prudence  et  sa- 
cc  gesse.  »  L'empereur  se  torne  contre  l'enfant  et  luy  dit  : 
«  Es  tu  pour  toy  entremectre  et  scés  tu  assez  pour  enten- 
«  dre  la  cause  que  je  suis  adveugle  et  pour  y  remédier  ?  » 
«  Sire,  »  dit  l'enfant,  ce  entrés  en  vostre  chambre  secrète, 
«  et  la  près  de  vostre  lyt  je  vous  diray  et  monstreray  qu'i 
«  vous  fault  faire.  »  Sy  tost  qu'i  furent  près  du  lyt,  l'en- 
fant dit  aux  serviteurs  :  «  Mectés  incontinent  ces  lys  en 
«  pièces,  et  vous  verrés  instrumens  et  choses  merveillieu- 
«  ses.  »  Quant  tout  ce  fut  fait  soubz  les  lys  virent  une 
fontayne  pleyne  de  fumiére  laquelle  avoit  sept  bulles,  de 
quoy  l'empereur  quant  vit  cecy  fut  fort  esmerveillié,  au- 
quel l'enfant  dit  :  ce  Sire,  vous  veez  ceste  fontayne  la- 
ce quelle  s'elle  n'est  destainte  avec  ses  bulles  jamais  vous  ne 
«  recouvrerés  la  veuhe.  »  «  Mon  amis  »,  dit  l'empereur, 
«  comme  la  porrons  nous  destaindre  ?  »  ce  Sire,  »  dit  l'en- 
fant, «  jamais  se  non  par  une  manière.  »  L'empereur 
dit  :  ce  Déclare  nous  la  manière,  et  sy  est  possible  je  le 
ce  fairay  affin  que  je  puisse  recouvrer  le  veoir  hors  du  pa- 
«  laix  comme  je  fais  dedens.  »  ce  Sire,  »  dit  l'enfant,  ce  ces 
ce  sept  sages  lesqueux  et  vous  et  vostre  royaulme  jusques 
ce  maintenant  ont  gouverné  faulcement  et  desloyalement, 
«  ce  sont  ceux  qui  vous  ont  adveuglé  hors  du  palaix  affin 
ce  qu'i  puissent  mieux  rançonner  vous  subgietz  sans  ce 
ce  que  vous  y  prissés  garde  ;  mais  ilz  n'y  scévent  mectre 
ce  remède  maintenant,  pour  quoy  entendés  a  mon  conseil, 
ce  et  ceste  fontayne  destendra.  Faites  décapiter  le  premier 
ce  maistre,  et  tantost  vous  verrés  desteindre  la  première 
«  bulle,  et  ainsy  en  suyvant  selon  que  tous  les  maistres 

«  vous  fairés  décapiter  semblablement  les  bulles  destein- 
«  dront  l'une  après  l'autre  et  deffauldront  avec  la  fon- 
te tayne,  et  puis  tantost  vous  recouvrerés  la  veuhe.  » 
Laquelle  chose  estre  faite  par  le  commandement  de  l'em- 
pereur, incontinant  la  fontayne  avec  ses  bulles  fut  perdue 
et  non  plus  veuhe.  Et  l'empereur  vit  aussy  bien  hors  du 
palaix  comme  il  faisoit  dedens,  pour  quoy  après  il  exaulça 
cestuy  enfant  en  honnours  et  luy  donna  pluseurs  biens.  » 

Puis  dit  la  royne  :  «  Sire,  avés  vous  mis  en  mémoire 
ce  que  j'ay  dit?  »  «  Ouy  en  vérité  »,  dit  l'empereur,  «  tu 
as  dit  et  raconté  ung  bon  et  royal  exemple.  »  «  Par 
ceste  manière  »,  dit  la  dame,  «  entendent  de  faire  vous 
sages  par  leurs  narracions  et  exemples  affin  que  vos- 
tre  filz  ait  le  gouvernement  sus  vous,  qu'a  Dieu  ne 
plaise.  Vous  devés  entendre  que  ceste  fontayne  signifie 
vostre  filz,  de  laquelle  sortissent  les  sept  bulles,  c'est  assa- 
voir les  sept  sages,  lesquelles  ne  se  peuvent  destruyre  jus- 
ques  les  sept  sages  soient  décapité.  Et  cecy  estre  fait,  ceste 
fontayne,  c'est  a  dire  vostre  filz  avec  toutes  ses  cavilla- 
cions,  deffauldront  ;  mais  affin  que  vostre  filz  ne  soit  sub- 
venus de  ses  maistres  faites  le  pendre  premièrement,  et 
puis  après  tous  les  sept  sages,  et  par  ainsy  tresbien  et  hon- 
norablement  vous  porrés  gouverner  l'empire.  »  Sur  ce 
l'empereur  commanda  que  son  filz  fut  pendu . 


Comment  l'enfant  fut  saulvé  de  morir  pour  celluy  jour 
par  le  quart  maistre  a  l'exemple  de  la  fille  laquelle 
vouloit  commestre  adultère  avec  le  prestre  dont  elle 
fut  chastiée  par  la  diminucion  de  son  sang  et  pru- 
dence de  son  mary.  Le  vme  chapitre. 

Les  satellites  et  ministres  de  la  justice  firent  grant  noise 
pour  accomplir  le  commandement  de  l'empereur.  Et 

ainsy  que  menoient  l'enfant  par  la  cité  grant  bruyt  et 
clamour  en  rit  le  peuple  ,  dont  les  nouvelles  tantost 
vindrent  assavoir  au  quart  maistre  qui  se  nommoit  Mal- 
quedrac,  lequel  hactivement  monta  sus  son  destrier  et  vint 
au  palais,  et  en  alant  il  racontra  le  filz  de  l'empereur 
qu'on  menoit  pendre,  qui  enclina  la  teste  contre  son  mais- 
tre en  se  recommandant  a  luy  par  signe.  Puis  cestuy  sage 
salua  l'empereur  tresreverentement ,  auquel  l'empereur 
dit  :  «  Mauldit  soie  tu,  faulx  velliart  que  tu  es!  car  vous 
avés  perverti  mon  filz,  lequel  parloit  bien  et  estoit  en  tout 
virtueux,  et  vous  l'avés  fait  muet  et  rybaul,  tellement 
que  s'y  est  parforcé  de  violer  ma  femme,  pour  quoy  il  en 
prendra  la  mort  et  tous  vous  aussy.  »  «  O  sire,  »  dit  le 
maistre,  «  je  ne  vous  ay  pas  deservi  que  vous  fassiés  de 
moy  ce  que  vous  dites.  Dieu  scet  pour  quoy  vostre  filz  ne 
parle  point,  mais  soiés  seur  qu'en  brief  temps  vous  co- 
gnoistrés  que  la  chose  va  aultrement  que  vous  n'en  pen- 
sés, mais  encort  n'est  pas  l'eure.  Et  tant  que  vous  dites 
qu'il  a  voulu  opprimer  vostre  femme,  celles  paroles  ne 
sont  point  auctentiques  ne  de  value  ne  prouvées  ne  telles 
que  par  les  lengages  d'une  seule  personne  vous  doigiez 
faire  morir  vostre  filz;  et  soiez  seur  que  se  par  la  parole 
de  vostre  femme  vous  jugiez  vostre  filz  a  mort  il  vous  en 
prendra  et  adviendra  pis  que  ne  fit  une  foys  a  ung  vieux 
bon  homme  de  sa  femme  comme  je  le  prouverai  bien.  » 
«  Vien  ça,  »  dit  l'empereur,  «  penses  tu  faire,  veliiard 
que  tu  es,  de  moy  ainsy  comme  ung  jour  firent  sept  sages 
a  l'empereur  qu'estoit  par  celluy  temps?  »  «  Sire,  »  dit  le 
sage,  «  a  cecy  je  vous  respons  que  la  faulte  et  pechié  d'ung 
ou  de  vingt  ne  doit  point  redonder  au  détriment  et  dom- 
mage des  aultres  :  de  tous  les  estas  du  monde  yl  en  y  a 
des  bons  et  des  mauvais  ;  mais  je  vous  dis  ung  most  pour 
chose  certayne  qu'i  vous  adviendra  mal  se  aujourduy 
vous  faites  morir  vostre  filz  pour  la  parole  de  vostre 
femme,  laquelle  chose  je  vouldroie  prouver  par  ung  no- 
table exemple.  »  «  O  maistre,  »  dit  l'empereur,  «  raconte 

ta  volenté  pour  notre  instruction  et  doctrine.  »  Auquel 
le  maistre  respont  et  dit  :  «  Je  le  fairay  volentiers  se 
vous  faites  retourner  vostre  filz  ;  et  quant  il  sera  retour- 
né et  que  j  auray  raconté  mon  exemple  faites  après  ce 
qui  vous  plaira;  aultrement  je  me  tairay.  »  Incontinant 
on  fit  retourner  l'enfant  et  puis  dit  le  maistre  son  ystoire 
en  ceste  manière  : 

«  Une  foyz  fut  ung  bon  homme  vieux  et  juste,  lequel  (tenta- 
vesquist  longement  sans  femme  et  sans  lignye.  Après  MINAJ 
gra'ns  temps  vindrent  a  luy  ses  amis  luy  conseilliant 
qui  se  mariast  et  qui  prinst  femme,  lequel  après  plu» 
seurs  conseils  donnés  et  instances  faites  s'y  acorda.  Au 
quel  il  donnarent  une  tresbelle  dame  et  jeune,  qu'estoit 
fille  du  préfet  de  Romme  le  plus  riche  qui  fut.  Et  sy  tost 
qu'i  la  vit  il  fut  adveuglé  de  son  amour  pour  elle  et  la 
commence  tresfort  aymer.  Puis  quant  ensemble  heurent 
demoré  ung  temps  et  qu'i  n'avoient  point  d'enfans,  ung 
jour  de  matin  quant  elle  aloit  a  l'esglise  elle  racontra  au 
chemin  sa  mére  qui  la  salua  doulcement  comme  yl  ap- 
pertenoit  et  luy  dit  :  «  O  ma  fille  treschiére,  comme  te 
a  va  de  mariage,  et  comme  te  plaît  ton  bon  mary  ?  »  a  O 
ce  ma  mére,  »  dit  la  fille,  «  tresmal  m'en  va.  Car  vous 
«  m'avés  donné  ung  ancien  velliard  qui  me  desplait  en 
a  tout  et  par  tout;  pleut  a  Dieu  que  je  ne  fus  morte  a 
«  Feure  qu'on  le  me  donna,  car  j'aymeroie  autant  dor- 
«  mir,  boyre,  mangier  avec  ung  porceau  comme  avec  luy; 
«  pour  quoy  je  ne  le  puis  plus  endurer  ne  ne  me  sçay 
«  plus  contenir,  mais  je  veulx  aymer  ung  aultre.  »  La 
mére  luy  dit  :  «  A  Dieu  ne  plaise  que  tu  le  face;  advise 
«  bien  a  cecy,  car  je  te  dis  que  par  le  temps  que  j'ay  de- 
«  moré  avec  ton  pére  jamais  je  ne  m'entremis  de  faire 
«  telle  chose.  »  «  O  ma  mére,  »  dit  la  fille,  «  ce  ne  fut  pas 
«  merveille  de  vous,  car  en  celluy  temps  tous  deux  estoiés 
«  jeunes  assemblés  et  l'ung  avoit  et  prenoit  plaisir  avec 
«  l'aultre.  Mais  moy  je  ne  puis  avoir  aucuns  plaisirs 
«  corporelx  avec  luy,  car  yl  est  froit  et  immovable  au  lyt 

«  avec  moi.  »  La  mére  voiant  qu'elle  ne  povoit  révoquer 
sa  fille  elle  luy  dit  :  «  Puis  qu'ainsy  est  que  tu  veulx 
«  aymer,  dis  moy  celluy  auquel  tu  es  inclinée.  »  La  fille 
dit  :  «  Je  veulx  aymer  ung  prestre.  »  «  Mieux  te  vaul- 
«  droyt,  »  dit  la  mére,  «  et  a  moins  de  pechié  estre  amie 
«  d'ung  chevalier  ou  d'ung  homme  d'armes  que  d'ung 
«  prestre.  »  «  Non,  ma  mére,  »  dit  la  fille,  «  vous  avés 
«  tort,  et  voicy  la  raison  :  se  je  me  donne  a  aymer  ung 
<(  chevalier  ou  ung  homme  d'armes,  tantost  il  sera  saoul 
«  et  actedié  de  moy  et  soubz  luy  tantost  je  seray  confun- 
»  due,  dont  après  il  me  mespriseroit  ;  mais  y  n'est  pas 
«  ainsy  d'ung  prestre,  car  il  a  aussy  bien  a  garder  mon 
«  honnour  comme  le  sien;  d'aultre  part  les  spirituelx 
sont  plus  loyaulx  a  leurs  amis  que  les  aultres  séculiers.  » 
«  Entens  et  retiens  mon  conseil,  »  dit  la  mére,  «  et  y 
«  t'en  viendra  tout  bien.  Les  anciens  sont  volontiers 
«  cruelx  :  essaye  le  premièrement,  et  se  sans  avoir  peyne 
«  tu  le  peux  évader,  alors  ayme  le  prestre.  »  La  fille  dit  : 
a  Ma  mére,  je  ne  puis  tant  actendre.  »  «  Je  te  prie,  »  dit 
la  mére,  «  soubz  la  confiance  de  Dieu  et  de  ma  bene- 
«  diction  atens  jusques  tu  l'aye  essayé.  »  «  Or  ça,  »  dit 
la  fille,  «  pour  vous  obéir  et  soubz  vostre  bénédiction 
«  je  me  abstiendray  jusques  j'ay  fait  la  preuve.  Mais,  ma 
«  mére,  dites  moy  comment  je  le  doy  prouver  et  esperi- 
«  menter.  »  La  mére  dit  :  «  Tu  scés  qu'il  a  en  son  vergier 
«  ung  arbre  lequel  yl  ayme  fort  ;  taille  le  quant  il  sera 
«  alé  a  la  chace,  et  a  son  retour  fais  le  feu  du  boys  de  cel- 
te luy  arbre,  et  si  te  pardonne  tu  peux  aymer  seurement 
«  le  prestre.  '»  Après  le  conseil  de  sa  mére  la  fille  vint  en 
la  maison  de  son  mary,  a  laquelle  le  mary  dit  :  «  Ou  as  tu 
«  tant  demoré?  »  Elle  respont  :  «  A  l'esglise  j'ay  esté,  la 
«  ou  j'ay  racontré  ma  mére,  avec  laquelle  j'ay  parlé.  »  Et 
ainsy  elle  dissimula  gracieusement.  Après  digner  le  mary 
ala  a  la  chace,  et  la  dame  commanda  au  jardinier  qu'i 
coupast  ung  arbre  de  nouveau  planté,  lequel  son  mary 
aimoit  fort,  en  disant  :  «  Y  fait  ung  grant  vent,  et  mon 

«  mary  tout  froit  viendra  de  la  chace  :  bon  luy  sera  qu'i 
«  treuve  du  feu  pour  se  chaufer.  »  Le  jardinier  dit  :  «  Ma 
«  dame,  certes  je  ne  fairay  pas  cecy  que  vous  dites,  car 
«  je  sçay  que  mon  seigneur  mon  maistre  ayme  plus  cest 
«  arbre  qu'i  ne  fait  tous  les  aultres  du  vergier.  Je  vous 
«  ayderay  bien  a  cuillyr  du  boys  superflus,  mais  cestuy 
«  arbre  je  ne  couperay  point.  »  La  dame  par  grant  courage 
osta  la  eugnye  de  la  main  du  jardinier,  et  de  ses  mains 
coupa  l'arbre,  et  le  boys  fit  porter  par  le  jardinier  en  la 
maison  avec  l'aultre  superflus.  Le  soir  vint  le  sire  de  la 
chace,  qu'avoit  grant  froit.  La  dame  fit  faire  bon  feu  et 
ala  au  devant  de  luy  et  luy  appresta  la  selle  pour  se  seoir 
sus  et  pour  se  eschauffer.  Quant  le  seigneur  heut  un  petit 
esté  et  qu'i  sentit  la  oudeur  de  l'arbre  demanda  son  jar- 
dinier en  disant  :  «  Selon  la  oudeur  que  je  sens  y  me  sem- 
ée ble  que  ce  soit  le  nouveaux  arbres  plantez  qui  brûle 
«  maintenant.  »  ce  Mon  seigneur,  »  dit  le  jardinier,  ce  vous 
«  dites  vérité  :  cestuy  arbre  a  coupé  ma  dame  ma  mais- 
ce  tresse.  »  Le  seigneur  respont  :  «  Ainsy  ne  soit  que  mon 
«  nouveaux  arbre  soit  coupé  de  personne  de  mon  hostel.  » 
Incontinant  la  femme  dit  :  ce  Il  va  ainsy,  mon  seigneur  : 
«  j'ai  cecy  fait,  car  j'ay  veu  le  temps  froit  et  que  vous  es- 
«  tiés  enfroidy,  pour  quoy  j'ay  ordonné  faire  le  feu  de 
«  celle  plante  pour  vostre  consolacion.  »  Cestuy  cheva- 
lier regarda  sa  femme  des  yeulx  transversiers,  et  puis  dit  : 
«  O  femme  mauvaise,  de  Dieu  soie  tu  mauldite  !  Comme 
ce  as  tu  esté  si  ousée  de  couper  celluy  arbre  que  j'avoie 
«  tant  chier  et  lequel  as  bien  cogneu  et  bien  sceu  que 
«  treschiérement  je  le  tenoye?  »  Alors  ceste  dame  com- 
mença a  plorer  et  se  plaindre  en  disant  :  ce  O  mon  sei- 
ee  gneur,  j'ay  cecy  fait  pour  vostre  grant  bien  et  profit,  et 
ce  vous  le  prenés  a  sy  grant  desplaisir  !  O  malheureuse 
«  moy  !  o  doulente  moy  !  »  Mais  quant  le  chevalier  vit  les 
larmes  de  sa  femme  partir  des  yeulx  si  habundamment  et 
qu'il  oyt  ses  plaintes,  il  fut  commus  et  heut  pitié  d'elle  et 
puis  dit  :  ce  Ne  pleure  plus  et  te  prens  garde  de  cy  en 

«  avant  que  tu  ne  me  faces  desplaisir  en  ce  que  j'ayme.  » 
Quant  vint  l'endemain  et  qu'elle  aloit  le  matin  al'esglise, 
elle  racontra  sa  mére  et  se  saluarent  d'ung  acort.  Alors  la 
fille  dit  a  la  mére  :  «  O  ma  mére  bien  amée,  maintenant 
«  je  veux  aymer  le  prestre,  car  j'ay  essayé  mon  seigneur 
«  mon  mary  comme  vous  avés  conseillié,  mais  a  peu  de 
«  lermes  que  j'ay  gecté  yl  m'a  tout  pardonné.  »  «  O  ma 
«  fille,  »  dit  la  mére,  «  puis  que  les  anciens  dissimulent  une 
«  foy,  a  l'aultre  foy  yl  doublent  la  peyne,  pour  quoy  je 
«  conseille  que  tu  le  prouve  encour  une  foy.  »  «  Je  ne 
«  puis,  »  dit  la  fille,  «  pas  tant  actendre.  Car  je  suis  tant 
«  frappée  de  l'amour  de  cestuy  prestre  qu'i  ne  se  porroit 
«  dire  ne  expliquer,  pour  quoy  vous  deussiés  prendre  pi- 
«  tié  de  moy  et  non  pas  me  donner  dilacion  et  conseillier 
«  que  plus  j'actende.  »  La  mére  dit  :  «  Par  l'amour  filiale 
«  que  j'ay  en  toy,  essaye  le  encoures  une  foy,  et  pour  la 
«  bénédiction  de  ton  pére  obtenir;  et  se  tu  passes  sans  in- 
«  crepation  et  redargution,  au  nom  de  Dieu  ayme  le  pres- 
«  tre.  »  «  En  vérité,  »  dit  la  fille,  «  c'est  une  griesve 
«  peyne  a  moy  tant  actendre.  Touteffoys  pour  la  benedi- 
«  cion  de  mon  pére  je  le  prouveray  encoures  une  foyz, 
«  mais  dites  moy  comment  je  dois  faire.  »  La  mére  dit  : 
«  Je  te  diray  comment.  Tu  scés  qu'il  a  ung  petit  chien 
«  lequel  il  ayme  fort,  pour  ce  qu'il  chace  bien  et  qu'i 
«  garde  sa  couche.  En  sa  présence  prens  le  chien  et  le 
«  giecte  contre  le  mur  de  sy  grant  courage  et  sy  acertes 
«  que  tu  le  fasses  morir,  et  se  alors  tu  peux  éviter, 
«  ayme  hardiement  le  prestre  comment  j'ay  dit.  »  La 
fille  dit  :  «  Je  fairay  tout  selon  vostre  conseil,  car  y  n'est 
«  fille  vivant  au  monde  qui  plus  désire  la  benedicion 
«  de  son  pére  et  de  sa  mére  que  je  fais.  »  Et  en  disant  a 
Dieu  a  sa  mére  elle  vint  en  la  maison  de  son  mary  ou  elle 
passa  celluy  jour  a  grant  importunité  de  courage  jusques 
fut  vespre.  Quant  y  fut  nuyt,  le  lyt  couvert  de  purpre  et 
de  soye  fut  apresté,  et  le  chevalier  l'aultre  foyz  se  seoit 
près  du  feu.  Le  chien  que  le  seigneur  aymoit,  selon  la 

coustume,  monta  sur  le  Jyt,  lequel  elle  prist  par  les  deux 
piés  et  puis  par  ung  courage  furieux  contre  le  mur  le  gecta 
sy  rudement  comme  elle  peut,  tellement  qu'elle  luy  rom- 
pit le  cerviaul  de  la  teste.  Le  chevalier  cecy  voyant  fort 
indigné  contre  elle  et  grandement  corroucé  luy  va  dire  :  «  O 
«  faulce  et  cruelle  femme,  entre  toutes  desloyale,  comme 
«  a  peu  soustenir  ta  nature  de  faire  ung  tel  oultrage  a 
«  ungpetit  chien  sy  deliqué,  plaisant,  et  a  moytant  amia- 
«  ble,  et  tu  l'as  excervellé!  »  Geste  femme  commence 
plourer  et  lamenter  en  disant  :  «  Sire,  n'avés  vous  pas  veu 
«  nostre  lyt  sy  précieux  et  bien  adorné  ?  et  celluy  chien  te- 
«  noit  de  la  fange  et  l'a  tout  souillé  et  deturpé.  »  Le 
sire  respont  :  «  Tu  scés  bien  et  as  bien  cogneu  que  j'ay 
«  mieux  aymé  le  chien  que  le  lyt.  »  Quant  elle  ouyt  cecy 
elle  ploura  plus  fort  en  disant  :  «  O  doulente  moy  !  a  la 
«  malheure  fus  je  onques  née  !  Tout  ce  que  je  fais  pour 
«  le  meillieur  on  le  prent  tout  pour  le  piz.  »  Le  chevalier 
ne  pouvoit  souffrir  les  pleurs  de  sa  femme,  pour  ce  qu'i 
l'amoit;  et  luy  dit  :  «  Ne  pleure  plus,  car  je  te  perdonne; 
«  mais  garde  toy  de  cy  en  avant  de  plus  tant  me  desplaire  : 
«  je  te  le  conseille.  »  Et  sur  ce  alérent  dormir.  Le  matin 
quant  elle  fut  levée  elle  s'en  ala  a  l'esglise  ou  elle  trouva 
sa  mére  et  après  qu'elle  fut  saluée  elle  dit  :  «  O  ma  mére, 
«  maintenant  je  veulx  aymer  le  prestre,  car  desja  deux 
«  foys  j'ay  prouvé  mon  mari,  et  yl  m'a  tousjour  supporté  en 
«  mes  offenses.  »  «  O  ma  fille,  »  dit  la  mére,  «  y  n'est  cru- 
ce  délité  sus  la  mauvatié  d'ung  homme  veilliard  ;  je  con- 
«  seille  que  tu  l'essaie  encour  une  foy.  »  La  fille  dit  :  «  Vous 
«  laborés  en  vain.  Se  vous  sçaviés  comme  et  quante  foys  je 
«  soustiens  doulours  pour  l'amour  de  cestuy  prestre,  vous 
«  moy  fairiés  aide  a  accomplir  mon  désir  quant  vous 
«  m'aymeriés.  »  «  Escoute  moy,  »  dit  la  mére,  «  ceste  foy, 
«  et  jamais  je  ne  t'empesche.  Tu  scés  bien  que  tu  es  alec- 
«  tée  du  lac  de  mes  mamelles,  et  quant  je  t'enfantay  je 
«  souffriz  grans  douleurs  et  oppressions  incredibles  pour 
«  toy  ;  par  toutes  ces  passions  je  te  ammonète  que  tu  ne 

«  me  dédies  de  ma  demande.  Et  fais  veul  a  Dieu  que  ja- 
«  mais  je  ne  te  empecheray  ne  ne  toy  devieray  de  ton 
«  vouloir.  »  La  fille  fort  contrainte  dit  :  «  Non  obstant 
«  que  de  vous  croire  me  soit  tresgriéve  peyne  et  grant 
«  desplaisir  de  me  abstenir  si  long  temps  de  l'amour  du 
«  prestre,  touteffoys  pour  les  monicions  et  adjuracions 
«  que  vous  m'avés  faites,  et  pource  que  vous  avés  voué  de 
«  non  jamais  a  moy  contredire,  dites  moy  maintenant 
«  comme  et  en  quoy  je  le  dois  essayer,  et  je  le  fairay  en- 
k  coures  une  foyz.  »  La  mére  dit  :  «  Entens,  ma  fille  :  je 
«  sçay  que  ceste  dimenche  venant  yl  nous  doit  tous  inviter 
«  et  donner  a  digner,  la  ou  sera  ton  pére  et  moy  et  les  plus 
«  nobles  de  toute  la  cité.  Alors  que  tu  seras  a  table  et 
«  que  les  viandes  seront  posées,  mest  ung  clos  en  la  tuaille 
«  secrètement,  et  puis  fais  semblant  que  tu  as  oblié  ton 
«  cutiaul  et  dis  ainsy  :  Advisés  comme  j'ay  courte  me- 
«  moire,  j'ay  laissé  mon  cutiaul  en  ma  chambre  ;  et  puis 
«  te  liéve  subitement,  et  en  tirant  oultre  fais  que  toutes 
«  les  viandes  tombent  a  terre  ;  et  alors  se  tu  peux  éviter 
«  ceste  offense  sans  peyne,  je  fais  veul  a  Dieu  que  de  cy 
«  en  avant  je  ne  t'empescheray  de  faire  ton  plaisir.  »  La 
fille  dit  :  «  Je  le  fairay  sans  faillir.  »  Et  sus  ce  chescune 
personne  s'en  ala  en  son  mengnage.  Tantost  vint  le  jour 
de  la  feste,  et  fut  fait  et  apresté  cestuy  digner,  ou  furent 
les  dessus  nommez  comme  la  mére  avoit  dit.  Les  tables 
furent  mises,  les  viandes  furent  posées,  les  gens  furent  as- 
siz,  et  fut  la  fille  assise  sus  une  chaiére  a  l'opposite  des 
aultres  en  lieu  d'apparessance.  Et  quant  la  table  fut  bien 
parée  et  assortie  de  viandes  et  aultres  choses  nécessaires 
comme  yl  appertenoit,  la  fille,  dame  de  la  maison,  a 
haulte  voix  va  dire  :  «  Sainte  Marie  !  que  j'ay  peu  de  me- 
«  moire  !  j'ay  laissé  mon  cutiaul  en  ma  chambre,  lequel 
«  me  fault  avoir.  »  Et  puis  se  leva  impétueusement,  et 
tira  la  tuaille,  et  tombarent  a  terre  toutes  les  viandes  et 
vaselle  qu'estoient  sus  la  table.  Entre  les  aultres  le  che- 
valier fut  le  plus  corroucé  et  mal  content  en  son  courage, 

mais  ilz  dissimula  pour  la  vergoigne  qu'il  eut  de  sa  femme. 
Et  puis  fit  aporter  une  aultre  mappe  blanche  et  necte  et 
d'aultres  viandes,  et  puis  a  toute  joyeuseté  et  bon  visage 
yl  sollicita  tous  les  assister!  s  de  boyre,  mangier  et  faire 
grant  chiére,  tellement  que  par  luy  ylz  furent  tous  con- 
soulés.  Après  digner  les  hommes  et  femmes  le  remarcia- 
rent,  et  puis  chescun  s'en  ala  en  son  repaire.  Quant  vint 
le  matin  le  chevalier  ala  a  la  messe,  laquelle  estre  oye  s'en 
ala  au  barbier  et  luy  dit  :  «  Maistre,  estes  vous  rien  espers 
«  de  faire  seignées  et  de  minuer  le  sang  de  toutes  les  vey- 
«  nés  que  je  vous  diray?  »  «  Sire,  »  dit  le  barbier,  «  j'en 
«  suis  bien  et  bon  ouvrier  de  traire  sang  de  toutes  les  vey- 
«  nés  que  vous  me  serés  nommer  du  corps  humain.  »  Le 
chevalier  dit  :  «  De  ce  suis  je  bien  contens;  je  voy  de- 
ce  vant,  viens  après  moy  en  ma  maison.  »  Quant  yl  fut 
en  la  maison,  il  entra  en  la  chambre  et  ala  près  du  lyt  ou 
estoit  encores  la  dame  couchée,  a  laquelle  yl  dit  :  «  Liéve 
«  toy  hactivement.  »  «  Pour  quoy?  »  dit  la  dame;  «  en- 
te coures  ne  sont  pas  neuf  heures.  »  Luy  respont  :  «  Y  te 
«  fault  lever  a  ceste  heure,  car  tu  as  besoing  de  minuer  le 
«  sang  et  de  te  saignier  aux  deux  bras.  »  «  O  mon  sei- 
«  gneur,  »  dit  la  dame,  «  que  voulés  vous  faire  ?  car  on- 
ce ques  je  ne  fus  saignée  ne  minuée  de  sang,  mais  corn- 
et ment  se  doit  ce  faire  ?  »  «  Tu  dis  vérité,  »  dit  le  mary, 
«  et  pour  celle  cause  es  tu  toute  folle.  Ne  te  souvient  y 
ce  pas  que  tu  me  fys  premièrement,  quant  tu  me  coupas 
ce  mon  arbre  que  j'avoie  tant  chier?  secundement  que  tu 
«  me  occist  mon  petit  chien?  et  tiercement  hyer  publi- 
ée quement  devant  les  gens  estans  a  table  tu  me  hontas  et 
ce  visiblement  me  fis  grant  vergoigne.  Et  se  je  actendoie 
ce  la  quarte,  perpétuellement  de  toy  je  seroie  confus.  Et 
«  j'ay  advisé  que  cecy  vient  de  la  imperfection  de  ton 
ce  sang,  pour  quoy  je  veulx  faire  yssir  hors  la  corruption 
ce  qu'i  est,  affin  que  plus  n'a  moy  n'a  toy  ne  faces  honte 
ce  ne  vergoigne.  »  Alors  fit  faire  ung  bon  feu,  et  elle  plou- 
roit  et  les  mains  levoit  contre  le  ciel  en  luy  disant  :  ce  O 

«  mon  seigneur,  prenés  pitié  demoy;  ayés  miséricorde 
«  de  moy.  »  «  Ne  demande,  »  dit  le  seigneur,  ce  a  personne 
«  miséricorde.  Car  par  la  miséricorde  que  Dieu  a  fait,  se 
«  incontinant  tu  n'estens  le  bras,  je  verray  du  sang  qui  est 
«  au  plus  près  du  cueur.  Advise  toy  et  considère  quans 
«  maulx  tu  m'as  fais.  »  Elle  estendit  le  bras  contre  le  feu. 
Puis  dit  le  seigneur  au  barbier  :  «  Fier  fort  et  parfon- 
«  dément,  aultrement  tu  recepvras  ung  copt  de  poingn.  » 
Le  barbier  frappa  la  veyne  tellement  que  le  sang  yssit 
habondamment  et  ne  permist  point  que  on  l'estancha 
jusques  yl  vit  qu'elle  mua  couleur.  Cecy  estre  fait,  le  che- 
valier dit  :  «  Lye  celluy  bras,  et  ouvre  la  veyne  de  l'aul- 
«  tre.  »  Elle  cria  et  dit  :  «  O  mon  seigneur,  ayez  pitié 
«  de  moy,  aultrement  vous  veez  bien  que  je  meurs.  » 
«  Tu  devoye,  »  dit  le  chevalier,  ce  bien  cogiter  avant  que 
«  tu  me  feisses  ces  trois  sy  grandes  injures.  »  Alors  elle 
estendit  l'aultre  bras  senestre,  et  fit  yssir  de  sang  large- 
ment et  jusques  autant  qu'elle  mua  plus  fort  couleur, 
puis  dit  le  chevalier  au  barbier  :  «  Lye  maintenant  le 
«  bras.  »  Puis  dit  a  sa  femme  :  «  Va  maintenant  en  ton 
«  lyt,  et  estude  de  t'emmender  de  cy  en  avant;  aultre- 
«  ment  je  te  fairay  saillir  le  sang  de  ton  cueur.  »  Cecy 
estre  fait,  le  chevalier  guerdonna  le  barbier  et  puis  s'en 
ala.  La  dame  fut  prise  par  la  chambrière  pour  la  mener 
tout  bellement  soubz  le  bras  jusques  a  son  lyt,  mais  ce 
fut  a  grant  peyne,  car  a  peu  de  fait  qu'elle  ne  fut  morte. 
Quant  elle  fut  au  lyt  bien  débilitée,  elle  dit  comme  elle 
peut  a  la  chambrière  :  «  Va  incontinent  a  ma  mère  et  luy 
«  dis  qu'elle  viegne  a  moy  avant  que  je  meure.  »  Quant 
la  mère  sceut,  elle  vint  prestement  a  la  fille,,  laquelle  dit 
a  sa  mère  quant  elle  l'entendit  :  «  O  ma  doulce  et  chiére 
«  mère,  je  suis  quasi  morte,  car  j'ay  tant  perdu  de  mon 
«  sang  que  je  croy  qu'i  m'en  fauldra  morir.  »  ce  Ne  te  dis 
«  je  pas,  »  respont  la  mère,  «  que  les  hommes  vieux  sont 
«  grandement  cruaulx  et  fort  subtilz  pour  ce  vengier 
ce  des  injures  que  on  leur  fait?  mais  dis  moy  maintenant 

«  se  tu  veulx  estre  amoureuse  du  prestre.»  La  fille,  qu'es- 
toit  de  son  premier  propos  bien  refroydée,  dit  a  sa  mére  : 
«  Le  dyable  puisse  confondre  le  prestre!  ne  m'en  parlés 
«  plus,  car  jamais  aultre  n'aymeray  que  mon  mary.  » 

Ainsy  le  maistre  mist  fin  a  son  exemple  et  dit  a  l'empe- 
reur :  «  O  sire,  avés  vous  ouy  et  entendu  ce  que  j'ay 
dit?  »  L'empereur  dit  :  «  Ouy,  très  a  plein,  et  entre  tou- 
tes les  narracions  que  j'ay  ouy,  ceste  cy  est  tresbonne.  Et 
advise  bien  que  ceste  jeune  femme  fit  trois  grans  maulx  a 
son  mary,  et  ne  doubte  point  que  se  yl  eut  actendu  le 
quart  qu'i  se  fut  trouvé  malvenus  et  confus.  »  «  Je  vous 
conseille  a  cestuy  propos,  »  dit  le  maistre,  «  que  de  cy  en 
avant  vous  vous  gardés  de  vostre  femme  affin  que  par 
elle  mal  et  inconveniens  ne  vous  adviegne.  Car  je  vous 
affie  que  se  par  ses  paroles  vous  faites  morir  vostre  seul 
filz  vous  cognoistrés  après  le  barast  de  la  matière,  don 
après  vous  vous  repentirés  tous  les  jours  de  vostre  vie.  » 
«  En  vérité,  »  dit  l'empereur,  «  mon  filz  ne  prendra  point 
mort  pour  cestuy  jour.  »  «  Grâces  et  marcys,  »  dit  le 
maistre,  «  quant  yl  vous  plait  pardonner  la  mort  a 
vostre  filz  pour  amour  de  moy  a  l'exemple  que  j'ay  narré.» 


La  vc  narration  de  la  royne  'pour  faire  morir  l'enfant  a 
l'exemple  de  la  tour  de  Romme  ou  estoient  les  y  ma- 
ges donnans  signes  des  provinces  qui  se  rebelloicnt 
contre  les  Romains,  laquelle  tour  tomba  par  la  conçu- 
piscence  de  V empereur  qu  en  prist  la  mort  en  beuvant 
l'or  fondu.  Le  ixe  chapitre. 

Plus  que  jamais  fut  dolente  la  royne  quant  elle  enten- 
dit que  le  filz  de  l'empereur  n'estoit  pas  mort.  Et  par  une 
couverte  mavaitié  elle  vestit  de  ses  roubes  les  plus  pré- 
cieuses, puis  fit  aprester  le  charriot,  feingnant  et  dissimu- 

lant  qu'elle  s'en  veuloit  aler  en  son  pais,  veu  qu'elle  avoit 
esté  tant  souventeffoys  demosquée  et  mesprisée  aux  pro- 
messes de  son  mary  et  qu  elle  n'en  avoit  point  de  ven- 
gance.  Quant  les  officiers  de  la  justice  cogneurent  l'entre- 
prise, ylz  le  dirent  a  Pempereur,  comment  la  royne  estoit 
disposée  de  s'en  aler  en  son  pais.  Et  si  tost  que  l'empereur 
le  sceut  yl  tint  a  elle  et  luy  dit  :  «  O  ma  dame,  que  veulx 
tu  faire?  je  suis  bien  depeeu  en  toy,  car  je  me  fioye  et 
avoye  ferme  créance  que  pour  la  grant  amour  que  j'avoie 
en  toy  que  tu  ne  dévoie  serchier  au  monde  aultre  conso- 
lacion  que  d'estre  en  ma  compagnie.  »  «  Tu  dis  vray,  » 
respont  elle,  «  et  c'est  la  cause  principale  pour  quoy  je 
m'en  voys,  car  j'ayme  mieulx  ouyr  ta  confusion  et  ta 
mort  que  de  Ja  veoir;  car  sans  nulle  doubte  je  cognois 
que  tu  prens  sy  grant  plaisir  de  ouyr  ces  maistres  qu'i 
t'en  prendra  comment  une  foys  fit  a  Octoviain  l'empereur 
et  grant  César  de  Romme,  qui  fut  sy  convoiteux  que  les 
nobles  de  l'empire  l'enterrarent  tout  vif  et  luy  emplirent 
la  gorge  d'or  fondu.  »  «  O  ma  chiére  dame,  »  dit  l'empe- 
reur, «  laisse  ton  entreprise,  car  tu  ne  le  peux  faire  sans 
nostre  deshonnoeur  et  grant  vitupère.  »  Elle  respont  : 
«  Yl  est  bien  vérité  que  la  culpe  n'est  pas  vostre,  mais 
comment  l'entendés  vous?  ne  m'avés  vous  pas  promis 
pluseurs  foys  que  vostre  filz  prendroit  la  mort,  et  yl  vit 
encores  !  pour  quoy  jamais  je  ne  adjouteray  foy  en  parole 
que  vous  diés.  »  L'empereur  dit  :  «  Ma  dame,  n'apartient 
yl  pas  a  l'empereur  pour  faire  son  devoir  qu'i  dispute  et 
examine  le  cas  qu'on  luy  mest  devant  avant  qu'i  face  au- 
cune exequucion  ?  et  spécialement  au  cas  de  mon  filz  uni- 
que, contre  lequel  ne  fault  pas  ainsy  de  subit  donner  sen- 
tence pour  morir.  Pour  quoy  je  te  prie  que  tu  me  dis 
quelque  chose  moien  laquelle  je  me  puisse  gouverner  a 
honnour  et  salut,  car  c'est  une  chose  tresmal  advenant  a 
ung  empereur  et  roy  de  jugier  folement  et  sans  vraye  oc- 
casion. »  «  Volentiers,  »  dit  la  dame  :  «  je  vous  veulx 
narrer  ung  notable  exemple  a  celle  fin  que  vous  ne  soiez 

plus  tant  convoiteux  d'ouyr  et  exaulcer  ces  mais  très.  » 
Puisconmença  a  narrer  en  ceste  manière  : 

«  Octoviain  César,  grant  empereur  de  Romme,  régna  (virgilius) 
long  temps  et  fut  tresriche  et  convoiteux,  et  sus  tout  il 
aymoit  d'avoir  de  For.  En  son  temps  les  Romains  firent 
pluseurs  guerres  et  maulx  a  maintes  nacions,  tellement 
que  pluseurs  royaulmes  se  commurent  contre  les  Ro- 
mains. En  celluy  temps  estoit  a  Romme  maistre  Virgile 
qui  sourmontoit  en  sciences  tous  les  sachans.  Les  Ro- 
mains le  prièrent  que  par  son  art  et  sa  science  il  com- 
posa quelque  chose  moien  laquelle  il  fussent  assortis 
contre  leurs  ennemis.  Cestuy  Virgile  par  son  art  fit  faire 
une  tour  et  en  l'ault  de  la  tour  il  fit  faire  tant  d'ymages 
comme  il  avoit  au  monde  de  provinces.  Et  au  mylieu 
fit  une  ymage  laquelle  tenoit  une  pomme  d'or  en  sa 
main,  et  chescune  des  aultres  ymages  tenoit  en  sa  main 
une  clochète,  et  estoit  tornée  contre  la  province,  c'est  as- 
savoir celle  laquelle  luy  estoit  assignée.  Et  quanteffoys 
aucune  province  se  vouloit  rebeller  contre  les  Romains, 
celle  ymage  se  retornoit  et  la  clouchète  sonnoit  et  puis 
après  toutes  les  aultres  ymages  a  tout  leur  clouchètes 
sonnoient.  Quant  les  Romains  entendoient  l'affaire,  ilz 
se  mectoient  en  armes  et  de  tout  leur  pouvoir  faisoient 
qu'il  avoient  dominacion  sus  celle  province,  tellement 
que  province  du  monde  ne  pouvoit  secrètement  rien 
entreprendre  contre  les  Romains;  car  par  avant  il  en  es- 
toient  advertis  et  sus  ce  se  mectoient  en  point.  Puis 
après,  »  dit  la  dame,  «  cestuy  maistre  Virgile  fit  faire  a 
Romme  pour  la  consolacion  des  pouvres  ung  feu  qui 
tous  jours  alumoit  et  chauffoyt.  Et  près  de  cestuy  feu 
fit  venir  et  sortir  deux  fontaynes  :  l'une  estoit  chaude, 
ou  les  povres  se  baignoyent,  et  l'aultre  froide,  de  la- 
quelle ilz  bevoyent.  Et  entre  le  feu  et  les  fontaynes  fit 
une  ymage  laquelle  se  tenoit  droite  et  avoit  escript  au 
front  :  «  Celluy  qui  cy  me  frappera  De  moy  vengier 
«  tantost  sera.  »  Et  en  ce  lieu  l'ymage  demora  pluseurs 

ans.  Ung  jour  vint  ung  clerc  lequel  cogitoit  entre  soy, 
après  qu'i  lyt  celle  escripture,  quelle  vengance  celle 
y  mage  porroit  prendre  de  celluy  qui  la  frapperoit,  et 
disoit  :  «  Je  crois  que  se  quelcun  te  donnoit  sy  grant 
«  copt  que  tu  tombasses  a  terre,  que  soubz  tes  piez  il 
«  trouveroit  ung  grant  trésor,  et  pour  tant  que  tu  ne 
«  tombes  et  que  le  trésor  ne  se  treuve  cecy  est  mis  en 
«  escript.  »  Et  puis  cestuy  clerc  convoiteux  de  ce  qu'i 
pensoit  donna  sy  grant  copt  a  l'ymage  quelle  tomba,  et 
incontinant  le  feu  fut  desteinct  et  perdus  et  les  deux 
fontaynes  fallirent,  et  n'y  trouva  point  de  trésor.  Quant 
les  povres  virent  que  tout  fut  perdu  vont  dire  d'une 
voix  :  «  Mauldit  soit  éternellement  Qui  pour  sa 
«  faulce  convoitise  L'ymage  destruyt  faulcement  Qu'a 
«  nous  estoit  sy  fort  propice.  »  Après  cecy  furent 
trois  roys  qu'estoient  fort  opprimés  des  Romains,  les- 
queux  se  mirent  ensemble  et  délibérèrent  par  conseil 
comme  ilz  se  porroient  vengier  des  Romains  lours  grans 
adversaires,  et  dirent  aucuns  de  eux  :  «  Nous  labo- 
«  rons  en  vain,  car  durant  le  temps  que  celle  tour  sera 
«  a  Romme  ou  sont  ces  ymages  nous  ne  porrons  venir 
«  a  bout  encontre  eux.  »  Puis  a  cecy  se  levèrent  quatre 
chevaliers  et  dient  en  ceste  manière  aux  roys  :  «  Nous 
«  avons  cogité  et  advisé  et  heu  conseil  comme  nous 
«  porrons  destruyre  la  tour  et  les  ymages,  et  pour  cecy 
«  faire  nous  nous  mectrons  en  dangier  de  morir,  se  vous 
«  voulés  faire  et  supporter  la  despense  nécessaire.  »  Les 
roys  demandèrent  quelle  despense  fauldroit  faire.  Hz 
respondirent  :  «  Il  nous  fauldroit  avoir  quatre  ton- 
neaulx  pleins  d'or.  »  «  Prenés  de  l'or  ce  que  vous  dites,  » 
respondirent  les  roys,  «  et  acomplissez  vostre  entre- 
ce  prise.  »  Les  quatre  chevaliers  prirent  ces  quatre  ton- 
neaulx  d'or  et  vont  contre  Romme.  Puis  vont  espan- 
chier  et  couvrir  l'un  des  tonneaulx  de  nuyt  en  terre 
devant  l'une  des  portes  de  Romme,  l'aultre  devant  la 
secunde,  l'aultre  devant  la  tierce,  et  l'aultre  devant  la 

quarte  porte.  Cecy  estre  fait,  le  matin  entrarent  en  la  cité, 
puis  a  heure  deuhe  et  convenable,  que  l'empereur  aloit 
a  l'esbat,  la  ou  estoit  habondance  de  gens,  se  vindrent  a 
luy  présenter  en  luy  faisant  la  révérence  comme  il  apper- 
tenoit.  Quant  l'empereur  les  vit  ainsy  d'une  sorte,  il  leurs 
dit  :  «  Don  estes  vous  et  de  quel  estât?  et  quelles  scien- 
«  ces  avés  vous?  »  Ils  respondirent  :  «  Sire,  nous  som- 
«  mes  d'ung  pais  bien  long  d'ycy,  et  nostre  science  est 
«  que  nous  sommes  dyvins,  et  sy  parfais  qu'i  n'est  rien 
ce  perdu  ne  mussé  que  nous  ne  trouvons  moien  les  son- 
ce  ges  qui  se  fairont.  Et  nous  avons  ouy  parler  de  vostre 
«  haulte  seigniorie  et  grande  preudomye,  pour  quoy 
ce  nous  sommes  venus  a  vous  pour  sçavoir  se  vous  avés 
«  rien  mestier  de  nous  ne  de  nostre  science.  »  ce  Ger- 
ce tes,»  dit  l'empereur,  ce  je  vous  mectray  en  euvre,  et  prou- 
«  veray  cella  que  vous  sçavés;  et  se  je  vous  trouve  certains 
ce  et  véritables,  vous  aurés  beaucopt  de  biens  et  d'onnours 
ce  de  ma  part.  »  ce  Sire,  »  respondent  ces  chevaliers,  «pour 
«  nostre  guerdon  nous  ne  demandons  senon  la  moitié 
ce  de  ce  que  nous  trouverons.  »  ce  J'en  suis  contens,  »  dit 
l'empereur.  Puis  sus  ceste  matière  il  heurent  pluseurs 
lengages  ensemble.  Quant  vint  sus  la  nuyt  que  l'empe- 
reur se  disposoit  d'aler  dormir,  l'un  des  quatre  dit  : 
ce  Sire,  sy  vous  plaît,  le  plus  ancien  de  nous  quatre  son- 
cc  géra  ceste  nuyt,  et  puis  le  tiers  jour  nous  vous  denun- 
«  cerons  le  songe.  »  L'empereur  dit  :  «  Je  suis  contens  -, 
ce  aies  avec  la  bénédiction  de  Dieu.  »  Sur  ces  paroles 
il  s'en  alérent  joyeusement,  fort  contens  de  leur  appoin- 
tement,  et  passèrent  toute  celle  nuyt  en  grant  joye  et 
trufferies  soubz  l'espérance  de  obtenir  a  leur  propos  ce 
pour  quoy  il  estoient  allé  celle  part.  Le  tier  jour  au 
matin  vindrent  a  l'empereur,  et  dit  le  premier  :  ce  Sire 
«  empereur,  sy  vous  plait  aler  avec  nous  a  la  porte  de 
«  la  cité  la  bien  près,  je  vous  monstreray  de  l'or  sy 
«  largement  qu'on  en  porra  emplir  ung  tonneaul 
«  qu'est  la  posé  de  long  temps.  »  «  J'en  suis  contens,  » 

dit  l'empereur,  «  et  tresvolentiers  je  veux  sçavoir  se 
«  vous  dites  vérité.  »  Quant  ylz  furent  au  lieu,  il  des- 
couvrarent  For  qu'estoit  la  posé  par  eux.  L'empereur 
cecy  voiant  fut  tresjoyeux  de  celluy  or,  auxqueux  il 
laissa  leur  part.  Le  second  dit  :  ce  Sire  empereur,  je 
songeray  ceste  nuyt.  »  L'empereur  dit  :  «  Je  prie  a  Dieu 
qu'i  te  doint  bien  songier  et  a  proffit.  »  Le  lendemain 
il  alérent  en  la  secunde  porte  et  trouvarent  le  secund 
tonneaul  d'or,  duquel  il  eust  sa  part  comme  du  premier. 
Semblablement  fit  le  tier  et  le  quart,  de  quoy  Pempe- 
reur fut  merveillieusement  joyeux  en  disant  :  «  Jamais 
«  ne  furent  veu  ne  cogneu  divins  sy  seurs  ne  sy  verita- 
«  bles  comme  ces  quatre  sont.  »  Cecy  estre  fait,  ces 
hommes  d'une  voix  dient  a  l'empereur  :  «  Sire,  vous 
«  avés  veu  comme  l'un  après  l'autre  a  veu  et  fait  son 
«  songe,  lesqueux  sont  estés  prouvés  véritables.  Mais 
«  sy  vous  plait  ceste  nuyt  songerons  tous  ensemble,  et 
ce  nous  entendons  vous  révéler  une  grande  multitude 
«  et  quantité  d'or  et  de  trésor.  »  L'empereur  dit  : 
«  Dieu  vous  doint  bien  songier,  qu'a  moy  et  a  vous 
«  soit  profitable.  »  Le  matin  après  vindrent  tous  quatre 
a  l'empereur  faisans  chiére  lye  et  joyeuse  manière  et  luy 
dirent  :  ce  Sire,  nous  vous  aportons  et  denunçons  bon- 
ce  nés  nouvelles  ;  car  ceste  nuyt  en  nostres  songes  nous 
«  sont  esté  révélés  sy  grans  et  innumerables  trésors  que 
«  se  vous  permectés  qu'on  les  serche  vous  serés  sy  tres- 
ce  riche  et  puissant  qu'en  ce  monde  n'aura  point  a 
ce  vous  semblable.  »  L'empereur  joyeux  des  nouvelles 
dit  :  ce  Mais  ou  devés  vous  trouver  sy  grant  trésor?  »  Il 
respondirent  :  ce  Soubz  le  fundement  de  la  tour  ou  sont 
ce  les  ymages.  »  ce  Ja  a  Dieu  ne  plaise,  »  dit  l'empereur, 
«  que  je  face  demollyr  et  abatre  la  tour  ou  sont  les  yma- 
ee  ges  pour  avoir  de  l'or;  car  par  les  signes  et  revela- 
«  cions  desdites  ymages  nous  sommes  advisez  etpourveu 
«  contre  nostres  ennemis.  »  ce  O  sire,  »  dient  les  dyvins, 
«  ne  nous  avés  vous  pas  trouvé  en  vérité  et  fidélité?  » 

«  Ouy  certes,  »  dit  Fempereur.  «  Or  entendes,  »  font 
ilz  :  «  nous  trouverons  le  trésor  de  nostres  propres 
«  mains  sans  gaster  ne  la  tour  ne  les  ymages.  Et  est  chose 
«  expédient  que  cecy  se  face  par  nous  et  de  nuyt  pour 
«  obvier  a  la  murmuracion  et  bruyt  du  peuple,  affin 
«  que  vous  ne  tombez  en  leur  indignacion  et  sembla- 
«  blement  pour  ce  qu'i  ne  preignent  et  emportent  le 
«  trésor  quant  y  seroit  révélé  et  descouvert.  »  «  Au 
«  nom  de  Dieu  et  soubz  la  sainte  benedicion,  alés  et 
«  faites  vostre  entreprise,  et  demain  le  matin  je  vien- 
«  dray  a  vous.  »  Cecy  estre  dit,  tresjoyeux  s'en  alérent 
a  leurs  logis.  Celle  nuyt  furent  mis  en  la  tour  et  tres- 
hactivement  rompirent  le  fondement  de  la  tour.  Et  puis 
bien  matin  montèrent  sus  leurs  destriers  et  grans  cour- 
siers, et  legiérement  et  a  grant  joye  s'en  alérent  en  leur 
pais;  mais  avant  qu'i  fussent  hors  des  confins  de  Romme 
la  tour  tomba.  Lendemain  que  la  tour  fut  tombée  et 
qu'i  vint  assavoir  aux  senatours  de  Romme,  grant  bruyt 
et  grans  pleurs  se  firent  par  Romme,  et  meismement 
des  sénateurs  et  aultres  sages  et  grans  seigneurs.  Incon- 
tinant  vindrent  les  sages  satrapas  a  Fempereur  et  luy 
dient  :  «  O  sire,  que  veult  dire  que  nostre  tour  est  tom- 
«  bée,  par  laquelle  nous  avions  revelacions  pour  nous 
«  garder  de  nostres  ennemis?  »  «  Y  sont  venus,  »  dit 
Fempereur,  «  quatre  trompeurs  qui  se  disoient  divins, 
«  et  qu'i  n'estoit  trésor  celé  qui  ne  trouvassent.  Et 
«  vont  dire  et  affermer  que  soubz  le  fondement  de  la 
«  tour  avoit  ung  tresgrant  trésor,  lequel  trésor  ilz  sça- 
«  roient  trouver  et  prendre  sans  faire  domage  a  la  tour 
«  ne  aux  ymages.  Je  les  ay  creuz,  et  en  ceste  faczon  ilz 
«  m'ont  depceu.  )>  Les  sages  dirent  a  Fempereur  : 
«  Vous  avés  tant  désiré  For  et  les  trésors  que  par  vostre 
«  convoitise  nous  sommes  destruys,  mais  vostre  cupi- 
a  dité  vous  tournera  sus.  »  Et  après  peu  de  conseil  ilz 
prirent  cestuy  empereur  et  le  menarent  au  lieu  dedens 
Romme  nommé  Capitoille,  ou  en  fait  justice  des  mal- 

faiteurs,  et  la  firent  fondre  une  bonne  quantité  cTor,  et 
puis  tout  buylliant  luy  mirent  en  la  gorge  et  par  sus  le 
dos  en  disant  :  «  Devoir  de  l'or  as  heu  grant  soif,  Pour 
«  tant  de  Tor  maintenant  boy.  »  Et  puis  tout  vif  l'ense- 
vellirent.  Avant  qu'i  fut  long  temps  les  ennemis  vin- 
drent  contre  les  Romains,  lesqueux  par  guerre  furent 
destruys. 

«  O  mon  seigneur,  »  dit  la  royne,  «  m'avés  vous  bien 
entendue?  »  «  Ouy,  »  fait  il,  «  et  bien  a  plein.  »  «  La 
tour  et  les  ymages,  »  dit  elle,  «  c'est  vostre  corps  avec 
vostres  cinq  sens  naturelz  :  le  temps  que  vous  vivés 
nul  ne  ouse  molester  vostre  peuple.  Vostre  filz  cecy 
voyant  avec  ses  maistres  a  trouvé  comme  par  faulces 
narracions  il  vous  porra  destruyre,  car  vous  estes  tropt 
convoiteux  de  les  ouyr,  tellement  qu'i  rompront  le  fon- 
dement de  vostre  tour  et  tomberont  les  ymages  qui  sont 
les  sens  naturel.  Et  puis  quant  ilz  vous  sentiront  ainsy 
assocté  ilz  vous  occirront  et  vostre  filz  obtiendra  vostre 
royaulme.  »  «  En  vérité,  »  dit  l'empereur,  «  tu  m'as  re- 
cité ung  bon  exemple,  don  je  te  jure  qu'on  ne  me  faira 
pas  ainsy  comme  se  dit  de  la  tour,  car  mon  filz  aujour- 
duy  prendra  la  mort.  »  «  Se  ainsy  vous  le  faites,  »  dit  la 
dame,  «  vous  vivrés  joyeusement  et  a  honnour  seure- 
ment.  » 


Comment  l'enfant  fut  saulvé  de  morir  pour  celluy  jour 
par  le  vc  maistre  a  l'exemple  d'Ypocras  qui  fit  morir 
Galliein  son  nepveux,  pour  la  faute  duquel  Ypocras  ne 
se  sceut  guérir  mais  morist  par  faulte  de  secourt.  Le 
xc  chapitre. 

Le  lendemain  l'empereur  commanda  que  son  filz  fut 
mené  au  gibet;  et  ainsy  que  grand  bruyt  s'en  faisoit  par 

la  cité  le  cinquiesme  maistre  nommé  Josephus  vint  au 
secour,  et  après  que  l'enfant  par  signe  se  recommanda  a 
luy  il  vint  a  l'empereur  et  le  salua.  L'empereur  le  mes- 
prisa  fort  et  le  menaça  de  le  faire  morir.  Le  maistre  dit  : 
«  Sire,  je  n'ai  pas  amerité  la  mort,  et  n'est  pas  vostre 
honnour  d'avoir^mesprisé  ma  salutacion.  Et  que  vous 
voulés  dire  que  vostre  filz  soit  esté  mal  enseignié  par 
nous,  en  brief  temps  vous  cognoistrés  tout  le  contraire. 
Et  tant  qu'i  touche  qu'i  ne  parle  point  pour  le  présent, 
c'est  par  sa  grant  sagèce,  mais  je  sçay  bien  quant  sera 
temps  qu'i  parlera,  car  il  n'est  point  muet,  mais  il  est  sy 
prudent  que  se  scet  bien  taiser  jusques  soit  heure,  et 
vous  le  cognoistrés  en  brief  temps.  Et  quant  vous  dites 
qu'il  a  voulu  opprimer  vostre  femme,  jamais  je  ne  le 
croiroie,  que  ung  filz  sy  prudent  et  sji  bien  moriginé 
jamais  deignast  ne  ousat  actempter  a  une  si  griesve  et 
deshonneste  vitupère.  Mais  se  a  la  parole  de  vostre 
femme  vous  le  faites  morir,  Dieu  et  le  monde  s'en  ven- 
gera, et  ne  porrés  éviter  que  mal  ne  vous  adviegne, 
ainsy  comme  advint  a  Ypocras,  qui  occist  Galliein,  du- 
quel la  mort  fut  bien  vengée.  »  «  En  vérité,  »  dit  l'em- 
pereur, «  je  sçaray  volentiers  l'ystoire  de  laquelle  tu 
parles.  »  «  Je  n'en  fairay  rien,  »  dit  le  maistre,  a  car  ma 
narracion  ne  vauldroit  rien,  la  ou  vous  voulés  faire 
morir  vostre  filz  ;  mais  voicy  que  vous  fairés  :  mandés 
querre  l'enfant  et  qu'i  ne  meure  point  pour  cestuy  jour, 
et  quant  je  auray  dit  après  faites  vostre  plaisir.  »  L'em- 
pereur fit  retourner  l'enfant  en  prison,  puis  le  maistre, 
dit  en  ceste  manière  : 

«  Une  foys  fut  ung  grant  et  souverain  medicin  qu'a-  (medicus) 
voit  nom  Ypocras,  si  expers  et  tant  subtil  que  en  sa  science 
n'avoit  homme  qui  le  passa.  Cestuy  Ypocras  avoit  ung 
nepveux  nommé  Galliein,  lequel  il  ayma  fort.  Galliein 
estoit  homme  ingénieux  et  plein  de  grans  sens,  lequel 
incontinant  retenoit  la  science  et  la  pratique  de  son  on- 
cle. Et  quant  Ypocras  aperceust  que  cestuy  Galliein 

profitait  sy  fort,  il  luy  cela  sa  science,  et  ne  vouloit  plus 
tant  luy  monstrer  les  secrest  de  medicine,  et  se  doubtoit 
qu'en  sa  science  ne  le  passast  et  qu'il  eut  plus  grant 
bruyt  que  luy  a  cause  du  grant  entendement  qu'il  avoit. 
Quant  Galliein  perceut  que  son  oncle  luy  celoit  sa 
science,  il  prist  d'aultre  part  sy  grant  peyne  et  telle  dili- 
gence qu'en  brief  temps  il  fut  parfait  medicin.  Ypocras 
sceut  le  bruyt  qu'avoit  Galliein,  don  il  fut  mal  contens, 
et  luy  portoit  une  grant  envie  couverte.  Ung  temps  après 
le  roy  d'Ongrie  tramist  ses  messagiers  a  Ypocras,  qu'i 
deust  venir  a  luy  pour  guérir  son  filz  qu'estcit  fort  dé- 
bilité. Ypocras  se  excusa  d'y  aler,  mais  pour  ce  qu'i  sça- 
voit  son  nepveux  estre  sage  et  expers  il  escript  au  roy 
son  excuse  et  lui  tramist  Galliein.  Quant  Galliein  fut 
venus  il  fut  du  roy  treshonnorablement  repceu,  mais  le 
roy  fut  esmerveillié  pour  quoy  Ypocras  n'estoit  venus. 
Mais  Galliein  l'excusa  luy  disant  que  yl  estoit  occupé 
en  certain  étude  pour  sciences  haultes  et  ardues,  pour 
quoy  il  n'estoit  peu  venir  et  puis  dit  :  «  Sire,  je  suis 
«  tramis  ycy  par  luy,  et  au  plaisir  de  Di  eu  je  vous  ren- 
«  dray  saing  et  bien  guéri  vostre  filz.  »  Ces  paroles  et 
convenances  furent  fort  plaisantes  au  roy.  Puis  visita 
Galliein  l'enfant  et  vit  son  urine  et  sentit  ses  veynes; 
après  il  prist  la  royne  a  part  et  luy  dit  :  «  Ma  dame, 
«  pour  la  gareyson  de  vostre  filz  et  pour  vostre  consola- 
«  cion  y  m'est  de  nécessité  de  sçavoir  de  vous  aucunes 
«  choses,  pour  quoy  sy  vous  plait  vous  me  orrez  pa- 
«  ciemment  et  ne  prendrés  point  a  mal  ce  que  je  vous 
«  diray.  Et,  sy  vous  plait,  que  je  sache  lequel  est  pére 
«  naturel  de  vostre  filz.  »  «  Mais  comme  l'entendés 
«  vous?  »  dit  la  royne,  «  ne  quel  pensez  vous  qui  soit 
«  pére  se  non  le  roy  mon  treschier  seigneur?  >.  «  Certes, 
a  ma  dame,  le  roy  n'est  point  le  pére,  »  respont  Gal- 
liein. La  royne  dit  :  (  Se  je  sçavoye  que  vous  tenissiez 
«  pour  chose  certayne  ce  que  vous  dites,  je  vous  fairoie 
«  couper  la  teste  de  sus  les  espales.  »  Et  il  luy  respon- 

dist  :  «  Et  je  vous  dis  que  cestuy  roy  n'est  point  le  pére 
«  de  cestuy  filz  ;  mais  je  ne  suis  pas  venus  cy  pour  dire 
ce  que  je  perde  la  teste  ne  que  je  soie  ainsy  guerdonné 
«  comme  vous  dites.  A  Dieu  vous  dis.  »  Quant  la  royne 
vit  que  Galliein  s'en  vouloit  aler,  revoca  ses  paroles  et 
luy  dit  :  «  O  mon  bon  maistre,  se  vous  vouliés  tenir  se- 
«  crest  le  cas  et  que  je  ne  soye  scandalizée  envers  vous, 
«  je  vous  desclareray  mon  secrest  que  ne  soit  revellé.  » 
«  Ma  treschiére  dame,  ja  a  Dieu,  ne  plaise  que  de  moy 
«  soit  jamais  revellé,  car  a  moy  ne  a  aultre  prudent  me- 
«  dicin  n'appartient  de  le  faire  ne  de  le  dire  a  homme 
«  du  monde.  Pour  quoy  dites  le  moy  hardiement,  et  je 
«  vous  jure  que  je  vous  seray  secrest,  et  puis  vous  ren- 
«  dray  guéri  vostre  filz  entièrement.  »  «  En  vérité,  »  dit 
la  royne,  «  se  vous  le  faites  vous  aurés  de  moy  bon 
«  guerdon  tellement  que  vous  serés  trescontent.  Or 
«  m'entendés  et  je  vous  diray  comme  va  par  fortune. 
«  Ung  jour  vint  ung  roy  de  Bourgoigne  avec  le  roy  mon 
«  seigneur,  lequel  long  temps  conversa  avec  moy,  telle- 
ce  ment  que  je  conceup  de  luy  cestuy  enfant.  »  «  Ne 
«  doubtés  point,  »  fait  il,  «  car  j'ay  bien  cogneu  la  ve- 
«  rité.  »  Puis  tantost  fit  mangier  a  l'enfant  de  la  cher  de 
beuf  et  luy  fit  boire  de  Peau,  puis  tantost  fut  guéri. 
Quant  le  roy  sceut  que  le  filz  fut  guery,  il  guerdonna  le 
medicin  soufïisamment,  et  plus  oultre  il  eust  des  dons 
de  la  royne  secrètement  assez  et  largement.  Puis  s'en 
vint  en  son  pais,  et  tantost  fut  interrogué  par  Ypocras  se 
il  avoit  guéri  Penfant,  qui  luy  dit  que  ouy.  Ypocras 
demanda  comment  il  avoit  fait.  L'aultre  respont  :  «  Je 
«  luy  ay  donné  mangier  de  cher  de  beuf  et  boire  de 
«  Peau,  et  il  est  guéri.  »  ce  Yl  fault  donc,  »  dit  Ypocras. 
ce  que  sa  mére  soit  rybaulde  et  que  le  filz  soit  conceu  en 
ce  adultère.  »  ce  Ainsy  est  y,  »  dit  Galliein.  ce  C'est  sage- 
ce  ment  ouvré  »,  respont  Ypocras.  TouterToyz  nonob- 
stant la  grant  science  et  bonne  renommée  de  Ypocras, 
faulce  envie  le  comprist  sy  fort  qu'i  perdit  cognoissance 

de  bonne  justice  pour  venir  a  vindicte,  mére  de  toute 
desolacion,  et  cogita  comment  il  le  porroit  faire  morir 
sans  faire  bruyt.  Et  soubz  umbre  et  couleur  de  bien 
un  g  jour  il  prist  ung  cutiaul  bien  tailliant  et  le  mist 
soubz  sa  roube  et  proposa  faire  morir  son  nepveux  affin 
qu'après  sa  mort  il  ne  le  surmontast  en  renommée  d'es- 
tre  tant  ou  plus  sachant  que  luy,  et  puis  le  fit  venir  en 
ung  vergier  disant  :  «  Mon  nepveu  Galliein,  je  sens  une 
«  herbe  de  tresgrant  value  qu'est  fort  odorant;  encline 
i<  toy  et  la  serche,  et  la  me  monstre.  »  Galliein  fit  son 
commandement.  Puis  lui  dit  :  «  Encoures  en  y  a  yl  une 
«  aultre  beaulcopt  mellieur;  encline  toy  et  la  serche.  » 
Galliein  se  mist  a  geneux  et  se  mist  a  serchier.  Et  ainsy 
qu'i  serchoit  distinctement,  Ypocras  luy  coupa  la  gorge 
et  occist  son  nepveux  Galliein,  puis  brûla  ses  livres  affin 
qu'i  n'en  fut  mémoire.  Tantost  après  Ypocras  fut  ma- 
lade tresacertes  d'une  maladie  qui  se  dit  meneyson , 
qu'est  ung  flus  de  ventre;  luy  estre  sy  débilité  fit  tout  ce 
qu'i  peut  et  sceut,  mais  rien  ne  luy  valut.  Quant  ses  dis- 
ciples le  sceurent,  vindrent  a  luy  et  serchérent  tous  les 
remèdes  que  peurent  ne  sceurent,  mais  rien  ne  luypro- 
fitoit  ce  qu'i  faisoient.  Quant  Ypocras  cogneust  qu'i  n'y 
avoit  remède,  affin  que  on  cogneust  sa  science  plus  am- 
plement et  qu'il  avoit  fait  aux  aultres  pluseurs  secours 
et  que  en  fin  ne  se  sçavoit  aider  ne  garir,  il  demanda  ses 
disciples  et  escoliers  et  en  lieu  apparessant  leur  fit  poser 
ung  grant  tonneaul  lequel  fit  remplir  de  belle  eau 
clére.  Quant  ce  fut  fait  il  leur  dit  :  «  Faites  aux  deux 
«  fons  cent  partuys.  »  Et  puis  a  ung  petit  de  mixtions  et 
touchemens  d'aucunes  herbes  a  l'entour  des  cent  partuys 
le  fit  laisser.  Après  cecy  il  fit  la  venir  pluseurs  grans  meis- 
tres  et  gens  de  bonne  importance,  et  devant  tous  fit  oster 
et  destouper  les  cent  partuys,  et  rien  de  l'eau  ne  sortit 
hors.  Et  puis  dit  :  «  Mes  seigneurs  et  mes  amis,  regardés 
«  et  advisés  comment  la  vengance  de  Dieu  est  tombée 
«  sus  moy  :  vous  veez,  »  fait  il,  «  manifestement  qu'i  sont 

«  fais  cent  partuys  en  celluy  tonneaul  plein  d'eau  clére, 
«  et  y  n'en  sortit  pas  seulement  une  goucte  dehors 
«  comme  y  s'appart  :  sachés  que  c'est  par  la  vertu  d'une 
«  herbe;  et  pour  moy  estanchier  la  maladie  et  flus  de 
«  ventre  que  j'ay  ne  moy  ne  vous  n'avons  fait  chose  qui 
«  me  vaille  ne  profite  qu'i  ne  me  faille  morir.  Mais, 
«  mes  treschiers  amis,  sachés  que  se  Galliein  mon  nep- 
a  veux  vesquist,  il  m'eust  guéri  perfaitement;  touteffoys 
«  je  l'ay  occist  de  mes  mains,  dont  grandement  je  me 
«  respens.  Et  croys  fermement  que  pour  celle  cause 
<(  Dieu  prent  de  moy  vengance,  et  sens  qui  me  fault 
«  morir.  »  Gecy  estre  dit,  Ypocras  torna  la  face  contre 
le  mur  et  expira.  » 

Et  par  ainsy  le  maistre  fit  fin  en  sa  narracion  et  dit  a 
l'empereur  s'y  l'avoit  bien  entendu.  «  Tresbien  a  plein 
je  l'ay  entendu,  mais  helas!  quel  bien  fut  esté  si  Galliein 
heut  vescu  !  ce  fut  esté  double  bien,  l'un  au  regard  de 
luy,  l'autre  au  regard  de  Ypocras  qui  fut  esté  guéris. 
Pour  quoy  par  la  justice  de  Dieu  medicine  ne  luy  va- 
lut qu'i  ne  morut.  »  «  Pour  celle  cause,  »  dit  le  mais- 
tre, «  je  vous  afrle  qu'il  adviendra  pis  se  par  la  simple 
parole  de  vostre  femme  vous  faites  morir  vostre  filz  le- 
quel vous  est  tresnecessaire  en  vostre  ancienneté.  Con- 
sidérés que  vous  estes  vieux  et  avés  ja  la  femme  se- 
cunde.  Et  quant  vous  en  auriés  la  tierce,  ouy  la  quarte, 
vous  n'aurés  point  de  filz  qui  vous  souviegne  a  vostre 
besoing.  »  Cecy  estre  dit,  l'empereur  respont  :  «  En 
vérité  mon  filz  ne  prendra  point  mort  pour  le  présent.  » 
«  Vous  fairés  sagement  »  dit  le  maistre;  «  a  Dieu  soiez, 
et  vous  mercye  grandement  quant  aujourduy  pour 
amour  de  moy  vous  avés  pardonné  a  vostre  filz  et  qu'i 
n'est  point  mort.  »  «  En  vérité,  »  dit  l'empereur,  «  j'en- 
tens  mieux  maintenant  que  par  avant  que  les  femmes 
sunt  malicieuses  et  plaines  de  cautéles,  pour  quoy  j'en- 
tens  de  saulver  mon  filz,  non  pas  tant  pour  ta  requeste 
comme  pour  moy  meismes.  » 

La  vie  narration  de  la  royne  pour  faire  morir  l'enfant 
a  l'exemple  du  seneschal  du  roy  qui  par  convoitise  fit 
dormir  sa  femme  avec  le  roy,  et  comme  ledit  roy  fut 
confus  et  destruys  par  les  abus  de  sept  sages  qiïes- 
toient  a  Rome  par  le  temps.  Le  vie  chapitre. 

A  Peure  que  la  royne  actendoit  nouvelle  que  le  filz 
de  Pempereur  ne  fut  pendu  et  elle  sceut  qu'on  Pavoit 
torné  en  preson,  elle  devint  comme  folle,  toute  pleine 
de  impacience,  et  fit  sy  maie  manière  que  tous  ceux  qui 
la  virent  s'ent  donnoyent  grant  merveille  ;  et  puis  vin- 
drent  les  serviteurs  a  Pempereur  en  disant  :  «  Sire, 
Pemperiére  nostre  dame  et  royne  se  tormente  a  la  mort 
se  vous  n'y  secourés  briefment.  »  Incontinant  Pempe- 
reur vint  a  elle  et  dit  :  «  Pour  quoy  meynes  tu  telle 
tristesse  et  te  monstre  sy  fort  impaciente?  »  «  O  mon 
seigneur,  »  dit  la  dame,  «  mais  comment  pensés  vous 
que  je  me  puisse  contenir  que  je  n'enrage,  qui  suis 
seule  fille  d'ung  sy  grant  et  noble  roy,  et  suis  vostre 
femme,  et  en  vostre  compagnye  j'ay  heu  et  soustenu 
sy  grant  oultrage  ?  et  le  pis  est  car  tous  les  jours  vous 
me  promectés  emende  et  vengance  et  vous  n'en  faites 
rien!  »  «  Que  veulx  tu  que  je  face?  »  dit  Pempereur. 
«  Tu  laboures  de  jour  en  jour  que  je  face  morir  mon 
filz,  et  les  sages  ses  maistres  labourent  qu'i  ne  meure 
point.  Et  ainsy  mon  filz  entre  ces  deux  oppinions  de- 
meure. Et  s'il  est  vérité  ce  que  tu  dis,  yl  ne  me  vient 
point  a  notice.  »  «  O  mon  seigneur,  »  dit  la  dame, 
«  c'est  ce  qui  plus  me  tormente;  car  vous  adjoutés  plus 
de  foy  a  ce  que  ces  maistres  dient  que  vous  ne  faites  a 
moy.  Et  pour  tant  y  vous  en  prendra  comme  fit  une 
foyz  a  ung  roy  de  son  seneschal.  »  «  Je  te  prie  »,  dit 
Pempereur,  «  que  tu  me  diez  celluy  exemple  :  a  Paven- 

turc  y  me  porroit  esmouvoir  que  plus  tost  je  fairay  rao- 
rir  mon  filz.  »  La  dame  dit  :  «  Tresvolent'ers,  en  vous 
priant  affectueusement  que  vous  le  retenés  bien  et  a 
plein.  »  Et  puis  commença  dire  en  ceste  manière  : 

«  Une  foyz  fut  ung  roy  qu'estoit  enflé  merveillieuse-  ( 
ment  et  contreffays  tellement  que  les  femmes  en  avoient 
grant  abhomination.  Cestuy  roy  avoit  délibéré  d'aler  a 
Romme  pour  leur  faire  guerre  mortelle,  et  d'emporter 
les  corps  de  saint  Pierre  et  saint  Pol.  Ainsy  qu'i  se  dis- 
posoit,  yl  demanda  son  seneschal  venir  a  luy,  lequel  yl 
aymoit  fort  et  qu'avoit  esté  son  secrétaire,  et  luy  dit  :  «  Je 
«  te  prie,  trouve  moy  une  belle  femme  et  corpulente, 
«  laquelle  dorme  cette  nuyt  entre  mes  bras.  »  «  O  mon 
a  seigneur,  »  dit  le  seneschal,  «  ne  cognoissés  vous 
ce  point  vostre  maladie  ?  fay  grant  paour  que  je  n'en 
«  treuve  point  de  telle  senon  moyennant  grant  argent.  » 
«  Pense  tu,  »  dit  le  roy,  «  que  je  laisse  pour  argent  de 
«  Pavoir?  ne  scés  tu  pas  bien  que  j'ay  or  et  argent  et 
«  aultres  richesses  en  grant  habundance  ?  pour  quoy  ne 
«  demeure  point  pour  argent,  ouy  se  tu  luy  dévoyez 
«  donner  mille  florins.  »  Le  seneschal  oyant  cecy  fut 
tantost  surpris  de  grande  convoitise,  qu'avoit  une  belle 
femme,  chaste  et  loyale,  en  mariage,  et  va  a  elle,  puis 
luy  dit  :  «  O  ma  treschiére  et  bien  aimée,  le  roy  mon 
«  seigneur  désire  avoir  une  femme  belle  et  gracieuse, 
«  comme  qu'i  soit,  et  quoy  qu'elle  couste;  car  yl  est 
«  contens  de  luy  plus  tost  donner  mille  florins  que  ce 
«  qu'i  faille  a  l'avoir,  et  m'en  a  donné  la  charge  de  la 
«  trouver.  Pour  quoy  je  conseille  que  vous  gaignés  ces- 
ce  tuy  argent,  et  y  sera  pour  vous.  »  «  Mon  mary,  »  dit 
la  dame,  «  puis  qu'i  ne  seroit  enflé  et  difforme,  encou- 
cc  res  j'auroye  en  abhominacion  la  offence  et  le  pechié 
«  que  je  fairoye  contre  Dieu.  »  «  Ne  te  chaille,  »  dit  le 
seneschal,  «  je  consens  et  conseille  que  tu  le  face,  et 
«  plus  oultre  je  le  te  commande,  et  te  jure  et  promest 
«  que  se  tu  ne  fais  mon  commandement  que  jamais  avec 


I 


128  l'ystoire 

«  moy  tu  n'auras  ne  bon  jour  ne  bonne  durée.  »  Ceste 
femme  heut  paour  des  menaces  de  son  mary,  tellement 
qu'elle  y  donna  son  consentement.  Pour  quoy  le  senes- 
chal  vint  au  roy  et  luy  dit  :  «  Sire,  j'ay  trouvé  une  belle 
«  et  gracieuse  femme  entre  toutes,  mais  elle  m'a  dit 
«  qu'elle  ne  prendroit  pas  moings  de  mille  florins,  la- 
ce quelle  viendra  quant  la  nuyt  commencera  et  s'en  ira 
a  quant  le  jour  viendra,  affin  qu'elle  ne  soit  veuhe  ne 
«  cogneue  de  personne.  »  «  J'en  suis  contens,  »  dit  le 
roy.  Puis  sy  tost  qu'i  fut  nuyt,  le  seneschal  mena  sa 
femme  en  la  chambre  du  roy  et  la  fit  couchier.  Puis 
ferma  la  porte  et  s'en  ala,  et  ne  dormit  point  celle  nuyt, 
mais  vint  bien  matin  en  la  chambre  et  dit  au  roy  : 
«  Sire,  y  sera  tantost  jour  ;  bon  sera  que  vous  tenés  pro- 
«  messe,  et  que  ceste  femme  s'en  aile  commen  yl  a  esté 
«  dit.  »  Le  roy  respont  :  «  Je  te  dis  que  ceste  femme  me 
«  plait  sy  fort  que  je  ne  la  puis  sy  tost  habandonner.  » 
De  cecy  fut  mal  contens  le  seneschal,  et  tout  triste  s'en 
ala,  puis  tantost  après  retorne,  et  dit  :  «  Mon  seigneur, 
«  yl  est  Tabbe  :  le  jour  se  monstre  ;  j'ay  pour  :  envoyés 
«  ceste  femme  hors,  affin  qu'elle  ne  soit  hontée,  car  ainsy 
«  je  luy  ay  promis.  »  «  Certes,  »  dit  le  roy,  «  elle  ne  s'en 
«  ira  encoures;  clos  la  porte  et  t'en  va.  »  Le  seneschal 
plus  doulant  que  jamais  s'en  ala,  et  ne  faisoit  senon  aler 
et  retourner  triste  et  marry,  jusques  fut  biaux  jour  et  cler. 
Puis  torne  en  la  chambre  et  dit  :  «  Seigneur,  yl  est  grant 
«  jour,  et  je  doubte  fort  que  ceste  femme  ne  soit  hontée 
«  et  confuse  ;  faites  qu'elle  s'en  aile.  »  Auquel  le  roy 
dit  .  «  En  vérité  je  n'en  fairay  rien,  car  la  compagnie  de 
«  ceste  femme  me  plait  sy  fort  qu'i  ne  se  porroit  dire.  » 
Le  seneschal  tout  forcené  ne  sceut  que  faire,  mais  par 
une  desplaisance  violente  dit  au  roy  :  «  O  mon  seigneur, 
«  laissés  aler  ceste  femme  et  ne  la  detenés  plus,  car  c'est 
«  ma  propre  femme  espousée.  »  «  Ouvre  moy  la  fenes- 
«  tre,  »  dit  le  roy.  Quant  ce  fut  fait,  le  roy  vit  le  biaul 
jour  et  cogneu  que  c'estoit  la  femme  de  son  seneschal, 

puis  luy  dit  :  «  O  desloyal  et  faulce  personne,  rybaulx 
«  deshonneste,  pour  quoyas  tu  donné  consentement  que 
«  ta  femme  pour  sy  peu  d'argent  soit  hontée  et  enver- 
«  goignye  et  moy  non  sachant  Pas  amené?  Pour  quoy, 
«  sus  la  peine  de  mon  indignacion,  va  hors  de  mon 
«  royaulme  tellement  que  jamais  ne  soie  veu,  ne  jamais 
«  ne  té  monstre  devant  moy,  car  la  première  foyz  que  en 
«  ma  présence  te  trouveras  je  te  fairay  morir  de  mort 
«  honteuse.»  Cecy  estre  dit,  le  seneschal  incontinant  s'en 
ala  hors  du  royaulme,  ne  jamais  plus  ne  se  trouva.  Et 
le  temps  que  le  roy  vesquist,  tint  avec  soy  la  femme  du 
seneschal,  a  laquelle  fit  des  honnours  et  donna  pluseurs 
biens.  Mais  sy  tost  que  le  seneschal  s'en  fut  allé  il  se  (Roma) 
mist  en  armes  trespuissament  pour  combattre  les  Ro- 
mains, lesqueux  il  asiega  soubz  condicion  que  jamais  ne 
les  habandonneroit  jusques  il  eust  les  corps  de  saint 
Pierre  et  saint  Pol,  don  il  furent  tenus  sy  de  près  qu'il 
estoient  contens  de  luy  délivrer  lesdis  corps  saints  et 
qu'i  s'en  ala.  En  celluy  temps  estoient  a  Romme  sept 
sages  comme  vous  les  avés,  par  le  conseil  desqueux  toute 
la  cité  de  Romme  se  gouvernoit.  Alors  vindrent  les  Ro- 
mains a  ces  sages,  en  disant  :  «  Que  devons  nous  faire? 
car  il  nous  fauldra  rendre  la  cité  ou  délivrer  les  corps 
de  saint  Pierre  et  saint  Pol  appostres.  »  Le  premier  des 
sept  sages  dit  :  «  Je  me  offre  de  deffendre  la  cité  par  ma 
«  sapience  et  de  garder  seurement  les  corps  saints  pour 
«  cestuy  jour  ».  Le  secund  dit  qu'i  la  garderoit  pour  le 
secund  jour,  et  semblablement  les  aultres,  ainsy  comme 
ces  sept  sages  ont  promis  de  garder  ton  filz  de  morir 
chescun  ung  jour.  Tantost  après  celluy  roy  fit  contre  la 
cité  grans  assaulx.  ïncontinant  le  premier  sage  après 
qu'il  heust  audience  ver  le  roy  parla  si  prudentement 
de  la  paix  qu'i  fut  content  pour  celluy  jour  et  cessa  de 
faire  des  assaulx.  Le  secund  dit  semblablement,  et  puis 
le  tiers  jusques  au  derrier,  car  a  cause  qu'il  estoit  entre- 
tenus, il  juraque  le  jour  après  qu'il  entreroit  en  la  cité 

ou  que  tous  prendroient  la  mort.  Pour  quoy  les  Ro- 
mains vindrent  au  derrier  maistre  en  luy  disant  le 
propos  du  roy,  affin  qu'i  puissent  évader  pour  celluy 
jour  la  fureur  du  roy,  le  priant  tresacertes  qu'i  les  saul- 
vast  comme  ses  compagnions  avoient  fait  par  avant. 
«  Ne  vous  chaille,  »  dit  cestuy  sage,  «  ne  vous  donnés 
«  point  paour,  car  demain  je  fairay  une  chose  par  ma 
«  sapience  que  le  roy  prendra  la  fuyte  avec  toutes  ses 
«  gens  d'armes.  »  Et  sur  cecy  le  jour  suyvant  cestuy 
maistre  se  vestit  d'une  merveillieuse  roube,  laquelle  fut 
ornée  par  les  bouts  de  plumes  de  pavons  avec  pluseurs 
galliez  et  sonailles,  avec  pluseurs  plumes  de  aultres 
oyseaux  de  diverses  couleurs.  Puis  prist  deux  glaves 
bien  polys  et  luysans,  et  monta  sus  la  plus  haulte  tour 
de  Romme  de  la  partie  ou  estoit  assiégée  la  cité,  telle- 
ment que  tous  le  povoient  veoir  facilement;  après  se 
commença  mouvoir  d'une  partie  et  d'aultre,  et  tenoit  les 
deux  glaves  en  sa  gorge,  lesqueux  reluysoient  merveil- 
lieusement.  Ceux  de  Tannée  furent  merveillieux  de  la 
vision  et  vindrent  le  monstrer  au  roy  en  disant  :  «  O 
«  sire,  regardés  la  grant  merveille  qu'est  sus  la  tour.  » 
«  En  vérité,  »  dit  le  roy,  «  c'est  une  chose  de  grant  ad- 
«  miracion,  et  ne  sçay  que  ce  peut  estre.  »  Les  gens 
d'armes  dient  :  «  Nous  créons  que  c'est  le  dieu  des 
«  cristiens  qu'est  descendu  des  cieulx,  lequel  par  ces 
«  deux  glaves  reluysans  qu'i  tient  nous  faira  tous  morir 
«  se  nous  demorons  yci  guère.  »  Le  roy  heut  grant 
paour  de  celle  exposicion,  et  dit  :  «  Que  devons  nous 
«  faire?  il  n'y  a  donques  que  une  voie  a  prendre,  c'est 
«  assavoir  que  nous  nous  en  alons  et  tantost,  affin  que 
«  leur  dieu  ne  se  venge  de  nous.  »  Alors  le  roy  et  tou- 
tes son  armée  s'en  fuyrent  nonobstant  qu'i  n'estoit  point 
de  nécessité,  mais  pour  ce  qu'i  furent  depceu  et  abusez 
du  sage  maistre  ilz  s'en  alérent.  Quant  les  Romains 
virent  que  le  roy  s'en  fuyoit,  ilz  prirent  tous  grant  cou- 
rage et  en  armes  le  suyvant  tellement  le  persecutarent 

que  luy  et  la  plus  grant  partie  de  ses  chevaliers  furent 
occis  et  mis  a  mort.  Et  ainsy  par  la  cautéle  et  abuse- 
ment  du  maistre  le  roy  fu  vaincus  a  tout  son  exercite. 

«  O  mon  seigneur,  »  dit  la  royne,  «  m'avés  vous  bien 
entendue?  »  «  Ouy  certes  »,  dit  l'empereur.  «  N'avés 
vous  pas  veu  comment  le  roy  premièrement  se  confioit 
du  tout  en  son  seneschal,  et  ce  nonobstant  il  fut  si  des- 
loyal qu'i  luy  mena  sa  propre  femme  pour  la  honter  et 
deshonnorer  pour  sa  faulce  convotise,  don  il  fut  bangny 
du  royaulme?  Semblablement  je  vous  dis  que  vostre 
filz  pour  la  grant  convoitise  qu'il  a  d'avoir  l'empire  il 
entent  vous  confondre  et  destruyre  du  tout.  Pour  quoy, 
tant  que  vous  estes  en  puissance,  vengés  vous  de  luy  et 
en  faites  comme  le  roy  fit  du  seneschal  ;  au  moings  se 
vous  ne  le  voulés  faire  morir  deffendés  lui  vostre 
royaulme  et  le  banizés,  a  celle  fin  que  vous  puissiez 
vivre  en  pais  et  sans  doubte  en  vostre  pais.  Puis  après 
vous  avés  ouy  comment  le  roy  mist  le  siège  devant 
Romme,  et  comment  par  ces  sept  sages  yl  fut  depceu  et 
abusé  tellement  qu'i  fut  confus  avec  ses  gens  et  mors 
honteusement.  Soyés  seur  que  semblablement  vous  fai- 
ront  ces  sept  sages,  lesqueux  vous  decepvront  par  leurs 
cautelles,  et  vous  fairont  morir  affin  que  vostre  filz  plus 
tost  puisse  régner.  »  L'empereur  adjousta  foy  a  celle 
ystoire  et  heut  paour  qu'i  ne  luy  mesdit,  pour  quoy  il 
dit  a  sa  femme.  «  Ne  te  doubte  point  de  cecy,  car  de- 
main je  fairay  morir  mon  filz,  »  et  sus  ce  demanda  ses 
officiers  et  leur  commanda  que  le  jour  suyvant  l'enfant 
fut  pendu. 

Comment  Venfant  fut  saulvé  de  morir  pour  celluy 
jour  par  le  vie  maistre  a  l'exemple  de  la  jeune  femme 
laquelle  fit  occirre  a  son  mary  les  trois  chevaliers 
de  l'empereur,  laquelle  le  decella  et  trahyt,  don 
après  furent  mors  par  justice  honteusement.  Le 
xne  chapitre. 

Grant  bruyt  se  fit  par  Romme  quant  le  filz  de  Pem- 
pereur  se  menoit  pendre  au  gibet,  don  tous  estoient 
scandalizés  et  malcontens  et  courroient  après  pour 
veoir  la  fin  de  la  chose  sy  piteuse.  Et  sy  tost  que  Cleo- 
phas  le  vic  maistre  le  sceut,  diligentement  vint  a  Fempe- 
reur  et  le  salua.  Mais  l'empereur  ne  le  prist  point  en  gré, 
mais  par  grant  indignacion  le  menaça  de  le  faire  morir 
avec  son  filz,  luy  reprouchant  qu'il  avoient  fait  son  filz 
muet  et  faulx  rybaul  et  qu'il  avoit  entrepris  de  violer 
sa  femme.  «  Sire  »,  dit  le  maistre,  «  je  n'ay  point  amerité 
la  mort  en  gouvernant  vostre  filz,  mais  ay  bien  amerité 
grant  salaire  et  bon  guerdon;  car  il  n'est  point  muet, 
comme  vous  orrés  d'yey  a  trois  jours  se  vous  le  laissés 
vivre;  mais  je  vous  notifie  que  se  par  la  parole  de  vostre 
femme  vous  le  faites  morir  je  seray  bien  troublé  et 
esbays  de  vostre  prudence  et  sagèce,  et  vous  adviendra 
comme  uneffoyz  a  ung  chevalier,  lequel  pour  adjouster 
foy  aux  paroles  de  sa  femme  fut  lyé  et  treyné  a  la 
queuhe  d'un  cheval  par  toute  la  cité  jusques  au  gibet.  » 
«  Je  te  prie,  »  dit  l'empereur,  «  raconte  moy  celluy 
exemple,  a  celle  fin  que  je  me  puisse  garder  d'ung  tel 
dangier.  »  «  Je  ne  le  diray  point  »,  fait  le  maistre,  «  se 
vous  ne  faites  retorner  l'enfant  et  qu'i  ne  meure  point 
pour  cestuy  jour.  »  Incontinant  l'enfant  fut  retourné  et 
puis  le  maistre  devant  chescun  dit  en  ceste  manière  : 
(amatores)      «  Une  foyz  fut  ung  empereur  qu'avoit  trois  cheva- 

liers,  lesqueux  il  avoit  chiers  sus  tous.  Et  en  celluy 
temps  en  la  cité  de  Romme  avoit  ung  chevalier  ancien 
et  fort  vieux,  lequel  prist  a  femme  une  jeune  damoiselle 
tresbelle,  laquelle  il  aymoit  et  tenoit  moult  chiérement 
ainsy  comment  vous  aymés  Pemperiére  vostre  femme. 
Ceste  dame  chantoit  mélodieusement,  bien  et  doulce- 
ment,  tellement  que  par  son  doulx  chanter  elle  faisoit 
venir  pluseurs  hommes  en  la  maison  de  son  mary  et 
estoit  désirée  et  solicitée  des  pluseurs.  Advint  ung  jour 
quelle  estoit  sus  les  loges  et  galeries  de  la  maison  de  la 
part  du  chemin  publique,  et  vit  ceulx  qui  passoient  : 
pour  se  monstrer  et  faire  regarder,  elle  chanta  sy  doul- 
cement  que  tous  prenoient  grant  plaisir  de  la  ouyr. 
D'aventure  a  Peure  par  la  passa  ung  chevalier  de  la 
court  de  Pempereur,  et  escoutant  celle  doulce  voix  il 
lève  ses  yeux  sus  elle  et  la  regarda  affectueusement,  tel- 
lement que  subitement  il  fut  surpris  de  son  amour  et 
entra  en  la  maison.  Puis  la  commence  soliciter  d'amours 
en  disant  :  «  Quoy  vous  porroye  je  donner  et  vous 
«  dormés  une  nuyt  avec  moy  ?  »  Elle  respont  sans  grant 
deliberacion  :  «  Sire,  vous  me  donrés  cent  florins.  » 
«  Or  me  dites,»  fait  le  chevalier,  «  quant  je  viendray,  et 
«  alors  je  vous  donray  ces  florins.  »  Elle  dit  :  «  Sy  tost 
«  que  j'auray  la  opportunité  du  temps,  je  le  vous  fairay 
«  sçavoir.  »  Le  jour  suyvant  ceste  femme  en  celluy  lieu 
se  mist  a  chanter  comme  par  avant,  et  a  celle  heure  ung 
chevalier  passa  par  la  rue,  qu'estoit  de  la  court  de  Pem- 
pereur, qui  fut  surpris  de  son  amour,  et  lequel  pour 
dormir  avec  elle  luy  promist  cent  florins,  auquel  elle 
promist  faire  sçavoir  le  temps  qu'i  viendroit  ver  elle. 
Le  tiers  jour  suyvant  ung  aultre  chevalier  passa  par 
devant  la  maison  et  fut  fais  et  promis  comme  aux  aul- 
tres  qu'avoient  tous  convenus  donner  cent  florins. 
Chescun  de  ces  trois  chevaliers  sans  sçavoir  Pun  de 
Paultre  parlèrent  a  la  dame  secrètement  comme  dit  est. 
Mais  ceste  dame  pleyne  de  cautelle  et  grant  malice  vint 

a  son  mary  et  luy  dit  :  «  Sire,  je  vous  ay  a  dire  aucune 
«  chose  en  secrest,  et  vous  prie  que  vous  me  créez,  et 
«  se  vous  le  faites  nostre  povreté  sera  fort  supportée.  » 
«  O  ma  dame,  »  dit  le  mary,  «  tresvolentiers  ton  secrest 
«  tiendray  celé,  et  de  mon  pouvoir  je  fairay  ce  que  tu 
«  conseillieras.  »  «  Je  vous  dis,  »  fait  elle,  «  que  trois 
«  chevaliers  de  la  court  de  Pempereur  sont  venus  a  moy 
«  Pun  après  Paultre  et  sans  sçavoir  Pun  de  Pautre,  et 
«  chescun  de  eux  m'a  présenté  cent  florins.  Que  vous 
«  semblet  il  que  je  doyje  faire  sans  estre  cogneue  ne  de- 
«  celée?  et  ne  vous  semblet  y  pas  que  cent  florins  de 
«  chescun  nous  facent  grant  secours,  tant  pour  nous 
«  habillier  comme  pour  nostre  vivre?  »  «  Certes  ouy,  » 
dit  le  mary,  «  pourtant  j'acompliray  tout  ce  que  tu  con- 
«  seillieras.  »  Elle  respont  :  «  Je  donne  cestuy  conseil 
«  que  je  les  fairay  venir  Pung  après  Paultre.  Et  quant 
«  l'un  sera  entré  en  la  maison  atout  les  cent  florins, 
«  vous  serés  derrier  la  porte  atout  vostre  glayve  bien 
«  tranchant,  et  le  mectrés  a  mort,  et  par  ainsy  sans  estre 
«  cogneue  charnellement  les  cent  florins  seront  nos- 
«  très.  »  «  O  ma  femme  treschiére  et  bien  amée,  j'ay 
«  grant  paour  que  ung  sy  grant  mal  ne  se  puisse  pas 
«  bien  celer,  pour  quoy  nous  en  porrions  estre  pugnys 
«  et  morir  honteusement.  »  «  Ne  vous  doubtés,  »  dit 
elle,  «  je  commenceray  ceste  euvre  et  vous  la  mectrez  a 
«  execucion  seurement,  et  ne  veuillés  point  avoir  de 
«  crainte.  »  Quant  le  chevalier  vit  le  grant  courage  de 
sa  femme,  laquelle  vouloit  faire  Peuvre  toute  seule  et 
quelle  n?en  faisoit  poin  de  doubte,  il  prist  courage 
d'acomplyr  ce  qui  fut  entrepris.  ïncontinant  la  dame  fit 
venir  Pun  des  chevaliers  et  a  telle  heure,  lequel  ne  se 
oblia  pas,  mais  vint  en  la  maison  et  frappa  a  la  porte. 
La  dame  luy  dit  :  «  Avés  vous  aporté  cent  florins?  »  Le 
chevalier  respont  que  ouy  et  que  sont  tous  contens.  Elle 
ouvra  la  porte  :  quant  il  fut  dedens  le  mary  frappe 
desus  et  le  occist.  Puis  semblablement  fut  fait  au  se- 

cund  chevalier,  puis  au  tiers,  et  les  corps  de  ces  hommes 
furent  retraist  en  une  chambre  secrète.  Et  puis  dit  le 
chevalier  multrier  :  «  O  ma  femme,  se  ces  corps  sont 
«  trouvés  en  nostre  maison,  nous  serons  mis  a  mort 
«  treshonteuse,  et  il  est  impossible  qu'on  ne  face  pour- 
ce  suyte  et  inquisicion  par  la  court  de  l'empereur  pour 
«  sçavoir  que  ces  chevaliers  sont  devenus.  »  «  Sire,  » 
dit  la  femme,  «  j'ay  commencé  cestuy  affaire  :  je  le 
«  mectray  a  bonne  fin;  ne  vous  doubtés  de  rien.  »  Ceste 
femme  avoit  ung  frère  qu'estoit  champion  et  garde  de 
la  cité,  lequel  fat  demandé  par  elle  secrètement  quand 
yl  aloit  de  nuyt  avec  ses  compagnions  ;  et  ainsy  qu'i 
passoit  elle  le  prist  a  part  et  luy  dit  :  «  O  mon  treschier 
«  frère,  je  t'ayadire  aucun  grant  secrest  lequel  tu  tiendras 
«  soubz  confession.  »  Quant  il  fut  en  la  maison  le  mary 
le  repeeust  gracieusement.  Et  puis  quant  il  eust  fait 
ung  petit  de  collacion  la  dame  sa  seur  luy  dit  :  «  O 
«  mon  frère  treschier,  voycy  la  cause  pour  quoy  je  vous 
«  ay  demandé  :  c'est  pour  avoir  de  vous  conseil  et  aide.» 
«  Dys  moy  hardiement  »,  fait  le  frère,  «  ton  cas,  et  je  te 
«  aideray  de  tout  ce  que  je  porray,  et  te  fie  de  moy.» 
«  Mon  frère,  »  dit  elle,  «  hier  entra  céans  par  bonne 
«  amitié  ung  chevalier,  mais  après  aucunes  paroles  in- 
«  jurieuses  il  tomba  en  debast  avec  mon  mary,  lequel 
«  quant  plus  n'en  pouvoit  soustenir,  ilz  se  mirent  a  se 
<c  frapper  tellement  que  celluy  chevalier  fut  occist  par 
«  mon  mary,  et  est  mort  en  une  chambre  près  de  nous. 
«  Pour  quoy,  mon  frère,  il  n'est  vivant  au  monde  au- 
«  quel  nous  ayons  si  grant  confiance  comme  en  vous, 
«  et  se  cestuy  corps  mors  se  treuve  en  nostre  maison 
«  nous  serons  mors  et  deffais.  »  Et  ceste  femme  ne  fit 
mencion  senon  de  l'un  de  ces  chevaliers  mors.  «  Je  te 
«  diray  »,  fait  le  frère  :  «  met  le  en  un  sac  et  jeleporteray 
«  en  la  mer,  tellement  que  jamais  n'en  sera  nouvelle.  » 
Ceste  femme  fut  tresjoyeuse  de  ces  paroles,  et  mist  le 
corps  du  premier  chevalier  dedens  le  sac,  et  son  frère 

le  charga  et  legiérement  le  porta  jusques  a  la  mer  et  le 
gecta  dedens.  Puis  retorne  a  la  maison  et  dit  :  «  Ma 
«  seur,  donne  moy  boire  de  bon  vin,  car  fay  bien  faite 
a  la  besoigne.  »  Elle  le  remarcya  grandement.  Puis 
entra  en  la  chambre  ou  estoient  les  corps  de  deux  aul- 
tres  mors,  puis  par  une  plainte  fainte  et  de  grant  admi- 
racion  va  dire  :  «  O  mon  frère,  en  vérité  le  corps  que 
«  vous  avés  gecté  en  la  mer  est  retorné.  »  Don  son 
frère  le  champion  fut  merveillieux  et  puis  dit  de  grant 
courage  :  «  Remest  le  au  sac,  et  j^essayeray  si  retornera 
«  ou  sy  ressucitera.  »  Et  ainsy  il  porta  le  corps  au  se- 
cund  chevalier,  pensant  que  ce  fut  le  premier,  et  le 
porta  jusquez  a  la  rive  de  la  mer,  et  puis  luy  mist  une 
pierre  bien  peyssante  au  col,  et  le  gecta  ens.  Puis  torne 
a  sa  seur  et  luy  dit  :  «  Maintenant  donne  moy  boire  de 
«  bon  vin,  car  je  Fay  fait  tomber  sy  parfont  que  jamais 
«  ne  retornera.  »  «  Dieu  en  soit  loué,  »  dit  elle.  Puis  tan- 
tost  ceste  femme  entra  en  la  chambre,  et  se  mist  a  fain- 
dre  plus  fort  que  par  avant  et  dit  en  se  merveilliant  : 
«  Je  voye  Dieu  que  cestuy  chevalier  n^estoit  pas  mort. 
«  O  moy  dolente  !  que  doy  je  faire  ne  dire  ?  cestuy 
«  homme  est  retorné  et  est  en  la  chambre.  »  Le  cham- 
pion fut  plus  esbays  que  jamais,  et  tout  plein  d^amira- 
cion  va  dire  :  «  Sainte  Marie  !  que  veult  ce  dire  ?  s'il  est 
«  ainsy  comme  tu  dis,  ce  n^st  pas  un  homme  mais  est 
«  ung  dyable.  Je  Pay  gecté  en  la  mer  premièrement,  je 
«  luy  ay  pendu  une  pierre  au  col  secundement,  et  main- 
«  tenant  il  est  ressucité  !  Donne  le  moy  pour  la  tierce 
«  foy,  et  le  mest  au  sac,  et  j'essaieray  sy  retornera.  »  La 
femme  luy  charga  le  corps  du  tiers  chevalier,  cuydant 
le  champion  qu1!  fut  le  premier,  et  le  porta  hors  de  la 
cité  en  une  petite  forest  ou  il  fit  grant  feu  et  puis  mist 
dedens  celluy  corps  pour  le  brûler.  Et  quant  il  estoit 
quasi  reduyt  en  cendres  il  eust  nécessité  de  se  purgier 
et  ala  ung  petit  loing  du  feu  ;  et  a  celluy  movement 
la  arriva  ung  chevalier  qui  venoit  en  la  cité  pour  jous- 

ter  le  jour  suyvant,  et  faisoit  grant  froit  ;  lequel  pour  se 
eschauffer  s'aprocha,  et,  car  encores  n'estoit  pas  jour, 
quant  il  vit  le  feu  il  descendit  du  cheval  et  s'eschauffa. 
Le  champion  cuyda  que  ce  fut  tousjour  celluy  qu'il 
avoit  tant  porté  et  luy  dit  :  «  Quel  es  tu?  »  Celluy  res- 
pont  :  «  Je  suis  noble  et  chevalier.  »  L'aultre  respont  : 
«  Tu  es  ung  dyable,  non  pas  chevalier;  car  premiére- 
«  ment  je  t'ay  gecté  en  la  mer,  secundement  la  pierre 
«  au  col  je  te  fis  noyer,  tiercement  je  fay  fait  brûler  en 
«  cestuy]  feu,  et  pensoyes  que  tu  fusses  tout  en  cendres 
(f  reduys,  et  je  voy  que  tu  es  ycy  vif  a  tout  ton  cheval.  » 
Puis  sans  dire  aultre  chose  il  mist  le  chevalier  au  feu 
et  son  cheval.  Et  vint  en  la  maison  de  sa  seur  et  luy  dit  : 
«  Maintenant  donne  moy  boire  du  meillieur  vin,  car 
«  depuis  que  j'ay  mist  au  feu  cestuy  homme  il  se  trouva 
«  vif  a  tout  son  cheval,  lesqueux  j'ay  mis  au  feu  pour 
«  la  secunde  foy,  tellement  que  tu  en  seras  asseurée.  » 
Et  luy  raconta  tout  ce  qu'il  avoit  fait,  don  la  femme 
perceut  bien  que  son  frère  avoit  occist  ung  aultre  che- 
valier. Alors  elle  le  festaya  le  mieux  qu'elle  peut.  Et 
après  qu'il  eust  bien  beu  il  s'en  ala.  Après  peu  de  temps 
heut  desbat  entre  cestuy  chevalier  et  sa  femme  tellement 
que  le  mary  luy  donna  une  bonne  buffe,  don  elle  fut 
fort  indignée  et  mal  contente.  Puis  après  devant  plu" 
seurs  se  commence  pleindre  de  son  mary  et  le  mauldire; 
et  ainsy  comment  la  ire  de  la  femme  monte  elle  ne 
laisse  rien  a  dire  tant  soit  chose  dangereuse,  ceste  femme 
par  reprouche  va  dire  :  «  O  mauldit  homme  et  misera- 
«  ble,  tu  me  veulx  occirre  et  mectre  a  mort,  comme  tu 
«  as  occist  et  multri  les  trois  chevaliers  de  l'empereur.  » 
Quant  les  gens  ouyrent  les  paroles  de  ceste  femme, 
incontinant  on  mist  la  main  sus  tous  deux  et  furent 
mis  en  prison.  Et  quant  la  femme  fut  devant  l'empe- 
reur elle  recogneust  tout  l'affaire  comment  son  mary 
occist  lesdis  trois  chevaliers  et  comment  il  en  avoyent 
heu  trois  cent  florins.  Puis  après  que  leur  procès  fut 

fait,  formé  et  conclus,  par  sentence  de  juge  ilz  furent 
condampnés  a  estre  treynés  a  la  queuhe  des  cheyaulx 
comme  traistres  et  multrier  par  la  cité  et  puis  estre 
pendus  au  gibet,  ou  ilz  furent  incontinant  menez.  » 

Et  par  ainsy  le  maistre  mist  fin  en  sa  narracion.  Et 
dit  a  l'empereur  :  «  Sire,  avés  vous  bien  entendu  ce  que 
j'ay  dit?  »  «  Ouy  en  vérité,  »  dit  l'empereur;  «  je  con- 
fesse devant  Dieu  que  ceste  femme  fut  la  pire  et  plus 
cruelle  de  toutes  les  aultres,  et  laquelle  fut  bien  digne  de 
prendre  mort  a  grant  vitupère,  quant  elle  solicita  et  que 
ainsy  compellit  son  mary  a  faire  homicide  et  puis  le 
trahit.  »  «  En  vérité,  »  fait  le  maistre,  «  vous  devés 
craindre  et  doubter  qu'i  vous  adviendra  pis  qu'a  ceux  se 
par  les  persuasions  de  vostre  femme,  laquelle  conseille 
la  mort  de  vostre  seul  filz,  vous  mectés  en  effait  ce 
qu'elle  désire.  »  Le  roy  respont  :  «  Mon  filz  ne  mourra 
point  pour  cestuy  jour,  et  de  ce  ne  te  doubte  point.  »  Le 
maistre  trescontens  et  joyeux  le  remercya  humblement 
et  après  le  congié  pris  s'en  ala. 


La  VIIe  et  derrière  narracion  de  la  royne  pour  faire 
morir  V  enfant  a  l'exemple  du  roy  qui  fut  abusé  par 
les  paroles  de  son  seneschal,  lequel  seneschal  luy  osta 
sa  femme,  car  il  creust  plus  aux  paroles  qu'a  ses  yeux 
qui  cognoissoient  la  vérité.  Le  xiu°  chapitre. 

Plus  fort  que  jamais  se  lamenta  la  royne  et  plus  se 
desoula  quant  elle  sceut  que  le  filz  de  l'empereur  n'es- 
toit  point  encoures  pendu  et  occiz,  et  furibonde,  comme 
toute  hors  du  sens,  court  la  ou  estoit  l'empereur  et  a 
grans  cris  et  clameurs  immodérés  dit  en  ceste  manière  : 
«  O  moy  misérable!  omoy  dolente!  que  fairay  je?  helas! 
helas!  que  dois  je  devenir,  se  non  que  je  me  feray  morir 

et  moy  occirray  moy  meisme  veu  que  je  suis  ainsy  mes- 
prisée  et  demosquée?  »  «  Ainsy  ne  soit  »,  dit  l'empereur, 
«  que  tu  faces  ce  que  tu  dis:  ne  cogitez  plus  en  ces  me- 
lencolies,  car  j'espère  a  l'aide  de  Dieu  qu'en  briefs  jours 
tout  cecy  se  expédiera  et  finira  en  bien.  »  «  Mon  sei- 
gneur, »  dit  la  dame,  »  la  fin  sera  mavaise,  et  ne  peut 
estre  bonne  :  car  ta  confusion  et  la  myenne  s'y  trouve- 
ront et  en  viendront.  »  «  Ne  me  ditez  point  cecy,  »  fait 
l'empereur,  «  car  tropt  me  desplait  que  tu  prenostiques 
mon  adversité.  »  «  Il  sera  ainsy  comme  je  dis,  »  respont 
la  dame,  «  car  y  se  faira  de  toy  et  de  ton  filz  comme 
une  foyz  advint  a  ung  roy  et  a  ung  seneschal.  »  «  Je  te 
prie,  »  dit  l'empereur,  «  que  tu  me  dies  celluy  exem- 
ple. »  La  royne  dit  :  «  Je  le  diray  volentiers;  mais  je  me 
doubte  que  tu  ne  veulles  plus  entendre  ne  adjouter  foy 
a  mes  paroles.  Car  demain  le  septiesme  maistre  te  par- 
lera et  ton  filz  de  morir  saulvera  ainsy  comme  ont  fait 
ses  compagnions.  Et  le  jour  suyvant  ton  filz  parlera,  et 
puis  prendras  sy  grant  delectacion  et  plaisir  en  ses  pa- 
rolles  que  l'amour  qu'est  entre  nous  deux  fauldra  et 
sera  tout  anichillé.  »  L'empereur  dit  :  «  Y  me  semble 
qu'i  soit  impossible  a  moy  que  je  ne  t'ayme  tousjour, 
se  non  que  par  expérience  je  soie  enformé  de  chose  par 
laquelle  mon  amour  soit  révoqué.  »  «  O  mon  seigneur,  » 
dit  la  royne,  «  sy  vous  plait  je  vous  raconteray  ung 
exemple  par  lequel  vous  vous  porrés  garder  de  pluseurs 
dangiers  et  grans  perylz  pour  le  temps  advenir,  et  spécia- 
lement de  vostre  filz  faulx  et  mauldit  qui  entent  de  me 
destruyre  et  deffaire  par  ses  maistres.  »  «  Raconte,  »  dit 
l'empereur,  «  ton  exemple  et  te  despeche.  »  Alors  la 
royne  commence  narrer  et  dire  en  ceste  manière  : 

«  Au  temps  passé  estoit  ung  roy  lequel  ayma  sa  (inclusa) 
femme  merveilleusement  et  tellement  qu'i  la  fit  logier 
en  ung  chastiaul  moult  fort,  ou  i  la  gardoit  enclose  et 
portoit  tousjour  avec  soy  les  clés  du  dit  chastiaul.  De 
ceste  prison  et  faczon  de  faire  estoit  fort  désolée  et  des- 

plaisante  ceste  dame.  Advint  qu'en  ung  pais  bien  loing 
de  celluy  avoit  ung  chevalier  noble  et  tresvalereux,  le- 
quel songa  une  nuyt  en  ceste  manière  qu'i  luy  sembloit 
qu'i  veoit  une  royne  tresbelle  et  bien  moriginée  de  la- 
quelle il  desiroit  avoir  l'amour,  et  luy  fut  advis  que  si  la 
veoit  en  voillant  qu'i  la  cognostroit,  don  il  porroit  avoir 
biaucopt  de  biens  et  de  secours.  Celle  meisme  nuyt  vint 
une  vision  en  dormant  a  la  royne  dudit  chevalier 
comme  avoit  esté  du  chevalier  a  elle,  sans  ce  qu'en  ef- 
fait  il  se  fussent  jamais  veu  ne  cogneu  ne  qu'il  en  fut  ne 
voix  ne  famé.  Quant  cestuy  chevalier  fut  reveillié  il 
cogita  en  ceste  vision,  puis  se  disposa  d'aler  par  le 
monde  et  non  cesser  jusques  il  vit  de  ses  yeux  celle  don 
il  avoit  heue  la  vision  de  nuyt.  Puis  prist  serviteurs, 
chevaulx,  or  et  argent  pour  la  despense  et  se  mist  aler 
par  le  monde,  et  fut  en  pluseurs  royaulmes  jusques  il 
arriva  au  royaulme  ou  estoit  celle  dame  enclose.  Et 
quant  il  fut  en  celle  cité  ou  elle  estoit  il  sesjourna  par 
aucuns  temps.  Advint  que  ung  jour  entre  les  aultres  il 
aloit  esbatant  près  du  chastiaul  et  ne  sçavoit  rien  de  la 
royne  qu'estoit  la  enclose.  Et  a  celle  heure  la  royne 
estoit  assise  sus  une  fenestre  pour  veoir  les  gens  qui 
passoient  par  les  chemins  et  sy  tost  qu'elle  vit  le  cheva- 
lier elle  cogneut  qu'il  estoit  celluy  lequel  elle  avoit  veu 
en  dormant.  Et  d'aventure  aussy  le  chevalier  tourna  ses 
yeux  contre  la  fenestre  ou  estoit  la  royne  assise,  et  sy 
tost  qu'i  la  vit  il  changa  couleur  et  luy  vint  en  cognois- 
sance  que  c'estoit  celle  qu'i  serchoit  et  demandoit.  Puis 
commença  chanter  et  dire  balades  d'amours,  dont  la 
royne  fut  tantost  frappée  de  son  amour.  De  celle  heure 
le  chevalier  tous  les  jours  aloit  par  celluy  lieu,  désirant 
veoir  la  royne  et  cognoistre  sy  seroit  possible  qu'i  peut 
venir  ver  elle,  au  moins  qu'i  luy  peut  dire  sa  pensée.  La 
royne  cogneut  bien  que  le  chevalier  serchoit  de  luy  par- 
ler, pour  quov  elle  escript  une  lettre  laquelle  elle  fit 
tomber  en  lieu  qu'i  l'eust.  Et  après  qu'i  ia  lit  et  cogneust 


DES   SEPT  SAGES 


141 


la  volenté  de  la  royne,  il  se  mist  a  faire  fais  cTarmes  et 
jeux  débilitez  et  aultres  euvres  valereuses,  tellement 
que  le  roy  le  sceut  et  le  fit  venir  parler  a  luy  et  luy  dit  : 
«  O  chevalier  noble  et  valereux,  j'ay  ouy  dire  biaulcopt 
«  de  biens  de  vous  :  se  vous  nous  voulés  servir  nous 
«  vous  donrons  bons  gages  et  par  nostre  moien  vous 
«  aurés  en  nostre  court  des  biens  et  honneurs  large- 
ce  ment.  »  «  O  roy  magnifique,  »  dit  le  chevalier,  «  je 
«  suis  vostre  serviteur  et  désire  de  l'estre.  Et  pleut  a 
«  Dieu  que  vostre  plaisir  fust  que  je  fusse  de  vostre 
«  court,  car  d'estre  rémunéré  je  n'en  fait  point  de 
«  doubte,  Mais  quant  ainsy  seroit  qui  vous  plairoit  me 
«  retenir  je  vouldroie  de  vous  optenir  une  chose  entre 
«  les  aultres.  »  «  Demande,  »  dit  le  roy,  «  hardiement 
«  ce  que  tu  veulx.  »  Le  chevalier  dit  :  «  O  sire  roy,  puis 
«  que  vous  me  retenés  en  vostre  service,  je  vous  prie 
«  que  je  soie  vostre  chevalier  familier  et  secrétaire.  Et 
«  pour  la  consolacion  de  tous  deux  bon  me  sembleroit 
«  que  ma  mansion  fut  près  des  murailles  de  vostre 
«  chastiaul  afïin  que  quant  vous  auriés  de  moy  affaire 
«  je  fusse  près  de  vous  pour  plus  tost  et  mieux  acom- 
«  plyr  vostre  vouloir.  »  «  Ainsy  qu'i  te  semblera  de 
«  meillieur,  »  dit  le  roy,  «  se  fais  et  ordonne,  car  j'en 
«  suis  contens.  »  Incontinant  cestuy  chevalier  mist  grant 
nombre  de  ouvriers  et  près  des  murailles  du  chastiaul 
fit  son  habitacion  a  son  plaisir;  et  entre  les  aultres  cho- 
ses il  prist  ung  charpentier  secrètement  qui  luy  fit  soubz 
terre  les  passages  et  secrest  pour  povoir  entrer  au  chas- 
tiaul sans  ce  que  nul  s'en  prist  garde,  et  cestuy  secrest 
estre  fait,  affin  qu'i  ne  fut  trahy  ne  decellé  par  l'ouvrier 
qu'avoit  ce  fait,  il  le  fit  morir.  Puis  après  entra  ver  la 
royne  et  la  salua  en  révérence  et  raconta  ses  visions,  et 
après  pluseurs  manières  et  paroles  il  luy  parla  d'amours 
charnel  pour  en  avoir  son  plaisir,  laquelle  fit  ce  qu'i 
demandoit  après  aucunes  deffenses  gracieuses.  Cecy  es- 
tre, fait  la  royne  cogita  entre  soy  et  disoit  :  «  Se  cecy 

a  dure,  tant  plus  ferons  de  péchiez  et  offenses  :  se  je  le 
«  denunce  au  roy,  il  faira  morir  le  chevalier  de  maie 
«  mort,  et  a  l'aventure  qu'i  me  damagera  ou  refusera  sa 
a  compagnie,  pour  quoy  mieulx  vaut  que  je  me  abs- 
«  tiegne  de  ceste  folie.  »  Puis  après  quant  y  plaisoit  au 
chevalier  il  entroit  par  le  partuys  secrest  ver  la  royne  et 
en  faisoit  a  son  plaisir.  La  royne  entre  les  aultres  choses 
donna  au  chevalier  ung  aneaul  d'or  moult  précieux  que 
le  roy  luy  avoit  donné  quant  il  la  espousa.  Cestuy  che- 
valier avoit  tousjours  le  pris  aux  joustes  et  habilitez  et 
vaillances  qui  se  faisoient,  pour  quoy  il  estoit  fort  en 
la  grâce  du  roy,  tellement  qu'i  le  fit  son  seneschal  en 
tout  son  royaulme.  Ung  jour  vint  que  le  roy  ala  a  la 
chace  et  le  fit  sçavoir  au  seneschal,  qui  fut  avec  luy: 
quant  ung  jour  furent  entrez  en  une  forest  et  que  quasy 
tout  le  jour  avoient  fait  poursuyte  après  les  salvagines 
et  que  près  d'une  fontayne  le  roy  se  reposa,  en  celluy 
lieu  le  seneschal  s'endormit,  lequel  portoit  en  son  doy 
Paneaul  dessusdit,  lequel  fut  veu  et  bien  advisé  par  le 
roy,  et  cogneut  que  c'estoit  celluy  qu'il  avoit  donné  a 
la  royne,  mais  il  ne  le  pouvoit  croire  a  cause  que  nul 
ne  parloit  ne  visitoit  la  royne  senon  luy  mesmes  qui 
portoit  les  clés  du  chastiaul  ou  elle  estoit  enclose.  Quant 
le  chevalier  se  reveillia,  il  cogneut  que  le  roy  facile- 
ment avoit  veu  et  cogneu  Paneaul,  pour  quoy  il  fit  fort 
le  malade  et  dit  au  roy  :  «  O  sire,  je  vous  dis  en  con- 
«  fession  une  maladie  que  j'ay,  que  se  incontinant  je 
«  n'y  mès  remède  selon  la  doctrine  que  j'ay  des  medi- 
«  ans,  je  seray  homme  perdus.  Pour  quoy  donnés  moy 
«  licence,  sy  vous  plait,  qu'on  m'en  porte  en  ma  habi- 
«  tacion.  »  Le  roy  luy  dit  :  «  Fais  ton  plaisir,  et  t'en 
«  vas  a  Peure  que  tu  vouldras.  »  Le  chevalier  fit  par 
manière  qu'i  fut  bien  tost  en  son  hostel  et  par  son  se- 
crest vint  a  la  royne,  et  luy  rendit  Paneaul  et  raconta 
comme  le  roy  Pavoit  veu  et  peu  cognoistre  en  son  doy. 
Et  puis  la  ammonesta  et  treffort  advisa  que  se  le  roi  de- 

mandoit  son  aneaul  quelle  luy  montrast  celluy.  Et 
puis  retorna  en  sa  maison.  Tantost  après  le  roy  vint  a 
la  royne,  laquelle  luy  fit  amoureuse  chiére.  Puis  tan- 
tost après  le  roy  dit  :  «  Ma  dame,  dites  moy  ou  est  Pa- 
«  neaul  que  je  vous  donnay  quant  je  vous  espousay  ? 
«  J'ay  grant  désir  de  le  veoir.  »  Elle  respont  :  «  O  mon 
«  seigneur,  pour  quoy  le  désirés  vous  maintenant  veoir 
«  plus  que  une  aultre  foy?  »  «  Se  vous  ne  le  me  mons- 
«  très  incontinant,  »  fait  le  roy,  «  mal  vous  viendra.  » 
La  royne  se  leva  incontinant  et  ouvra  son  couffre  et 
dedens  prist  l'aneaul  voyant  le  roy  et  le  luy  présenta. 
Quant  il  le  vit  il  fut  tout  confus  et  puis  dit  :  «  O  sainte 
«  Marie,  que  Paneaul  du  chevalier  ressemble  cestuy, 
«  que  j'ay  veu  en  son  doy  n'a  guères  !  car  en  vérité  je 
«  pensoie  que  ce  fut  cestuy,  pour  quoy  je  t'ay  demandé 
ce  sy  subitement  mon  aneaul  et  sy  furieusement.  Pour 
«  quoy  de  ceste  maie  suspicion  je  me  rens  culpable.  » 
Car  la  force  de  la  tour  ou  elle  estoit  enclose  Pavoit  dep- 
ceu,  car  jamais  il  n'eut  creu  que  homme  fut  entré 
leans  senon  luy.  A  cecy  la  royne  respont  ainsy  :  0  O 
«  mon  seigneur,  ce  n'est  pas  merveille  que  ung  aneaulx 
«  ressemble  ung  Paultre,  car  les  ouvriers  font  peu  de 
«  ouvrages  qu'i  n'en  facent  pluseurs  semblables.  Tou- 
te teffoyz  Dieu  le  vous  pardoint  qu'avés  heu  sus  moy 
«  maie  suspicion,  considéré  que  vous  sçavés  la  force  de 
«  ceste  tour  ou  je  suis  enclose  et  de  laquelle  nul  ne 
c  porte  les  clés  senon  vous.  »  Tantost  après  le  chevalier 
fit  aprester  ung  banquest  pour  faire  ung  repas  solemp- 
nel.  Et  dit  au  roy  :  «  Sire,  j'avoye  en  mon  pais  une 
«  dame  et  amie  pour  amour  laquelle  m'est  venue  veoir 
«  et  visiter.  Et  pour  la  festoyer  j'ay  fait  aprester  ung 
«  biaul  banquest,  don  je  voudroie  supplier  a  vostre 
«  royale  majesté  qu'elle  se  disposa  me  faire  honnour 
«  d'y  estre,  et  prendre  le  repas  de  compagnye  avec 
«  elle.  »  Le  roy  îuy  dit  :  «  Je  te  fairay  volontiers  ces- 
ce  tuy  honnour  et  ung  plus  grant.  »  De  cecy  le  cheva- 

lier  fut  tresjoyeux  et  tantost  par  ses  conduys  fais  soubz 
terre  vint  a  la  royne  et  luy  dit  :  «  O  ma  dame,  y  fault 
«  que  vous  venés  par  mes  secretz  en  ma  maison  cestuy 
«  jour,  et  je  vous  habillieray  a  la  faczon  de  mon  pais 
«  et  orneray  précieusement.  Et  prendrés  vostre  recreacion 
«  en  la  présence  du  roy  vostre  mary,  et  luy  diray,  et  vous 
«  l'avoyerés,  que  vous  estes  ma  dame  pour  amour  qu'es- 
«  tes  venue  de  mon  pais  me  visiter.  />  La  dame  fut  assez 
esbaye  comment  seurement  cecy  se  porroit  faire,  mais  l'a- 
mour qu'elle  avoit  au  chevalier  et  la  confiance  de  ses  sub- 
tivitez  luy  fit  perdre  crainte  et  luy  bailla  courage  d'acom- 
plier  tout  ce  qu'i  vouldroit  et  luy  dit  :  «  Mon  amis  et 
«  noble  chevalier,  je  me  fie  que  vous  sçavés  la  despartie 
«  de  vostre  entreprise  :  je  suis  contente  de  faire  tout  ce  que 
«  vous  vouldrés.  )>  Quant  le  digner  fut  prest  et  que  le  roy 
yssit  hors  du  chastiaulx  pour  venir  en  la  maison  du  che- 
valier, la  royne  prestement  vint  leans  par  soubz  terre  et 
la  se  vestit  en  la  manière  dessus  dite.  Incontinant  le  roy 
entra  leans  et  la  dame  luy  vint  au  devant  et  le  salua  com- 
ment appertenoit.  Et  la  distance  de  la  maison  et  du  chas- 
tiaul  estoit  assez  longue,  pour  quoy  toute  suspicion  ces- 
soit  que  ce  fut  la  royne.  Et  quant  le  roy  la  vit  il  dit  au 
chevalier  :  «  Qu'est  ceste  femme  sy  tresbelle  et  gra- 
«  cieuse  ?  »  «  C'est  m'amye  et  ma  dame  pour  amour,  » 
fait  le  chevalier,  «  qu'est  maintenant  venue  de  mon  pais 
«  moy  visiter,  et  est  celle  que  j'ay  plus  aymée  du  monde 
«  et  a  bonne  pièce  que  nostres  amours  commencèrent.  » 
Incontinant  pour  soy  digner  le  roy  fut  assis,  et  puis  fit 
seoir  la  royne  près  de  luy.  Les  esperist  du  roy  furent  com- 
mus  et  son  entendement  luy  raportoit  que  c'estoit  la 
royne  ,  mais  la  raison  luy  estoit  contraire,  qu'il  estoit  im- 
possible que  la  royne  peut  la  venir,  considéré  la  force  de 
la  tour  ou  i  l'avoit  laissée  enclose,  de  laquelle  il  portoit 
les  clés.  Touteffoy  il  disoit  ainsy  en  soy  meisme.  «  O  sainte 
«  Marie ,  que  ceste  femme  ressemble  la  royne  ma 
«  femme  !  »  Et  sus  cecy  la  force  de  la  tour  le  decepvoit 


DES  SEPT  SAGES 


145 


tellement  qu'i  creoil  plus  aux  paroles  du  chevalier  qu'i 
ne  faisoit  a  ses  propres  yeulx  qui  veoient  la  vérité.  La 
royne  commença  parler  doulcement  au  roy  et  le  solicitoit 
a  mangier.  Sy  tost  que  le  roy  l'oyt  parler  il  dit  entre  soy  : 
«  O  nostre  dame  de  paradis,  comme  ceste  femme  ressem- 
ée ble  la  royne  de  parole,  de  manière  et  de  faczon  de  dire, 
«  du  visage,  des  mains,  de  tout  le  corps  !  »  Touteffoyz  la 
force  de  la  tour  ja  dite  tousjour  le  decepvoit.  Quant  le 
digner  fut  finé  le  chevalier  pria  la  dame  qu'elle  voulsit 
chanter  pour  l'amour  du  roy.  Laquelle  commença  chan- 
ter et  dire  chanczons  d'amorètes.  Le  roy  sy  tost  qu'i 
l'oyt  et  sentit  sa  voix,  il  cogita  en  disant  :  «  C'est  ma 
«  femme.  Mais  comment  peutyestre  vérité?  car  j'ai  les 
«  clés  de  la  tour  trefforte  ou  je  l'ay  laissée  enclose.  »  Pour 
quoy  tousjour  la  force  de  celle  tour  le  decepvoit,  dont 
tout  a  long  du  digner  il  eust  regrest  et  grant  suspicion. 
Finallement  quant  le  roy  ne  peut  cecy  endurer  il  fit  lever 
la  table  et  dit  qu'il  avoit  aucune  chose  a  expédier  de  né- 
cessité, car  puis  qu'il  estoit  assis  il  n'estoit  pas  en  repos. 
Mais  encores  le  chevalier  luy  dit  :  «  Sire,  se  le  temps 
«  vous  dure,  advisez  vous  de  quelque  consolacion  et  pas- 
ce  sons  ycy  le  temps  a  joye  pour  une  pièce.  »  Plus  oultre 
la  royne  dit  :  «  Sire,  se  nostre  compagnye  vous  plait,  dis- 
«  pousés  et  nous  vous  fairons  tous  les  plaisirs  que  nous 
«  porrons.  A  l'aventure  que  la  royne,  »  fait  elle,  «  ait 
«  asés  soulas,  pour  quoy  vous  povés  ycy  demorer  ung  es- 
«  pace,  car  nous  avons  grant  honnour  et  consolacion  de 
«  vostre  présence.  »  c<  Levés  la  table  du  tout,  »  dit  le  roy, 
«  car  je  ne  porroye  plus  demorer.  »  Le  chevalier  fit  le 
commandement  du  roy  et  leva  la  table.  Le  roy  les  sa- 
luans  ala  au  chastiaul  hactivement  pour  sçavoir  se  la 
royne  y  estoit  ou  non.  Mais  la  royne  fut  plus  tost  mon- 
tée au  chastiaul  et  desabilliée  et  mise  en  son  premier  estre, 
laquelle  il  trouva  aux  habis  qu'i  l'avoit  laissée.  Et  ainsy 
qu'i  la  vit  il  s'avança  et  la  baisa  amoureusement  et  luy 
dit  :  «  Ma  dame,  aujourduy  je    me  suis  digné  avec 

«  mon  chevalier  et  avec  sa  dame  pour  amour,  laquelle 
«  est  belle  et  honnorable  a  merveilles,  et  vous  jure  que 
«  onques  jour  de  ma  vie  ne  de  mes  deux  yeulx  je  ne  vis 
«  deux  créatures  sy  bien  se  ressemblant  comme  vous  et 
«  elle,  car  vous  diriés  en  toutes  choses  que  c'est  une 
«  meisme  personne.  Et  sachés  plus  oultre  que  j'ay  esté 
«  tant  stimulé  et  fatigué  de  divers  pensemens,  et  ay  heu 
«  tant  de  cogitacions  et  suspicions  que  vous  ne  fussiés 
a  celle,  que  je  ne  me  sçavoye  contenir  ne  faire  bonne  ma- 
«  niére  hors  et  quasi  que  je  fusse  yssus,  du  sens  se  je  ne 
a  fusse  venus  incontinant  ver  vous  a  sçavoir  se  vous 
«  estiés  celle  ou  non.  »  «  O  mon  seigneur,  »  dit  la  royne, 
«  comme  povés  vous  cogiter  ne  penser  ce  que  vous  dites, 
<(  quant  vous  sçavés  bien  que  le  chastiaulx  est  clos  tout 
«  alentour  et  n'y  a  lieu  pour  y  pouvoir  entrer  senon  par 
«  une  seule  porte  de  la  quelle  vous  portés  les  clés?  don 
«  n'est  il  pas  possible  que  je  y  puisse  aler  ne  venir.  Mais 
«  vous  ne  vous  devés  pas  donner  sy  grant  merveille,  car 
«  pluseurs  gens  sont  qui  se  ressemblent,  pour  quoy  on 
<(  ne  doit  point  prendre  occasion  de  maie  suspicion,  ainsy 
a  comme  vous  avés  fait  de  l'aneaul  que  le  chevalier 
«  pourtoit  :  vous  disiés  que  c'estoit  le  vostre.  »  «  Vous 
«  dites  vray,  »  dit  le  roy,  «  et  pour  tant  j'ay  fally  et  mal 
«  fait.  »  Après  ung  peu  de  temps  le  chevalier  vint  au  roy 
et  luy  dit  :  «  Sire,  je  vous  ai  servi  long  temps,  dont  ray- 
ée son  m'amoneste  que  je  m'en  torne  en  mon  pais.  Pour 
«  quoy,  sire,  en  guerdon  de  tous  mes  gages  et  salaires  je 
«  ne  vous  demande  que  ung  seul  don,  c'est  assavoir  qu'i 
«  vous  plaise  en  face  de  sainte  mére  esglise  et  devant  le 
«  prestre  me  donner  de  vostre  main  et  fiancer  m'amie  et 
«  dame  pour  amour,  et  que  par  vostre  moien  je  l'espouse 
a  pour  ma  femme  pour  vivre  plus  justement,  veu  que 
-v(  pour  ceste  cause  elle  m'est  venue  querre  en  cestuy  es- 
te trange  pais;  et  je  prendray  cecy  pour  grant  honnour  et 
«  remuneracion  incomparable,  affin  qu'en  mon  pais  se 
«  die  pour  vérité  l'onnour  que  vous  m'avés  fait.  »  «  Mon 

a  chevalier,  ))  dit  le  roy,  «  je  te  oultroie  ta  demande,  et 
«  suis  contens  de  te  faire  cestuy  honnour  et  ung  plus 
«  grant.  »  Le  chevalier  ordonna  le  jour  pour  espouser 
la  royne  et  vint  le  roy  a  l'esglise;  le  prestre  fut  revestus 
et  prest  pour  acomplyr  le  mariage  ;  la  royne  fut  des- 
cendue du  chastiaul  par  les  secrest  ja  dis  et  fut  vestue  pré- 
cieusement en  la  faczon  de  son  pais,  et  prist  deux  cheva- 
liers pour  la  mener  honnorablement,  lesqueux  cuidoient 
que  ce  fut  une  femme  estrange.  Quant  ilz  furent  a  la 
porte  de  l'esglise  le  prestre  dit  :  «  Qu'est  celluy  qui  doit 
«  promectre  et  donner  ceste  femme  a  cestuy  chevalier?  » 
Le  roy  respont  et  dit  :  «  Je  suis  celluy  qui  la  donra  et 
«  promectra  a  mon  chevalier.  »  Puis  prist  la  dame  par  la 
main  et  luy  dit  :  «  Ma  bien  amée,  vous  ressemblés  fort  a 
«  la  royne,  pour  quoy  je  vous  ayme  plus.  Secundement 
«  pour  ce  que  quant  vous  serés  femme  de  mon  chevalier, 
«  vous  serés  de  ma  maison.  »  Et  puis  prist  la  main  de  la 
royne  et  la  main  du  chevalier  et  les  promist  en  mariage. 
Après  le  prestre  selon  la  coustume  les  espousa  et  fit  les 
solempnitez  appartenans.  Cecy  estre  fait,  le  chevalier  dit 
au  roy  :  «  Sire  roy,  le  navile  est  appresté  pour  tirer  en 
«  mon  pais,  et  tout  est  prest,  et  le  bon  vent  est  sus  mer. 
«  Je  vous  prie  que  vous  me  faites  cestuy  honnour  qu'i 
«  vous  plaise  acompagnyer  ma  femme  jusques  a  la  rive 
«  de  la  mer,  affin  que  les  nautoniers  et  patrons  voyent 
«  l'onnour  que  vous  me  faites,  pour  le  raconter  en  mon 
«  pais;  et  plus  oultre  qu'i  vous  plaise  la  endoctriner 
«  comment  elle  me  doit  aymer  et  chier  tenir  sus  tous 
«  aultres,  et  aussy  vous  l'aviserés  comment  elle  doit  estre 
«  virtueuse  et  de  bon  gouvernement,  affin  que  de  vous 
«  tousjour  luy  souviegne.  »  Le  roy  fit  tout  ce  que  le  che- 
valier dit  et  acompaigna  le  chevalier  et  la  royne  a  grant 
multitude  de  peuple  jusques  a  la  mer,  car  le  chevalier 
estoit  fort  aymé  du  roy  et  de  toute  sa  court,  dont  il  es- 
taient tous  mal  contens  de  son  despartement.  Quant  il 
furent  près  de  la  navile,  le  roy  dit  a  la  royne  :  «  Entens 

«  moy,  ma  doulce  et  bien  amée,  et  retiens  mon  conseil, 
«  et  tout  bien  t'en  viendra.  Voycy  ton  mari,  lequel  tu  es 
«  tenue  d'aymer  sus  tous  les  aultres  vivans,  et  cecy  Dieu 
«  l'a  commandé;  et  puis  soyes  luy  en  tout  et  par  tout 
(c  fiable  et  loyale  et  obéissant.  »  Cecy  estre  dit,  i  la  déli- 
vra au  chevalier  en  disant  :  «  Alés  tous  deux  en  la  garde 
«  de  Dieu,  qui  vous  sault  et  gard  de  mavaise  fortune 
((  et  adventure,  et  vous  donne  ma  bénédiction,  qui  vous 
«  soit  profitable  :  amen.  »  Le  chevalier  et  la  royne  s'en- 
clinarent  vers  le  roy,  humblement  le  commandant  a 
Dieu,  se  mirent  sur  la  mer.  Les  voilles  furent  tendues 
devant  le  vent  fort  profitable  pour  estre  incontinant  bien 
long.  Le  roy  ne  se  bougea  du  lieu  jusques  il  ne  les  peust 
plus  veoir.  Et  puis  s'en  vint  au  chastiaul.  Et  quant  il 
ne  trouva  pas  la  royne  il  fut  tout  commus  et  plus  esbays 
que  ne  se  porroit  dire.  Puis  commence  environner  le 
chastiaul  pour  sçavoir  que  la  royne  estoit  devenue. 
Quant  il  fut  a  l'endroit  de  la  maison  du  chevalier,  il 
trouva  la  fosse  que  le  chevalier  avoit  faite.  Cecy  voyant 
il  ploura  amèrement  en  disant  :«  O  moy  malheureux  ! 
a  helas!  moy  doulant  !  cestuy  chevalier  auquel  tant  me 
«  confyoie  m'a  osté  ma  femme  et  visiblement  l'enmeyne. 
r<  N'estoie  je  pas  bien  sot  et  fol  que  je  avoie  plus  de 
«  créance  en  ses  paroles  qu'en  mes  propres  yeulx?  » 

Ainsy  mist  fin  en  sa  narracion  l'emperiére,  et  puis  dit 
a  l'empereur  :  «  Mon  seigneur,  avés  vous  bien  ouy  et  re- 
tenus ce  que  j'ay  dit  ?  »  «  Ouy  entièrement  »,  dit  l'empe- 
reur. »  Elle  respont  :  «  Advisés  comment  celluy  roy  se 
confioit  du  chevalier,  et  touteffoyz  il  le  depceut  et  luy 
emmena  sa  femme  que  tant  aymoit  :  semblablement  sera 
de  vous  qui  vous  confiés  de  ces  sept  sages  qui  travaillient 
pour  moy  confondre  et  destruyre,  qui  je  suis  vostre 
femme,  et  vous  créés  plus  en  leurs  paroles  que  vous  ne 
faites  en  ce  que  vous  avés  veu  de  vous  propres  yeulx  ;  car 
je  vous  monstray  comme  vostre  filz  me  dessira  mes  habil- 
liemens  par  grant  violence  :  cecy  vous  l'avés  veu  et  bien 

entendu.  Et  aussy  semblablement  vous  devés  bien  enten  - 
dre que  ces  sages  travaillent  de  préserver  vostre  fllz 
mauldit  en  sa  malice.  Pour  quoy  vous  avés  bien  a  re- 
doubter  qu'i  ne  vous  en  preigne  comme  au  roy  dont  je 
vous ay  raconté l'ystoire.  »  «  O  ma  femme  »,  dit  l'empereur, 
«  ne  te  doubte  point,  car  je  croit  plus  tost  ce  que  je  voy  de 
mes  yeulx  que  je  ne  fais  en  leurs  paroles.  Pour  quoy  je 
te  dis  que  demain  justice  sera  faite  de  mon  fllz.  » 


Comment  l'enfant  fut  saulvé  de  morir  par  le  moien  de 
Joachim  le  vnc  maistre  a  l'exemple  de  la  femme  la- 
quelle rompist  les  dens  et  le  visage,  coupa  les  oreilles 
et  osta  les  génitifs  a  son  mary  quant  il  fut  mort, 
lequel  estoit  mort  pour  l'amour  d'elle.  Le  xiinc  cha- 
pitre. 

L'endemain  assés  matin  l'empereur  commanda  que 
son  filz  fut  pendu  au  gibet.  Alors  fut  grans  cris  et  grant 
noyse  par  la  cité  de  la  mort  du  filz  de  l'empereur  et  plus 
que  par  avant  n'avoit  esté.  Mais  sy  tost  que  Joachim  le 
septiesme  maistre  entendit  le  bruyt  qui  se  faisoit  du  filz 
de  l'empereur  que  on  menoit  pendre,  hactivement  se  de- 
vance et  vint  diligemment  jusques  il  trouva  les  satellites 
et  officiers  exécuteurs  de  la  justice,  et  leur  dit  :  «  Mes 
seigneurs  et  treschiers  amis,  ne  vous  hastés  point,  mais 
retardés  vostre  entreprise,  car  aujourduy  moien  l'aide 
de  Dieu  j'entens  délivrer  l'enfant  qu'i  ne  prendra  point 
mort.  »  Puis  vint  hactivement  a  l'empereur  et  le  salua 
comme  appertenoit,  auquel  l'empereur  par  grant  indi- 
gnacion  respont  :  «  Jamais  bien  ne  te  viegne;  car  je  vous 
commis  et  recommanday  mon  filz  pour  aprendre  hon- 
nour  et  science  et  vous  le  m'avés  rendu  muet  et  faulx 
rybaulx,  pour  quoy  tous  perirés  avec  luy.  »  «  O  sire  em- 

pereur,  »  dit  le  maistre,  «  le  temps  s'aprouche  et  est  sy 
brief  que  ce  sera  demain  a  heure  de  tierce  que  tu  verras 
ton  filz  bien  parlant,  sage,  discret,  vérité  disant;  et  cecy 
je  vous  promest  soubz  la  peyne  de  la  mort  la  plus  hon- 
teuse que  se  porroit  donner.  »  «  Helas  !  »  dit  l'empe- 
reur, «  se  je  povoye  ouyr  mon  filz  parler,  je  seroie  con- 
tent de  non  plus  vivre.  »  «  Sire,  »  dit  le  maistre,  «  vous 
verrés  et  oirés  tout  ce  que  j'ay  dit,  et  cognoistrés  la  vérité 
de  luy  et  de  la  royne.  Mais  il  fauldroit  le  mander  querre. 
et  que  ne  fut  point  pendu;  car  aultrement,  se  par  les  pa- 
roles de  vostre  femme  vous  le  faites  morir,  y  vous  advien- 
drait pis  qu'i  ne  fit  a  ung  chevalier  lequel  morut  pour 
ung  petit  de  sang  de  sa  femme,  dont  elle  fut  ingrate  et 
mescoignoissante.  »  «  En  vérité,  »  dit  l'empereur,  «  je 
vouldroie  bien  ouyr  celiuy  exemple.  »  «  Faites  retourner 
l'enfant,  »  dit  le  maistre,  «  et  je  vous  diray  l'ung  des 
biaulx  exemples  que  oncques  vous  fut  dit  ne  raconté,  et 
bien  profitable,  moyennant  lequel  vous  vous  pourrés 
garder  de  la  infidélité  et  faulceté  de  toutes  femmes.  » 
«  Or  ça,  »  dit  l'empereur,  «  je  fairay  tourner  l'enfant  et 
ne  morra  point,  soubz  la  confiance  que  demain  je  le  dois 
ouyr  parler  comme  vous  avés  promis.  »  «  Je  vous  en  fais 
seur,  »  dit  le  maistre.  Puis  commence  dire  et  raconter  en 
ceste  manière  : 

(vidua)  «  Un  chevalier  fut  une  foyz,  qui  avoit  une  tresbelle 
femme  laquelle  il  aymoit  tendrement,  et  tellement  qu'i 
ne  la  pouvoit  habandonner  ne  laisser  de  veuhe.  Advint 
ung  jour  qu'i  se  batoient  en  jouant  aux  dex.  Le  chevalier 
a  l'aventure  tcnoit  ung  cousteaul  en  sa  main,  et  en  gec- 
tant  le  dez  subitement  en  racontrant  le  cousteaul  elle  se 
fit  ung  petit  saignier.  Et  quant  le  chevalier  vit  le  sang 
de  sa  femme  il  fut  sy  mal  content  et  en  prist  sy  grant 
desplaisir  qu'i  tomba  a  terre  tout  espaulmé  et  quasy  tran- 
sys.  Sa  femme  luy  gecta  de  l'eau  sus  le  visage  pour  le  re- 
venir. Lequel  après  qu'i  fut  ung  peu  revenu,  ainsy  com- 
ment il  peut  parler,  va  dire  habilement  :  «  Envoyez  querre 

«  le  prestrc,  et  qu'i  m'aporte  mes  sacramens,  car  je  meurs 
«  pour  ce  que  ma  femme  a  perdu  de  son  sang.  »  Le  cha- 
pellain  vint  hactivement,  et  sy  tost  qu'i  l'eut  administré 
il  va  morir,  dont  se  fit  grant  pleur  et  se  mena  deul  prin- 
cipalement au  lieu  de  la  mort  ausy  subite  de  chestuy  che- 
valier. La  dame  sus  tous  mena  grant  deul  et  tellement 
ploura  sus  sa  tombe  qu'i  n'estoit  personne  qui  l'en  peut 
oster.  Et  quant  on  la  reprenoit  et  qu'on  iuy  disoit  que 
c'estoit  mal  fait  elle  respondoit  qu'elle  avoit  voé  a  Dieu 
de  non  jamais  s'en  aler  de  celluy  lieu,  mais  pour  l'amour 
de  son  mary  elle  fairoit  comme  la  torterelle  en  cas  de  vi~ 
duité  et  que  la  elle  prendroit  fin.  Ses  amis  luy  dirent  : 
«  Ma  dame,  que  vault  cecy  a  l'ame  de  vostre  mary,  ne 
«  vostre  demorer  ycy  ?  Le  meillieur  est  que  vous  aies  en 
«  vostre  maison,  puis  que  vous  faites  prier  pour  son 
«  ame  et  faites  aux  povres  des  aumosnes  largement,  et 
«  mieux  sera  et  plus  honnorable  que  de  vous  tenir  ycy.  » 
«  G  mavais  conseilliers,  »  fait-elle,  «  ne  me  faites  pas  se- 
«  parer  de  mon  mary  ne  de  son  amour,  qui  m'a  tant 
«  aymé  que  pour  ung  petit  de  sang  que  je  perdis  il  en  est 
«  mort.  En  vérité  je  ne  me  separeray  jamais  de  luy.  » 
Les  amis  voyant  le  grant  courage  de  ceste  femme  preste- 
ment firent  faire  sus  la  tombe  une  petite  habitacion,  et  ce 
qu'estoit  a  elle  nécessaire  y  laissèrent,  et  puis  s'en  alérent 
affin  que  quant  elle  se  trouveroit  ainsy  seule  elle  fut  con- 
trainte de  venir  a  la  compagnye  des  gens.  Alors  estoit  en 
celluy  lieu  de  coustume  que  quant  un  malfaicteur  estoit 
pendu  l'officier  a  ce  député  avec  ses  gens  d'armes  le  veil- 
loit  toute  la  nuyt  suyvant  ;  et  se  d'aventure  on 
roboit  le  pendu  celluy  officier  perdoit  sa  chevance, 
et  sa  vie  estoit  a  la  disposition  du  roy  de  celluy 
royaulme.  Advint  que  le  jour  que  le  chevalier  fut 
mors  justice  se  fit  d'un  malfaicteur  qui  fut  pendu,  dont 
il  faillioit  que  cestuy  officier  voilia  celle  nuyt.  Et  estoit 
le  temps  qu'i  faisoit  grant  froit ;  luy  aloit  et  venoit  pour 
se  eschauffer.  Le  cymitiére  ou  estoit  sevelly  le  chevaieri 

estoit  celle  par  et  hors  de  la  cité,  ou  estoit  la  dame 
en  la  petite  habitacion  faite  comme  dessus  est  dit. 
Ainsy  que  le  chevalier  chevaulchoit  il  vit  la  clarté  du 
feu  en  la  maisonnète  de  la  femme  du  chevalier,  et  vint  la, 
puis  frappa  a  la  porte.  La  dame  dit  :  «  Quoy  est  ce  qu'a 
«  ceste  heure  urte  a  la  porte  ou  est  la  povre  femme  vesve 
»  bien  desoulée  ?  »  «  Je  suis  le  visconte  et  officier  de  la 
«  justice  »,  fait  il,  «  qui  suis  tout  engellé  de  froit,  tellement 
((  que  se  vous  ne  me  ouvrés  pour  moy  eschauffer  je 
u  mourray  de  mal  froit.  »  «  Je  me  doute  »,  dit  la  dame, 
«  se  je  te  laisse  entrer  que  tu  ne  me  dies  quelque  foie  pa- 
rt rôle  qui  me  desplaise.  »  «  Je  vous  promest  »,  dit  l'of- 
ficier, «  que  je  ne  vous  diray  ne  fairay  desplaisir  en  ma- 
«  niére  qui  soit.  »  Elle  lui  ouvry  et  s'eschauffa.  Et  quant 
il  fut  reschauffé  et  bien  a  droit,  il  luy  dit  :  «  O  ma  dame, 
a  je  diray  ung  most  de  vostre  licence,  et  qu'i  ne  vous  des- 
«  plaise.  »  Elle  respont  :  «  Dites  vostre  volenté.  »  «  O  ma 
«  dame,  »  fait  yl,  «  que  vous  estes  belle  et  gracieuse,  jeune 
k  et  riche!  ne  seroit  y  mieux  fait  a  vous  d'estre  en  vostre 
«  maison  et  faire  des  aumosnes  que  de  vous  consumer  ycy 
a  en  pleurs  et  melencolies?  »  «  En  vérité,  »  dit  elle,  «  se 
a  j'eusse  pensé  que  tu  me  solicitasses  de  telles  paroles,  je 
«  ne  t'eusse  pas  mis  céans.  Car  je  te  dis,  ainsy  comme  je 
«  l'ay  raconté  a  pluseurs,  que  mon  mary  m'a  si  chier  tê- 
te nue  et  tant  aymée  que  pour  ung  petit  de  sang  qui 
«  me  sortit  de  mon  doy  il  en  est  mort.  »  Quant  le  cheva- 
lier visconte  et  officier  entendit  la  volenté  de  ceste  vesve, 
luy  disant  a  Dieu  la  laissa  et  s'en  ala  ver  le  gibet  de  la 
justice.  Et  vit  que  du  temps  qu'i  demoura  avec  celle 
femme  que  les  amis  du  pendu  estoient  venus  et  l'avoienl 
dépendu  et  emporté,  don  il  fut  triste  et  doulant  et  puis 
dit  :  «  O  moy  malheureux  !  que  doy  je  faire  ?  tous  mes 
«  biens  sont  confisqués  et  perdus,  et  ma  vie  est  a  la  dis- 
«  posicion  du  roy.  »  Et  ainsy  il  aloit  et  se  pourmenoit  et 
pensoit  et  ne  sçavoit  que  faire.  A  la  fin  il  cogita  de  retor- 
ner  a  la  vesve  pour  avoir  conseil  et  consolacion  en  son 

affaire,  puis  vint  frapper  a  la  porte.  La  dame  demanda 
que  c'estoit;  il  respont  qu'il  estoit  celluy  qui  s'estoit 
chaufé  avec  elle  et  luy  dit  :  «  O  ma  dame,  ouvrés  moy, 
«  je  vous  en  prie,  car  je  vous  ay  a  dire  quelque  chose  de 
«  mon  affaire  et  me  conseillier  par  vous.  »  Elle  lui  ou- 
vry  la  porte.  Quant  il  fut  dedens,  il  dit  ainsy  :  «  O  ma 
«  treschiére  et  bien  amée,  je  vous  prie,  conseilliés  moy  que 
«  je  dois  faire  :  vous  sçavés  la  coustume  et  usance  du 
«  royaulme,  que  quant  on  a  pendu  par  justice  quelcun 
«  et  y  se  pert,  qu'on  l'enporte,  que  le  visconte  et  officier 
«  comme  je  suis  a  perdus  ses  biens,  et  sa  vie  est  a  la  dis- 
«  posicion  du  roy  ou  pour  le  faire  morir  ou  luy  perdon- 
«  ner.  Or  est  ainsy  que  a  l'eure  que  j'ay  cy  esté  on  a 
«  roubé  le  corps  du  pendu,  pour  quoy  en  l'onnour  de 
«  Dieu  conseillés  moy  que  je  doys  faire.  »  «  En  vérité  », 
dit  elle,  «  j'ay  compassion  de  toy,  car  j'entens  bien  que 
«  tes  biens  sont  perdus  et  ta  vie  est  en  l'arbitrage  du  roy. 
«  Je  te  veulx  conseillier,  et  se  tu  me  croys,  ta  vie  sera 
«  saulve  et  ne  perdras  nulz  de  tes  biens.  »  «  Pour  celle 
«  cause,  »  dit  l'officier,  «  suis  je  venus  a  vous  pour  avoir 
u  conseil  et  remède.  »  «  Or  me  respont,  »  dit  la  vesve, 
«  ne  seroies  tu  pas  contens  de  me  prendre  pour  ta 
«  femme?  »  «  Pleut  a  Dieu,  »  fait  il,  «  que  vous  n'en  es- 
te tes  contente!  mais  je  me  double  que  vous  ne  vous 
«  vouldrés  pas  tant  humilier,  de  me  prendre  en  mariage 
«  considéré  ma  povreté  et  vostre  grant  estât.  »  «  Ne  vous 
«  doubtés,  »  dit  elle,  «  car  j'en  suis  contente.  »  «  Et  je 
«  consens  en  vous  »,  fait  il,  «  ores  et  tous  les  jours  de 
«  ma  vie.  »  «  Voycy  qui  se  faira,  »  dit  elle  :  «  vous  sçavés 
«  que  hyer  mon  mary  fut  sevelly,  qui  pour  mon  amour 
«  morust,  Ostés  le  du  sepulchre  et  le  portés  au  gibet,  et 
«  le  mestés  au  lieu  de  celluy  qu'estoit  pendu.  »  «  O  ma 
«  dame,  le  bon  conseil  que  vous  donnés  !  »  fait  il.  Et 
ainsy  ilz  ouvrèrent  le  sepulchre  et  le  mirent  hors.  Et  puis 
dit  l'officier  :  «  O  ma  dame,  je  me  doubte  d'une  chose, 
«.  car  le  larron  qu'estoit  pendu  avoit  perdus  deux  de  ses 

«  dens  de  la  partie  dessus,  et  se  on  le  visite  je  seray  con- 
«  fus.  »  Or  prent,  »  dit  la  dame,  «  une  pierre  et  luy  abas 
«  les  deux  dens  du  lieu  ou  elles  faillioient  au  pendu.  » 
«  O  ma  dame,  perdonnés  moy  :  car  quant  vostre  mary 
«  estoit  en  vie,  il  estoit  mon  compagnyon  et  bon  amis, 
«  pour  quoy  il  me  seroit  chose  trop  griesve  qu'en  son 
a  corps  mort  je  faisse  ceste  injure  ».  La  dame  dit  :  «  Se  tu 
«  neleveulx  faire,  je  le  fairay  pour  amour  de  toy.  »  Et 
lors  elle  prist  une  pierre  et  luy  fit  tomber  deux  de  ses 
dens,  puis  dist  :  «  Or  le  prent  maintenant  et  le  porte 
<(  pendre  au  gibet.  »  «  Encoures,  »  fait  il,  «  j'ay  paour  de 
«  le  pendre  ;  car  celluy  larron  qu'estoit  pendu  avoit  une 
«  playe  au  visage,  et  puis  n'avoit  nulles  oreilles,  pour 
«  quoy  se  on  le  visitoit  je  seroie  confondus.  »  Elle  res- 
«  pont  a  cecy  :  «  Prens  un  glasve  et  le  navre  au  vi- 
ce sage,  et  puis  luy  coupe  les  oreilles.  »  11  respont  :  «  O  ma 
«  dame,  a  Dieu  ne  plaise  de  moy  ceste  chose  que  je  face 
«  après  la  mort  cecy  a  celluy  que  j'ay  tant  aymé  en  sa  vie  ! 
«  pour  quoy  je  ne  le  saroie  blecer.  »  «  Or  me  donne  ton 
«  cousteaul,  »  fait  elle,  «  et  je  le  fairay  pour  l'amour  de 
«  toy.  »  Elle  prist  le  glasve  et  luy  donna  sy  grant  copt  au 
visage  quelle  luy  fit  une  grant  playe,  et  puis  luy  coupa 
les  deux  oreilles.  Et  puis  dit  :  «  Or  leva  pendre  seurement.:» 
«  O  ma  dame,  »  fait  il,  «  encoures  je  doubte  de  le  pendre 
«  en  ceste  faezon,  car  celluy  larron  pendu  estoit  châtré 
«  des  deux  coiliions,  pour  quoy  se  je  pendoie  cestuy  et 
«t  on  le  visitoit,  toute  nostre  labour  seroit  perdue  et  je 
«  demourroye  chargié  et  confus.  )>  «  En  vérité,  »  dit  elle, 
«  je  ne  vis  onques  homme  sy  paoureux  :  pour  faire  tout  a 
«  seurté  se  prens  ung  bon  cousteaul  et  luy  coupe  les 
«  coiliions.  »  «  O  ma  dame,  »  fait  il,  «  perdonnés  moy  : 
«  jamais  je  ne  le  fairoye.  Vous  sçavés  que  ung  homme 
«  châtré  ne  vauit  rien,  mais  est  fort  diffamé.  »  «  Et  je  le 
«  fairay  pour  l'amour  de  toy.  »  Elle  prist  le  cousteaul  et 
les  luy  coupa.  «  Or  maintenant  tu  le  peux  pendre  seure- 
«  ment,  comme  celluy  qu'est  bien  deturpé  et  desmen- 

«  bré.  »  Cecy  estre  fait,  tout  deux  le  portarent  au  gibet 
et  fut  pendu.  Et  par  ce  moien  l'officier  fut  hors  de  tout 
dangier.  «  Or  entens,  »  dit  elle,  «  mon  chier  amis  tu  voys 
«  et  cognoys  que  tu  es  délivré  de  tous  dangiers  par  mon 
«  conseil  et  aide.  Maintenant  tu  me  dois  espouser  en  face 
«  de  sainte  esglise.  »  L'officier  respont  :  «  J'ay  fait  veu  a 
«  Dieu  que  toy  vivant  je  n'espouseray  point  d'aultre 
«  femme,  laquelle  chose  je  observeray  :  mais  affin  que  tu 
«  ne  m'empêchez,  je  désire  fort  la  fin  de  tes  jours.  En- 
ce  tens  moy,  putain  rybaulde,  faulce  desloyale,  femme  la 
«  plus  détestable  de  toutes  celles  du  monde  :  lequel  te 
«  doit  espouser  ne  prendre  a  femme?  tu  avoyes  ton  bon 
«  mary  qu'estoit  chevalier  et  tant  honnorable  personne, 
«  lequel  morut  pour  ung  petit  de  sang  qu'i  te  vit  issir 
«  de  ton  doy,  tant  chiére  te  tenoit.  Et  quant  il  a  esté 
«  mors,  tu  l'as  défiguré  et  si  villeynement  navré;  tu  luy 
«  as  rompus  les  dens,  tu  l'as  navré  en  la  face,  tu  luy  as 
«  coupé  les  oreilles  et  tresinhumainement  luy  as  coupé 
«  les  génitifs  et  osté  l'onnour  de  virilité  :  quel  est  Tomme 
«  tant  dyabolique  qu'i  te  prist  a  femme?  Mais  affin 
«  que  tu  ne  trompes  ne  confondes  jamais  aultre,  prens 
«  maintenant  ton  guerdon  selon  tes  dessertes  et  que  tu  as 
«  amerité.  »  Et  cecy  disant  il  prist  son  espée  et  trespuis- 
sammenî  luy  coupa  la  teste.  » 

Puis  mist  fin  le  maistre  en  sa  narracion,  et  dit  a 
l'empereur  :  «  Sire,  m'avés  vous  bien  entendu?  »  «  Ouy, 
fort  a  plein,  »  dit  l'empereur,  «  car  j'ay  bien  retenus  que 
ceste  femme  fut  la  plus  desloyale  du  monde.  Et  sur  tout 
l'officier  fit  vaillement  de  la  occirre,  affin  que  nul  n'y  fut 
plus  trompé.  »  Puis  dit  au  maistre  :  «  En  vérité,  se  je 
povoye  veoir  et  ouyr  que  mon  filz  parle,  de  ma  vie  je  ne 
tiendroye  plus  conte.  »  «  Sire  empereur,  »  fait  le  mais- 
tre, «  soyez  seur  que  demain  vous  verres  et  orrés  vostre 
fiiz  parler  sagement  et  haultement  devant  tous  les  sages 
et  satrapas  de  l'empire,  et  vous  monstrera  et  desclarera 
la  vérité  du  différant  qu'est  heu  entre  la  royne  qu'a  pour- 

chacé  sa  mort  et  nous  qui  avons  laboré  pour  différer  qu'i 
ne  fut  pas  pendu  ajouduy.  »  Puis  le  maistre  disant  a 
Dieu  a  l'empereur  s'en  ala  ver  les  aultres  ses  compagnions 
pour  terminer  leur  entreprise,  et  monstrer  que  l'enfant 
avoit  esté  bien  instruyt,  et  après  qu'il  cstoit  virtueux  et 
eux  dignes  d'estre  rémunérez. 

GY  APRÈS  S^ENSUYT  LA  TIERCE  PARTIE  DU  LIVRE,  ET 
CONTIENT  SIX  CHAPITRES  DES  MATIERES  EN  CEULX 
CONTINUES  ;  ET  PARLE  COMMENT  LE  FILZ  DE  L^EMPE- 
REUR  PARLA  ET  FIT  L'EXPERIENCE  DE  LA  FAULCETÉ 
DE  LA  ROYNE,  PUIS  D'AUCUNS  EXEMPLES,  ET  LA  FIN 
DU  JUGEMENT  DONNÉ  CONTRE  LA  DITE  ROYNE. 

Comment  l'enfant  fut  amené  devant  l'empereur  a  grant 
triumphe,  qui  parla  et  rendit  la  royne  confuse,  car 
on  trouva  l'une  de  ses  chambrières  questoit  homme, 
don  honteusement  fut  resprise  par  l'empereur.  Le 
premier  chapitre. 

Les  sept  maistres  et  sages  dessus  nommez  se  mirent 
ensemble  pour  avoir  deliberacion  comment  ne  en  quel 
estât  ilz  presenteroient  l'enfant  a  l'empereur  son  pére  et 
qui  diroit  et  fairoit  premièrement;  car  le  temps  estoit 
venus  qu'i  povoit  parler  seurement  a  cause  de  la  planète 
qu'avoit  fait  son  cours.  Et  aiérent  ver  luy  en  la  prison, 
lequel  leur  dit  :  «  Seigneurs  et  maistres,  advisés  du  meil- 
leur ;  car  tant  qu'i  me  touche  je  fairay  ce  que  vous  con- 
seillierés.  Et  vous  fais  sçavoir  que  vous  ne  prenés  soing 
ne  paour  que  je  dois  respondre  ne  dire,  car  je  parleray 
au  plaisir  de  Dieu  tellement  que  tout  sera  a  nostre 
honnour  et  gloire.  »  De  cecy  furent  tresjoyeux  les  mais- 
tres. Et  a  l'eure  qu'i  se  devoit  représenter  devant  l'em- 
pereur et  parler  il  le  firent  vestir  de  pourpre  et  d'aultres 
draps  précieux,  puis  alant  par  le  chemin  deux  des  mais- 
tres aiérent  devant,  les  deux  furent  a  son  costel  destre 

et  senestre,  et  les  aultres  trois  se  mirent  derrier.  Et  tout 
devant  furent  vingt  et  quatie  instruys  a  mener,  jouer  et 
sonner  de  tous  diverses  instrumens  a  toute  mélodie  et 
hocnour,  triumphe  et  jubilacion,  et  vindrent  contre  le 
palaix.  Quant  l'empereur  ouyt  la  mélodie,  demanda  que 
c'estoit,  auquel  fut  respondu  que  c'estoit  son  filz  qui  ve- 
noit  parler  a  luy,  et  pour  se  monstrer  innocent  devant 
luy  et  tous  les  sages  de  Romme  de  ce  dont  la  royne  l'acu- 
soit.  «  O  les  bonnes  nouvelles,  »  fait  l'empereur,  «  que 
vous  me  dites!  plaise  a  Dieu  que  je  puisse  veoir  mon  filz 
parlant  !  »  Quant  l'enfant  fut  au  palaix  et  l'empereur  sceut 
sa  venue,  il  vont  au  devant,  et  le  premier  most  qu'i  dit 
a  son  pére  fut  cestuy  :  «  Honnour  et  joye  et  salut  vous 
soit,  mon  pére  et  seigneur  révérend  !  »  Quant  l'empereur 
ouyt  la  voix  de  son  filz,  tous  les  esperiz  de  son  corps  furent 
commus  et  sy  fort  resjouyz  qu'i  tomba  a  terre  tout  evjm- 
ny.  Le  filz  tantost  le  leva  moult  doulcement;  puis  fu- 
rent assis  en  lieu  bien  apparessant.  Et  ainsy  que  l'enfant 
parloit,  la  multitude  du  peuple  et  le  bruyt  qu'i  se  faisoit 
pour  veoir  et  ouyr  l'enfant  estoit  sy  grant  que  nul  ne 
pouvoit  rien  entendre.  L'empereur  voyant  qu'i  n'y  avoit 
point  d'audience  pour  faire  retorner  le  peuple,  il  com- 
manda a  ses  trésoriers  qu'on  espancha  argent  et  monoye 
par  les  charriéres  hors  du  lieu,  affm  que  pour  convoi- 
tise et  nécessité  d'avoir  argent  le  peuple  saliit  hors,  affin 
que  l'enfant  fut  mieux  entendus  en  ce  qu'i  voloit  dire. 
Mais  cecy  ne  fit  pas  assez,  car  mieux  aymoient  ouyr  et 
veoir  l'affaire  que  recuillir  et  avoir  argent,  dont  y  fut 
fait  commandement  de  par  l'empereur  que  silence  se  fit 
sub  la  peyne  de  perdre  la  vie.  Pour  quoy  chescun  se  tint 
quoy,  et  fut  faite  silence  tellement  que  tous  povoyent 
ouyr  et  entendre  ce  que  l'enfant  disoit.  Le  filz  de  l'empe. 
reur  bien  atempréement  fit  révérence  a  son  pére,  et  puis 
dit  ainsy  :  «  Mon  pére  et  seigneur  révérend,  avant  que 
je  die  rien  je  vous  prie  que  l'emperiére  et  tous  ceux  qui 
sont  ses  privés  et  de  sa  chambre  soient  cy  presens.  »  In- 

confinant  ia  royne  heut  de  commandement  de  par  l'em- 
pereur qu'elle  et  tous  ceux  de  sa  chambre  deussent  venir 
présentement.  Et  ainsy  qu'i  fut  dit  y  fut  fait,  et  y  vint  la 
royne  a  grant  paour.  L'enfant  les  fit  mectre  appart  et  tenir 
droites  devant  tout  le  peuple,  affin  que  chescun  les  peut 
veoir  et  ouyr.  Puis  dit  l'enfant  :  «  Mon  pére,  regardés  par 
ordre  ces  damoiselles,  et  sus  tout  advisés  celle  chambrière 
vestue  de  draps  vers,  et  je  croy  que  vous  sçavés  bien  que 
c'est  celle  laquelle  la  royne  ayme  le  mieulx,  et  que  plus 
souvent  fréquente  en  sa  compagnie  :  faites  la  devestir 
toute  nue  devant  chescun,  et  chescun  cognoistra  quelle 
elle  est.  »  «  O  mon  filz,  »  dit  l'empereur,  «  ce  seroit  ver- 
goigne  de  faire  devestir  toute  nue  devant  tous  nous  une 
femme.  »  «  Mon  pére,  »  dit  le  filz,  «  se  elle  est  femme  ce 
sera  ma  vergoigne;  se  elle  ne  l'est  pas  la  confusion  sera 
sus  elle.  »  Par  le  commandement  de  l'empereur  elle  fut 
devestue  et  devant  chescun  se  monstra  que  ce  fut  ung 
homme  jeune,  bien  norrys,  de  quoy  chescun  se  mer- 
veillia.  «  Regardés,  »  dit  le  filz,  «  chier  pére,  com- 
ment cestuy  rybault  commectoit  adultère  en  vostre  cham- 
bre, et  vous  deshonnoroit  et  deturpoit  vostre  lyt,  et  vous 
ne  sçaviez  pas  la  cause  pour  quoy  la  royne  l'aymoit 
plus  que  point  des  aultres  j>.  L'empereur  tout  esmeu  et 
quasy  hors  du  sens  commanda  sans  plus  que  la  royne  et 
son  ribault  fussent  brûlés  et  mis  au  feu.  «  Mon  pére,  » 
dit  le  filz,  «  ne  donez  encores  point  de  sentence  sus  elle 
jusques  elie  soit  vaincue  et  la  vérité  prouvée  des  cas  et 
crimes  de  quoy  elle  m'a  accusé  faulcement,  et  qu'i  soit 
prouvé  comment  elle  ha  menty  ».  «  Mon  filz  bien  aymé,  » 
dit  l'empereur,  «  en  ta  puissance  je  commest  et  remest 
tout  le  jugement.  »  Le  filz  respont  :  «  Se  elle  se  treuve 
menteresse  et  que  faulcement  je  soye  esté  accusé,  la  loy 
est  escripte  qui  la  condempnera.  Et  ainsy  ce  ne  sera  pas 
ne  vous  ne  moy  mais  sera  son  meffait.  Mon  pére,  »  fait 
il,  «  quant  vous  me  envoyastes  querre  a  sa  postulacion, 
moy  et  mes  maistres  vysmes  une  consteilacion  aux  estoiî- 

les,  que  se  de  sept  jours  je  disoie  motz  je  devoye  morir 
honteusement,  pour  quoy  je  me  suis  tenuz  de  parler  du- 
rant ce  temps.  Tant  qu'i  touche  que  la  royne  a  dit  que 
je  l'ay  voulu  opprimer  et  violer,  elle  ment  faulcement; 
mais  il  est  bien  vérité  qu'elle  m'a  sollicité  et  instigué  de 
paroles  en  pluseurs  manières  qu'avec  elle  je  me  deusse 
meffaire;  et  quant  elle  vit  que  a  morir  je  n'y  consentisse 
selon  ma  volenté  et  certains  signe  que  je  faisoie,  alors  elle 
me  donna  encre,  plume  et  papier  pour  escripre  la  cause 
pour  quoy  je  ne  parloye  a  elle  et  ne  luy  vouloye  consen- 
tir. Et  quant  elle  lyt  mon  escripture,  que  plus  tost  vou- 
lisse  morir  que  faire  ce  qu'elle  vouloit,  subitement  elle 
dessira  ses  habilliemens  et  fit  le  bruyt  que  vous  sçavés  et 
m'acusa  de  ce  dont  je  suis  tout  innocent.  »  L'empereur, 
ces  paroles  estre  dites,  regarda  de  travers  la  royne  et  luy 
dit  :  «  O  faulce  femme  et  misérable  créature,  tu  n'avoyes 
pas  soufhsance  pour  accomplir  ta  charnalité  et  luxure  de 
moy  ne  de  ton  rybaul,  mais  vouloyes  encores  mon  filz 
pour  pis  faire!  »  Elle  tomba  a  terre  en  demandant  pour 
Dieu  miséricorde  et  pardon.  «  O  mauldite  femme  »,  dit 
l'empereur,  «  tu  n'ez  digne  de  l'avoir  en  façon  quelcun- 
ques.  Car  tu  as  amerité  la  mort  en  trois  manières  :  l'une 
pour  ce  que  avec  moy  et  soubz  moy  tu  as  commis  adul- 
tère ;  l'aultre  car  tu  as  solicité  mon  filz  a  sy  grant  pechié 
et  n'a  pas  tenus  a  toy,  car  tu  as  fait  ton  pouvoir  et  car  tu 
l'as  accusé  de  crime  et  cas  mortelx  ;  tiercement  car  tous 
les  jours  m'as  solicité  que  je  le  deusse  faire  morir,  pour 
quoy  la  loy  et  le  droit  ne  disposeront  point  aultrement 
que  par  sentence  ne  te  faille  morir.  »  Le  filz  dit  plus  oul- 
tre  :  «  Mon  pére,  vous  sçavés  que  tous  les  jours  je  fus 
mené  pour  estre  pendu  au  gibet  pour  le  crime  qu'elle 
m'avoit  imposé,  mais  Dieu  m'a  préservé  a  l'aide  de  mes 
maistres.  O  mon  pére,  mectés  le  cas  que  je  régnasse  pour 
vous  en  la  seigniorie  comment  la  royne  vous  disoit,  ce 
n'estoit  ne  ne  seroit  senon  pour  vous  relever  de  peyne  et 
aultres  pensemens,  non  pas  pour  usurper  la  dignité  et 

majesté  impériale.  Et  a  Dieu  ne  plaise  que  je  me  mesle 
de  l'empire  a  aultre  intencion  senon  pour  vous  obéir  et 
vous  mectre  hors  de  pensemens  et  peyne,  et  que  tout  se 
face  de  vostre  commandement  et  a  vostre  plaisir,  et  que 
tousjour  je  vous  tiegne  comment  mon  treschier  pére  et 
redoubté  seigneur,  vous  obéissant  comment  je  doy,  et  a 
celluy  qu'est  cause  que  j'ay  estre  au  monde,  don  jamais 
je  n'ay  heu  ne  auray  le  vouloir  de  vous  oster  la  seignyo- 
rie.  Mais  quant  vous  plaira  me  donner  charge  de  rien 
faire,  je  le  acompliray  loyaulment  de  mon  pouvoir,  a 
l'exemple  de  celluy  qui  fut  gecté  en  la  mer  pour  ce  qu'i 
s'estoit  dit  seigneur  advenir  ;  touteffoyz  a  l'aide  de  Dieu 
tout  fut  a  la  gloire  et  honnour  du  pére.  Et  vous  cognois- 
trés  que  jamais  je  ne  seray  a  vostre  domaige,  et  mes  euvres 
redonderont  a  vostre  profit  et  grant  honnour.  »  «  O  mon 
filz  »,  dit  l'empereur,  «  Dieu  soit  loé  quant  il  a  permis 
que  je  suis  ton  pére,  veu  que  je  te  cognoys  de  bon  vou- 
loir, de  belles  manières,  bien  apris  et  a  toutes  euvres  d'on- 
nour  incliné  et  disposé.  » 


Pource  que  le  secund  chapitre  contient  longues  narra- 
tions et  diverses  matières,  y  se  divise  par  les  par- 
celles suyvans  desclarées. 


La  première  parcelle  parle  comment  le  filz  de  l'empereur  narra  a 
la  requeste  de  son  pére  l'ystoire  de  Alexandre,  filz  d'un  chevalier, 
qui  pour  la  interpretacion  du  chant  d'un  rouseignol  fut  gecté 
en  la  mer  par  son  pére. 

Cestuy  second  chapitre  de  la  tierce  partie  du  livre  est 
long  et  contient  pluseurs  et  diverses  belles  matières,  ys- 
toires  et  narracions  adventureuses,  merveillieuses,  cor- 
diales, amoureuses,  compassionables,  miraculeuses,  et  en 

fin  pour  bon  exemple  fructueuses,  lesquelles  sont  par  pe- 
tites parcelles  déclarées,  non  pas  qu'i  soient  chapitres 
mais  membres  et  parties  d'un  seul  chapitre,  pour  ce  que 
ce  n'est  que  une  narracion  en  la  présence  de  l'empereur 
par  son  filz  en  jugement  a  sa  postulacion  dite.  Et  pour 
retorner  a  nostre  ystoire,  l'empereur  fut  joyeux  et  fort 
contens  quant  il  vit  et  ouyt  son  filz  beaul,  sage,  mori- 
giné  et  bien  apris,  mais  tant  plus  yl  fut  courroucé  et 
desplaisant  de  la  royne  sa  femme,  laquelle  il  aymoit  sy 
loyaulment,  et  elle  luy  estoit  desloyale  tant  au  regard  de 
son  corps  comment  de  ce  qu'elle  vouloit  faire  morir  son 
filz  sans  cause  ne  raison.  Et  pour  plus  oultre  expérimen- 
ter la  prudence  de  son  filz  et  avoir  occupacion  de  temps 
joyeuse  a  révoquer  sa  melencolie,  il  dit  a  l'enfant  :  «  Mon 
filz,  je  te  prie  que  tu  me  raconte  aucune  ystoire  par  la- 
quelle je  soye  mieux  en  formé  de  ta  prudence  et  que  mon 
esperit  se  resjoye.  »  «  Mon  pére,  »  dit  le  filz,  «  pour  ce 
que  les  paroles  sont  perdues  la  ou  ne  se  donne  audience, 
faites  donques  faire  silence  au  peuple.  Et  je  diray  quel- 
que chose  a  propos,  fructueuse,  satiffaysant  a  vostre  vo- 
lenté  soubz  la  confiance  que  quant  j'auray  achevé  que 
justice  se  face  de  moy  et  de  la  royne  selon  que  le  droit 
dispose.  »  Alors  silence  fut  mis  du  commandement  de 
l'empereur,  puis  l'enfant  commence  dire  en  ceste  ma- 
nière : 

«  Ung  chevalier  fut  une  foyz  qui  n'avoit  que  ung  seul 
filz  nommé  Alexandre,  lequel  le  pére  aymoit  naturale- 
ment  et  singulièrement  en  sa  jeunesse,  ainsy  comme  vous 
m'amés  qui  suis  vostre  filz  tout  seul.  Cestuy  filz  fut  com- 
mis a  ung  vailliant  maistre  bien  sachant  et  virtueux  et 
loing  de  son  pais  pour  estre  apris  en  sciences  et  ensei- 
gnyé  en  bonnes  meurs.  Il  fut  ingénieux  de  nature  et  par 
ainsy  tantost  fust  bien  apris,  et  ainsy  qu'i  cressoit  d'eage 
il  augmentoit  en  science  et  vertus,  tellement  qu'i  ne  se 
pouvoit  dire  plus.  Quant  il  eut  demoré  sept  ans  son  pére 
désira  le  veoir  et  le  fit  venir  a  luy  ainsy  comme  vous  avés 

fait  de  moy.  Le  filz  comme  obéissant  fit  le  commande- 
ment de  son  pére,  et  fut  repceu  a  grant  joye,  don  le  pére 
prist  grant  consolacion  en  ce  qu'il  estoit  beaul  fiiz,  bien 
corpulant,  de  belles  manières,  et  instruys  en  science  a 
merveilles.  Ung  jour  advint  que  le  pére  et  la  mére  es- 
taient assis  a  table,  lesqueux  cestuy  filz  servoit,  et  la 
près  d'une  fenestre  eut  ung  oyseaulx  beaul  et  amoreux 
qui  se  nomme  rousseignol,  lequel  chantoit  moult  doul- 
cement,  tellement  que  tous  en  furent  merveiliieux.  Et 
dit  le  pére  :  «  O  Dieu  de  paradis,  comment  cestuy  oyse- 
«  let  chante  doulcementî  O  que  bien  adventureux  seroit 
«  celluy  qu'entendroit  ce  qu'i  dit  et  qui  le  seroit  inter- 
«  prêter!  »  Auquel  le  filz  respont  :  «  Mon  pére,  je  sçaroye 
e  bien  entrepreter  ce  qu'i  dit,  mais  je  doubte  qu'i  ne 
«  vous  desplaise.  »  «  O  mon  filz  »,  dit  le  pére,  «  dis  ar- 
ec diement  l'entrepretacion,  et  tu  verras  bien  que  ja  n'en 
«  seras  offensé.  Car  je  ne  porroye  penser  ne  cognoistre 
«  qu'i  t'en  deut  mal  venir.  »  Alors  le  filz  fut  plus  hardis 
et  va  dire  :  «  Cestuy  rousseignoul  a  dit  en  son  chant  que 
«  je  viendray  tel  maistre  et  sy  grant  seigneur  que  de  ches- 
«  cun  je  seray  redoubté  et  honnouré,  meismement  de 
«  mon  pére  qui  humblement  me  présentera  l'eaue  pour 
«  Javer  mes  mains,  et  ma  mére  en  révérence  tiendra  la 
«  tuaille  pour  les  paner.  »  «  Tu  ne  verras  ja  le  jour  », 
dit  le  pére,  «  que  jamais  par  nous  se  face  ce  que  tu  dis, 
«  ne  que  sus  nous  tu  obtiegnes  telle  dignité.  »  Et  ainsy 
cestuy  pére  remply  de  fureur  et  de  mavaise  volenté, 
quant  il  fut  nuyt,  yl  prist  son  filz  et  l'emmena  près  de  la 
mer  et  puis  le  gecta  dedens,  en  disant  :  «  Voycy  le  entre- 
«  prêteur  des  chants  des  oysiaux.  Or  vas  morir,  car  tu 
«  ne  viendras  jamais  sy  grant  maistre  qu'i  se  face  ce  que 
«  tu  dis.  » 

La  IIe  parcelle  parle  comment  cestuy  filz  fut  saulvé  d'estre  noyé,  et 
comment  il  enterpreta  les  cris  des  corbiaux  au  roi  de  Egypte,  des- 
queux le  roi  estoit  fort  actedié. 

Cestuy  filz  estre  en  la  mer,  a  cause  qu'il  estoit  fort  et 
courageux,  et  qu'i  sçavoit  nagier,  et  aussy  par  le  vouloir 
de  Dieu,  il  vint  arriver  oultre  celluy  bras  de  mer,  et  la  il 
demora  jusques  le  quart  jour  sans  mangier,  dont  il  fut 
fort  débilité.  Le  vc  jour  passoit  par  la  une  nef.  Et  l'enfant 
cria  a  haulte  voix  :  «  Aide  et  secours  pour  l'onnour  de 
«  Dieu!  »  Don  les  nautoniers  vindrent  a  terre  et  mirent  sus 
le  navile  cestuy  filz  qui  leur  sembla  moult  biau  et  tresgra- 
cieux.  Et  le  menarent  en  ung  pais  bien  loing  et  estrange. 
Et  la  il  le  vendirent  a  ung  duc  lequel  prist  grant  plaisir 
a  cestuy  filz  tant  a  raison  de  sa  personne  honneste  comme 
pour  sa  science  et  belles  manières.  Advint  un  jour  que  le 
roy  fit  ung  conseil  gênerai  et  manda  venir  a  luy  tous  les 
seigneurs  et  une  partie  des  nobles  de  son  royaume  et  les 
aultres  satrapas  et  sages.  Cestuy  duc  qu'avoit  acheté  l'en- 
fant entre  les  aultres  fut  mandé,  lequel  considérant  la 
prudence  de  luy  délibéra  de  le  mener  avec  soy  pour  veoir 
et  ouyr  ce  qui  seroit  proposé  pour  en  dire  son  advis  ou  en 
publiq  ou  en  appart.  Quant  tous  furent  congregués  le  roy 
proposant  dit  ainsy  :  «  Mes  bons  et  loyaulx  subgietz  et 
«  amis,  voulés  vous  sçavoir  la  cause  pour  quoy  je  vous 
«  ay  mandé?  »  Hz  dirent  tous  que  ouy,  car  il  estoient  pretz 
et  appareilliés  a  faire  le  possible  et  son  commandement. 
«  Entendés  bien  »,  dit  le  roy:  «  s'il  y  a  homme  qui  sache 
«  desclarer  et  entrepreter  ce  que  je  diray,  par  la  foy  que 
«  je  doys  a  ma  coronne,  s'il  est  a  marier  je  luy  donray 
«  en  mariage  ma  fille ,  et  s'il  est  marié  je  le  recompense - 
«  ray  haultement;  et  celluy  qu'aura  ma  fille  sera  au 
«  royaulme  mon  collateraulx  et  tel  comme  moy  le  temps 
«  de  ma  vie,  et  après  ma  mort  sera  roy  et  seigneur  de 

«  mon  royaulme  entièrement.  Or  entendés  le  mistére  du 
«  conseil.  Y  sont  trois  corbiaux  lesqueux  tousjours  me 
«  vont  après  sans  moy  habandonner  ou  que  je  aille,  vou- 
ée lans  et  tousjour  terriblement  crians  a  voix  horribles  et 
«  furieuses,  tellement  que  j'en  suis  sy  for  actedié  que 
«  mieux  me  vauldroit  morir  que  plus  vivre  sy  durcit. 
«  Pour  quoy  s'yl  y  a  nul  de  vous  qui  me  sache  dire  la 
«  cause  de  ceste  infestacion  et  querelle,  et  entrepreter 
«  que  ce  veult  dire,  et  tant  faire  qu  i  s'en  aillient  et  qu 'i 
«  me  laissent,  en  vérité  je  luy  acompliray  ce  que  j'ay 
«  dit.  »  Cecy  estre  dit,  les  sages  et  seigneurs  se  mirent  a 
part  et  cogitarent  l'ung  de  ceste  partie  l'aultre  de  l'aultre  ; 
mais  y  n'y  eust  personne  qu'en  sceut  rien  dire,  pour  quoy 
le  roy  se  deut  resjouyr  ne  faire  que  ces  corbiaux  le  lais- 
sessent.  L'enfant  prist  a  part  son  seigneur  qu'estoit  duc  et 
luy  dit  :  «  Mon  seigneur,  pensés  vous  que  le  roy  tiegne 
«  promesse,  qui  luy  diroit  le  vray  jugement  de  ces  cor- 
ce  biaux?  »  ce  Pense  que  ouy  »,  fait  le  duc,  »  et  se  tu  y 
ce  pensez  profiter,  je  le  fairay  volentiers  sçavoir  au  roy.  » 
«  Je  vous  promest,  »  dit  l'enfant,  «  sub  ma  vie  que  je  luy 
«  exposeray  que  ce  veult  dire.  »  Le  duc  vint  au  roy  et 
luy  dit  :  «  Sire,  il  a  ycy  ung  biaul  enfant  fort  sage  et  bien 
«  apris,  qu'est  content  d'acomplyr  vostre  désir  en  tout 
«  et  par  tout,  se  vous  luy  tenés  promesse  de  ce  que  vous 
«  avés  dit.  »  «  Par  la  coronne  que  je  porte  ne  par  la  foy 
«  que  je  doys  a  mon  royaulme  ,  je  acompliray  tout  ce 
«  que  j'ay  dit  et  promis.  »  Alors  l'enfant  fut  amené  de- 
vant ]e  roy,  auquel  le  roy  parla  premièrement  et  luy  dit  : 
a  O  mon  enfant,  seras  tu  respondre  et  remédier  a  la  dif- 
«  ficulté  de  ma  demande?  »  ce  Ouy  entièrement,  »  dit 
l'enfant.  ce  A  vostre  correction  et  selon  que  je  l'entens  vos- 
(c  tre  question  est  telle  que  vous  désirés  sçavoir  pour  quoy 
ce  ces  corbiaux  vous  vont  ainsy  après  et  crient  si  horri- 
«  blement  sans  vous  habandonner.  Et  a  cecy  je  vous  res- 
«  pont  et  dis  que  une  foyz  ces  deux  corbiaux  que  vous 
«  veez,  qui  sont  plus  gros,  sont  pére  et  mére  de  celluy  pe- 

«  tit,  et  au  temps  qu'i  fut  parduyt  il  estoit  grant  chierté 
«  de  tous  biens  et  maie  famine,  tellement  que  pluseurs 
«  hommes  et  femmes,  bestes  et  oyseaux,  furent  mors  de 
«  fain.  Et  alors  le  petit  estoit  au  nyd  :  la  mére  le  laissa 
«  et  l'abandonna  et  ala  a  son  adventure  pour  se  paistre, 
«  et  ne  retorna  point  ver  son  petit;  le  pére  bien  doulant 
«  demoura  et  ne  le  voulsit  habandonner,  mais  le  mieux 
«  qu'i  peut  et  sceut  norrist  le  petit,  et  ce  fut  a  grant  soing 
«  et  merveilleuse  peyne  jusques  il  peut  vouler.  Quant  la 
«  famine  fut  passée,  la  mére  retourna  et  vouloit  fréquen- 
ce ter  le  petit  corbelet  et  prendre  plaisit  avec  luy  comme 
«  mére  ;  le  masle  et  pére  qui  l'avoit  norryz  la  reboutoit  et 
«  ne  vouloit  permectre  que  la  mére  fut  près  du  petit,  et 
«  disoit  en  son  langage  qu'elle  l'avoit  laissé  et  haban- 
«  donné  en  sa  grande  nécessité,  et  que  par  ainsy  elle  ne 
«  devoit  point  estre  en  sa  compagnye.  La  mére  aleguoit 
«  qu'elle  avoit  heu  et  soutenus  les  peynes,  pensemens  et 
«  douleurs  comment  mére  de  luy,  pour  quoy  on  ne  luy 
«  devoit  ne  pouvoit  contredire  ne  deffendre  sa  compa- 
«  gnye,  mais  plus  près  devoit  estre  que  le  pére.  Pour 
«  quoy,  sire  roy,  »  fait  l'enfant,  «  ces  corbiaux  vont  après 
«  vous  et  vous  demandent  comme  au  souverain  seigneur 
«  du  pais  jugement,  et  que  vous  donnés  sus  leur  cas  vos- 
«  tre  sentence  avec  lequel  doit  demorer  le  petit  et  jeune 
«  corbiaux,  ou  avec  la  mére  ou  avec  le  pére.  Et  c'est  la 
«  cause  de  leurs  clamours  et  grant  poursuyte  qu'i  vous 
«  font.  Pour  quoy,  sire,  donnés  maintenant  vostre  sen- 
«  tence  et  pronuncés  lequel  doit  avoir  le  jeune  corbelet, 
«  ou  le  pére  ou  la  mére,  et  vous  verrés  qu'i  cesseront.  » 
«  Le  roy  dit  :  «  Puis  que  la  mére  laissa  et  habandonna  le 
«  petit  en  sa  nécessité,  la  rayson  veuit  qu'elle  ne  soit 
«  point  en  sa  compagnye,  nonobstant  qu'elle  dit  qu'elle 
«  ha  les  pensemens  et  douleurs  de  mére;  je  dys  telles 
«  douleurs  tornent  en  joye  quant  on  voit  sus  terre  son 
a  fruyt  en  vie.  Et  pour  ce  que  le  masle  son  pére  est  heu 
«  cause  de  sa  generacion  et  puis  qu'a  grand  détriment  et 

«  destruction  de  son  corps  il  lui  a  survenu  en  sa  neces- 
«  sité,  je  donne  la  sentence  que  le  jeune  corbiaux  de- 
«  meure  en  la  compagnye  du  pére  et  non  pas  de  la 
«  mére.  »  Si  tost  que  le  roy  heut  donné  sa  sentence  ces 
corbiaux  montèrent  hault  en  l'aer  et  s'en  alérent  par  ma- 
nière que  jamais  ne  furent  veu  en  tout  le  royaulme. 


La  IIIe  parcelle  parle  comment  Alexandre  fut  en  la  grâce  du  roi 
d'Egipte  et  luy  fut  promise  sa  fille,  puis  comment  il  ala  servir 
l'empereur  ou  il  fut  exaulcé,  et  de  Loys  son  compagnion  filz  du 
roy  de  France,  lesqueux  toutellement  se  ressembloient  et  ay- 
moient. 


Le  roy  fut  consoulé  des  corbiaux  qui  s'en  alérent  et 
esbays  de  la  prudence  de  Alexandre,  lequel  il  prist  par  la 
main  et  dit  :  «  Mon  enfant,  quel  nom  as  tu  ?  »  «  Je  suis 
«  appellé  Alexandre,  »  fait  l'enfant.  «  Je  veux,  »  dit  le 
«  roy,  que  tu  soiez  myen  et  de  ma  court,  et  que  jamais  tu 
«  ne  dies  que  aultre  soit  ton  pére  se  non  moy,  et  que  tu 
«  me  nommez  pour  ton  pére  en  quelque  lieu  que  tu 
«  soyez,  veu  que  ma  fille  doit  estre  ta  femme  espousée  et 
«  que  tu  dois  estre  mon  successeur  en  tout  mon  royaulme.  » 
L'enfant  Alexandre  demeura  avec  le  roy  et  fut  aymé 
de  chescun  spécialement  pour  ce  qu'il  aymoit  et  serchoit 
les  esbatemens,  tournoyemens,  joutes,  jeux  d'abilité  et 
toute  industrie  corporelle.  Et  tellement  en  prouesses  per- 
sévéra qu'i  surmonta  en  honneur  et  victoire  tous  ceux  de 
Egipte  et  ne  trouva  homme  au  royaulme  ne  dehors  qui  le 
vainquit.  Et  plus  oultre  il  respondoit  a  toutes  questions 
et  demandes,  et  faisoit  merveillieuses  entrepretacions  sus 
ce  que  on  luy  proposoit.  En  celluy  temps  estoit  empereur  (AMICU8) 
Titus,  qui  surmontoit  tous  les  roys  et  seigneurs  du 
monde  tant  en  générosité  comme  en  curialité,  habon- 
dance  de  biens,  de  sages,  de  biaulx  fais,  de  sciences  et 

toutes  excellences  et  largèces,  tellement  que  voix  et  famé 
estoient  en  bruyt  de  ses  fais  par  tout  le  monde,  par  telle 
manière  que  qui  vouloit  profiter  en  meurs,  en  sciences,  et 
quasy  veoir  tout  le  monde,  qu'i  vint  a  la  court  de  cestuy 
empereur.  Quant  Alexandre  entendit  cestuy  bruyt  il  dit 
au  roy  :  «  Sire  roy  et  pére  honnorable,  vous  sçavés  que 
«  voix  et  famé  labourent  publiquement  de  la  excellence 
«  de  l'empereur,  pour  quoy  c'est  chouse  trefFort  délectable 
«  de  le  veoir  et  d'estre  en  sa  court.  Et  par  ainsy  s'yl  estoit 
a  de  vostre  plaisir  me  donner  licence,  je  yroye  volentiers 
a  a  la  court  pour  aprendre  et  y  avoir  cognoissance  et  ac- 
((  quérir  bruyt  et  honneur.  »  «  En  vérité,  »  dit  le  roy, 
«  il  me  plait  bien,  mais  je  veux  que  tu  portes  bonne 
«  somme  d'or  et  d'argent  pour  te  survenir  et  aussy  pour 
«  mon  honneur.  Mais  y  me  semble  expédient  que  tu 
«  doige  espouser  ma  fille  et  faire  les  nopces  avant  que  tu 
«  y  ailles.  »  «  O  mon  pére,  »  dit  l'enfant,  «  pardonnés 
«  moy  pour  maintenant  jusques  je  soie  retorné,  et  alors  a 
«  plus  grant  honnour  et  mérite  je  l'espouseray.  »  «  Puis- 
«  que  tu  le  veux,  »  dit  le  roy,  «  il  me  plait  que  ainsy  se 
«  face.  )>  Alexandre  se  mist  en  point  a  noble  et  bonne  corn- 
pagnye,  et  prist  des  finances  pour  ses  nécessitez  a  souffi- 
sance.  Puis  disant  a  Dieu  au  roy  s'en  ala  jusques  a  la  court 
de  l'empereur.  Et  quant  il  fut  en  estât,  humblement  le 
salua.  L'empereur  se  leva  de  son  siège  royal,  et  quant  il 
le  vit  sy  honnorable  et  de  belle  representacion,  il  le  baisa, 
puis  luy  dit  :  «  Mon  filz,  don  es  tu,  et  qu'est  la  cause 
«  pour  quoy  tu  es  ycy  venus  ?  »  «  Je  suis,  »  fait  Alexan- 
dre, «  filz  du  roy  de  Egipte  et  son  successeur  advenir  et 
«  heretier  ;  et  suis  maintenant  venus  visiter  vostre  majesté, 
«  se  elle  me  vouldroit  retenir  en  son  service.  »  Gecy  pleut 
fort  a  l'empereur,  et  le  commist  tantost  au  seneschal  pour 
Je  logier.  Et  incontinant  après  aucunes  interrogacions  et 
informacions  prises  de  ses  vertus,  il  le  fit  son  escuyer 
pour  porter  les  viandes  sus  table  devant.  Le  seneschal  le 
loga  treshonnestement  et  le  pourveust  de  tapisseries  et 

aultres  ornemens  appertenans  a  son  estât.  Alexandre  se 
gouverna  si  sagement  et  virtueusement  que  chescun 
l'ayma  et  honnora.  Bien  tost  après  le  filz  du  roy  de 
France  vint  a  la  court  de  l'empereur  pour  veoir,  ouyr, 
apprendre  et  servir  comment  Alexandre  avoit  fait.  L'em- 
pereur le  repceut  honnorablement  et  luy  fit  ung  grant 
bienvenant.  Et  puis  luy  demanda  quel  estoit  son  nom  et 
son  parentage.  Lequel  respont  :  «  Je  suis  filz  au  roy  de 
«  France  et  suis  appellé  Loys,  vostre  humble  serviteur.  » 
«  Je  te  retiens  de  ma  court,  »  dit  l'empereur,  «  et  pour  ce 
«  que  j'ay  constitué  Alexandre  mon  escuyer  pour  aporter 
«  les  viandes  sur  table,  je  te  fais  mon  botoillier  pour  ser- 
«  vir  de  vins,  afïin  que  tous  deux  tousjour  ensemble  soyés 
«  en  ma  présence  quant  je  seray  a  table,  pour  avoir  mon 
«  plaisir  en  vous  regardant  plus  souvent.  »  Puis  le  com- 
mist  au  seneschal  affin  qu'i  le  logast  honnorablement. 
Lequel  seneschal  le  loga  avec  Alexandre  pour  ce  que  tous 
deux  estoient  gracieux  a  regarder  et  qu'i  plaisoient  a 
l'empereur.  Ces  deux  seigneurs  estoient  sy  ressemblans 
l'ung  l'aultre  tant  de  corpulence  comme  de  eage,  du  vi- 
sage, de  manières,  de  humilité  et  aultres  condicions  qu'a 
grant  peyne  se  pouvoient  y  cognoistre  que  on  ne  prist 
bien  souvent  l'ung  pour  l'aultre,  senon  tant  qu'i  n'estoient 
pas  tousjour  vestus  de  meismes,  et  que  Alexandre  estoit 
plus  grant  en  sciences  et  plus  prest  en  ses  fais  et  plus  ro- 
buste de  force  que  n'estoit  pas  Loys,  qu'estoit  ung  petit 
femenyn  et  plus  blasve  du  visage  ;  et  tant  seulement  en 
cecy  estoient  différant.  Et  ainsy  que  se  ressembloient 
aussy  ilz  s'amoient  l'ung  l'autre  si  cordialement  et  sy  per- 
faitement  que  ce  n'estoit  que  une  volenté,  ung  courage, 
ung  meisme  désir  et  vouloir.  L'empereur  alors  n'avoit 
que  une  fille  nommée  Florentine,  laquelle  il  aymoit  sy 
fort  que  plus  ne  se  porroit  dire,  pour  ce  qu'elle  estoit 
belle,  gracieuse,  de  belles  meurs  et  virtueuse,  et  aussy  car 
elle  estoit  seule  et  devoit  succéder  a  l'empire,  a  laquelle  il 
avoit  député  et  ordonné  court  séparée  de  la  sienne,  pour- 

veuhe  de  famillie  nécessaire.  A  laquelle  l'empereur  en  si- 
gne d'amour  singulière  envoyoit  tous  les  jours  de  ses 
viandes  et  les  luy  portoit  Alexandre;  pour  laquelle  chose 
il  estoit  fort  aymé  d'elle;  car  moult  fort  luy  sembloit 
biaux  et  gracieux  et  tressage.  Advint  ung  jour  que  Ale- 
xandre fut  occupé  en  aucune  chose  nécessairement  a 
l'eure  qu'i  failloit  servir  l'empereur;  et  quant  l'empereur 
fut  assys  et  n'y  heut  personne  qui  se  mist  faire  l'office 
d'Alexandre,  Loys  le  fit  et  se  mist  servir  l'empereur  pour 
luy.  Quant  l'empereur  voulsit  envoyer  a  sa  fille  de  ses 
viandes,  et  Loys  estoit  la  a  geneux  comme  il  avoit  acous- 
tumé,  il  dit  a  Loys  qu'i  portast  celle  viande  a  sa  fille,  cuy- 
dant  que  ce  fut  Alexandre.  Loys  fit  le  commandement  de 
l'empereur  et  entra  en  la  chambre  de  la  fille,  laquelle  il 
salua  comment  appertenoit,  et  puis  mist  les  viandes  de- 
vant elle,  et  jamais  ne  l'avoit  veuhe  jusques  celle  foyz, 
mais  tantost  elle  cogneut  bien  que  ce  n'estoit  pas  Alexan- 
dre et  luy  dit  :  «  Mon  filz,  comment  as  tu  nom  et  a  qui 
«  es  tu  filz  ?  »  Luy  respont  :  «  Ma  dame,  je  suis  filz  du 
«  roy  de  France  et  me  nomme  Loys.  »  La  dame  dit  : 
«  Tu  soies  le  bien  venus;  or  t'en  torne  a  la  bonne 
«  heure.  »  Loys  s'enciina  et  s'en  ala.  Puisincontinant  vint 
a  la  table  Alexandre,  qui  perfit  son  office  comment  bien  le 
sçavoit  faire. 

La  III [e  parcelle  parle  comment  Loys  fut  malade  de  l'amour  qu'il 
eut  en  Florentine  et  comment  par  dons  et  joyaux  Alexandre  por- 
cura  la  santé  de  Loys  qu'après  acomplit  son  courage. 

Quant  le  digner  fut  achevé,  incontinant  Loys  ala  sur 
la  couche  et  commença  estre  malade  tresacertes.  Et  sy 
tost  que  Alexandre  le  sceut  il  vint  a  luy  et  dit  :  «  O  mon 
«  compagnyon  très  chieret  bien  aymé,  comment  te  va  ? 
«  que  as  tu?  qui  te  deubt?  dys  moy  ta  nécessité.  »  «  En 
«  vérité,  »  dit  Loys,  «  je  nesçay  en  quoy  j'ay  prise  ceste 


DES  SEPT  SAGES 


I7I 


«  maladie,  mais  je  me  sens  sy  fort  malade  que  je  me 
«e  doubte  que  je  n'en  puisse  saillir,  mais  qu'i  me  fauldra 
«  morir.  »  «  O  mon  compagnion,  »  dit  Alexandre,  «  j'en- 
te tens  la  cause  de  ta  maladie  :  tu  as  aujourduy  porté  a  la 
«  dame  fille  de  l'empereur  le  présent  de  son  pére,  et  puis 
a  tu  as  pris  tropt  grant  plaisir  a  la  regarder  et  contem- 
«  pler  sa  doulce  face,  dont  ton  cueur  en  est  frappé  et  es 
ce  ainsy  troublé  et  mal  disposé.  »  «  O  Alexandre,  »  dit 
Loys,  «  tous  les  medicins  du  monde  ne  porroient  ne  sça- 
a  roient  mieux  dire  ne  jugier  la  vérité  que  tu  l'as  dite, 
«  car  y  va  ainsy  comment  tu  l'as  dit  et  non  autrement, 
«  dont  je  croy  que  la  vision  de  ceste  dame  sera  cause  de 
«  ma  mort.  »  «  Or  entens  »,  dit  Alexandre,  «  puis  que 
ce  j'entens  que  c'est,  resjouy  toy  et  je  te  aideray  de  mon 
«  pouvoir.  »  Incontinant  Alexandre  entreprist  de  faire 
que  la  dame  deut  aymer  son  compagnyon  Loys,  ala  hac- 
tivement  en  la  cité  et  acheta  ung  drapt  précieux  de  ses 
propres  deniers  tout  brodé  de  marguerites  et  pierres  pré- 
cieuses pour  donner  a  la  dame,  cognoissant  que  nature 
féminine  est  encline  a  prendre  et  avoir  belles  chouses  et 
nouvelles,  et  que  après  les  dons  pris  a  peu  de  peyne  on  en 
ha  ce  qu'on  demande,  et  de  cecy  rien  ne  sçavoit  Loys  ;  et 
puis  le  présenta  a  la  fille  disant  que  de  bon  cueur  Loys  le 
luy  donnoit.  «  O  Alexandre,  »  dit  elle,  «  ou  as  tu  peu 
«  trouver  une  sy  belle  pièce  de  drapt  et  si  précieusement 
«  décorée  comme  cestuy  est  ?  »  «  O  ma  dame,  »  fait  Alexan- 
dre, «  Loys  qui  le  vous  donne  est  filz  d'ung  trespuis- 
«  sant  roy,  lequel  ha  heu  désir  de  donner  quelque  chose 
«  de  bonne  estrayne,  en  désirant  vostre  amour  et  vostre 
«  grâce.  Et  sachés  pour  vérité  dire  que  pour  ung  seul 
«  regard  que  vous  a  veuhe,  maintenant  il  se  gist  au  lyt 
«  malade  jusques  a  la  mort.  Pour  quoy  se  pour  vous  ay- 
«  mer  vous  le  laissés  morir,  vous  en  aurés  grant  pechié 
«  et  fairés  sy  mal  que  jamais  en  vostre  vie  vous  n  aurés 
«  honneur.  »  «  O  Alexandre,  »  dit  elle,  «  me  vouldroie 
«  tu  conseiller  que  je  perde  ma  virginité  en  ceste  faezon? 

«  A  Dieu  ne  plaise  que  je  le  face  ne  que  je  consente  a  tes 
«  paroles.  Et  saches  de  certain  que  tu  n'y  gaignyeras  ja 
«  de  m'avoir  raporté  telles  nouvelles.  Or  t'en  va  :  ne  me 
«  parle  jamais  de  telle  matière.  »  Alexandre  sans  répli- 
quer la  salua  et  s'en  ala.  Et  puis  considéra  que  rien  n'est 
plus  variable  ne  muable  que  le  cueur  de  la  femme,  et  ne 
se  esbayt  rien  de  ceste  response,  mais  vint  en  la  cité  et 
acheta  et  fit  orner  une  belle  coronne  a  merveilles,  plus  ri- 
che au  double  que  n'estoit  le  drapt  précieux  ja  donné. 
Puis  entra  en  la  chambre  de  la  dame  et  en  révérence  et 
grant  humilité  de  Ja  part  de  Loys  luy  présenta  celluy 
joyau  moult  précieux.  Quant  la  dame  advisa  le  don  elle 
y  prist  plaisir.  Et  puis  regarde  Alexandre  en  la  face  et  luy 
dit  :  «  Je  me  merveille  de  toy,  qui  est  venus  céans  tant 
«  de  foyz,  et  jamais  tu  ne  me  dis  que  je  fisse  pour  toy  ce 
«  que  tu  veulx  que  je  face  pour  Loys.  »  «  O  ma  dame,  » 
respont  Alexandre,  «  je  ne  suis  point  si  chault  du  cas, 
«  pour  quoy  jamais  ne  m'advint  que  mon  cueur  fut  ainsy 
*  navré  comment  celluy  de  mon  compagnyon  est.  Et 
«  vous  sçavés  que  c'est  raison  que  quant  on  ha  ung  loyal 
«  compagnyon  que  on  le  doit  servir  a  son  besoing,  et  se 
«  monstrer  amis  en  cas  de  nécessité.  Pour  quoy,  ma 
«  dame,  considérés  que  les  femmes  sont  piteuses  et  ont 
«  compassion  naturellement  de  ceux  qui  sont  ainsy  mal 
«  dispousez.  Et  pensés  que  mon  compagnyon  pour  vos- 
«  tre  regard  a  esté  navré  :  faites  donques  que  vostre  beni- 
«  gnité  et  doulceur  le  rende  guéri,  affin  aussy  que  sa 
«  mort  ne  vous  soit  reprouchée  au  temps  advenir.  »  Elle 
comme  mal  contente  dit  a  Alexandre  :  «  Vas  ton  chemin, 
«  car  maintenant  de  moy  tu  n'auras  point  de  response.  » 
Adonc  la  salua  en  grant  révérence  et  s'en  ala.  Et  cogita 
que  puis  qu'elle  prenoit  plaisir  aux  dons,  que  par  faulte 
de  donner  la  chose  ne  demourroit  pas  a  parfaire.  Puis 
s'ent  vint  en  la  cité  et  acheta  une  centure  tresriche  et  pré- 
cieuse, plus  vailliant  trois  foys  que  le  premier  dont,  et 
puis  de  la  part  de  Loys  humblement  la  iuy  présenta.  Et 

quant  la  dame  vit  celle  centure  sy  plaisante  elle  dit  a 
Alexandre  :  «  Fais  venir  Loys  trois  heures  en  la  nuyt  en 
«  ma  chambre,  et  il  trouvera  la  porte  ouverte.  »  Et  quant 
Alexandre  ouyt  la  volenté  de  la  fille,  il  fut  tresjoyeux, 
puis  vint  a  son  compagnyon  et  luy  dit  :  «  O  mon  frère 
«  et  loyal  compagnyon,  resjouy  toy  et  te  consoule,  car 
«  j'ay  fait  que  la  dame  est  toute  tienne,  et  faira  ce  que  tu 
«  vouldras  ;  et  sommes  d'arrest  que  ceste  nuyt  je  te  mey- 
«  neray  a  sa  chambre  ».  Loys  ouyant  Alexandre  com- 
ment celluy  qui  se  reveille  d'un  grief  sompne  fut  quasi 
resuscité,  et  peu  a  peu  pour  la  grant  joye  qui  luy  fut 
denuncée  il  fut  guéri  toutellement.  La  nuyt  après  a 
l'heure  assignée  Alexandre  mena  son  compagnyon  Loys  a 
la  porte  de  la  fille  de  l'empereur  et  le  fit  entrer  dedens,  la 
ou  toute  la  nuyt  il  fut  avec  elle  en  soulas  et  joye  inesti- 
mable. Cecy  estre  fait,  elle  fut  sy  frappée  de  l'amour  de 
Loys  que  des  deux  ce  n'estoit  que  ung  vouloir,  que  une 
pensée  et  une  affection  d'estre  ensemble  et  persévérer  en 
leurs  amours.  Et  pour  ce  qu'amour  ne  se  peust  pas  tous- 
jour  celer,  et  a  cause  que  Loys  souvent  frequentoit  la 
chambre  de  la  fille,  les  chevaliers  de  la  court  se  prirent 
garde  que  Loys  faisoit  son  plaisir  de  la  fille  de  l'empereur, 
et  se  engendra  une  envie  entre  eux  secrète,  dont  après  fi- 
rent entreprise  ou  de  le  prendre  et  détenir  ou  de  le  oc- 
cirre.  Et  cecy  sceut  Alexandre,  lequel  se  tenoit  armé  avec 
ses  gens  secrètement,  et  avoit  regard  pour  obvier  a  leur 
entreprise,  lesqueux  pour  la  paour  d'Alexandre  laissèrent 
leur  entreprise,  et  ne  fut  point  occupé  Loys  de  aler  vers 
la  fille  comment  il  avoit  acoustumé.  Et  cecy  durant 
Alexandre  se  mist  en  pluseurs  dangiers  pour  servir  son 
compagnyon  et  le  garder  d'estre  offensé,  lesquelles  choses 
sceut  la  fille,  don  fort  se  tenoit  a  Alexandre  obligée  et  te- 
nue de  luy  faire  plaisir  et  de  son  pouvoir  maintenir. 

La  Ve  parcelle  parle  comment  Alexandre  s'en  ala  en  Egipte  quant 
le  roy  fut  mort  et  la  griesve  despartie  de  luy  de  Loys  et  de  Flo- 
rentine. 

En  brief  temps  vindrent  nouvelles  a  Alexandre  que  le 
roy  de  Egipte  estoit  mort,  dont  il  estoit  exorté  de  s'en 
aler  affin  qu'i  prist  possession  de  son  royaulme  et  qu'il 
espousast  sa  femme  promise,  la  fille  du  roy.  Cecy  fut  de- 
nuncé  a  la  fille  de  l'empereur  et  a  Loys  son  compagnion 
par  Alexandre,  comment  y  failloit  qu'i  s'en  alast  in- 
continant.  Et  de  ces  nouvelles  furent  tristes  et  doulans 
Florentine  et  Loys,  car  soubz  l'ombre  d'Alexandre  ilz 
pouvoient  mieux  et  plus  seurement  continuer  leurs  esba- 
temens.  Puis  vint  a  l'empereur  et  dit  :  «  Sire  empereur, 
«  mon  seigneur  révérend,  j'ay  lectres  et  nouvelles  que 
«  mon  pére  est  mort,  pour  quoy  y  m'en  fault  aler  hacti- 
«  vement  pour  prendre  possession  de  mon  royaulme,  don 
«  je  demande  licence  de  vous.  Et  pour  les  biens  et  hon- 
«  neurs  que  j'ay  repceu  je  me  offre  et  présente,  tant  la 
«  personne  comme  les  biens,  a  vous  servir  et  obéir.  Et 
«  quant  vostre  impériale  majesté  prendroit  desplaisir  d'a- 
<c  bandonner  vostre  service,  je  perdroye  plus  tost  le 
«  royaulme  que  de  vous  désobéir.  »  L'empereur  respont 
et  dit  :  «  Alexandre,  saches  que  je  suis  desplaisant  de  ton 
«  despartement,  pour  ce  que  j'ay  bien  pris  en  gré  ton 
«  service,  et  aussy  tous  ceux  de  mon  hostel  sont  tousjour 
«  esté  contens  de  toy.  Mais  pour  ce  qu'i  n'apartient  pas 
c<  aux  empereurs  empechier  le  bien  ne  l'avancement  de  ses 
«  serviteurs,  mais  est  chouse  convenable  de  les  exaulcer 
«  et  advoyer,  pour  quoy  nous  commandons  a  nostre  tre- 
«  sorier  qu'i  te  donne  et  délivre  de  nostre  trésor  tant  qu'i 
«  t'em  plaira  de  prendre,  et  pour  te  subvenir  en  ton 
«  voyage;  et  t'en  va  a  la  garde  de  Dieu  et  avec  ma  bene- 
«  diction  que  je  te  donne.  »  Alexandre  après  prist  congié 


bES  SEPT  SAGES 


des  seigneurs  et  serviteurs  de  la  court  de  l'empereur,  don 
les  pluseurs  menarent  grant  deul  de  son  despartement,  car 
de  tous  il  estoit  prisié  et  bien  aymé.  Et  entre  les  desplai- 
sans  furent  Loys  et  Florentine,  lesqueux  l'acompagnya- 
rent  sur  les  champs  bien  sept  milliers  loing  et  tousjour 
vouloyent  aler  oultre,  car  il  ne  sçavoient  habandonner. 
Mais  quant  Alexandre  se  arresta,  et  dit  que  il  ne  passe- 
raient plus  oultre,  tous  deux  de  douleur  tombarent  a  terre 
ou  ilz  firent  grant  pleurs  et  lamentacions.  Alexandre  les 
leva  de  terre  doulcement  et  a  belles  paroles  les  consoula 
le  mieux  qu'i  peut,  et  puis  leur  dit  a  part  :  «  O  Loys, 
a  mon  loyal  compagnion,  je  t'avise  et  t'amoneste  sur  tout 
«  d'une  chose,  que  tu  cèles  et  tiegnes  secrest  tant  comme 
«!  se  porra  faire  le  cas  de  toy  et  de  ma  dame  Florentine, 
«  et  soyes  sages  et  subtil  et  te  prens  garde  en  tes  passages 
c  et  en  manière  de  faire.  Car  je  sçay  que  ung  autre  sera 
«  mis  en  mon  lieu  pour  servir  l'empereur,  lequel  te  por- 
«  tera  grant  envi^  de  ce  que  tu  seras  en  la  grâce  du  seî- 
«  gneur,  dont  il  se  prendra  garde  quant  tu  iras  soit  jour 
«  soit  nuyt.  »  «  O  Alexandre,  »  dit  Loys,  «  de  tout  mon 
«  pouvoir  je  me  garderay  tant  et  le  mieux  que  je  porray. 
«  Mais  las!  helas!  comme  me  tiendray  je  seur  quant  tu 
«  seras  tant  loing  de  moy?  Mais  au  moins  d'une  chose  je 
«  te  prie,  que  tu  veulles  garder  cestuy  aneaul  que  je  te 
«  donne  pour  amour  de  moy;  au  moins  quant  tu  le  ver- 
ce  ras  y  te  souviendra.  »  «  Cestuy  aneaul,  »  dit  Alexan- 
dre, «  je  prendray  et  pour  l'amour  de  toy  le  garderay, 
«  non  obstant  que  sans  aneaulx  bien  me  souviendra  de 
«  toy,  et  n'as  garde  que  je  te  oblie.  Et  a  Dieu  soyés,  au- 
«  quel  je  vous  recommande.  »  Tous  deux  se  vont  embra- 
cer  par  le  col  et  baiser  doulcement  en  plourant.  Puis  s'en 
tornarent,  et  Alexandre  prist  chemin  et  courage  de  se 
trouver  en  peu  de  temps  au  roy anime  de  Egipte  son 
pais. 

La  VIe  parcelle  parle  comment  Gui  filz  du  roi  d'Espaigne  heut 
l'office  d'Alexandre,  et  du  champ  de  bataille  contre  Loys  qui  fut 
accusé  qu'i  tenoit  Florentine. 

Tantost  après  a  la  court  de  l'empereur  vint  Guy  filz  du 
roi  d'Espaigne,  lequel  fut  repceu  de  l'empereur  affectueu- 
sement et  constitué  en  l'office  de  Alexandre.  Et  le  loga 
en  la  chambre  que  Alexandre  avoit  tenue  avec  Loys,  qui 
fort  luy  despleut,  et  y  se  fut  volentiers  opposé,  mais  aul- 
tre  chose  n'en  peut  faire.  Cestuy  Guy  estoit  sage  et  caulx, 
et  valereux  de  la  personne,  et  se  aperceut  tantost  qu'i 
desplaisoit  a  Loys  qu'i  fut  logié  en  sa  chambre,  pour 
quoy  il  luy  commença  tenir  l'ueil  sus  et  prendre  garde  en 
son  gouvernement  pour  luy  porter  dommage  et  faire  con- 
traire. Loys  entendit  l'entreprise  et  courage  de  Guy,  pour 
quoy  il  laissa  d'aier  vers  la  damoiselle  grant  espace.  Mais 
force  d'amour  le  compellit  de  fréquenter,  et  ne  s'en  peut 
pas  abstenir.  Guy  secrètement  se  mist  a  expérimenter  les 
aiées  et  venues  de  Loys  sus  ce  que  le  cueur  luy  disoit  qu'i 
la  tenoit  et  en  faisoit  son  plaisir,  et  ne  cessa  jusques  il 
cogneut  que  c'estoit  vérité  et  qu'i  ne  pouvoit  estre  aultre- 
ment  et  que  tout  estoit  fait  par  le  conseil  et  moien  d'Ale- 
xandre. Advint  ung  jour  qu'en  la  grant  sale  du  palaix 
l'empereur  commença  parler  d'Alexandre  et  le  exaulça 
fort,  disant  qu'il  estoit  sage,  prudent,  loyal,  et  digne  de 
grant  los.  Quant  Guy  l'eut  escouté  il  s'avance  et  dit  : 
«  Sire  empereur,  celluy  Alexandre  ne  se  doit  point  sy 
«  fort  exaulcer  ne  louer  comme  vous  dites,  actendu  et 
«  considéré  qu'il  a  esté  traitre  et  faulx  en  vostre  court 
«  long  temps.  »  L'empereur  fut  fort  esbays  et  luy  dit  : 
<(  Desclare  moy  incontinant  comme  tu  l'entens.  »  «  Vous 
<(  n'avés  que  une  seule  fille,  »  dit  Guy,  «  laquelle  doit 
«  succéder  a  vostre  royauîme.  Et  Loys  est  celluy  qui  l'a 
«  violé  et  pluseurs  jours  cognue  moyennant  l'aide  et  ad- 

«  jutoire  d'Alexandre,  lequel  Loys  va  a  elle  toutes  les 
«  nuys,  au  moins  quant  il  luy  plait.  »  L'empereur  fut 
tout  commus  de  ces  paroles.  Et  ainsy  qu'i  cogitoit  en  ces- 
tuy  desplaisir  Loys  passa  par  la  sale  a  l'aventure,  lequel 
fut  demandé,  et  puis  luy  dit  l'empereur  :  «  Escoute  qu'i 
«  se  dit  de  toy  :  s'yl  est  vérité,  de  mort  honteuse  je  te  fai- 
«  ray  morir.  »  «  Sire,  dites  moy  que  c'est.  »  Guy  respont 
et  dit  :  «  Je  denunce  et  fais  relacion  a  l'empereur  mon  re- 
«  doubté  seigneur  que  tu  as  violé  sa  fille  et  que  tous  les 
«  jours  qu'i  te  plait  tu  vas  a  elle  a  la  confusion  impériale 
«  commectre  adultère.  Et  cecy  en  champ  de  bataille  je 
«  veulx  contre  toy  maintenir  et  prouver.  »  Loys  dit  : 
«  De  cestuy  crime  je  suis  innocens,  et  liéve  le  gage  que  tu 
«  as  mis,  et  en  dépendant  mon  innocence  contre  ta  faul- 
«  ceté  je  te  fairay  desdire  par  ta  gorge  que  tu  as  menti.  » 
L'empereur  selon  que  droit  dispose  leur  ordonna  jour 
pour  bataillier.  Cecy  estre  fait,  Loys  vint  a  la  fille  et  luy 
dit  tout  ce  qu'estoit  dit,  fait  et  ordonné.  «  Maintenant,  » 
fait  Loys,  «  ma  dame,  donnés  moy  bon  conseil  ou  je 
«  prendray  la  mort.  Vous  sçavés  que  je  n'ay  ousé  contre- 
ce  dire  ou  gaige  mis  pour  faire  champ  de  bataille  ;  aultre- 
«  ment  se  je  me  fusse  taissé  j'eusse  quasy  confessé  le  cas, 
«  et  heusse  esté  réputé  culpable.  Je  avise  que  Guy  est  fort 
«  et  plus  puissant  de  la  personne  que  je  ne  suis  et  mieux 
«  instruys  aux  armes,  et  ne  sçay  a  lui  semblable  se  non 
a  Alexandre,  et  je  suis  biaucopt  plus  débile.  Pour  quoy  se 
«  je  me  trouve  en  armes  devant  luy  je  sceray  mors  et  vous 
«  après  pour  cestuy  cas  hontée  et  confuse.  »  Florentine 
fut  mal  contente  de  cestuy  affaire,  mais  pour  ce  que  le 
temps  estoit  brief,  elle  dit  :  «  Loys,  fais  ce  que  je  te  diray  : 
«  puis  que  ainsy  de  toi  meisme  te  défie,  va  ver  mon  pére 
«  et  luy  dis  que  tu  as  repceu  lectres  patentes  comme  ton 
«  pére  est  malade  jusques  a  la  mort  et  désire  fort  te  veoir 
«  avant  qu'i  défaille,  afrln  qu'en  sa  vie  il  dispose  de  son 
«  royauime.  Et  demande  licence  d'y  aler  et  qu'i  la  te 
«  donne  pour  l'amour  de  ton  pére  pour  le  visiter,  et  qu'i 

«  prolonge  le  jour  du  champ  de  bataille  que  tu  puisses 
«  aler  et  venir.  Et  sy  tost  que  tu  auras  licence,  chevau- 
«  ches  hactivement  jusques  tu  trouves  le  roy  Alexandre, 
«  et  parle  a  luy  secrètement  et  luy  dis  comment  l'affaire 
«  va,  et  le  prie  que  sus  tout  il  nous  subviengne  en  ceste 
«  grande  nécessité.  »  Gestuy  conseil  pleut  fort  a  Loys,  et 
fit  comme  la  fille  avoit  dit,  et  quant  il  eust  licence  et  que 
le  jour  de  bataille  fut  remist  a  ung  jour  plus  loing,  il  s'en 
ala  et  ne  cessa,  tant  de  jour  quant  de  nuyt  il  deut  chemi- 
ner, jusques  il  fut  en  Egipte. 

La  VIIe  parcelle  parle  comment  Loys  ala  en  Egipte  demander  se- 
court a  Alexandre,  qui  se  mist  en  chemin  pour  combattre  Guy 
et  Loys  demeura  en  Egipte. 

Loys  a  grant  haste  sercha  ou  se  tenoit  le  roy  Alexan- 
dre, puis  luy  fit  sçavoir  sa  venue  secrètement.  Etsy  tost 
que  Alexandre  sceut  sa  venue,  il  fut  fort  joyeux  et  luy 
prist  merveille  de  la  cause  pour  quoy  il  venoit,  puis  se- 
crètement se  firent  chiére,  et  demanda  pour  quoy  il  estoit 
venus  principalement.  Loys  dit  ainsy  :  «  O  sire  et  loyal 
«  amis,  ma  vie  et  ma  mort  aujourduy  sont  en  ta  puis- 
v  sance,  et  en  peux  disposer  a  ton  plaisir.  Car  ainsy 
«  comme  tu  me  dis  derriérement  y  m'est  advenus,  que 
«  quant  ung  aultre  seroit  en  ton  lieu  au  service  de  l'em- 
tc  pereur,  que  je  seroie  perdu  se  je  n'estoie  bien  sage  et 
«  caulx;  touteffoyz  je  l'ay  fait  comme  je  me  suis  peu 
«  abstenir,  mais  incontinant  Guy  le  filz  du  roy  d'Espa- 
«  gne  cognoissant  mon  cas  a  mis  des  espiez  et  s'est  tant 
«  pris  garde  qu'il  a  cogneu  la  vérité  de  mon  affaire  et 
«  m'a  accusé  ver  l'empereur  d'avoir  violé  sa  fille,  telle - 
«  ment  que  d'aujourduy  en  huyt  jours  suyvantz  le  terme 
«  est  assigné  de  champ  de  bataille  entre  luy  et  moy,  et 
«  m'est  force  d'y  estre  sub  la  peyne  du  crime  confesser 
a  et  de  la  mort.  Et  comme  vous  avés  bien  aperceu,  cestuy 

«  Guy  est  ung  homme  vaïlliant  en  armes,  et  je  suis  de- 
«  bile.  Pour  quoy  Florentine  m'a  conseillié  de  venir  a 
«  vous  pour  vous  faire  sçavoir  ceste  angoisse  et  pour 
«  avoir  de  vous  conseil,  aide  et  confort,  espérant  que 
«  vous  estes  sy  fort  nostre  cordial  amis  que  vous  ne  nous 
«  laisserés  pas  en  desconfort.  »  Alexandre  dit  :  «  Est  il 
«  nul  qui  sache  ta  venue  ycy  pour  ceste  matière  senon 
«  Florentine?  »  «  Nenny  certes,  »  dit  Loys,  «  car  j'ay 
«  pris  licence  de  l'empereur  pour  aler  visiter  mon  pére, 
«  lequel  j'ay  dit  estre  malade.  »  «  Et  comment  t'a  dit 
«  Florentine,  »  dit  Alexandre,  «  que  par  moy  tu  porras 
«  estre  subvenus?  »  Loys  respont  :  «  O  mon  amis  loyal 
«  et  confiable,  elle  a  considéré  comme  vous  sçavés  que 
«  nous  summes  fort  semblables,  et  se  vous  venés  en  mon 
«  lieu  pour  faire  le  champ  de  bataille  nul  ne  se  prendra 
«  garde  que  vous  soiés  aultre  que  moy  se  non  la  seule 
«  Florentine.  Et  sy  vous  semble  de  bon  et  qu'i  soit  possi- 
«  ble  cecy  faire  pour  nous,  quant  le  champt  de  bataille 
«  seroit  tenus  vous  torneriés  ycy  et  je  m'en  iroye  a  la 
«  court  de  l'empereur.  »  «  Et  quant  sera  le  jour  de  ba- 
«  taillier?  »  dit  Alexandre.  «  D'icy  a  vin  jours,  »  respont 
«  Loys,  «  comment  j'ay  dit.  »  «  Sans  faulte,  »  dit  Alexan- 
«  dre,  «  se  je  ne  me  mestoie  en  chemin  de  cestuy  jour  je 
«  ne  seroie  pas  a  temps  au  terme  assigné.  Or  advisons 
«  comment  nous  fairons.  Demain  tous  mes  nobles  sub- 
«  jectz  de  mon  royaulme  viendront  ycy  pour  festoyer, 
«  car  par  moy  il  sont  tous  invité  aux  nopces  de  moy  et 
«  de  ma  femme,  et  n'y  a  rien  qui  ne  soit  prest,  et  se  y  fie 
«  chescun.  Et  se  je  le  desloigne  et  contremande  tout  est 
«  perdus,  et  sera  ung  grant  esclandre.  Et  se  je  voys  pour 
«  tenir  le  champs  de  bataille  pour  toy  il  sera  pis,  car  on 
«  dira  que  tu  t'en  es  fuy  pour  ce  que  tu  es  culpable  :  tu 
«  seras  infamé,  en  dangier  de  mort,  et  la  fille  de  l'empe- 
«  reur  deshonnorée  et  confuse.  Sus  cecy  quoy  te  semble 
«  y  qu'on  face?»  Quant  Loys  entendit  la  difficulté  de 
l'affaire,  il  tomba  en  terre  tout  experdus  ;  la  il  gemissoit 

et  plouroît  en  disant  :  «  Angoisses  et  douleurs  moy  sunt 
«  de  toutes  parties.  »  Alexandre  ne  peut  endurer  le  grant 
desconfort  que  Loys  menoit,  mais  luy  dit  :  «  Mon  chier 
«  amis,  resjouy  toy  et  toy  liéve,  car  je  ne  t'abandonneray 
«  point  en  ta  nécessité,  se  je  devoye  perdre  et  la  femme  et  le 
«  royaulme.  Or  entens  que  j'ay  pensé  :  puis  que  nous 
«  sûmes  ainsy  semblables,  et  je  ne  suis  pas  encores  guère 
«  cogneu  en  cestuy  pais,  je  te  asseure  que  les  seigneurs, 
«  princes  et  barons  du  pais  legiérement  te  prendront 
«  pour  moy  ;  pour  quoy  tu  demorras  ycy  et  demain  tu 
«  espouseras  ma  femme  et  tiendras  la  feste  comme  se  j'es- 
«  toie  ycy  en  ton  lieu,  et  tu  seras  discret  de  non  te  tropt 
«  habandonner  a  converser,  et  tu  auras  homme  secrest 
«  qui  te  monstrera  l'estre  du  chastiaul  et  la  faczon  de 
«  faire  pour  ce  que  tu  es  du  tout  nouveaux.  Et  quant 
«  viendra  a  l'eure  de  dormir  avec  la  royne,  tu  me  seras 
«  loyal  et  fiable.  Et  incontinant  je  monteray  a  cheval 
«  pour  aler  tenir  ta  journée.  Et  sy  plait  a  Dieu  que  je  soie 
«  victorieux  je  torneray  secrètement  ycy  et  tu  t'en  iras  en 
«  ton  lieu  semblablement.  »  Cecy  estre  dit  d'Alexandre, 
s'en  ala  tenir  la  journée  du  champ  de  bataille.  Et  Loys 
demeura  en  Egipte,  continuant  la  volenté  d'Alexandre, 
a  célébrer  lesdites  nopces  selon  l'entreprise  dessus  recitée. 

La  VIIIe  parcelle  parle  comment  Loys  espousa  la  femme  d'Alexan- 
dre, et  Alexandre  gaigna  le  champ  de  bataille  contre  Guy  auquel 
il  coupa  la  teste. 

Le  jour  suivant  Loys  fut  au  lieu  d'Alexandre  et  en  face 
de  saincte  esglise  yl  espousa  sa  femme,  et  fut  fait  le  con- 
vive et  repas  royaulx  et  glorieux  comment  Alexandre  l'a- 
voit  entrepris.  Il  visita  les  princes  et  seigneurs,  auxqueux 
se  monstra  vertueux  et  plaisant,  tellement  que  chescun  se 
tenoit  contens.  Quant  vint  la  nuyt  il  se  coucha  avec  l'es- 
pouse  et  se  mist  assez  près  d'elle,  puis  prist  son  espée 

toute  nue  et  la  mist  entre  luy  et  elle  tellement  que  la 
chers  de  l'un  ne  touchoit  point  la  cher  de  l'autre,  de 
quoy  elle  se  merveilla  grandement  sans  en  dire  most.  Et 
en  telle  faczon  persévéra  le  temps  que  Alexandre  fut 
dehors.  Alexandre  vint  a  l'empereur  au  jour  assigné  pour 
bataillier  contre  Guy,  et  dit  :  «  O  mon  seigneur,  puis  que 
«  j'ay  laissé  mon  pére  fort  malade,  touteffoys  je  suis  ve- 
«  nus  et  ay  tout  laissé  pour  deffendre  mon  honnour.  » 
«  Tu  as  bien  fait,  »  dit  l'empereur  :  «  maintenant  se 
«  monstrera  le  sort  de  fortune  pour  acomplyr  justice.  » 
Quant  Florentine  sceut  la  venue  d'Alexandre  elle  le 
manda  venir  a  soy.  Et  quant  elle  le  vit  elle  fut  tres- 
joyeuse.  Et  s'avance  sus  luy  et  le  prist  par  le  col  et  le 
baisa  moult  tendrement  en  disant  :  «  Loé  soit  Dieu  et  be- 
«  noite  soit  l'eure  que  je  te  voy  devant  mes  yeulx  au 
«  temps  de  nécessité  !  Mais  dis  moy,  ou  as  tu  laissé  Loys  ?  » 
Alexandre  raconta  a  la  demoiselle  tout  ce  qu'estoit  fait  et 
toute  l'entreprise  comment  i  l'avoit  laissé  en  son  pais 
comme  roy  a  devoir  espouser  laroyne,  puis  la  saluant  en- 
tra en  la  chambre  de  Loys.  Et  n'y  heu  personne  excepté 
Florentine  qui  ne  creust  que  ce  fut  Loys  sans  avoir  au- 
cune suspicion.  L'endemain  avant  que  le  champ  de  ba- 
taille commença  Alexandre  se  trouva  devant  l'empereur 
et  présent  Guy  parla  en  ceste  manière  :  «  Sire  empereur, 
«  voycy  Guy  qui  m'a  accusé  de  crime  envers  vous,  et  a 
«  dit  et  affermé  que  j'ay  violé  et  cogneu  charnellement 
«  vostre  fille.  Je  dis,  j'afferme  et  jure  par  Dieu  et  par  les 
«  saints  que  vostre  fille  jamais  ne  fut  par  moy  cognue  et 
«  qu'il  en  ha  menti  de  ce  qu'i  vous  en  a  dit  de  moy,  et 
«  cecy  aujourduy  je  le  luy  fairay  desdire  par  sa  gorge.  » 
Guy  respont  et  dit  :  «  Par  Dieu  ne  par  ses  saints  je  dis  et 
«  jure  que  tu  as  violé  et  cogneu  la  fille  de  l'empereur,  et 
«  cecy  je  le  prouveray  par  la  vengance  que  je  prendray 
«  aujourduy  de  toy  et  sus  ton  corps.  »  Cecy  estre  dit 
tous  deux  montarent  a  cheval  et  de  commencement  se  tou- 
charent  asprement  et  se  tindrent  longement  sans  guère 

avantagier  l'un  sus  l'aultre.  Subitement  Alexandre  doubla 
son  courage,  se  confiant  de  son  bon  droit,  et  vint  contre 
Guy  sy  impétueusement  a  tout  son  espée  que  par  force 
violentement  en  soy  reduyte  il  luy  coupa  la  teste,  la- 
quelle incontinant  yl  envoya  a  Florentine  fille  de  l'empe- 
reur, laquelle  fut  joyeuse  merveillieusement  et  prit  celle 
teste  et  la  fit  porter  devant  jusques  a  l'empereur  son  pére 
et  dit  :  «  Mon  pére  treshonorable,  voycy  la  teste  de  celluy 
«  qui  faulcement  et  mavaisement  vous  et  moy  a  dif- 
«  famé.  »  Incontinant  l'empereur  fit  venir  a  soy  Alexan- 
dre, lequel  il  cuydoit  estre  Loys,  et  luy  dit  :  «  O  Loys, 
«  mon  treschier  et  bien  aymé,  aujourduy  tu  as  deffendu 
«  ton  honnour  et  celluy  de  ma  fille  moult  valeureuse- 
«.  ment.  Pour  quoy  d'ycy  en  avant  tu  me  seras  plus  chier 
«  que  jamais,  et  celluy  qui  plus  de  tel  cas  te  diffamera 
«  sera  en  ma  maie  grâce  perpétuellement.  »  Alexandre 
respont  :  «  Sire,  nostre  seigneur  préserve  tousjour  les 
«  siens  et  ceux  qui  ont  en  luy  bonne  espérance,  et  pour 
«  l'innocent  souventeffoyz  prent  vengance.  Mais,  sire,  je 
a  vous  le  supplie,  puis  que  j'ay  laissé  mon  pére  bien  ma- 
«  lade,  qu'i  vous  plaise  me  donner  licence  pour  le  visi- 
(.<  ter,  et  quant  il  sera  hors  de  dangier  je  torneray  a  vous 
«  incontinant.  »  «  J'en  suis  content,  »  dit  l'empereur, 
«  soubz  condicion  que  tu  retourne,  car  je  veulx  que  tu 
«  soye  de  ma  court  et  en  mon  service.  » 


La  IXe  parcelle  parle  comment  Alexandre  s'en  tourna  en  Egipte  ou 
Loys  l'atendoit,  et  comment  l'empereur  morut,  et  heut  Loys 
a  femme  Florentine,  puis  fut  roy  de  France,  et  Alexandre  devint 
ladre  par  poysons  a  luy  donnéez  par  sa  femme. 

Alexandre  salua  l'empereur  et  s'en  tourna  en  Egipte, 
et  quant  Loys  sceut  sa  venue  il  en  fut  tresjoyeux  et  luy 
dit  :  «  O  mon  amis  treschier,  dys  moy  si  te  plaitcom- 
«  ment  va  nostre  affaire.  »  Alexandre  luy  dit  :  «  Loys, 

«  mon  loyal  amis,  torne  a  l'empereur  et  fais  grant  chiére 
«  pour  deux  choses,  l'une  pour  ce  que  jamais  tu  ne  fus 
«  sy  fort  en  grâce  de  l'empereur  comment  tu  es  a  l'eure, 
«  l'aultre  car  j'ay  victorieusement  coupé  la  teste  a  Guy 
«  ton  adversaire.  »  «  O  mon  cordial  amis,  »  dit  Loys, 
«  ce  n'est  pas  la  première  foyz  que  tu  m'as  saulvé  la 
«  vie,  mais  pluseurs  foys,  don  tes  mérites  je  ne  puis  re- 
<«  compenser  ne  pour  le  présent  rémunérer,  mais  Dieu 
«  tout  puissant  soit  celluy  qui  te  guerdonne,  et  a  Dieu  je 
«  te  recommande.  »  Et  ainsy  Loys  tourna  au  service  de 
l'empereur.  De  tout  cecy  nul  ne  sceut  nouvelles  senon 
Loys.  Quant  vint  la  nuyt,  Alexandre  se  coucha  avec  la 
royne  sa  femme  et  luy  commença  parler  et  l'aproucher 
doulcement  pour  la  baiser  et  acoler  comment  a  mary  et 
femme  appartient.  Mais  ceste  dame  n'en  fut  rien  con- 
tente, mais  luy  dit  :  «  Comment  l'entens  tu?  je  sçay  que  ja 
«  longtemps  et  pluseurs  nuys  tu  as  couché  avec  moy  et 
«  jamais  ung  seul  signe  d'amour  tu  ne  me  monstras.  » 
«  Pour  quoy  dis  tu  cecy  ?  »  fait  Alexandre.  «  Pour  quoy  !  » 
dit  elle  ;  «  n'est  il  pas  vray  que  toutes  les  nuytz  tu  as 
«  tenu  ton  espée  nue  entre  toy  et  moy,  et  tellement  que 
«  jamais  ta  cher  ne  toucha  la  mienne  jusques  mainte- 
«  nant.  »  Quant  le  roy  Alexandre  entendit  ces  paroles  il 
cogneut  la  preudomie  et  bonne  foy  de  Loys  qui  s'estoit 
gardé  de  l'aproucher.  Et  puis  dit  :  «  Ma  bien  aymée,  je  te 
a  promest  qu'i  n'a  pas  esté  fait  pour  mal,  mais  pour  faire 
«  preuve  de  preudomie  et  loyale  amour.  »  Non  obstant 
cecy  elle  cogitoit  en  soy  et  disoit  :  «  Jamais  je  ne  me  su  fa- 
ce mectray  a  luy,  mais  ung  jour  bien  brief  m'en  venge- 
cc  ray.  »  Tantost  ceste  femme  prist  a  mespriser  Alexandre 
et  a  aymer  ung  chevalier  de  la  court,  tellement  qu'i  vont 
entreprendre  de  donner  des  poysons  a  Alexandre  pour  le 
faire  morir,  et  de  fait  luy  firent  mangier  du  venyn,  mais  a 
cause  qu'il  estoit  robuste  et  de  forte  nature  yl  ne  morut 
point  mais  celle  poyson  se  convertit  en  une  horrible  lè- 
pre et  ladrerie,  et  fut  en  peu  de  jour  lépreux  et  meseaux. 


i84 


l'ystoire 


Les  satrapas,  seigneurs,  princes  et  sages  du  royaulme 
vont  cogiter  comment  la  royne  Pavoit  degecté  de  sa  corn- 
pagnye  et  furent  d'ung  acort  et  conclusion  qu'i  ne  falloit 
point  que  ung  homme  ladre  régnât  sus  le  peuple  et  qu'i 
n'abitast  point  avec  la  royne,  car  il  ne  pouvoit  engendrer 
enfant  qui  fut  sain  pour  succéder  au  royaulme.  Et  ainsy 
par  la  deliberacion  de  tout  le  royaulme  il  fut  degecté  et 
expelly  de  la  seignyorie.  L'empereur  Titus,  pére  de  Flo- 
rentine, morust  tantost  après,  et  Loys  l'espousa  et  fut 
empereur.  Puis  tantost  morust  le  roy  de  France,  et  Loys 
fut  roy  et  empereur  tout  en  ung  temps,  lequel  regnoit 
glorieusement. 


La  Xe  parcelle  parle  comme  Alexandre  ladre  vint  a  l'empereur 
qui  fut  cogneu  de  lui  a  l'enseigne  de  l'aneau  qu'i  luy  avoit  pre- 
mier donné. 

Quand  Alexandre  se  vit  ainsy  frappé  de  maladie  il 
prist  pacience  et  remist  tout  son  cas  a  Dieu.  Puis  tantost 
après  il  eut  nouvelles  comment  Loys  son  premier  compa- 
gnyon  estoit  empereur  et  roy  de  France  pacifique,  ré- 
gnant en  grant  exaltacion.  Pour  quoy  il  va  dire  ainsy  en 
soi  meismes  :  «  Maintenant  mon  compagnyon  Loys  est 
«  roi  de  France  et  empereur  :  je  ne  puis  mieux  faire  se- 
«  non  aler  ver  luy  pour  moy  faire  du  bien.  Et  je  ne  crois 
«  pas  qu'i  me  faille,  car  pour  luy  je  me  suis  mis  en 
«  grans  dangiers  et  ay  tout  laissé  et  habandonné  pour 
«  le  souvenir.  »  Et  de  fait  il  se  partit  du  royaulme 
de  Egipte  de  nuyt  a  piez ,  a  tout  ung  petit  baston  en 
sa  main,  avec  les  cliquâtes  que  les  ladres  sonnent  quant 
il  demandent  l'aumosne,  et  vint  jusques  au  palaix  de 
l'empereur.  Ainsy  qu'i  fut  devant  la  porte  il  se  mist 
avec  les  aultres  ladres,  et  a  l'eure  que  l'empereur  sal- 
loit  hors  tous  les  ladres  ensemble  se  mirent  a  sonner 
leurs  cliquâtes,  et  Alexandre  fit  comment  les  aultres. 

Quant  il  vit  que  on  ne  luy  donnast  point  l'aumosne,  il 
attendit  jusques  l'empereur  fut  assis  a  table  pour  repais- 
tre,  et  vint  a  la  porte  et  sonne  pour  luy  ouvrir.  Le  por- 
tier demanda  que  c'estoit.  «  Je  suis  ung  povre  et  «  moult 
desprisé,  »  dit  Alexandre.  «  Mais  je  te  prie  en  l'onnour 
a  de  Dieu  que  tu  ne  considère  pas  ma  face  laide  et 
détestable  mais  pour  bien  et  pour  charité  fais  moy  ung 
«  message  a  l'empereur.  »  «  Et  que  diray  je?  x>  dit  le  por- 
tier. Alexandre  respont  :  «  Dis  luy  qu'il  y  a  a  sa  porte 
«  ung  ladre  moult  horrible  de  visage,  qui  le  prie  en  l'on* 
«  nour  de  Dieu  que  pour  l'amour  du  roy  Alexandre  il 
«  luy  veulle  faire  l'aumosne  et  permectre  que  sus  la  terre 
«  en  sa  présence  il  preigne  sa  recreacion.  »  «  Je  suis  fort 
«  esbays,  »  fait  le  portier,  «  de  cestuy  message  et  de 
«  toy  qui  demandes  a  l'empereur  qu'i  face  chose  fort 
a  derraysonnable  et  hors  de  toute  honnesteté;  car  la 
«  sale  ou  il  prent  sa  recreacion  est  pleyne  de  satrapas, 
a  grans  princes  et  seigneurs,  et  se  d'aventure  il  te 
«  veoyent  pour  la  abhominacion  de  toy  il  ne  porroient 
«  ne  boire  ne  mangier.  Mais  pour  ce  que  tu  me  prie  sy 
«  fort  en  l'onnour  de  Dieu,  je  fairay  ton  message,  puis 
«  te  fairay  sçavoir  tout  ce  qui  sera  commandé.  »  Ces- 
tuy portier  ala  a  l'empereur  et  fit  le  message  du  ladre 
comment  il  avoit  dit.  Si  tost  que  l'empereur  ouyt  nom- 
mer Alexandre  le  roy  de  Egipte,  dit  au  portier  :  «  Fais 
«  venir  ycy  celluy  homme  comment  qu'i  soit  lait  et 
«  détestable,  et  luy  ordonne  son  lieu  devant  moy  affin 
«  qu'en  ma  présence  il  preigne  sa  recreacion.  »  Le  por- 
tier fit  le  commandement  de  l'empereur,  et  fut  mis  au 
mylieu  de  la  sale  en  pleyne  vision  de  chescun  et  luy  mi- 
nistra  pain,  vim  et  pitance  selon  le  jour.  Et  ainsy  que  de 
bon  appétit  il  mangoit  dit  a  ung  des  serviteurs  :  «  Mon 
«  amis,  je  te  prie,  fais  un  message  de  ma  part  a  l'empe- 
«  reur  et  luy  dis  que  je  le  prie  qu'en  l'onnour  de  Dieu  et 
«  pour  l'amour  du  roy  Alexandre  il  me  tramecte  boire  en 
«  sa  propre  taxe  en  laquelle  il  boit.  »  Le  serviteur  res- 

pont  :  «  Pour  l'onnour  de  Dieu  je  fairay  ton  message, 
«  mais  je  me  doubte  fort  qu'il  ne  le  faira  pas  ce  que  tu 
«  demandes  aver  ;  car  il  est  bien  a  croire  que  se  une  foyz 
«  tu  avoye  tenu  la  coupe  ou  il  boit,  jamais  ne  la  tien- 
ce  droit  ne  voudroit  veoir  après.  »  TouterToy  le  serviteur 
fit  son  message  ;  et  incontinant  que  l'empereur  ouyt 
nommer  Alexandre  roy  de  Egipte,  yl  luy  envoya  sa 
coupe  pleyne  du  meillieur  vim  qui  fut  présent.  Quant 
Alexandre  heut  repceu  le  vin  il  Je  versa  en  la  sienne 
coupe,  puis  prist  l'aneaul  que  Loys,  alors  son  compa- 
gnyon,  luy  avoit  donné  et  le  mist  dedens  la  coupe  de 
l'empereur  et  luy  renvoya.  Sy  tost  que  l'empereur  vit 
l'aneaul  il  le  cogneut  et  sceut  que  c'estoit  celluy  qu'il 
avoit  donné  a  Alexandre  a  l'eure  qu'i  se  despartit  de  luy. 
Et  commence  cogiter  et  dire  en  soy  meisme.  «  Ou  le  roy 
«  Alexandre  est  mort,  ou  merveillieusement  cestuy 
«  aneaulx  est  venus  en  la  main  de  cestuy  ladre.  »  Puis 
l'empereur  commanda  a  celluy  ladre  qu'i  ne  s'en  alast  au- 
cunement jusques  il  eut  parlé  a  luy,  et  par  cecy  il  n'eust 
nul  remort  ne  cognoissance  que  ce  fut  Alexandre.  Le  di- 
gner  estre  célébré,  l'empereur  prist  le  ladre  appart  et  le 
pria  affectueusement  qu'i  luy  dit  la  manière  comment 
cestuy  aneaulx  estoit  venus  en  sa  main.  «  Mon  seigneur,  » 
dit  Alexandre,  «  cognoissés  vous  bien  l'aneau?  » 
«  Ouy,  »  dit  l'empereur.  «  Et  ne  sçavés  vous  pas  bien  a 
«  qui  vous  le  donnastes  la  derrière  foyz?  »  «  Je  sçay 
«  bien,  »  dit  l'empereur,  «  a  qui  je  le  donnay.  »  «  Ne 
«  vous  souvient  y,  »  fait  Alexandre,  «  que  vous  luy  dites 
«  qu'i  le  gardast  bien  pour  amour  de  vous,  et  affin  qu'il 
«  en  heut  mémoire?  Certes,  sire,  je  suis  Alexandre,  a  qui 
«  vous  le  donnâtes.  »  L'empereur  tomba  a  terre,  quant  il 
cogneut  Alexandre  en  tel  point,  du  grant  desplaisir  qui  le 
toucha  au  cueur,  puis  dessira  ses  roubes  royales  et  com- 
mence plourer  et  gémir  par  grant  deul  et  tristesse  en  di- 
sant :  «  O  Alexandre,  mon  loyal  compagnion,  qui  es  la 
*(  moitié  de  ma  vie,  ma  ferme  espérance,  consolacion  en- 

«  tiére,  repos  de  mon  ame,  helas!  dis  moy  comment  ton 
«  corps  tant  délectable,  tant  noble,  tant  pur,  tant  destre 
«  et  amiable  est  maintenant  tant  infet,  tant  horrible  et 
«  tant  défiguré.  »  a  Je  vous  diray,  monseigneur,  comment 
«  ce  va.  Quant  par  vostre  loyaulté  et  preudomie  vous 
«  mites  entre  vous  et  la  royne  ma  femme  vostre  espée 
«  nue  et  ne  la  touchâtes  point,  quant  je  fus  retourné 
«  comme  vous  sçavés  et  je  l'ay  voulu  aprouchier,  elle  ha 
«  heu  despit  de  moy  et  s'est  mise  a  aymer  ung  chevalier 
«  de  ma  court.  Et  puis  pour  plus  seurement  acomplyr  leur 
«  plaisir  et  le  faire  durer,  il  m'ont  empoysonné  et  donné 
«  boire  du  venin  ;  et  celle  poyson  s'est  convertit  en  lèpre 
«  comme  vous  veez,  qui  suis  demy  mort.  Et  puis  ont 
«  trouvé  faczon  de  me  expellir  du  royaulme.  »  Quant 
Alexandre  heut  dit,  l'empereur  Loys  le  baisa  en  la  bou- 
che en  disant  :  «  O  mon  frère  Alexandre,  j'ay  grant  pitié 
«  de  toy  et  suis  tresdesplaisant  de  ton  inconvénient.  He- 
«  las  !  je  prendroie  volentiers  la  mort  en  gré  pour  te  gue- 
«  rir,  se  je  sçavoie  comment  ;  mais  pour  le  présent  re- 
«  jouys  toy  et  porte  ton  desplaisir  pacientement  jusques 
«  nous  ayons  le  jugement  des  phisiciens  et  medicins,  s'il 
«  est  possible  de  te  donner  aide  et  garyson  ;  car  sus  ce  je 
«  veulx  tout  employer  et  faire  le  possible .  » 


La  XIe  parcelle  parle  comme  l'empereur  occist  ses  deux  filz  pour 
laver  de  leur  sang  Alexandre  qu'en  fut  guéri  entièrement 

L'empereur  fit  logier  Alexandre  comme  lépreux  en  une 
bonne  chambre  et  le  assortit  de  toutes  choses  a  sa  maladie 
nécessaires.  Puis  envoya  par  toutes  les  parties  du  monde 
querre  phisiciens  et  medicins  et  toutes  gens  expers  a  curer 
et  mundifier  maladie  de  lèpre  et  mesellerie.  Et  dedans 
ung  moyz  furent  ver  luy  trente  bien  expers,  auxqueux 
l'empereur  dit  :  «  Mes  treschiers  amis,  j'ay  ung  singulier 
«  ami  qu'est  surpris  de  ladrerie  ;  se  vous  sçavés  au  monde 

«  chose  possible  qui  le  puisse  guérir,  ne  laissez  ne  pour  or 
«  ne  pour  argent  ne  chose  quelle  qu'elle  soit  que  vous  y 
«  employés  tout  . a  faire  vostre  devoir,  et  vous  serés  de 
«  moy  rémunérés  treslargement.  »  Les  medicins  res- 
pondent:  «  Sire,  nous  le  fairons  de  bon  vouloir,  etsachés 
«  qu'i  n'est  rien  profitable  a  guérir  ceste  maladie  que  nous 
«  ne  trouvons  et  de  quoy  nous  ne  soyons  pourveu.  » 
Puis  après  qu'i  virent  cestuy  homme  et  le  visitarent  de 
point  en  point,  et  qu'i  cogneurent  la  cause  de  la  maladie, 
et  comment  elle  estoit  enracinée,  par  resolucion  et 
tous  d'ung  propos  vont  dire  et  affermer  que  la  maladie 
estoit  incurable  par  industrie  et  medicine  humaine,  et  que 
se  Dieu  aultrement  ne  le  permectoit  on  ne  le  porroit  gué- 
rir, de  quoy  l'empereur  fut  tresdesplaisant  et  moult  dou- 
lant,  et  quant  par  voye  de  nature  il  ne  le  peut  subvenir  il 
se  torna  a  prier  Dieu  et  le  invoquer  en  adjutoire.  Puis  fit 
convoquer  toutes  gens  d'esglise,  de  religion  et  de  devo- 
cion,  les  povres  et  aultres  de  tous  estas,  qu'i  se  disposas- 
sent a  prier  Dieu  pour  cestuy  ladre  qu'i  luy  pleut  faire 
grâce  de  le  guérir.  Et  avec  cecy  il  fit  commander  jeunes 
et  abstinences  en  son  empire  pour  avoir  aide,  confort  et 
consolacion  de  son  intencion  qu'estoit  de  veoir  guérir 
Alexandre.  Semblablement  la  emperiére  se  humilia  et  fit 
jeunes  et  abstinences  et  fit  a  Dieu  dévotes  oreysons  pour 
la  santé  de  cestuy  homme.  Une  nuyt  entre  les  aultres  que 
Alexandre  faisoit  sa  devocion  une  voix  vint  et  luy  dit  : 
«  Se  l'empereur  prent  deux  filz  bessons,  portés  d'une  ven- 
«  trée,  lesqueux  la  royne  luy  a  enfanté  et  desqueux  il  est 
«  pére,  et  que  de  ses  mains  il  les  mecte  a  mort  et  qu'i  lave 
«  ton  corps  de  leur  sang,  tu  seras  guéri  et  ta  cher  resti- 
«  tuée  sainne  et  necte  comment  la  cher  de  ces  enfans.  » 
Alexandre  fut  merveillieux  de  ceste  voix  et  cogita  en  soy 
qu'i  ne  le  failloit  pas  révéler  pour  ce  que  c'estoit  chose  a 
faire  tropt  difficile  et  répugnant  a  nature  que  ung  homme 
deust  occirre  de  ses  mains  ses  propres  enfans  pour  aul- 
truy  guérir.  Touteffoyz  jour  et  nuyt  l'empereur  prioit 

Dieu  pour  la  santé  d'Alexandre.  Et  enfin  la  voix  vint  de 
nuyt  a  luy  et  dit  :  «  Que  cries  tu  tant  et  pries,  veu  qu'il  est 
«  révélé  a  Alexandre  comment  on  le  peut  guérir?  »  In- 
continant  l'empereur  vint  a  Alexandre  et  puis  dit  :  «  O 
«  mon  amis,  le  meillieur  qui  soit,  Dieu  soit  loé  !  car  ja- 
«  mais  il  ne  oblie  les  siens  ne  ceux  qui  ont  espérance  en 
«  luy,  et  y  m'a  esté  dit  par  une  voix  divine  qu'i  t'a  esté  re- 
«  velé  comment  tu  dois  estre  guéri.  Pour  quoy,  mon 
«  frère,  dis  moy  qu'i  fault  faire  pour  moy  resjouyr,  et  s'yl 
«  y  a  rien  que  par  moy  se  puisse  faire  je  le  fairay  entiére- 
«  ment.  »  «  Sire,  »  dit  Alexandre,  «  je  ne  vous  ouseray 
«  dire  la  faczon  ne  la  manière  comment  je  dois  estre  guéri 
«  selon  qu'i  m'a  esté  dit  et  révélé  ;  car  c'est  quasy  euvre 
«  contre  nature,  et  pour  tant  je  me  passe  de  le  dire,  car 
«  de  m'y  fier  il  est  impossible.  »  «  O  Alexandre,  »  dit 
l'empereur,  «  fie  toyen  moy;  car  je  fairay  de  bon  vouloir 
«  tout  ce  qu'a  moy  sera  possible  de  faire  pour  te  guérir,  et 
«  ainsy  ne  me  céle  rien.  »  «  J'ay  heu  revelacion  de  Dieu,  » 
fait  Alexandre,  «  que  se  tu  veux  occirre  de  tes  mains  tes 
«  deux  petis  fiiz  et  que  je  soie  baignyé  en  leur  sang  je  se- 
«  ray  guéri  et  mundifié,  et  je  ne  l'ay  ousé  dire  pour  ce 
«  que  cecy  faire  est  fort  répugnant  a  nature  et  a  toute 
«  rayson,  que  le  pere  doige  occirre  de  ses  mains  ses  deux 
«  propres  fllz  pour  aultruy  guérir.  »  «  Ne  diz  point,  » 
fait  l'empereur,  «  pour  la  santé  d'aultruy,  car  tu  ne  m'es 
«  pas  estrange,  mais  es  ung  aultre  moy.  Et  pour  tant  se 
«  j'avoie  dix  en  fans  je  ne  leur  pardonneroie  pas  pour  ton 
«  salut.  »  Cecy  estre  dit,  l'empereur  se  prist  garde  que  la 
royne  alast  hors  avec  ses  damoiselles  et  chambrières,  et 
quand  il  vit  l'eure  a  luy  propice,  il  entra  en  la  chambre 
ou  estoient  les  deux  petis  filz  et  les  trouva  qui  dormoient, 
puis  prist  son  cutiaul  et  tous  deux  occist  et  leur  coupa  la 
gorge,  et  leur  sang  mist  en  ung  bacin  a  cecy  propice  ;  et 
puis  lava  et  baigna  Alexandre  dedens  cestuy  sang.  Et  su- 
bitement tant  par  la  vertu  de  cestuy  sang  comme  par  le 
vouloir  de  Dieu  Alexandre  fut  guéri  et  mundifié  entière- 

ment  comment  se  jamais  n'eut  esté  lépreux.  Et  sy  tost 
que  ce  fut  fait  l'empereur  recogneut  la  face  et  semblance 
d'Alexandre,  et  puis  le  baisa  doulcement  en  disant  :  «  O 
«  mon  bon  Alexandre,  maintenant  je  te  recognoys  en  la 
«  vision  première  et  en  celle  ou  j'ay  souvent  pris  plaisir 
«  et  consolacion  ;  je  loe  Dieu  quant  j'ay  heu  ces  deux  filz 
«  par  lesqueux  tu  es  guéri.  »  Et  de  la  mort  de  ces  deux 
enfans  nul  ne  sçavoit  encores  nouvelles,  senon  l'empereur 
et  Alexandre. 


La  XII»  parcelle  parle  comment  le  mistére  de  la  gareyson  de 
Alexandre  fut  révélé  et  raconté  et  la  mort  des  enfans  qui  furent 
après  miraculeusement  resuscitez,  puis  la  pugnicion  de  la  Royne 
de  Egipte  et  comment  Alexandre  fut  remarié  a  la  seur  de  l'em- 
pereur et  restitué  en  son  royaulme  de  Egipte. 

Si  tost  que  l'empereur  cogneut  que  Alexandre  fut  guéri 
entièrement  il  luy  dit  ainsy  :  «  Voycy  qu'i  fault  faire  : 
«  je  te  ordonneray  une  honneste  compagnye  et  iras  loing 
«  decydix  milliers,  comme  d'une  journée;  le  jour  après  tu 
«  me  envoyeras  ton  message  qui  me  dira  devant  chescun 
«  comment  tu  me  viens  visiter.  Et  alors  en  grant  so- 
«  lennité  je  te  iray  racontrer,  et  demourras  avec  moy  jus- 
te ques  nous  ayons  disposé  de  ton  royaulme.  »  «  Gestuy 
«  conseil,  »  fait  Alexandre,  «  meplait  bien.  »  Et  ainsy  fut 
fait  comment  il  a  esté  dit.  L'endemain  vient  le  messa- 
gier  a  l'empereur  en  disant  que  Alexandre  roi  de  Egipte 
venoit.  La  royne  sus  tous  fut  joyeuse  des  nouvelles  et  dit 
a  l'empereur  :  «  O  mon  seigneur,  n'avons  nous  pas  occa- 
«  sion  et  raison  de  faire  et  mener  grant  joye  pour  l'ave- 
«  nement  du  roy  Alexandre,  veu  qu'il  a  long  temps  que 
«  ne  l'avons  veu?  Et  pour  tant  sy  vous  plait,  vous  irés 
«  au  devant  de  luy  et  demanderés  des  plus  apparessans 
«  de  vostre  court.  Et  puis  je  iray  après  vous  avec  mes 
«  damoiselles.  »  Et  encoures  elle  ne  sçavoit  rien  de  la 

mort  des  enfans.  L'empereur  a  grant  et  noble  compagnye 
et  aussy  la  royne  racontrarent  Alexandre,  et  fut  repceu 
amoureusement  et  a  grant  exaltacion  et  joye  et  fut  ac~ 
compagnyé  jusques  au  palaix.  Et  puis  a  leur  digner  Ale- 
xandre fut  assys  près  de  la  royne,  laquelle  luy  fit  la  meil- 
leur chiére  qu'elle  peut,  dequoy  l'empereur  fut  tresjoyeux 
et  puis  dit  :  «  O  Florentine,  m'amour  et  mon  espouse, 
«  fais  chiére  sus  tout  et  te  resjoye  de  ce  que  tu  es  disposée 
«  a  liesse  de  l'avènement  du  roy  Alexandre  nostre  grant 
«  et  chier  ami.  »  «  En  vérité,  »  dit  elle,  «  son  avènement 
a  est  bien  de  value  et  mérite  que  chescun  se  resjoye.  Et 
«  ainsy  par  bonne  raison  j'en  suis  consoulée.  Et  vous  ne 
«  le  devés  pas  estre  moings  que  moy,  car  pour  son  pour- 
ce  chast  et  moien  vous  avés  esté  en  ceste  dignité,  lequel 
«  pluseurs  foyz  vous  a  saulvé  la  vie.  »  A  cecy  l'empereur 
respont  :  «  Je  te  prie,  mon  bien  et  mon  amour  et  ma 
c<  belle  Florentine,  que  tu  me  veuilles  bien  escouter  et 
«  retenir  mes  paroles.  N'as  tu  pas  veu  l'homme  lépreux  sy 
ce  difforme  de  visage  lequel  fut  devant  nous  en  la  sale,  qui 
ce  me  demanda  boire  pour  l'amour  d'Alexandre  roi  de 
ce  Egipte?  »  ce  Ouy,  »  fait  elle,  ce  j'en  ay  bonne  mémoire, 
«  et  ne  vis  jamais  face  d'omme  plus  horrible.  »  ce  Or, 
ce  ma  dame  »,  dit  il,  «  je  vous  demande  et  me  respondés  : 
ce  posé  le  cas  que  ce  fut  esté  le  roy  Alexandre  et  qu'i  ne 
ce  se  peut  guérir  aucunement  senon  qu'on  le  baignast  au 
ee  sang  de  vostres  deux  filz  et  qu'on  le  lavast,  vouldriés 
ce  vous  que  leur  sang  fut  espanchiépour  le  baignyer,  affin 
ce  que  par  ce  moien  il  fut  guéri  perfaitement  comme  tu 
ce  le  voys  maintenant?  »  La  dame  dit  :  ce  O  mon  seigneur, 
ce  pour  quoy  me  proposés  vous  maintenant  telles  paroles  ; 
ce  car  pour  vérité  je  vous  dis  que  se  j'avoye  dix  filz  je  les 
ce  vouldroie  tous  occirre  de  mes  mains  et  aprester  de  leur 
ce  sang  le  bain  pour  le  laver  avant  que  je  endurasse  et 
ce  souffrysse  qu'i  demeurast  en  tel  dangier  :  car  je  porroye 
ce  concepvoir  et  avoir  des  enfans  :  mais  de  recouvrer  ung 
ce  tel  ami,  s'il  estoit  ainsy  par  maladie  perdu,  a  moy  se- 

«  roit  impossible.  »  L'empereur  fut  consoulé  du  courage 
et  de  la  oppinion  de  la  royne,  pour  quoy  il  luy  dit  plus 
oultre  :  «  Ma  dame,  puis  que  ainsy  est  que  plus  tost  con- 
«  sentiriés  a  la  mort  de  vous  enfans  que  la  lèpre  et  la- 
«  drerie  d'Alexandre,  sachés  l'aventure  et  la  fortune  de 
«  l'affaire.  El  maintenant  je  vous  dis  la  pure  vérité  que 
«  l'omme  leproux  que  vous  vites  ycy  présent  estoit  Ale- 
«  xandre  qu'est  cy  avec  nous,  lequel  a  esté  guéri  par  la 
«  manière  que  j'ay  proposé;  et  pour  cecy  acomplyr  nos- 
«  très  deux  fîlz  sont  occist  et  mors.  »  Les  esperis  de  la 
royne  furent  commus  de  ces  nouvelles  et  moult  fort 
troublés,  non  obstant  qu'elle  avoit  dit  que  plus  tost  con- 
sentiroit  a  la  mort  de  ses  enfans  que  ce  que  Alexandre 
demeurast  ainsy  lépreux.  Les  norrices  commencèrent 
faire  grans  cris  quant  elles  oyrent  les  nouvelles,  et  cou- 
rent en  la  chambre  des  enfans,  puis  incontinant  par  plu- 
seurs  se  firent  pleurs  de  la  mort  des  deux  filz  de  l'em- 
pereur. Et  ainsy  tost  que  la  chambre  fut  ouverte,  les 
norrices  ouyrent  chanter  les  enfans  qui  disoient  «  Ave 
«  Maria  gratia  plena.  »  Cecy  fut  raporté  a  l'empereur 
comment  les  enfans  estoient  en  vie,  puis  se  trouva  que  la 
ou  estoit  faite  la  playe,  au  col,  avoit  ung  cercle  d'or. 
Quant  les  enfans  furent  ainsy  trouvé  et  visités,  joye  et 
jubilacion  inestimable  se  fit  et  mena  par  chescun  en  la 
cour  de  l'empereur  et  telle  qu'on  ne  le  sçaroit  dire  ne 
cogiter.  Et  la  chescun  se  mist  a  rendre  grâces  et  los  a 
Dieu  tout  puissant  de  celluy  biaul  miracle  tant  évident. 
Puis  quant  grant  solempnité  et  feste  fut  faite  par  aucuns 
jours  l'empereur  a  tout  son  armée  vint  en  Egipte  avec 
Alexandre.  Puis  fit  prendre  la  royne  et  le  rybault  cheva- 
lier qui  l'avoient  empoysonné,  et  touz  les  fit  brûler.  Et 
puis  l'empereur  avoit  une  seur  laquelle  il  donna  a  femme 
a  Alexandre,  et  fut  roy  de  Egipte  pacifique.  Après  cecy 
l'empereur  s'en  torna  en  son  domeyne. 

La  XIIIe  parcelle  parle  comment  Alexandre  vint  visiter  son  pére 
et  sa  mere  ou  fut  prouvé  ce  qu'il  avoit  dit  du  chant  du  roissi- 
gnoil. 

Prudentement  et  noblement  se  gouverna  Alexandre 
en  son  royaulme  de  Egipte,  car  il  estoit  aymé  et  re- 
doubté,  et  surmonta  ses  ennemis,  et  luy  estant  en  gloire 
et  grant  puissance  et  en  grant  paix  de  tous  coustez  il 
cogita  et  remembra  fort  son  pére  qui  l'avoit  gecté  en  la 
mer,  lequel  estoit  bien  loing  de  luy.  Puis  se  mist  en 
point  selon  son  estât  et  envoya  ung  messagier  en  son 
pais,  et  heut  charge  de  dire  a  son  pére  et  a  sa  mére  que  le 
roy  de  Egipte  ung  tel  jour  viendroit  en  leur  hostel  pour 
boire  et  mangier  avec  eux.  Quant  le  messagier  heut  fait 
le  commandement  du  roy  il  fut  repceu  par  eux  honnora- 
blement  et  a  tous  dons  honnestes  selon  leur  estas  le  tra- 
mirent,  disant  que  pour  le  roy  il  fairoient  tout  a  leur 
possible  et  que  n'avoient  rien  qui  ne  fut  a  son  comman- 
dement, et  qu'i  ne  porroient  desservir  ung  tel  honnour 
que  le  roy  leur  vouloit  faire  de  prendre  sa  recreacion  en 
leur  maison.  Le  messagier  raconta  au  roy  le  bon  vou- 
loir d'eux,  et  de  tout  il  fut  bien  joyeux.  Le  roy  au  jour 
assigné  a  bonne  et  noble  compagnye  vint  arriver  en  la 
maison  de  son  pére,  lequel  ne  aussy  la  mére  n'avoient 
mémoire  que  ce  fut  leur  fîlz,  car  il  pensoient  qu'i  fut 
mort  depuis  le  commencement  qu'il  fut  gecté  en  la  mer. 
Quant  le  roy  approucha  l'ostel  le  chevalier,  son  pére  vint 
au  devant  ;  quant  il  fut  près  il  descendit  a  piez  et  salua 
le  roy  tout  enclin  jusques  a  terre.  Le  roy  le  leva  et  le  fit 
remonter  a  cheval,  et  puis  main  a  main  ensemble  che. 
vauchérent  jusques  a  la  porte,  la  ou  la  mére  vint  faire  la 
révérence  bien  humblement,  laquelle  le  roy  leva  et  puis 
l'embraça  et  baisa  doulcement.  Et  puis  dit  la  mére  : 
«  Sire  roy  tresreverend,  vous  nous  avés  fait  grant  hon- 
«  nour  duquel  nous  sûmes  bien  indignes,  et  vous  vous 

«  estes  fort  humilié  de  venir  ycy  en  personne.  »  Quant 
tout  fut  prest  pour  digner,  le  pére  prist  le  bacin  ou  estoit 
l'eau  pour  laver  les  mains  au  roy  ;  d'aultre  coustel  fut  la 
mére  laquelle  tenoit  la  tuaille  pour  luy  essuyer  les  mains 
en  disant  humblement  :  «  Sire,  tout  est  prest,  pour 
«  quoy  prenés  de  l'eau  aux  mains.  »  Le  roy  cecy  voyant 
commence  subrire,  et  dit  a  soy  meisme  :  «  Maintenant 
«  le  chant  du  roussignoil  est  accomply,  et  voycy  mon 
«  pére  et  ma  mére  qui  voluntairement  l'ont  acomply 
«  ainsy  comme  je  le  dis,  se  je  leur  laissoye  faire.  »  Puis 
leur  dit  :  «  Vostre  ancienneté  est  vénérable  et  est  digne 
«  d'onnour,  pour  quoy  vous  me  ne  donrés  pas  de 
«  l'eau.  »  A  cecy  dit  le  chevalier  :  «  Helas!  sire,  nous 
«  n'en  sûmes  pas  digne  de  la  vous  présenter;  pour  quoy 
((  recepvés  nostre  service,  et  nous  faites  cestuy  honnour 
«  sy  vous  plait  !  »  k  N'ay  je  pas  dit,  »  fait  le  roy,  «  que  vous 
«  estes  excusez  de  cecy  pour  vostre  ancienneté  ?  »  Quant 
le  roy  heut  pris  siège  a  la  table,  il  prist  sa  mére  et  la  mist 
de  la  partie  destre,  puis  prist  son  pére  et  le  fit  seoir  a  la 
partie  senestre.  Puis  luy  firent  la  meillieur  chiére  qu'i 
sceurent.  Tantost  après  digner  le  roy  entra  en  une  cham- 
bre et  la  fit  venir  son  pére  et  sa  mére  et  fit  issir  hors  tous 
les  aultres.  Puis  quant  il  furent  leur  trois  il  dit  en  ceste 
manière  :  «  Mes  bons  amis,  avés  vous  point  d'enfans, 
«  ung  ou  pluseurs?  »  «  Non,  sire,  ne  filz  ne  fille.  »  «  Et 
«  en  avés  point  heu  du  temps  passé  en  vostre  mariage?  » 
«  Ouy,  »  dit  le  pére,  «  une  foyz  nous  heumes  ung  filz, 
«  mais  il  est  mort.  »  «  De  quelle  mort?  »  fait  le  roy.  «  De 
«  mort  naturelle,  »  dit  le  pére.  «  Or  entendés,  »  fait  le 
roy  :  «  se  je  vous  monstre  qu'i  soit  mort  d'aultre  mort  que 
«  vous  ne  dites,  vous  serés  menteurs  prouvés  :  advisés 
«  bien  que  vous  dites.  »  «  Sire  roy,  »  dit  le  chevalier, 
«  pour  quoy  demandés  vous  sy  curieusement  de  nostre 
«  filz  ?  »  «  Non  sans  cause,  »  fait  le  roy,  «  et  pour  tant 
«  je  veux  sçavoir  de  quelle  mort  il  morust.  Et  se  vous 
«  ne  me  le  dites,  je  vous  fairay  morir  tous  deux.  »  Tous 

deux  a  cestuy  most  tombarent  a  terre  en  demandant  mi- 
séricorde. Le  roy  les  leva,  puis  leur  dit  :  «  Je  ne  suis 
«  pas  venus  mangier  de  vostre  pain  en  vostre  maison 
«  pour  vous  estre  traitre  :  dites  moy  donques  la  vérité 
«  affin  que  vous  saulvés  vostre  vie,  car  y  m'est  venu  a 
<(  notice  que  vous  l'avés  occist;  et  sy  vient  que  la  justice 
«  le  sache,  tous  deux  en  prendrés  la  mort.  »  «  Sire,  »  fait 
le  chevalier,  «  faites  moy  grâce  que  je  ne  meure  pour 
«  cestuy  cas,  et  je  vous  diray  la  vérité.  »  «  Je  le  veux,  » 
dit  le  roy  ;  «  ne  te  donne  plus  de  paour.  »  Le  chevalier 
dit  :  «  O  sire,  nous  avions  ung  seul  filz,  bien  sage  et  bien 
«  apris,  et  quant  une  foyz  il  nous  servissoit  a  table,  sus 
«  la  fenestre  vint  un  roussignoil  chantant  moult  doulce- 
«  ment,  et  celluy  chant  nostre  filz  commença  interpréter 
'i  et  desclarer  :  Cestuy  oyseaux  a  dit  en  son  langage  que 
«  je  devoye  venir  sy  grant  seigneur  que  vous  prendriés  a 
«  honnour  se  je  vouloye  permectre  que  me  donnassiez  de 
«  l'eau  aux  mains  et  que  ma  mére  tint  la  tuaille.  Quant 
«  je  ouy  cecy,  »  fait  le  chevalier,  «  je  fus  tout  corroucé 
«  que  mon  filz  me  surmontast,  pour  quoy  je  le  gectai  en 
«  la  mer  une  nuyt.  »  «  Or  entendés  »,  dit  le  roy  :  «  quel 
«  mal  vous  fut  venus  se  vostre  filz  fut  esté  sy  grant  sei- 
«  gneur  comme  il  disoit?  vous  devés  bien  sçavoir  que  ce 
«  fut  esté  vostre  honnour  et  vostre  grant  avancement.  » 
«  O  sire,  »  fait  le  pére,  <c  je  ne  usoye  pas  alors  de  devoir 
«  ne  de  raison,  mais  de  fureur  et  faulce  volenté.  »  «  Ce 
«  fut,  »  dit  le  roy,  «  grant  folie  a  vous  de  vouloir  empe- 
«  chier  la  volenté  de  Dieu  a  la  exaltacion  de  vostre  filz. 
«  Sachés  maintenant  que  je  suis  vostre  filz,  lequel  fut 
«  gecté  en  la  mer,  mais  Dieu  par  sa  sainte  pitié  et  mise- 
«  ricorde  me  préserva  d'estre  mort  et  a  permis  que  je  suis 
«  en  cestuy  honnour  royal  député.  »  Après  cecy  tant  de 
paour  comme  de  joye  tous  deux  tombarent  a  terre  comme 
transys.  Mais  le  roy  les  leva  amiablement  et  les  recon- 
forta en  disant  :  «  N'ayez  paour,  mais  vous  resjoysez  et 
«  faites  bonne  chiére;  car  pour  cecy  vous  n'en  aurés 

«  point  de  pevne,  mais  sera  mon  exaltacion  vostre 
«  grande  et  noble  gloire  et  profit  perpétuellement.  »  Puis 
les  baisa  tous  deux.  La  mére  de  grant  joye  commence 
plourer,  a  laquelle  dit  le  roy  :  «  Ne  piourés  point,  ma 
«  mére,  mais  vous  consolés,  car  vous  serés  tousjour  plus 
«  honnorée  en  royaulme  tant  que  vous  vivrés.  »  Tantost 
après  il  les  mena  avec  soy  en  son  royaulme  ou  leur 
temps  de  leur  vie  firent  leur  mansion  avec  le  roy,  leur 
observant  honnour  et  gloire  mondaine  selon  qu'il  estoient 
pére  et  mére  du  roy  redoubté  et  pacifique,  lesqueux  fini- 
rent leurs  jours  en  joye  et  félicité  selon  le  court  de 
nature. 


S'ensuyt  V exposition  de  ceste  narration  au  propos  du 
de  V empereur  de  Romme.  Le  tiers  chapitre. 

«  L'avés  vous  bien  entendu?  »  dit  le  filz  de  l'empereur 
a  son  pére.  «  Ouy  entièrement,  »  fait  il.  «  Or,  mon  pére  », 
fait  le  filz,  «  se  Dieu  m'a  donné  sapience  et  intelligence 
plus  que  aux  aultres,  ce  ne  se  doit  pas  entendre  qu'i  soit 
en  diminucion  ne  détriment  de  vostre  honnour  ou  de 
vostre  puissance  et  faculté,  mais  est  mieux  pour  les  con- 
server et  maintenir,  comme  vous  avés  veu  de  celluy  filz 
Alexandre  qui  fut  gecté  par  son  pére  mavaisement  en  la 
mer;  car  se  il  avoit  enterpreté  le  chant  du  roussignoil 
qu'i  devoit  estre  grant  seigneur,  c'estoit  a  l'onnour  et  pro- 
fit de  son  pére  et  non  pas  a  sa  destruction,  desqueux  la  fin 
fut  honnorable.  Et  ainsy  comment  par  fortune  il  ne  fut 
point  mort  en  la  mer  puis  qu'i  fut  gecté  dedens,  ainsy  je 
n'ay  point  pris  mort  non  obstant  vostre  sentence  donnée 
aucune  foyz  contre  moy  en  la  promocion  de  la  royne 
vostre  femme.  Et  comment  je  vous  ay  dit,  celluy  Alexan- 
dre fut  préservé  el  fut  roi  de  Egipte  pour  sa  science,  ainsy 

j'ay  esté  préservé  de  mort  par  la  sapience  de  mes  maistres, 
par  les  biaux  exemples  que  vous  ont  raconté.  La  poyson  et 
venyn  qui  luy  fut  donné  pour  le  faire  morir,  ce  sont  les 
faulces  paroles  et  accusacions  que  la  royne  m'a  mis  sus. 
Et  ainsy  comment  Alexandre  fut  lépreux  par  la  poyson 
qui  fut  convertie,  ainsy  j'ay  esté  vitupéré  grandement, 
quant  on  me  menoit  au  gibet  parmy  la  cité.  Puis  a  la  fin 
qu'i  fut  guéri  entièrement,  don  sy  grant  joye  se  fit  par 
tout,  ainsy  est  il  maintenant  quant  vous  estes  enformé  de 
la  vérité  :  vous  cognoissés  le  grant  bien  que  vous  est 
quant  je  suis  vif  et  entendant,  et  que  j'ay  heu  bonne  pa- 
tience. Puis  après  comme  l'empereur  prist  vengance  de 
la  royne  de  Egipte  et  de  son  rybaul  qui  vouloient  faire 
morir  Alexandre  innocent,  je  pense  que  vous  mectrés  le 
cas  de  la  royne  en  terme  de  justice  tellement  qu'elle  sera 
pugnye  et  son  rybaul  selon  qu'il  ont  amerité.  En  après 
comment  le  pére  et  la  mére  furent  repceu  en  honnour  et 
gloire  par  leur  filz,  ainsy  de  ceste  heure  vous  n'avés  occa- 
sion de  prendre  soing  ne  pensement  de  rien  senon  de 
fruyr  et  gaudyr  de  vostre  honnour  impériale  et  faire 
bonne  chiére  sans  prendre  melencolie  de  chose  que  vous 
adviengne.  »  Quant  le  filz  heut  achevé  ,  l'empereur  co- 
gneut  la  vérité  de  tout  l'affaire  et  dit  a  son  filz  :  «  O  mon 
enfant,  pour  faire  brief  je  te  resigne  mon  empire  et  le  te 
oultroye,  car  je  suis  amplement  enformé  par  ces  belles  ys- 
toires  que  ce  sera  pour  mon  mieux  que  je  te  donne  la 
charge  de  tout  et  que  je  vive  deshormais  en  repos,  veu 
que  je  suis  vieux  et  ay  mieux  mestier  de  repos  que  de 
rnoy  mesler  des  charges  et  pensementz  survenans  a  la 
seignyorie.  »  «  Mon  chier  pére,  »  dit  le  filz,  «  vous  me 
pardon nerés,  car  il  ne  se  faira  pas  comme  vous  dites,  mais 
tant  que  vous  vivrés  vous  aurés  sus  moy  et  sus  chescun 
l'auctorité  de  commander  et  serés  obey  en  vos  comman- 
demens.  Et  tant  qu'i  touche  les  labeurs  et  les  aultres  né- 
gociations, je  suis  contens  de  les  soustenir  et  d'y  estre 
preux  et  diligent.  » 


l'ystoire 


Le  jugement  de  la  royne  et  de  sa  damoiselle 
qu'estoit  homme.  Le  1111e  chapitre. 


Le  filz  de  l'empereur  fut  loé  de  sa  narracion  et  de  l'ex- 
posicion  et  aussy  de  l'onnour  qu'i  faisoit  a  son  pére;  mais 
pour  mectre  fin  en  toute  l'ystoire  il  va  dire  devant  tous  : 
«  Puis  qu'ainsy  est  que  j'ay  esté  accusé  de  sy  grant  enor- 
mité  et  en  dangier  d'estre  pendu  pluseurs  foyz,  et  que 
tout  le  contraire  s'est  prouvé.,  afïin  que  justice  ayt  son 
lieu  par  manière  que  les  aultres  y  preignent  advis,  je 
vous  prie,  mon  pére,  et  toute  vostre  court,  que  sentence 
se  donne  maintenant  afïin  que  Dieu  soit  content  et  le 
monde.  »  L'empereur  fit  venir  en  jugement  la  royne  avec 
ses  damoiselles  et  spécialement  fit  mectre  près  d'elle  son 
rybaul  qu'estoit  en  habit  de  femme.  Puis  furent  assis  les 
juges  et  accesseurs  de  la  justice  qu'estoient  desja  informés 
de  la  confession  d'elle  et  aussi  de  la  notoriété  du  rybaul 
pour  quoy  se  constoit  de  son  adultère  :  d'aultre  part  les 
grandes  presumpcions  de  la  innocence  du  filz  lesquelles 
faisoient  pour  luy  :  premièrement  car  il  n'estoit  pas  d'eage 
pour  estre  ainsy  fervant  en  luxure;  secundement  car  il 
avoit  esté  nourry  avec  les  sages  pleins  de  bonnes  meurs  et 
sans  compagnye  de  jeunes  filles,  pour  quoy  il  n'avoit 
point  l'occasion  d'estre  lubrique  en  charnalité;  tierce- 
ment  car  selon  son  eage  il  estoit  fort  sage  et  bon  clers, 
et  volentiers  science  et  luxure  n'abitent  pas  ensemble,  car 
leurs  actentes  sont  contrarieuses;  quartement  car  volen 
tiers  adultère  ne  se  commest  pas  sans  avoir  langages  pre- 
cedans,  et  se  ainsy  estoit  que  l'enfant  ne  parloit  point, 
pour  cause  on  ne  pouvoit  pas  présumer  qu'i  fut  vérité  ce 
que  la  royne  disoit;  quintement  car  nature  aborrisoit 
que  le  filz  deut  habiter  avec  la  femme  de  son  pére,  ac- 
tendu  que  qui  use  de  tel  pechié  ha  en  luy  malice,  et  ma- 

lice  ne  s'entent  pas  sans  discrétion  et  jugement  d'entende- 
ment; sextement  car  l'enfant  n'avoit  pas  conversé  avec 
la  royne  tant  de  temps  qu'i  fut  esmeu  au  pechié,  car  il 
fault  premièrement  cognoistre  que  aymer;  puis  après 
car  la  femme  se  prouva  adultère  par  le  rybaul  qu'elle  te- 
noit,  et  parainsy  son  témoignage  ne  valloit  rien  comme 
reprouvée  de  droit  et  infâme;  item  par  aultre  raison,  car 
elle  le  confessa  de  sa  volenté  sans  se  desdire  et  persévéra. 
Pour  ,quoy  aultre  chose  ne  restoit  a  faire  senon  donner 
sentence.  Pour  quoy  le  filz  dit  ainsy  :  «  O  mon  père, 
puis  que  vous  estes  empereur  et  seigneur  souverain  de 
tout  le  monde,  vostre  majesté  requiert  et  veult  que  sans 
décliner  a  destre  ne  a  senestre  on  rende  et  donne  a  ches- 
cun  ce  qu'est  sien,  qu'on  vive  honnestement,  qu'on  ne 
blèce  point  le  droit  d'aultruy,  qu'on  contente  et  observe 
la  décision  de  la  loy  escripte.  Pour  quoy  aujourduy  je 
demande  justice  de  la  faulce  accusacion  et  imposicion 
criminéle  par  la  royne  sus  ma  personne  faite,  moien  la- 
quelle sept  foyz  j'ay  esté  envoyé  d'estre  pendu.  Et  aussy 
pour  ce  qu'elle  a  violé  vostre  lyt  elle  s'est  meffaite  de 
son  corps  sans  cause;  elle  vous  a  mené  trahyson  cou- 
verte, elle  vous  a  menty  en  son  sachant,  elle  a  blecé  vos- 
tre honnour  et  le  myen.  Pour  quoy  de  tout  cecy  je  de- 
mande justice  et  vous  prie  que  sentence  soit  donnée.  » 
Incontinant  que  la  royne  ouyt  la  peticion  de  l'enfant 
elle  se  gecta  en  terre  en  demendant  miséricorde  et  par- 
don a  l'empereur.  Mais  rien  ne  luy  profita  sa  demande, 
car  le  filz  vouloit  que  sentence  s'en  donnast.  Les  juges 
assignarent  les  parties  a  ouyr  droit.  Et  puis  vont  dire 
par  la  bouche  de  l'un  :  «  Ses  euvres  la  condampnent,  sa 
confession,  la  notoriété  de  son  rybaul,  la  innocence  des 
faulx  accus.  Pour  quoy  nous  donnons  sentence  contre  la 
royne  que  par  ses  démérites  et  grant  pechié  nous  la  pre- 
nons et  déposons  de  tout  honnour  duquel  elle  estoit 
avec  l'empereur  en  possession,  et  estre  séparée  de  toute 
aliance  et  devoir  de  mariage,  don  l'empereur  est  d'elle 

séparé  et  desobligié  comme  personne  desjointe,  remise  a 
soy  meisme  et  telle  réputée;  nous  ordonnons  que  publi- 
quement elle  soit  traynée  a  laqueuhe  d'ung  cheval  par  les 
ruez  de  la  cité  et  puis  menée  au  lieu  de  la  justice  et  la 
mise  en  ung  feu  toute  vive  et  brûlée  jusques  son  corps 
soit  reduyt  en  cendres.  Contre  son  rybaul  nous  don- 
nons sentence  qu'en  lieu  publique  on  luy  coupe  tous  les 
jours  qu'i  porra  vivre  ung  membre  de  son  corps.  »  Les 
sentences  estre  données,  furent  incontinant  exécutées  et 
furent  de  tout  le  peuple  comme  justement  données  ap- 
prouvées. Ung  temps  après  Pempereur  morust,  et  Dyo- 
clecian  son  filz  régna  en  grant  prospérité,  prudence  et 
sagèce,  lequel  tousjour  fut  acompagnyé  de  sages  gens  et 
amateurs  de  justice,  tellement  qu'i  fut  tenus  et  réputé  tres- 
singuliers  a  bien  gouverner  Pempire,  par  manière  que 
pluseurs  de  ses  successeurs  prirent  riegle  et  manière  de 
bien  vivre  a  Pexemple  de  luy.  Et  avec  ce  qu'il  eut  bruyt 
de  grant  prudence  et  de  faire  bonne  et  souverayne  jus- 
tice, avec  ce  il  fut  le  plus  grant  trésorier  qui  se  vit  ja- 
mais en  celluy  temps.  Mais  a  cause  que  tout  homme 
qu'est  né  est  débiteur  de  la  mort  et  que  tous  vivans  fault 
morir,  après  qu'i  régna  en  mondanité  glorieusemens,  il 
morust  comme  les  aultres  en  voye  de  saulvement. 


La  epylogacion  et  narration  des  notables  qui  se  peuvent 
comprendre  en  ce  livre  a  chescun  profitables.  Le  Va 
chapitre. 

Affin  que  les  lyseurs  et  escouteurs  de  Peuvre  présente 
puissent  plus  facilement  raporter  fruyt  et  doctrine  a 
corregier  les  vices,  augmenter  les  vertus  et  avoir  occupa- 
cions  de  temps  honneste,  nous  povons  noter  deux  chou- 
ses  générales,  Tune  au  regard  de  Pomme,  Paultre  au  re- 

gard  de  la  femme.  La  première  est  de  contempler  comme 
Poncianus  l'empereur,  pére  de  l'enfant  souvent  nommé, 
fut  ung  homme  fort  legier  a  croire  ce  qu'on  luy  disoit, 
car  incontinant  que  sa  femme  luy  dit  que  son  fllz  l'avoit 
voulu  violer  i  la  creust  ;  quant  aussy  il  fut  adverti  par 
les  sages  qu'i  ne  le  devoit  pas  ainsy  legiérement  croire,  il 
corregoit  sa  volenté  a  cause  des  ystoires  qu'on  luy  ra- 
contait ;  mais  le  point  principal  de  mon  notable  est  qu'il 
estoit  vieux  et  avoit  pris  jeune  femme,  qu'est  mal  adve- 
nant a  cours  de  nature  pour  en  avoir  fin  honnorable. 
Car  l'omme  vieux  qui  prent  jeune  femme,  puis  que  le 
sang  frès  et  cher  nouvelle  le  resjoye  d'une  part,  il  se 
griesve  de  l'aultre;  car  volentiers  desvientjjaleux  et  ha 
soing  que  sa  femme  ne  luy  fasse  faulte,  car  il  scet  bien 
qu'i  n'est  point  souffisant  pour  elle,  et  se  mest  a  la  bien 
norrir  et  a  son  aise  pour  maintenir  son  amour,  et  c'est 
ce  qui  la  fait  lubrique  et  rompre  la  bride  de  bonne  con- 
tenance, et  consequemment  c'est  ce  qui  la  fait  désirer 
hommes  de  son  eage,  pour  quoy  elle  se  merfait.  Puis  se 
mest  a  la  bien  vestir  et  orner  affln  qu'elle  ne  désire  d'a  - 
voir habilliemens  ne  ornemens  senon  de  son  mary,  car 
s'elle  n'estoit  bien  parée  elle  trouveroit  qui  luy  en  don- 
roit;  et  c'est  ce  qui  la  fait  soliciter  par  les  jeunes  com- 
pagnons, et  pour  quoy  souvent  on  treuve  occasion  d'aler 
et  venir  et  souventeffoyz  se  mal  gouverner.  Encores 
l'omme  vieux  qu'a  espousé  jeune  femme  se  mest  oultré 
nécessité  a  dancer  ou  faire  euvres  de  homme  viguereux, 
don  il  se  détermine  et  bien  souvent  ses  jours  anticipe. 
Puis  oultre  il  se  met  en  pratique  de  user  de  viandes 
chauldes  pour  satififaire  a  nature  et  contenter  sa  femme, 
et  use  a  ce  propos  de  medicines  qui  le  font  morir  avant 
qu'i  soit  temps,  don  la  jeune  est  plus  souvent  de  sa  mort 
joyeuse,  qu'est  mal  advenant.  Et  sus  ce  nous  povons 
noter  que  pour  paour  de  desplaire  a  sa  femme  il  estoit 
contens  que  son  fllz  deut  morir,  et  ce  non  obstant  elle 
estoit  pourveuhe  d'ung  jeune  filz  de  son  eage  pour  lubri- 

quer  a  son  plaisir.  L'aultre  chose  générale  au  regard  de 
la  femme  est  a  noter  :  la  femme  a  mal  adonnée  est  de 
grief  corregiée  et  a  bien  affaire  a  Temenderet  faire  quelle 
persévère  virtueuse,  comme  de  la  femme  de  Pempereur 
laquelle  par  ystoires,  par  menaces,  par  pleurs,  par  fain- 
tes  et  aultres  manières  elle  n'avoit  ne  se  donnoit  con- 
science de  faire  morir  le  fllz  de  son  mary.  Car  elle  serchoit 
après  la  mort  du  filz  celle  du  père  pour  mieux  lubriquer 
a  sa  guise.  Et  par  la  teneur  de  toutes  les  ystoires  en  ces- 
tuy  livre  escriptes  tousjour  le  piez  treuve  la  ou  l'omme 
vieux  ha  pris  jeune  femme  ;  et  ainsy  en  ce  que  ceux  qui 
sont  esté  enclin  de  croire  leur  femme  que  tousjour  il  leur 
a  mesdit.  Je  ne  dis  pas  que  bien  souvent  ne  soit  bon  et 
profitable,  bien  séant  et  honnorable  de  croire  sa  femme, 
mais  c'est  en  chose  de  verisemblable  presumption  et 
après  quant  la  chouse  n'est  pas  trop  doubteuse. 

Pour  avoir  epylogacion  et  recapitulacion  spéciale  sus 
Teuvre  présente  et  entendre  les  vices  principaux  pour 
les  éviter  et  les  choses  virtueuses  pour  les  exerciter,  nous 
avons  a  noter  que  cestuy  livre  est  divisé  en  trois  parties 
comme  la  table  le  dit,  et  contient  la  première  partie  sept 
chapitres.  Le  premier  nous  enseigne  que  on  doit  faire 
apprendre  doctrine  a  ses  enfans  au  commencement  et 
les  commectre  a  gens  sachans  et  virtueux.  Le  IIe  mons- 
tre que  mémoire  locale  profite.  Le  IIIe  monstre  que 
courage  de  se  marier  est  tantost  venus  et  que  c'est  un 
mavais  arc  que  d'avoir  marrestre.  Le  1111e  parle  de  la 
pronostique  des  influences  des  estoilles.  Le  Ve  de  obser- 
ver silence.  Le  VI0  touche  la  lubricité  et  immodérée 
audace  de  la  femme.  Le  VIIe  contient  que  la  femme  scet 
bien  faindre  quant  elle  serche  vengance. 

La  secunde  partie  contient  XI III  chapitres  et  ne 
parle  senon  des  ystoires  que  la  femme  disoit  a  l'empe- 
reur  pour  faire  morir  l'enfant  et  les  exemples  que  les 

sages  maistres  racontaient  pour  le  garder  d'estre  pendu. 
Le  premier  chapitre  donne  exemple  que  pour  saulver 
et  norrir  le  petit  le  grant  a  esté  deffait.  Le  IIe  monstre 
que  pour  legiérement  croire  on  fait  chose  irrécupérable 
et  de  grant  dommage.  Le  IIIe  enseigne  que  pour  souffrir 
tropt  son  aise  on  en  pert  la  vie.  Le  1111e  monstre  que 
qui  veult  aultruy  pugnyr  se  doit  tenir  bien  seurement 
qu'i  ne  luy  mesdie.  Le  Ve  enseigne  que  on  doit  despen- 
dre selon  ce  que  on  ha  et  que  tel  fait  pour  le  meillieur 
qui  ne  se  peut  pas  saulver.  Le  VIe  monstre  que  pour 
vérité  dire  on  en  pert  bien  la  vie  et  qu'on  actribue 
messonge  a  celluy  qu'a  dit  vérité.  Le  VIIe  enseigne  que 
bonté  et  preudomie  occupent  les  biens  que  on  est  di- 
gne d'avoir  et  qu'a  la  fin  souvent  les  malfaiteurs  se  treu- 
vent  pugnys.  Le  VIIIe  monstre  que  pour  oster  les  occa- 
sions on  ne  fait  pas  les  péchiez  que  on  a  entrepris  de 
faire,  et  comme  souvent  pacience  ameyne  a  la  fin  ven- 
gance.  Le  IXe  enseigne  que  par  convoitise  d'avarice  pour 
dix  qu'on  veult  avoir  d'aultre  part  s'ent  perdent  cent, 
et  que  tel  prent  a  veoir  l'or  plaisir  qu'en  le  touchant 
ha  desplaisir.  Le  Xe  monstre  que  souvent  on  se  deffait 
par  envie  de  ce  que  on  a  bien  mestier  pour  se  saulver 
la  vie.  Le  XIe  enseigne  que  par  avarice  on  pert  honnour 
et  fault  on  en  son  entreprise.  Le  XIIe  monstre  que  sou- 
vent la  femme  ayme  plus  avoir  argent  que  la  personne 
de  celluy  qu'elle  dit  qu'elle  ayme,  et  n'y  a  secrest  que 
pour  despit  ne  decelle.  Le  XIIIe  enseigne  que  bien  fol 
est  celluy  qui  plus  croist  parole  que  ses  yeulx,  et  que 
souvent  force  depçoit  celluy  qui  se  fie.  Le  XI II Ie  mons- 
tre que  la  femme  tantost  ayme  et  tantost  oblie  et  pour 
venir  a  son  intencion  ne  luy  chault  qu'elle  face. 

La  tierce  partie  contient  six  chapitres.  Le  premier 
monstre  que  du  bien  on  se  doit  resjouyr  et  que  chescun 
n'est  pas  tel  que  son  habit  le  monstre.  Le  secund  cha- 
pitre contient  XIII  parcelles.  La  première  parle  de  l'en- 

trepretacion  du  chant  du  roussignoil  et  du  mavais  cou- 
rage qui  plus  tost  consent  a  mal  faire  que  de  vouloir  le 
bien  de  son  enfant.  La  IIe  de  fortune,  et  que  tout  ce 
qu'on  fait  ne  vient  pas  la  ou  on  le  désire.  La  IIIe  mons- 
tre que  fortune  fait  d'ung  petit  compagnyon  ung  grant 
seigneur,  et  que  a  la  fin  ha  du  bien  qui  a  premier  y  tire. 
La  1111e  enseigne  que  on  est  bien  malade  pour  aymer 
tropt,  et  que  la  femme  qui  volentier  prent  legierement 
se  vent.  La  Ve  monstre  que  qui  bien  ayme  tart  oblie,  et 
que  de  deux  amis  desplait  la  despartie.  La  VI0  enseigne 
que  tel  loyaulment  raporte  le  deshonnour  de  son  mais- 
tre  qu'en  la  fin  en  haie  domage.  La  VIIe  monstre  que 
qui  ha  mestier  de  aide  y  fault  bien  qu'i  preuve  ses  amis. 
La  VIIIe  enseigne  qu'en  choses  semblablez  on  est  pour 
peu  depceu,  et  que  loyaulté  se  doit  tenir  par  celluy 
auquel  on  se  fie.  La  IXe  monstre  que  pour  aymer  par 
amour  ung  devient  bien  grant  seigneur.  La  Xe  enseigne 
que  despit  de  femme  pourchace  mort  de  homme  et  que 
tous  ceux  qui  sont  empoysonné  n'en  meurent  pas  puis 
qu'i  tombent  en  maladie,  et  aussy  que  chose  donnée 
conserve  mémoire.  La  XIe  monstre  que  qui  bien  ayme 
ne  laisse  rien  a  faire  pour  son  ami  saulver.  La  XI  Ie  en- 
seigne que  Dieu  fait  miracle  la  ou  bonne  foy  reigne  et 
c'omme  qui  fait  ce  qu'i  ne  doit  qu'i  luy  advint  ce  qu'i 
ne  vouldroit,  et  qu'a  bonne  raison  tout  service  a  tout 
guerdon.  La  XIIIe  parcelle  monstre  que  ce  qu'est  dis- 
posé d'avoir  estre  sy  ne  se  monstre  pas  tantost  a  présent 
le  temps  advenir  le  desclare,  et  que  telle  chose  se  pro- 
pose foiblement  que  une  foy  faite  se  treuve  bien  forte 
et  puisant.  Le  tier  chapitre  monstre  que  ung  bon  ou- 
vrier scet  bien  a  profit  dispouser  ses  pièces.  Le  II IIe 
enseigne  que  pechié  ameyne  meschief,  et  que  tel  pour 
ung  bien  d'amour  en  soustient  après  cent  douleurs. 
Le  Ve  chapitre,  qu'est  cestuy,  le  contenus  du  livre  avec 
la  table  reduyt.  Le  VIe  et  derrier  nous  monstre  que 
on  ne  peut  faire  euvre  parfaite  que  tousjour  on  n'y 

treuve  a  dire.  Et  ce  qui  n'est  ycy  contenus  plus  a 
plein  est  en  la  table  mise  au  commencement  pour  tout 
comprendre  facilement. 


Sy  finist   le  présent  livre  des  sept 
sages  de  Romme.  Imprimé  a  Ge- 
nève VanMCCCCLXXXXII 
le  xxiiii  jour  de  may. 
Deo  gratias. 


LEÇONS  CORRIGÉES 


LES  SEPT  SAGES 


Pages  Lignes 

1,  17  lenculus. 

2,  18  ceulx. 
6,  3o  ainsi. 

14,  32  sa  femme. 

15,  17  alier. 
19,  26  ainsi. 

25,  26  conuient  —  32  le. 

27,  iS  voit. 

29,  33  yssirent. 

31,  27  meschine. 

32,  20  et  manque. 

36,  i3  ennuyeuse. 

37,  36  la. 

38,  1  la. 

40,  22  bourdes. 

42,  28  ses. 

48,  14  il  le  —  16  on  viatique. 

49,  i3  por. 


L'YSTOI  RE  DES  SEPT  SAGES 


55,  7   amyer.  —  20  demande 

56,  9   colorique  —  22  contenus 

57,  1    Cy  commence  lystoire  des  sept  sages  de  romme  —  7  Doncianus 

58,  1   amer. —  32  pantillas 

59,  12    qu'il  sçaura  autant  manque  —  27  lenseignez  —  34  de  manque 

60,  20   quilz  —  2  3  après  —  24  beaulx 

61,  5  profiter  —  i5  cueillier  —  19  dire. 

62,  16  et  est. 

64,  9  moctz. 

65,  8  saulue  —  10  regarder  —  21  fut  manque  —  22  ilz 

66,  1  dacomply  —  2  esbahys  —  3  saulue  —  10  baisaz 

67,  1  repara  —  9  parler  —  10  dacomply  —  14  ouyr  —  26  dacomply  — 

34  gardes. 

68,  i5  fiez. 

69,  10  aduist  —  20  obuier  —  24  crier. 

72,  1  blacer  —  9  tresbiaulx  —  3o  ou  —  34  despoillier. 

73,  12  priuer  —  i3  deuient  —  i5  uient  —  17  mesment  —  2  5  ouyr  — 

28  indignes. 

74,  9  mis  —  26  pantillas  —  27  racontre. 

75,  12  pantillas —  16  pleins  —  17  efforce  —  21  pint. 

76,  3i  chastiaulx  —  33  uient. 

77,  6  uient  —  2  5  chastiaulx. 

78,  3  deuorer  —  8  priue  —  12  sauluer  —  21  blecer. 

79,  7  pantillas  —  i3  quil. 

80,  28  crie  —  42  pouoir. 

81,  3  rogier  —  5  chargier,  et  p.  —  8  mangier  —  3i  qui  nen  a. 

82,  5  tombe  —  1 1  qui  il. 

83,  2  amis  —  4  amis  —  8  clef  —  17  laissée  —  24  demande. 

84,  21  alaz  —  22  noyez  —  29  dispocion  —  33  se  manque. 

85,  2  5  qui  —  27  ce  cecy  t. 

87,  24  p.  duquelle  est  c. 

88,  16  essez. 

89,  27  continuaz  —  3i  esmerueillier  —  35  1.  te  g. 

90,  5  uassiaulx  —  11  uassia  ulx  —  14  atrapper  —  i5  porra  —  21  saulue. 

cutiaulx  —  2  3  seront. 

91,  23  crier  —  29  s.  d.  a.  v. 

92,  14  dacomply  —  16  que. 

93,  5  se  t.  —  10  morigne. 

94,  1  ebriee  —  16  sur  manque. 

95,  9  O  —  19  oyseaulx. 

96,  2  5  servie  —  26  sentuz  —  3o  mectra. 

97,  i3  raconter. 

99,  11  narre  —  26  uient —  32  enserata. 

100,  34  Mais  tr.  —  36  ueulx. 

101,  9  uont  —  35  uient. 

102,  3  uon  —  10  assez  manque  —  19  esmerueillier  —  3i  raisonner 

103,  7  ilz  —  10  ouyr. 

104,  2  cl.  se  f.  —  14  deserir  —  21  leu  1.  —  25  prouueras. 

105,  12  conseil,  f.  y  sacorda  —  i5  par. 

106,  12  il  la  a.  — 21  essayée  —  26  la  —35  nouueaux. 


VARIANTES 


107, 

2 

chaufe  —  14  ester  —  16  sont,  brûlent  —  24  telle. 

108, 

5 

uoux,  essayer  —  6  conseillier  —  8  dissimulens  —  27  fassies. 

109, 

4 

ceruiaulx  —  29  scaues. 

1 10, 

4 

tresgrisue  —  6  admiracions  —  7  nouez  —  i5  oblier  ~  16  cutiauix 

—  23  mengnagne  —  32  cutiaulx. 

1 1 1, 

6 

dignez  —  10  seigneur. 

112, 

4 

qui  cest  —  5  quant  —  7  fiert  —  1 3  aye. 

n3, 

6 

ouyr  —  8  ouyr. 

114, 

1 

soy  —  2  demosquee  —  19  fondus  —  34  urayz. 

n5, 

14 

prouince  —17  tourne. 

116, 

4 

ce  que  le  —  21  on  —  26  mections  -^-33  rommen. 

"7, 

3 

on  —  n  ouyr  —  37  tonneaulx. 

118, 

34 

pouueu. 

119, 

1 

ouyr. 

120, 

9 

ouyr. 

121, 

24 

uouldrat  —  3 1  en  manque. 

122, 

16 

esmerueillier  —  3i  pense. 

123, 

20 

concepu  —  22  chers  —  2  3  de  leaux  —  28  guérir,  ouyr  —  3o  chers 

—  3i  leaux,  guérir. 

124, 

4 

cutiaulx  —  5  moriz  —  27  tonneaux,  remply,  eaux  —  33  leaux. 

125, 

1 

tonneaulx,  deaux  cler  —  3  vertut  —  4  escanchier  —  6  ne  y.  - 

8  guérir  —  16  quel  mal  f.  —  25  ouyr. 

127, 

17 

q.  ie  le,  1. 

128, 

35 

biaulx  —  36  cognou. 

129, 

24 

oppostres. 

i3o, 

1 1 

bout  —  29  y  luy  a. 

i3i, 

4 

ouyr  —  18  ouyr. 

132, 

9 

scandalizees  —  21  ie  se  s. 

i33, 

18 

solicite. 

i34, 

10 

semblent  —  11  et  ne  ne  v.  —  2  5  mectray. 

i35, 

i3 

treschiere. 

i36, 

i5 

uim,  tombe. 

i37, 

29 

tes  mes  v.  —  3o  multrier. 

i39, 

4 

brief  —  17  on  —  22  ne  manque  —  27  péril  —  32  passez  —  34 

chastiaulx  —  35  chastiaulx. 

140, 

4 

moriginer  —  20  chastiaulx. 

141, 

18 

Que  avant  pour  —  20  chastiaulx  —  25  chastiaulx  — 29  chastiaulx. 

142, 

1 

feront  —  8  aneaulx  —  19  laneaulx  —  23  chastiaulx  —  34  laneaulx. 

i43, 

16 

aneaulx  —  3 1  uisite. 

144, 

21 

16  chastiaulx  —  chastiaulx  —  34  clef. 

i45, 

21 

aduise  —  2  5  est  —  3i  chastiaulx  —  33  chastiaulx. 

146, 

i5 

per  —  16  clef  —  21  laneaulx. 

147, 

6 

chastiaulx. 

148, 

'm 

chastiaulx  —  17  chastiaulx. 

14 

149,  4  redoubte  —  3i  rybaulx. 

150,  17   exemple  —  34  de  leaux. 

151,  33  malfaicteurs. 

152,  10  maie. 

153,  1  frappe  —  7  treschier  —  3i  oste,  porte  —  32  meste. 

1 54,  7  mors  que  ie  f. 

1 5  5,  6  Le  o.  —  12  amoye  —  19  génitif. 

ï56,  1  laborer. 

1 58,  6  cestuit  —  i5  fut. 

160,  18  rybaulx  —  27  j.  ma  s. 

162,  6  beaulx  —  14  remoque  —  29  maues. 

164,  25  ouyr  —  20  appareillier. 

165,  5  actedier  —  22  biaulx. 

166,  28  pronuncer. 

168,  26  baissa. 

169,  26  f.  qui. 

171,  28  donne. 

172,  5  réplique  —  12  ioyaux  —  i5  fesse  —  26  estre —  27  guérir. 

173,  12  guérir  —  i5  on. 

174,  33  congier. 

175,  3  prisier  —  24  aneaulx  —  26  aneaulx. 

176,  11  logier. 

177,  25  mentir —  36uisite. 

178,  29  accuser. 

179,  2  conseillier —  16  soie  —  28  et  y  se  fie  —  32  fuyr. 
1S0,  18  aie  —  2  3  lesdis  —  28  sainct, 

181,  2  p.  la  chers  —  19  espouse  —  29  mentir  —  35  deux  manque. 

182,  il  il  manque  —  19  le  i.  —  22  seraz. 

1 83,  20  tenus. 

184,  i3  laneaulx  —  35  alexander. 

1 85,  3  tenus  — 9  laneaulx  —  11  renuoyst  —  12  laneaulx  —  25  derrier. 

186,  8  uim. 

187,  2  et  m.  —  6  vouloy  —  9  leurs  —  10  plaisirs  —  19  resiouyr  —  24 

guérir  —  25  assortir  —  35  amis 

188,  8  enraciner  —  25  porte  —  28  guérir  —  29  restitue  —  36  crie,  prie. 

189,  4  que  —  6  guérir. 

190,  i  baissa  —  i3  guérir  — 22  il  la. 

191,  19  ouyr  —  25  espanchier  —  26  guérir  —  3i  laue  —  34  amis, 

192,  4  qui  —  G  guérir  —  10  troublée  —  17  chante  —  28  rybaulx. 

193,  32  lembrace. 

194,  3  digne  —  4  essuyez  —  0  leaux  —  i5  nostre  —  27  ouyr  —  3o  le 

second  mort  manque. 

195,  18  leaux— 19  ouyr —  3o  la  s. 
iq6,  16  ouyr  —  5i  preseruer  du  r. 


VARIANTES 


2  1  I 


197, 

i3 

rybaulx  - 

-  16  rybaulx  — 33  obeyr 

198, 

14 

rybaulx  - 

-  rybaulx  —  28  et  manque. 

*99> 

1 

sentens  — 

aultre  chose]  adultère  —  décline —  3i  ribaulx. 

200, 

6 

rybaulx  — 

i3  acompagnyer.  —  j.  mais  e  —  28  raporte. 

201, 

5 

aduertir  - 

-  2  5  le  second  et  manque  —  27  dance  —  32  medicine. 

202, 

3 

corregier  ■ 

—  26  marie  —  28  pernostiqie  —  29  obserue. 

2o3, 

2 

saulue  — 

7  ueulx  —  10  saulue  —  18  par  manque —  22  saulue  — 

22  pert 

—  32  chapitre. 

204, 

3 

uint  —  7 

ayme  —  16  ayme  —  22  amis  saulue  —  25  a  tous  — 

29  tr.  et  b.  f.  p. 


ERRATA 


Page.  Ligne. 

5,  35   porte  lise^  porté. 

6,  35   retournèrent     —  retournèrent 

7,  2  5   espee  —  espée. 
7,     28   guéres  —  guères. 

9,     manchette,  senecalcus  lise%  senescalcus. 


10, 

19 

jamés 

lisc{  jamès. 

14, 

19 

quil 

—  qu'il. 

22, 

10 

auplus 

—   au  plus. 

25, 

19 

quelle 

--  qu'elle 

26, 

36 

pourfaire 

—   pour  faire. 

3i, 

2 

fault-il 

—   fault  il. 

3i, 

19 

darz 

—  d'aez. 

3i, 

20 

vouloist 

—  voulsist. 

42, 

36 

Baulx 

—  Beaulx. 

44, 

12 

cautele 

—  cautéle. 

44, 

20 

quil               —  qu'il 

47, 

manchette,  vaticidium  lisez  vaticinium. 

49, 

22 

aurez           lisez  avrez. 

49, 

27 

cuidiez-vous   —   cuidiez  vous. 

53, 

16 

seroy             —   servy . 

55, 

19 

sagece           —  sagèce. 

6o, 

1 1 

oultrevroie      —  oultreyroie. 

73, 

26 

veuet            —  veult 

toi 

21 

la  quelle        —  laquelle. 

83, 

8 

clef              —  clés. 

88, 

33 

mettes  en  manchette  (gaza). 

8g, 

14 

remède        lisez  remède. 

94, 

9 

alayt            —  aloyt. 

io3, 

1 

décapiter       —  décapiter. 

io5, 

12 

Au  quel         —  Auquel. 

106, 

14 

amis            —  amies. 

1 16, 

i3 

éternellement  —  éternellement. 

129, 

36 

juraque         —   jura  que. 

144. 

16 

chastiaulx      —  chastiaul. 

146, 

10 

hors  et  quasi  que  je  fusse  yssus,  du  sens  se,  lisez  lors,  et  quasi 

que  je  fusse  yssus  du  sens,  se. 

i59, 

3i 

rybaulx         —  rybaul. 

i5i, 

18 

fait-elle         —   fait  elle. 

i5i, 

36 

chevaleri       —  chevalier. 

i55, 

3 

mon  chier  amis  tu  lisez  mon  chier  amis  :  tu. 

166, 

1 1 

plaisit          lise\  plaisir. 

167, 

29 

en  manchette  amicus,  lisez  amici. 

170, 

3i 

chieret         lisez  chier  et. 

i85, 

4 

et  «  moult      —  et  moult. 

i85, 

7 

détestable      —  détestable. 

186, 

8 

vim  —  vin 

Comme  Dyoclecianus,  le  jeune  fil\  de  Poncianus  l'empereur, 
fut  commis  aux  sept  maistres  et  sages  de  Romme  pour  estre 
instruyt  aux  sciences  après  la  mort  de  sa  mère.  Le  premier 
chapitre    57 

Comment  le  fil\  de  l'empereur,  estre  commis  a  tous  les  sept 
sages,  fut  norry  et  instruit  et  esperimenté  en  lieu  solitaire 
hors  de  Romme,  et  de  la  façon  de  son  estude.  Le  second 
chapitre   6q 

Comment  l'empereur  se  remaria,  et  de  la  hayne  que  la  royne 
prist  contre  cestuy  jil\  pour  le  faire  m  or ir.  Le  m»  chapitre..  02 

Comment  l'empereur  manda  aux  maistres  sur  la  peyne  de  la  vie 
qu'on  amaine  son  fil\  ung  certain  jour,  et  comment  selon  les 
cours  des  estoilles  si  parloit  de  sept  jours  il  devoit  morir,  et 
l'entreprise  des  maistres  pour  luy  saulver  la  vie.  Le  quart 
chapitre   63 

Comment  le  fil\  fut  amené  et  repceu  par  l'empereur  honneste- 
ment,  qui  ne  pirla  point  a  son  père,  dont  il  se  merveilla 
grandement.  Le  ve  chapitre   65 

Comment  l'enfant  fut  commis  a  la  royne  pour  le  faire  parler, 
et  du  malvais  vouloir  d'elle  pour  le  faire  pechier,  et  comme 
Use  excusa  par  escript.  Le  vi«  chapitre   66 

Comment  l'emperery  se  dessira  le  visage  et  accusa  le  fil\  de 
l'empereur  qu'il  la  vouloit  violer,  et  du  commandement  fait 
qu'i  deut  morir.  Le  septiesme  chapitre   68 

CY  COMMENCE  LA  SECONDE  PARTIE  DU  LIVRE  LAQUELLE  CONTIENT 
XIIII  CHAPITRES  ET  PARLE  DES  FIGURES,  YSTOIRES  ET  EXEMPLES,  TANT 
POUR  ESMOUVOIR  L'EMPEREUR  QUE  L'ENFANT  DEUT  MORIR,  COMME  PAR 
LE  CONTRAIRE  QU'l  SEROIT  MAL  FAIT    72 

La  première  narration  de  la  royne  pour  faire  morir  l'enfant 
a  l'exemple  dupyn  qui  fut  gasté  pour  saulver  le  petit  pynel, 
avec  l'exposition  de  l'exemple.  Le  premier  chapitre   71 

Des  merveilles  que  le  peuple  se  donna  quant  on  menoit  au  gi- 
bet le  fil\  de  l'empereur,  et  comme  yl  fut  saulvé  pour  celluy 
jour  par  le  premier  sage  a  l'exemple  d' ung  chevalier  qui  a  la 
parole  de  sa  femme  occist  son  bon  lévrier  qu'avoit  combattu 
le  dracon  et  saulvé  la  vie  a  son  enfant.  Le  11e  chapitre   74 

Le  second  exemple  que  la  royne  donna  du  porc  sengler  qui  fut 
occist  par  le  pastoriaul  pour  ce  qu'i  s'endormist  se  laissant 
gracier,  appliquant  que  l'empereur  se  lessoit  gouverner, 
affin  que  l'enfant  morust.  Le  111«  chapitre   79 

Comment  le  fil\  de  l'empereur  fut  saulvé  de  morir  pour  celluy 
jour  par  le  moyen  du  second  sage  a  l'exemple  du  chevalier 
qui  pour  le  pechié  de  sa  femme  fut  honté  quant  elle  luy 

ferma  la  porte,  lui  cuydant  qu'elle  fut  tombée  au  puys.  Le 

un6  chapitre   82 

La  tierce  narration  de  la  royne  pour  faire  morir  l'enfant  a 
l'exemple  du  père  qui  fut  larron  pour  maintenir  ses  enfants 
et  puis  pour  les  saulver  il  se  fit  couper  la  teste.  Le  ve  cha- 
pitre  87 

Comment  l'enfant  fut  saulvé  pour  celluy  jour  par  le  tiers  mais- 
tre  a  l'exemple  de  la  pique  qui  pour  dire  vérité  fut  morte  par 
la  faulceté  et  mensonge  de  la  femme  qui  s'estoit  meffaite  vers 
son  mary.  Le  vi°  chapitre   92 

La  quarte  recitation  de  la  royne  pour  faire  morir  l'enfant  a 
l'exemple  des  sept  sages  qu'avoient  adveuglé  l'empereur,  qui 
recouvra  la  veue  après  que  les  sept  sages  furent  mors.  Le  vu6 
chapitre   98 

Comment  l'enfant  fut  saulvé  de  morir  pour  celluy  jour  par  le 
quart  maistre  a  l'exemple  de  la  fille  laquelle  vouloit  commes- 
tre  adultère  avec  le  prestre  dont  elle  fut  chastiée  par  la  dimi- 
nucion  de  son  sang  et  prudence  de  son  mary.  Le  vme  chapitre.  io3 

La  ve  narration  de  la  royne  pour  faire  morir  l'enfant  a  l'exem- 
ple de  la  tour  de  Romme  ou  estoient  les  ymages  donnans  signes 
des  provinces  qui  se  rebellaient  contre  les  Romains,  laquelle 
tour  tomba  par  la  concupiscence  de  l'empereur  qu'en  prist  la 
mort  en  beuvant  l'or  fondu.  Le  ixe  chapitre   u3 

Comment  l'enfant  fut  saulvé  de  morir  pour  celluy  jour  par  le  ve 
maistre  a  l'exemple  d' Ypocras  qui  fit  morir  Galliein  son  nep- 
veux,  pour  la  faute  duquel  Ypocras  ne  se  sceut  guérir  mais 
morist  par  faulte  de  secourt.  Le  xe  chapitre   120 

La  vie  narration  de  la  royne  pour  faire  morir  l'enfant  a  l'exem- 
ple du  seneschal  du  roy  qui  par  convoitise  fit  dormir  sa  femme 
avec  le  roy,  et  comme  ledit  roy  fut  confus  et  destruys  par  les 
abus  de  sept  sages  qu 'estoient  a  Rome  par  le  temps.  Le  vie  cha- 
pitre ,   126 

Comment  l'enfant  fut  saulvé  de  morir  pour  celluy  jour  par  le 
vie  maistre  a  l'exemple  de  la  jeune  femme  laquelle  fit  occirre  a 
son  mary  les  trois  chevaliers  de  l'empereur,  laquelle  le  decella 
et  trahyt,  don  après  furent  mors  par  justice  honteusement. 
Le  xne  chapitre   i32 

La  vne  et  derrière  narracion  de  de  la  royne  pour  faire  morir 
l'enfant  a  l'exemple  du  roy  qui  fut  abusé  par  les  paroles  de 
son  seneschal,  lequel  seneschal  luy  osta  sa  femme }  car  il  creust 
plus  aux  paroles  qu'a  ses  yeux  qui  cognoissoient  la  vérité.  Le 
xme  chapitre   i38 

Comment  l'enfant  fut  saulvé  de  morir  par  le  moien  de  Joachim 
le  vne  maistre  a  l'exemple  de  la  femme  laquelle  rompist  les 

dents  et  le  visage,  coupa  les  oreilles  et  osta  les  génitifs  a  son 


mary  quand  il  fut  mort,  lequel  estoit  mort  pour  l'amour  d'elle. 

Le  xiiii"  chapitre   149 

CY  APRÈS  S'ENSUYT  LA  TIERCE  PARTIE  DU  LIVRE  ,  ET  CONTIENT  SIX 
CHAPITRES  DES  MATIERES  EN  CEULX  CONTINUES;  ET  PARLE  COMMENT 
LE  FILZ  DE  L'EMPEREUR  PARLA  ET  FIT  L'EXPERIENCE  DE  LA  FAUL- 
CETÉ  DE  LA  ROYNE,  PUIS  D'AUCUNS  EXEMPLES,  ET  LA  FIN  DU  JUGE- 
MENT DONNÉ  CONTRE  LA  DITE  ROYNE   I  57 

Comment  l'enfant  fut  amené  devant  l'empereur  a  grant  triumphe, 
qui  parla  et  rendit  la  royne  confuse,  car  on  trouva  l'une  de 
ses  chambrières  qu 'estoit  homme,  dont  honteusement  fut  res- 
prise  par  l'empereur.  Le  premier  chapitre   i5j 

Pource  que  le  secund  chapitre  contient  longues  narracions  et 
diverses  matières,  y  se  divise  par  les  parcelles  suyvans  des- 
clarées   161 

La  première  parcelle  parle  comment  le  filz  de  l'empereur  narra  a  la 
requeste  de  son  pére  l'ystoire  de  Alexandre,  fils  d'un  chevalier, 
qui  pour  la  interprétation  du  chant  d'un  rouseignol  fut  gecté  en 
la  mer  par  son  pére   1 6 1 

La  IIe  parcelle  parle  comment  cestuy  filz  fut  saulvé  d'estre  noyé,  et 
comment  il  enterpreta  les  cris  des  corbiaux  au  roi  de  Egypte,  [des- 
queux  le  roy  estoit  fort  actedié   164 

La  IIIe  parcelle  parle  comment  Alexandre  fut  en  la  grâce  du  roi 
d'Egipte  et  luy  fut  promise  sa  fille,  puis  comment  il  ala  servir 
l'empereur  ou  il  fut  exaulcé,  et  de  Loys  son  compagnion  filz  du 
roy  ne  France,  lesqueux  toutellement  se  ressembloient  et  ay- 
moient   167 

La  1111e  parcelle  parle  comment  Loys  fut  malade  de  l'amour  qu'il 
eut  en  Florentine  et  comment  par  dons  et  joyaux  Alexandre  pro- 
cura la  santé  de  Loys  qu'après  acomplit  son  courage   170 

La  Ve  parcelle  parle  comment  Alexandre  s'en  ala  en  Egipte  quant 
le  roy  fut  mort,  et  la  griesve  despartie  de  luy  de  Loys  et  de  Flo- 
rentine  174 

La  VI»  parcelle  parle  comment  Guy  filz  du  roi  d'Espaigne  heut 
l'office  d'Alexandre,  et  du  champ  de  bataille  contre  Loys  qui  fut 
accusé  qu'i  tenoit  Florentine   176 

La  VIIe  parcelle  parle  comment  Loys  ala  en  Egipte  demander  se- 
court a  Alexandre,  qni  se  mist  en  chemin  pour  combattre  Guy  et 
Loys  demeura  en  Egipte    178 

La  VIIIe  parcelle  parle  comment  Loys  espousa  la  femme  d'Alexan- 
dre, et  Alexandre  gaigna  le  éhamp  de  bataille  contre  Guy  auquel 
il  coupa  la  teste  

La  IXe  parcelle  parle  comment  Alexandre  s'en  tourna  en  Egipte  ou 

Loys  i'attendoit,  et  comment  l'empereur  morat,  et  heut  Loys  a 
femme  Florentine,  puis  fut  roy  de  France,  et  Alexandre  devint 
ladre  par  poysons  a  îuy  donnéez  par  sa  femme   182 

La  Xe  parcelle  parle  comme  Alexandre  ladre  vint  a  l'empereur  qui 
fut  cogneu  de  lui  a  renseigne  de  l'aneau  qu'i  luy  avoit  premier 
donné   184 

La  XIe  parcelle  parle  comme  l'empereur  occist  ses  deux  filz  pour 
laver  de  leur  sang  Alexandre  qu'en  fut  guéri  entièrement   187 

La  XIIe  parcelle  parle  comment  le  mistére  de  la  gareyson  de  Alexan- 
dre fut  révélé  et  raconté  et  la  mort  des  enfans  qui  furent  après 
miraculeusement  resuscitez,  puis  la  pugnicion  de  la  royne  de 
Egipte,  et  comment  Alexandre  fut  remarié  a  la  seur  de  l'empereur 
et  restitué  en  son  royaulme  de  Egipte   190 

La  XIIIe  parcelle  parle  comment  Alexandre  vint  visiter  son  pére 
et  sa  mére,  ou  fut  prouvé  ce  qu'il  avoit  dit  du  chant  du  roussei- 

gnol   i0 

S'ensuyt  l'exposition  de  ceste  narration  an  propos  du  fil\  de  l'em  - 
pereur de  Romme.  Le  tiers  chapitre   196 

Le  jugement  de  la  royne  et  de  sa  damoiselle  qu'estoit  homme.  Le 

IHIe  chapitre   198 

La  epylogacion  et  narration  des  notables  qui  se  peuvent  com- 
prendre en  ce  livre  a  chescun  profitables.  Le  Fe  chapitre   200 

LEÇONS  CORRIGÉES   207 

ERRATA   411 

Le  Puy,  typ  et  lith.  de  M. -P.  Marchessou,  boulevard  Saint-Laurent.  2  3. 

